
Ant, Mart. Slomšeka. 


Pastirski listi. 


Zbral in uredil 


Mihael Lendovšek, | 


župnik v Makolah. 


zdita založile 
Družba sv. Mohorja v Celovcu. 


Z dovoljenjem visokočastitega krškega knezoškofijstva. 

Natisnila tiskarna Družbe sv. Mohorja v Celovcu. 


Opazka. 
Tisti izmed velečastitih družbenikov, kateri imajo prve četiri knjige 


»Slomšekovih zbranih spisov", 
naj sprejmejo ,Pastirske liste",kot peto kmjigo te zbirke. 

m koraj bode trideset let, odkar so nas zapustili rajni knezo- 
oz škof Anton Martin Slomšek ( 24. septembra 1862), pa, 
). < hvala Bogu! njihov duh še vedno živi med slovenskim ljud- 
- stvom, posebno na Štajerskem; živi, — ne bom rekel preveč 
— živi in javlja svoj blagonosni upliv bolj kakor kedaj poprej. 
Vedno še si radi pripovedujejo ljudje, kaj da so rekli 
rajni Slomšek v pridigi v tej ali pa v oni župniji; s kolikim 
veseljem da so poslušali ta pa oni pastirski list. Duhovniki, 
ki so (na pr. pri stanovskih naukih za može, za mladeniče, za zakonske) 
brali primerne odstavke iz četrte knjige ,zbranili spisov" Slomšekovih, 
potrjujejo, da so ljudje kar na sapo vlekli besede in si nihče ni upal 
zakašljati. MPridigarji vedo, da imajo modri izreki Slomšekovi malodane 
tisto veljavo, kakor besede svetih cerkvenih očakov! 

Resnično, priznal je javno rodoljuben učitelj prečitavši četrto knjigo 
»zbranih spisov", zdaj še le vemo, kaj Slomšek velja! On je bil istinito 
pravi in vreden naslednik svetih bratov Cirila in Metoda, od Boga nam 
poslan budnik in branitelj krščanstva in slovenstva. Bog zna, kam daleč 
tja dol do Save bi bilo prodrlo tuje nasilstvo v zadnjih petdesetih letih, in 
koliko da bi se nas štelo danes še štajerskih in koroških Slovencev, ko 
bi ne bili imeli o pravem času tega neumorno na vsako stran delujočega 
apostolskega moža! 

Menda se ne motimo rekoč, da so k boljemu spoznanju Slomšek- 
ove veljave pripomogli, vsaj po nekoliko, tudi njegovi ,zbrani spisi", in 
da bi se bilo to še v dosta obilnejši meri doseglo, ko bi bila izdala 
družba sv. Mohorja vse štiri doslej objavljene knjige, po svojem obsegu 
brez dvombe družbinemu namenu povsem primerne. 'To je bila tudi 
že od začetka želja posebno štajerskih rodoljubov, in zbiratelj je tudi 
ponujal slavnemu odboru zbrano gradivo. Toda iz različnih ozirov 
družbinemu odboru doslej ni kazalo to izdavanje prevzeti in začeti. 

Toliko večja radost nam, in kakor se nadejamo tudi vsem ostalim 
vrlim družbenikom, da bode zdaj vendar-le in to ravno s ,pastirskimi 
listi" začetek storjen — oj, pa še kakošen začetek! Ravnokar se mi 
namreč naznanja, da se bodo Slomšekovi ,pastirski listi" tiskali v pet- 
desetih tisoč izvodih ... . kar se doslej še nijedni slovenski knjigi 
dogodilo ni! Hvala torej večnemu Bogu in slava modrim vodnikom te 
družbe, ki je in naj ostane vselej najlepša dika in največji ponos slo- 
venskega naroda pred vesoljnim svetom! 

Gotovo bode družba sv. Mohorja, ta najžlahtnejša sadika najrodo- 
ljubnejšega kneza in vladike, v dobi svojega splošnega razvoja in pripo- 

znanja izkazala na najlepši način hvaležnost in spoštovanje do duševnega 
svojega ustanovnika, če z izdajo njegovih dragocenih spisov doseže to, 
da postane sčasoma ves Slomšek, vsa njegova slovstvena zapuščina — 
lastnina celega naroda slovenskega.! 

Ko bodemo obhajali meseca novembra leta 190 Slomšekovega 
rojstva prvo stoletnico, bo menda to velevažno delo dogotovljeno, 
in naš preljubljeni Anton Martin Slomšek znova rojen—vsrcih 
vedno mu hvaležnega naroda slovenskega. "Takrat bode tudi 
najprimernejši čas, da družba izda nov, za prosto ljudstvo spisan životopis 
Antona Martina Slomšeka. m 

x x 

Zastran uredniškega dela pri tej peti knjigi ,zbranih spisov" do- 
stavljamo le kratko, da se je razdelitev tvarine sama ob sebi podala: 
prvi del ,postni listi", drugi del pa ,različni"; da pisave Slom- 
šekove nismo skoro nič spreminjali, razun nekaterih slovniških oblik in 
pa nekoliko tujk, katere smo nadomestili z izrazi sedaj sploh navadnimi: 
pravopis pa da je, kakoršen je v družbinih knjigah navaden. 

Enako ponavljajoča se postna naročila smo izpustili, izvzemši prvi 
in poslednji list; pri teh dveh pa objavili največ kot majhen spomenik 
glede na razvoj cerkvenega življenja. 

Namesto navadnih začetkov (naslovov) postavili smo letnico in pa 
kratek obseg sledečega lista. Slomšek so v začetku svojih više-pastirskih 
poslanic vselej najprvo prijazno pozdravili ljubljeno jim ljudstvo, rekoč 
navadno: ,Anton Martin, po milosti božji lavantinski škof, vse svoje 
verne ovčice lepo pozdravljam in vsem vse dobro iz srca želim". 

Za uvod knjigi postavili smo prvi pozdrav, katerega so razposlali 
Slomšek o nastopu svoje nove škofovske službe ljubljenim Slovencem. 


Ej 
x s 


Govori tedaj še enkrat, o premili in preslavni vladika naš, Anton 
Martin, govori k svojemu ljubljenemu slovenskemu ljudstvu! Vi pa, 
dragi Slovenci! poslušajte veselo in pazljivo, kakor nekdaj, zdaj vnovič 
svojega najboljšega očeta. 


V Makolah, meseca septembra 1889. 
Urednik. 


1 Doslej izdane štiri knjige ,zbranih spisov" so bile tiskane: I. pesmi 
v 9000; II. basni, prilike in povesti v 2000; II. životopisi v 1500; in 
IV. različno blago v 2000 izvodih. Prvi dve ste do cela, tretja do ma- 
lega razprodane; četrta pa še komaj do polovice. Kupci so bili večinoma 
le duhovniki, profesorji, učitelji, bogoslovci in dijaki; med prosto ljudstvo 
prišlo je (zavoljo visoke cene nasproti Mohorskim knjigam) le prav malo 
izvodov. V tem oziru torej ne bode znatnega nasprotka nameravanemu 
ponatisu teh knjig od strani družbe sv. Mohorja, ki deluje le bolj v 
množino ljudstva. Razumniki naši pa, ki bi vendar utegnili onoisto 
knjigo drugič dobiti, bodo se je prav lehko iznebili, podarivši jo na pr. 
pridnemu učencu, ki razodeva veselje do lepega poučnega berila. 

Kar je več še nabrane tvarine, obsega: različne pridige, pridige 
osnovane, krščanske nauke (izdelane katekeze), nabožno blago (bratov- 
ščine itd.). Morebiti nam bode sreča mila in najdemo še tudi Slom- 
šekove nagovore, katere je imel pri raznih škofovskih obhodih (vizita- 
cijah), in pa dopise njegove, katere je pošiljal v šolskih zadevah bivšemu 
ministru za uk in bogočastje, rajnemu grofu Leonu Thunu. 


Slomšekovi 
Pastirski listi. 

Še enkrat — prosim vas — 


Zaslišite moj glas! 
Slomšek l. 1848. 

O nastopu škofovske službe. 
Katon Martin Slomšek, — <<" 


po milosti božji knez in škof lavantinski, 


pozdravljam svoje ljube ovčice in vsem vernim lavantinske 
škofije srečo in vse dobro od Boga želim. 


reljubi! Slovenci se radi prav po krščansko pozdrav- 
5 ljajo, rekoč: ,Hvaljen bodi Jezus Kristus!" 'Tudi jaz 
DJ vas ravno tako po domače pozdravljam, vam po starem 
znanju roko podam in Boga prosim, da bi bil jaz svoje 
škofije, vi pa mene, svojega škofa, veseli; naj bi veliko let 
v milosti božji skupaj živeli k časti Bogu, našim dušam pa 
k zveličanju. Da bo pa naše veselje gotovo, naj bo naša 
prva skrb, svoje dolžnosti dobro spoznati in 
zvesto dopolnjevati, vsak po svojem stanu. 

Slovencem lepšega in bolj imenitnega dela ni, kakor 
vinograd obdelovati. Vinograd Gospodov obdelovati je moje 
delo, pa tudi vaša dolžnost, meni pomagati, da bo gorica 
lavantinske cerkve, ki je zdaj meni od Jezusa Kristusa, Go- 
spoda vseh gospodarjev, po njegovih višjih namestnikih v 
skrb izročena, podobna dobro obdelanemu vinogradu, v ka- 
terem žlahtno trsje lepo raste, dišeče cveti in obilnega sadja 
rodi. Pogovorimo se torej prav po domače, kako se bomo 
apostolskega dela lotili, da nam pojde veselo in prav uspešno 
od rok, Le pomislite! 

Vsegamogočni in usmiljeni Bog je zasadil velik in ime- 
niten vinograd, svojo sveto cerkev, na gorico tega 
sveta, ki se razlega od solnčnega izhoda do zapada. Ljudje 
po božji podobi stvarjeni so žlahtne trte. Jezus Kristus, 

Božji Sin in Zveličar človeški, je kupil vinograd s svojo pre- 
dragoceno rešnjo krvjo ter ga izročil svojim namestnikom: 
svetemu očetu, rimskemu papežu, svojemu vidnemu pogla- 
varju na zemlji, škofom, nastopnikom apostolov in mašni- 
kom, učencev Kristusovih nasledovalcem, ker je dejal: ,Ka- 
kor je mene Oče poslal, pošiljam tudi jaz vas. 
Idite po vsem svetu, učite vse narode; učite 
jih držati vse, kar koli sem vam zapovedal!" 

Lepa vinska gorica vinograda Kristusovega je lavan- 
tinska škofija, ki se po koroški in štajerski deželi razlega, 
blizu štirikrat sto tisoč duš ima, lepo žlahtno trsje, med 
katerim sem tudi jaz izrastel, si vsake službe poskusil, in 
zdaj višjega pastirja službo prevzel, naj bi višji hišnik ve- 
likega vinograda Gospodovega bil. Bog daj, da bi svojo 
službo zvesto opravljal! — Potreba mi je k temu dobrih 
delavcev. 

Kakor je hišni gospodar v svetem evangelju zjutraj 
zgodaj vstal, delavcev v svoj vinograd najemat, ravno tako 
tudi jaz o začetku svoje škofovske službe delavce kličem in 
prosim svoje duhovnike in šolske gospode, stariše, gospo- 
darje in gospodinje, da mi pomagate: 


I. 


Gorico lavantinske škofije pridno in dobro 
okopavati z nauki svete katoliške vere, katera 
je luč, ki nam sveti v večno življenje. Največja bogatija, 
najdražji zaklad, najlepša čast je katoliška vera. Ona pri- 
naša zveličanje grešnikom, razsvetljuje slepce, opravičuje 
spokornike, potrjuje v dobrem pravičnike, venča mučenike, 
varuje device, vdove in zakonske v čisti sramožljivosti, nas 
za nebesa pripravlja in nas z angelji večnega veselja deležne 
stori. Grotovo bogastvo je, ki ga nam svet nima dati: uči 
sv. Avguštin. — Vaš dom, vi stariši ljubi, naj bo za vaše 
otroke, ki so žlahtne mladike vinograda Kristusovega, prva 
šola, da jih v krščanskem nauku skrbno poučujete in po kr- 
ščansko vzgojujete. Dobra, krščanska vzgoja (reja) otrok mi 
največ na srcu leži. Po boljših ljudeh skrbimo za boljše čase. 

Štiri pomočke imate, preljubi očetje in matere, svoje 
otroke prav vzgojiti, ki so otrokom toliko potrebni, kakor 
vam vsakdanji kruh. Prvi pomoček dobre vzgoje je po - 
učenje, da otroke vsega učite, kar je potrebnega vedeti 
mladim ljudem, in se njihovim letom prilega.  Preljube 
matere, ki svojo deco na prsih imate, Jezusa ljubiti jih 

učite, kolikokrat jih dojite, in jim skrbno pravite, kakor 
hitro se zavedajo, kako je tudi Jezus malo dete bil, trpel 
in umrl iz ljubezni do nas. — Vi očetje, kedar prvi 
košček kruha svojemu otroku urežete, k nebesom mu po- 
kažite, kjer dobrotljivi Oče prebiva in otroku kruheka daje. 
Kakor se solnčni žarki sadja primejo in ga zrumenijo, ravno 
tako se bo srce otrok, mehko ko vosek, vnelo ljubezni božje, 
ki jim vse žive dni ugasnila ne bo. Vse človek rad pozabi, 
vse pozemeljsko lehko izgubi, le materin nauk pa očetova 
svaritev mu ostaneta vse žive dni. 

Drugi pomoček, otroke čedno vzgojiti, je po- 
svarjenje, kedar kaj prekanijo. Iz nevednosti otrok 
marsikaj počne, kar se ne spodobi in storiti ne sme. Ma- 
tere bistro oko vse zagleda in ena sama beseda: nikar 
tako! to je grdo! ovaruje mlado srce velike nevarnosti, 
in otroku sveto sramožljivost ohrani. Kakor rudeči roži 
trn — je Bog nedolžnosti sramožljivost za varhinjo dal. 
Skrbite, očetje in matere, vzgojitelji in učitelji, da mladih 
ljudij sveta sramožljivost ne zapusti, in skrbno otroke svarite. 

»aualoboko vsajena v mladeničevo srce je 
hudobija; pa šiba jo bo izpodila."! Draga reč je 
torej šiba strahovalka pri hiši, tretji pomoček; zakaj, 
kjer strah božji gospodari, tam so bogaboječi pridni otroci 
doma. Vsaka krščanska hiša, kjer so otroci, naj dvojno 
orodje ima: sveto razpelo ali križ na steni, pa šibo v kotu. 
Kar beseda ne zda, naj šiba pripomore. Srečni otroci, ka- 
tere mati in očetje tepejo; ne bo jim tuja palica pela. 
Kakor je potreba v spomladi mešičevje z drevja trebiti, da 
se gosenice ne izplodijo in ne razlezejo, pa tudi divje šibe 
odrezavati, da drevce ne zdivja, tako se mora tudi otrok 
v mladih letih slabih nagonov odvaditi, in ohraniti pred 
grdimi razvadami, da se otroka ne lotijo. Kleti otrok pa 
Bog obvaruj! Očetov' blagoslov otrokom hiše podpira, ma- 
terina kletev jih pa podira. Stariši, ki svoje otroke kolnejo, 
jim srečo zakolnejo; zato je toliko ljudij nesrečnih. 

Zastonj se pa človek upira, ako mu Bog ne pomaga, 
sosebno pri vzgoji otrok. Četrti pomoček je torej 
molitev, da stariši vsak dan otroke Bogu priporočite, naj 
jim pravično pamet da. Sv. Monika je šestnajst let molila, 
da je svojemu sinu Avguštinu spreobrnjenje izprosila; ma- 
terine solze in očetovi vzdihljaji za otroka pred Bogom veliko 


1 Prip. 29, 15. 

ceno imajo. Pri vsaki sveti maši molite za svoje sine in 
hčere, naj jih angelj božji vodi po pravi poti. Oj stariši 
vi, očetje in matere, vi sadunosna drevesa v vrtu Gospo- 
dovem, vi ste moji prvi pomočniki v obdelovanju Gospodo- 
vega vinograda. Ne zapustite me, in za dober nauk pa za 
božji strah svojim otrokom skrbite. Bog ne bo samo iz 
mojih, ampak tudi iz vaših rok njih duše tirjal. Vsako 
drevo pa, ki dobrega sadu ne prinese, bo posekano in v 
ogenj vrženo.! Sad daleč od debla ne pade; in kakoršni 
stariši, taki tudi otroci. 

Pa tudi vam gospodarjem in gospodinjam, ki 
rejence, hlapce in dekle imate, priporočam: da jim za kr- 
ščanski pouk in za pošteno vedenje (zadržanje) skrbite. Ni- 
karte, da bi se vam pri živini poživinili; saj imajo tudi oni po 
božji podobi stvarjeno dušo, za katero je usmiljeni Jezus 
svojo dragoceno kri prelil. V imenu Jezusa vam jagnjeta 
moje čede priporočam. V imenu pastirja vseh pastirjev jih 
bom tudi iz vaših rok tirjal, da jih oddam Njemu, ki jih je 
moji pa tudi vaši skrbi izročil. 

Človeku, ki po svetu hoče, se doma vsega potrebnega 
naučiti ni mogoče; naši mladini je v sedanjih časih tudi 
šole potreba. Otrokom za šolo skrbeti je naša sveta 
dolžnost. Slovenci šole premalo cenijo, ker dobrote šol 
premalo poznajo. ,To je večno življenje," Kristus 
veli, ,da ljudje tebe, edino pravega Boga spo- 
znajo in pa Jezusa Kristusa, ki si ga poslal." 
Kje se pa Bog bolj natanko spoznava, njega sveta volja 
lepše razlaga, kakor v šoli pri krščanskem nauku? — Kje 
se otroci gorše učijo, Bogu lepo služiti in svete zakramente 
vredno prejemati, kakor v pravih krščanskih šolah? In 
dokler je človek rad pozabljiv, pogosto tudi zapuščen, uči 
se v šoli brati in pisati; kar je velik božji dar. Dobre 
bukve (knjige) so v žalosti dober prijatelj, in pismo, od 
pravega prijatelja črez hribe in doline poslano, je v trpljenju 
žlahtno hladilo; dober svet v dvomu, je v sili pomoč. Kdor 
vsega tega ne zna, je v sedanjih časih siromak; in nisem 
še pametnega človeka slišal kleti stariše, da so ga bili v 
šolo dali; veliko jih pa poznam, ki vzdihujejo, da niso v 
svojih mladih letih v šolo hodili. Naj se vam torej ne mili, 
kar za šolo daste; najboljša dota bo vašim otrokom, katere 
jim nesreča vzela ne bo. Bog sam ve, kamo še otrok pride; 


! Mat. 3, 10. — ? Jan. 17, 3. 

in česar se v mladosti nauči, več velja od gotovega denarja. 
Za župnijsko cerkvijo je šola župnije prva dobrota, iz katere 
Jezus kliče: ,Najte malim k meni priti, in ne bra- 
nite jim, zakaj njih je nebeško kraljestvo."!? 
Matere so z otroci k Jezusu silile; oj nikar, da bi vi, ljubi 
stariši, svojim otrokom v šolo branili, nikarte, da bi otroci 
iz šole ostajali, se potepali in pohujšali. Skrbno jih nepre- 
nehoma v šolo pošiljajte. Naj bi bogat gospod v šoli cekine 
ali pa križevače otrokom delil, gotovo bi imeli otroci čas iti; 
celo gonili v šolo bi jih, da bi zlata ne zamudili. Vsak 
dobri nauk pa več velja, ko zlato in srebro. Potuhe pa 
otrokom doma nikar ne dajajte, kedar jih šolski gospodje 
v strah vzamejo, kar je prav. Vsaka dobra krščanska šola 
mora biti sadunosniku podobna, v katerem vspomladi pri- 
den kmetič skrbno mešičevje obira, hrošče otresa in gosenice 
pogonobi, da mu žlahtnega drevja ne objedo; trnje potrebi, 
da se mu ne zaraste. Glejte, tako trnje in mešičevje so 
pri otrokih slabi nagoni, razvade in svojevoljnost. Ako se 
za rana ne potrebijo, hitro se zarastejo, da so otroci suro- 
vina, grdi starišem in učenikom, sebi in drugim nadloga, 
vsi deželi nesreča. Ne daj Bog, otrok nespametno zagovar- 
jati. Sola, v kateri se otrokom svojavolja da, kaj ne velja. 


Kar očetov dom in domača šola ne dogotovita v spo- 
znanju božjem in vedenju krščanskem, sveta cerkev doda 
v pridigah in krščanskih naukih. Ne mudite, ljube duše, 
skrbno poslušati besede božje, ki ima večno življenje. Le 
poglejte pridne bučelice, kako skrbno po letu vsako jutro 
letijo sebi in drugim po rožah sladke strdi nabirat. Tudi 
vaša duša naj skrbna bučelica bo, vsaka pridiga in krščanski 
nauk ji pa duhovska roža svetega raja, iz katere željno pije 
hrano življenja večnega. , Clovek ne živi samo od 
kruha, ampak od vsake besede, ki iz božjih ust 
pride. Kdor vas (namestnike moje) posluša, 
mene posluša; — kdor vas zaničuje, mene za- 
ničuje"š — govori Kristus. Ako ponenudoma pridigo 
ob Gospodovih dneh zamudiš, le pol cerkvene zapovedi do- 
polniš, pol pa na dolgu ostaneš; kedaj boš drugo polovico 
dopolnil? Po svojih namestnikih sam Bog z vami govori, 
kedar njegove svete nauke oznanjujejo. Kedar vi molite, 
z Bogom govorite. Ako ne poslušate radi božje besede, 
tudi Bog vaših prošenj uslišal ne bo. — Ne letajte po tujih 


1 Mat. 19, 14. — ? Mat. 4, 4. — % Luk. 4, 4. 

shodih, po cerkvovanju in sejmih; najljubša vam naj domača 
župnijska cerkev bo. Ovce, ki prerade okrog letajo in se 
svoje črede ne držijo, se lehko izgubijo. Zato sveta mati ka- 
toliška cerkev želi, da se vsakdo svoje domače službe božje 
drži in brez uzroka drugam ne hodi. — Glejte, ako bomo 
tako za dober nauk doma, v šoli in v cerkvi prav pridno 
skrbeli, bomo v vinogradih lepih lavantinskih goric žlahtne 
mladike in rodovitne vinske trte imeli, ki bodo toliko do- 
brega sadu svetih čednostij in dobrih del rodile, da bo 
veselje Bogu in ljudem! 


II. 


Žlahtno trsje, dobro okopano, je treba tudi pleti 
in ovezati, da dobi solnčne luči in toplote, rose in mo- 
krote. Nam kristjanom luč je nauk svete vere; toplota pa 
in potrebna mokrota nam je posvečujoča milost božja, ki 
nam jo je usmiljeni Jezus zaslužil, sveti Duh nam jo pa 
deli najprej pri svetem krstu, potem pa pri vseh drugih 
zakramentih, ako jih vredno prejmemo. Posvečujoča milost 
božja nam je toliko potrebna pomoč, da ne zamoremo brez 

nje za večno zveličanje ničesar dobrega storiti. Poslušajte, 
kaj Jezus pravi: ,Jaz sem vinska trta, vi ste moje 
mladike. Brez mene niste kos, kaj dobrega sto- 
riti." — Vsak smrtni greh nas Jezusa, naše vinske trte, 
loči, nam prijaznost božjo vzame, nas delčiče nebeškega 
kraljestva v otroke pogubljenja spremeni. In kakor mladika, 
ki se vinske trte ne drži, se hitro posuši in bo v ogenj vr- 
žena, da zgori, ravno tako bo z nami, ako v smrtnem grehu 
živimo in umrjemo. Usmiljeni Jezus je torej, poprej ko je 
v nebesa šel, zakrament svete pokore postavil, tistim v po- 
trebo, ki so po svetem krstu smrtno grešili, ter je dal na- 
mestnikom svojim oblast, grešnikom grehe odpuščati ali 
zadrževati. Bog je zvest in pravičen, ter nam hoče grehe 
odpustiti, ako se jih izpovemo. 

Kedaj pa je potreba k spovedi iti in zakrament svete 
pokore prejeti? — Ne samo o veliki noči in o božiču, temuč 
ko smrten greh storiš, hitro k spovedi teci in prvo nedeljo 
vsaj izpovedati se ne zamudi. Strašnejšega stanu ni, kakor 
v smrtnem grehu živeti! Vse molitve in dobra dela, ki jih 
v smrtnem grehu storiš, nimajo pred Bogom nobene cene. 
Grešnik čimdalje huje v dobrem slabi in smrtna rana nje- 
gove duše teže zaceli. Zadosti je eden smrtni greh, nas 
vekomaj pogubiti; in kdor v smrtnem grehu živi, tako rekoč 

na pajčevini nad peklenskim brezdnom sedi; česar nas Bog 
obvaruj! Le ena sama žilica pokne, in po grešniku je časno 
in večno. 'orej vas prosim, škof vaših duš, za svetih pet 
krvavih ran Jezusovih, če ste nesrečno v smrten greh padli, 
ne odlagajte spovedi 'in hitro se zopet z Bogom spravite. 


Naj si pa tudi smrtnega greha ne storimo, vender 
sveti Duh priča, da pravičnik sedemkrat na dan pade. 
Kako lehko grešimo v malem mi vsi! lm mali grehi, 
dasi nam ravno posvečujoče milosti ne vzamejo, nam jo 
vender pomanjšajo in storijo, da človek v dobrem omaguje, 
kakor se mladika suši, kedar jo začne črv jesti. ,Čudno 
je slišati, pa vender si upam reči, da bi se skoraj bilo malih 
grehov več bati, kakor velikih," pravi sv. Krizostom; ,zakaj 
smrtnih grehov se ustrašimo samih na sebi, mali nas pa 
lehko v hudo zazibljejo; in kedar jih malo obrajtamo, se 
jih duša ne brani. Iz malih grehov pa hitro veliki vzrastejo." 
Poglejte, kako potreba nam je, svojo vest tudi malih gre- 
hov pogosto očistiti, čolnič življenja našega malih kamen- 
cev izprazniti, da se nam ne potopi. Vsake kvatre, v ne- 
varnih letih tudi vsakega meseca k spovedi hitimo; saj tudi 
pridna dekla pogosto hišo pomete, če se ji količkaj nasmeti, 
in skrbna gospodinja perilo spere, kakor hitro se zamaže; 
mi bi pa ne čedili svoje vesti? Posebno vredno in pobožno 
se naj velikonočna spoved opravlja. Zato je izpra- 
ševanje pred veliko nočjo, da duhovski pastirji svoje ovčice 
presodijo, ali so dovolj poučeni kristjani in vredni, sveto 
veliko noč z Jezusom obhajati, in jih poučijo v tem, kar 
jim pomanjkuje. Kdor se velikonočnemu izpraševanju umika, 
oni velikonočne spovedi po redu ne opravi in sam sebe goljufa. 
Pokorno in skrbno torej, ljube duše, k velikonočnemu iz- 
praševanju hodite, da vam bo vesela in zveličanska vsaka 
velika nedelja! 

Da se pa z Jezusom, mi mladike s svojo vinsko trto 
po bitju združimo, nam je postavil on, ki svojce ljubi do 
konca, najsvetejši zakrament, presveto rešnje telo, svoje 
pravo meso in kri v znamenje ljubezni, v kateri med nami 
v podobi kruha na altarju živi, ter pravi: ,Glejte, jaz sem 
z vami do konca sveta. Pridite k meni vsi, ki trpite in ste 
obloženi, jaz vas hočem poživiti. Kdor zauživa moje telo 
in pije mojo kri, ostane v meni in jaz v njem."! Z ve- 
likim poželenjem je hotel Jezus velikonočno jagnje z nami 

jesti; mi smo pa radi toliko mrzli in poredko, pa še tisto- 
krat slabo pripravljeni, gremo k mizi nebeškega kralja. 

Kaj pa nam je potreba, da vredno pristopimo k sve- 
temu obhajilu? — Ni nam potreba srebra, ne zlata, ne svile, 
ne tenčice; le štiri reči si oskrbimo: čisto srce, pobožno 
dušo imejmo, na truplu tešči in čedno oblečeni bodimo. 
Če pa za to ne skrbimo, nismo pravi kristjani. — Koliko- 
krat nam je pa dobro in potreba k svetemu obhajilu iti? 
Pogoje ko je, ako le vredno, boljše bo, kakor vam spovednik 
naročijo. Ne po svoji glavi delati, ne opuščati; zastopnemu 
duhovskemu očetu se izroči. Ako pa vsakega meseca ali 
celo vsakih osem dnij k sveti božji mizi pristopiti želiš, 
imaš po nauku svetega Frančiška Salezijana brez smrtnega 
greha živeti, pa tudi dopadenja do malih grehov ne imeti. 
Tvoja ljubezen do Jezusa mora biti tvoja gospodinja, in 
tvoje življenje svetla luč potrpežljivosti in zvestobe, da bodo 
ljudje videli tvoja dobra dela in hvalili Očeta, ki je v nebesih. 

Kakor kristjani mizo božjo opuščajo, v krščanski lju- 
bezni pešajo. Zato sveta mati katoliška cerkev opominja, 
prosi in priporoča po usmiljenju našega Boga, naj kristjani 
skrbijo, ta nebeški kruh prav pogosto, vredno prejemati, 
ter škofom in mašnikom naroča, ravno to vernike učiti. 
Pogosto in vredno sveto obhajanje vam torej tudi jaz, vaš 
škof, priporočam, vas k sveti božji mizi vabim, ter vas pri 
ljubezni Jezusovi zarotim, da radi in skrbno sami hodite, 
pa tudi svoje otroke in podložnike vadite, z ljubim Jezu- 
som v presvetem zakramentu prav pogosto družiti se. ln 
naj vas ljudje vprašajo, pokaj tolikokrat k svetemu obhajilu 
hodite, odgovorite jim, da je povelje Jezusovo, volja svete 
matere katoliške cerkve in pa srčna želja vašega škofa ta, 
da trdni kristjani ne onemorejo, slabi pa močni prihajajo 
po milosti in pomoči najsvetejšega zakramenta. ln kakor 
rože po jutranji rosi gorše cveto, mladike v vinogradu za 
pohlevnim dežem lepše rastejo, tako boste v dobrem rastle 
tudi ve, ljube duše, neveste Jezusove. Vaše srce bo Jezusov 
prestol in vi tempelj svetega Duha. Dopolnila se vam bo 
obljuba Jezusova: , Kdor mene ljubi, njega bom tudi jaz 
ljubil, in tudi moj Oče ga bo ljubil, in bomo prišli in pri 
njem prebivali." 

Kakor se vinska trta svojega kola zvesto drži, da je 
vihar ne polomi, tako se moramo držati Boga tudi mi, v 
veselju kakor v žalosti, v sreči kakor v nesreči: Z ljubim 
Bogom nas pa veže sveta služba božja, katero smo 

dolžni vsako nedeljo in zapovedani praznik (svetek) spodobno 
slišati, in pri svetem domačem opravilu v duhu zbrani 
biti. Šest dnij nam je dobri Bog dal, vsa naša posvetna 
dela opraviti in truplo oskrbeti, sedmi dan je sebi posvetil, 
da ga Bogu v čast in v zveličanje duše obrnemo. Ni dobro, 
prepogosto po shodih letati, domačo službo božjo pa opuščati. 
Ni zadosti, le kako tiho mašo ujeti, besede božje pa ne slišati. 
Ni prav, se ob nedeljah in praznikih po krčmah potikati, 
rajati, ali v slabe tovaršije zahajati. Grehi, ob svetih dneh 
storjeni, so toliko večji. Greh je, v nedeljah in zapovedanih 
praznikih po cesti težko voziti, brez vse sile in dopuščenja 
za posveten dobiček delati. Dajte Bogu, kar je božjega, in 
bo tudi Bog dal, kar je vam potrebnega. 

Vsak skrbni gospodar v soboto večer po rožnem vencu 

svoji družini naroči, kedaj in kam naj k službi božji gre, 
pa tudi ukaži, kako se naj otroci in družina h krščanskemu 
nauku vrstijo. Kdor pa za variha doma, ali bolen v cerkev 
ne more, vzemi doma ob času službe božje molitveno knjigo 
ali pa rožni venec v roke, se na stran župnijske cerkve 
obrni, se v duhu s krščansko sosesko združi, in kleče ali 
stoje, če moreš, svojo službo opravi. Dobri Bog bo tebe 
tudi doma uslišal. Kedar pa v cerkev dojdeš, združi se s 
svojimi brati in sestrami. Moli na glas, kedar molijo; z 
njimi poj, ako pojejo. Spomni se, da pred živim Bogom 
stojiš, ki te vidi in sliši: da najvišjega Gospoda ne žališ, 
ampak zahvališ za vse, kar si prejel, in prosiš, česar potre- 
buješ, da blagodarovan na svoj dom greš. 
K Vsako nedeljo večer gospodar svojo družino izprašuj, 
kaj so pridigovali ? kaj se oni pri krščanskem nauku naučili? 
Kar eno ne vč, naj drugo pove, da boste seme božjega 
nauka v zemljo svojega srca skrbno poshranili in z molit- 
vijo pomočili. Tako vam bodo dnevi Gospodovi v zveli- 
čanje; potem pa tudi delavniki srečni in veseli. 

Kakor nam pa dobri Bog vsak dan sape in življenja, 
živeža, obleke in vsega potrebnega daje, dajmo tudi mi Bogu 
majhni dar vsakdanje molitve. Naj si ravno veliko 
moliti ne utegneš, vsaj dober namen zjutraj stori, rekoč: 
»Zahvalim te, Oče nebeški, da si me nocoj hu- 
dega varoval; varuj me tudi danes vsega zla na 
duši in telesu ter mi daj, vse k tvoji časti sto- 
riti." — ln kedar zvečer truden dolgo moliti ne moreš, 
pred postelj poklekni rekoč: ,Zahvalim te, Oče ne- 
beški, za vse dobrote, ki si mi jih dal. Odpusti 

mi moje grehe, in mi daj ljubo lehko noč. V 


imenu božjem naj zaspim, v imenu božjem se 
zopet zbudim." — Taka molitvica je zlata vredna, ker 


- nam vsa naša dela Bogu prikupi. 


Slišiš juternico, opoldne ali zvečer zvoniti, ne odlagaj 
moliti, naj bo na potu ali pa doma. "Tudi pred jedjo in 
po jedi molite skupaj in na glas. Molitev pravičnega veliko 
premore; najmočnejša je molitev združena.  Zakličite torej 
vi gospodarji in gospodinje svojo družino o pravem času 
k molitvi, v sredo med nje pokleknite in glasno molite z 
njimi. Angelji bodo vaše molitve nosili pred božje obličje 
in vas varovali. ,Kjer sta dva ali trije skupaj v mojem 
imenu, sem jaz v sredi med njimi," pravi Jezus sam. — 
Učite moliti, vi očetje in matere, svoje otroke in iz mladih 
dnij vadite jih. Kdor prav moli, tudi prav živi. Molitev 
gre gori, usmiljenje božje pa doli. Kdor skrbno moli in 
pridno dela, ta svoje dolžnosti dopolni. Ne dajte otrokom 
kosilca, dokler ne odmolijo in se čedno ne umijejo; brez 
molitve jim ne dajte zaspati. Cesar se človek v mladosti 
navadi, vse svoje žive dni zna. 


Kakor zveličanska je molitev — tako hudobna in po- 
gubljiva je kletev. Oj, da bi je nikoli nikjer med vami 
slišati ne bilo! ,Kdor kolne, svojo dušo zakolne," uči sveti 
Duh. Molitev je ključ nebes; kletev pa pekla. Z jezikom 
hvalimo Boga Očeta, z jezikom kolnemo brata, ki je stvar- 
jen po božji podobi. ,Pri vas, bratje, ne sme tako biti," 
opominja sveti Jakob. Zavežite jezik hudobcu, ki vpričo 


vas kolne, da Bog žaljen ne bo. Vpričo otrok nikoli ne. 


zakolnite, da se kletve ne naučijo. Kletev matere otrokom 
hiše podira, in otroci, ki jih stariši kolnejo, srečni nikoli 
ne bodo. V nebesih izvoljeni Boga hvalijo pogubljeni se 
v peklu preklinjajo: s katerimi v življenju držiš, k taistim 
po smrti prideš. Kletev žali Boga, pohujša bližnjega in nas 
pogubi. Kar nam molitev pripravi, nam kletev zapravi. 
Bog nas varuj kletve! 


HI. 


Lepo okopano in čedno ovezano trsje se mora 
skrbno pleti, da ga trnje in zel ne prerasteta; pa 
tudi varovati, da ga zverina ne zatrč in ne pokonča. Ravno 
tako potreba varovati je pred vsem drugim mladih, nedolž- 
nih ljudij; oni so rahla oka, katera slana zapeljivosti hitro 


umori. Varujte, stariši, gospodarji in gospodinje, svoje do- 

mače prevzetljive gizdosti.  Gizdost je dober 
kup, prelepa obleka pa draga; ona večji del ljudij ob božje 
dopadenje, pa tudi ob premoženje dene. Vsakateri se naj 
po svojem stanu in premoženju nosi. Ko se je svoje dni 
mogočni kralj Cirus ženil, so na njegov ukaz iz vseh dežel 
pred njega dekleta prišla prav bogato oblečena, ki so upala 
njemu dopasti ; pa mu nobena ne dopade. Poslednjič ugleda 
za drugimi pohlevno devico, preprosto pa vender čedno 
oblečeno, ter ji roko poda in jo pred druge postavi, rekoč: 
»Pošteno devico hočem za ženo, ne pa gizdavih oblačil;" 
in vse druge so osramočene k domu pošle. Ravno to bo 
tudi nebeški kralj storil. Najgorše oblačilo tisti ima, ki si 
ga doma pripravi. Kdor preveč za oblačilo trupla skrbi, 
lehko na oblačilo duše pozabi.  (Gizdost v noši je dan 
današnji najhujša uima, pa tudi velika pregreha. Ne do- 
pustite mladeničem tobaka se privajati; tobakaja je med 
nami nekaka kužna bolezen, polna škode in nevarnosti. 

Varujte se kužnega žganja, ki ga slepi ljudje kot 
vodo pijejo, dušo zalijejo in truplo zažgejo. ,'Taka pijača 
gladko teče, poslednjič pa pikne ko gad," uči sveti Duh. 
Pijanost je gladka steza v pogubljenje; in ,pijanci nebeškega 
kraljestva ne bodo posedli," tako sveti Pavel priča. Pa tudi 
v vinu je nečistost. ,Krščanski človek se mora posebno 
dveh rečij varovati," uči sveti Anton puščavnik, ,nečistosti 
na truplu in pa posvetne časti." 

Varujte se prešestvovanja in vsega nečistega 
dejanja; ono je rak, ki v sedanjih časih človeški rod je. 
Nečistost je široka cesta, ki v pekel pelja, in strašno jih je, 
ki po njej hodijo. Oh, drage duše Kristusove! nečistosti 
varujte se. Zapeljivci in pa ponočevalci so deroči volkovi 
in pomagalci peklenskega satana. Ne imejte jih med seboj, 
da vam nedolžnih ljudij ne pohujšajo. Pregreha nesramnih 
del zemljo pokriva in nečisto dejanje vpije v nebo za ma- 
ščevanje. Prosim vas torej in zarotim pri zveličanju vaših 


- duš, vi očetje in matere, v sveti sramožljivosti svojo mla- 


dino ohranite, naj ne vidijo in ne slišijo, kar bi nedolžnim 
srcem škodo storilo. Sveta sramožljivost varuje nedolžnost. 
»ln kako lep je čist rod v svoji svetlosti! Njegov spomin 
je večen, ker pri Bogu in pri ljudeh znanje ima." 

Varujte se laži in vsake zvijače; mož-beseda naj 
bo pri vas doma; tat in lažnjivec sta si brata, in lažnjiva 
usta dušo umorijo. Otroci, ki lažejo, slabo kažejo in za- 
služijo ostro. strahovani biti. Bog hoče od vsakega človeka 

po nauku svetega Antona trojno imeti: , Pravo vero iz vse 
duše in iz celega srca, v besedi resnico in pa čistost živ- . 
ljenja." 

Varujte se tožeb in pravd; one so krvave sovraž- 
nice krščanske ljubezni, in v soseski večjo nesrečo storijo, 
kakor ogenj. Vselej je boljša kratka sprava, kakor pa dolga 
pravda. V tožbah ljudje zdivjajo, v pravdah obožajo, in 
vinograda toča nikdar toliko ne zatrč, ko pravda hišo. 

»Zveličani so krotki, zemljo bodo posedli; zveličani so mirni, 
otroci božji bodo imenovani." 

Radi imejte svoje dušne pastirje, ubogajte 
radi svoje duhovske očete. Oni čujejo nad vami in bodo 
za vaše duše odgovor dajali; naj to z veseljem storijo, ne 
pa vzdihovaje; to bi ne bilo dobro za vas. Varujte se pa 
krivih prerokov, ki vas slabih rečij, krivih ver in praznih 
molitev učijo, ter vam naročajo posebne poste in pobožnosti, 
katerih sveta katoliška cerkev ne spozna. 'Take, na videz 
še: toliko sveteče reči, so lulika med pšenico. Gorje mu, 
kdor se na nje zanaša; one so goljufen denar, s katerim 
ne smeš na svetlo. Pravoverni kristjan le trojne učenike po- 
sluša: sveto pismo, ki se nam bere; sveto katoliško cerkev, 
ki nas po namestnikih svojih uči; in pa svojega dobrega 
. spovednika. Kdor se teh trojnih učenikov drži, si ne bo 
ugrešil. 

Pokorni bodite svoji deželski gosposki, katero 
je Bog postavil, vam za pravico, hudobnikom pa v strah. 
Kdor se gosposki zoperstavi, se Bogu ustavlja, in njega bo 
Bog kaznoval. Dajte vsakemu, kar mu gre: dačo komur 
dača, čast. komur čast. Tistim, ki Boga ljubijo, vse v dobro 
izide. Bog ljubi pravico in resnico; je pa Bog z nami, 
kdo bo zoper nas? 

Lepa vinska gorica je lavantinska škofija, drag vino- 
grad Gospodov; pa še lepši bo, ako ga pridno obdelujemo, 
kakor sem vam povedal. Mi bomo sadili in polivali; Bog 
bo pa rast dal, da bomo veseli obilnega sadu za večno 
življenje, svetih čednostij in dobrih del. Prav lepo vas 
prosim v imenu Jezusovem, storite mi radost, da se vas bom 
s svetim Pavlom pohvaliti mogel rekoč: ,Vi ste moje ve- 
selje in moja krona." 

Ako Bog zdravje da, vas bom pogosto obiskal in po- 
gledal, kako kaj vinograd vaše župnije kaže; ali se mlade- 
niči in deklice čedno nosijo, možje in žene pošteno zadržijo, 
ali se starčki in babele (starke) skrbno pripravljajo za dolgo 


19 


dvi 


večnost? — Kako hočete, ali da naj k vam pridem s šibo, 
ali pa z ljubeznijo v duhu krotkosti? Oj nikar, da bi na- 
mesto žlahtnega grozdja svetih čednostij Gospod vinograda 
le trnje našel, nam vinograd vzel in drugim dal, ki bi mu 
odšteli obilnejši sad o svojem času. 

Obiskoval bom skrbno vaše otroke in pogledal, kako 
oka poganjajo, ali mladike lepo kažejo; ali bodo pridni, 
bogaboječi kristjani. lIzpraševal jih bom in videl, kako ste 
jih kaj poučili, ali so ljubeznivi božji otroci? (Oh skrbite, 
da jih bom vesel! Apostolske roke na nje pokladal bom, 
za nje molil in Bog sveti Duh jih bo v zakramentu svete 
birmo" s svojimi darovi napolnil. Pohvalil bom pridne, pa 
tudi pokregal slabe kristjane po oblasti, katero mi je dal 
On, ki me je poslal, Jezus Kristus. — Tudi vernim mrtvim 
bom večni mir in pokoj zapel, ki v Gospodu počivajo; bom 
dopolnil z božjo pomočjo svojo veliko apostolsko službo in 
oskrboval imenitni vinograd naše lavantinske cerkve, ako 
mi boste tudi vi, preljubi, pridno pomagali. 

Poglejte, solnce življenja našega hitro zahaja; dan se 
bo nagnil in približal večer našega dela v vinogradu Gos- 
podovem. Ne bo dolgo, in Gospod poreče svojemu hišniku, 
nas na plačilo zaklicati in dati vsakemu zasluženi denar. 
Blagor meni, blagor vam, ako nam vsakemu veselo poreče: 
»Dobro tebi, hlapec pridni in zvesti; ker si bil v malem 
zvest, bom te črez veliko postavil. Pojdi v veselje svojega 
Gospoda!" 

Bodite torej pozdravljeni v imenu Gospodovem. Vsi 
svetniki vas pozdravijo! Milost Gospoda našega Jezusa Kri- 
stusa, ljubezen božja in edinost svetega Duha bodi z vami 
vsemi! Amen. 

Pri svetem Andreju na Koroškem, 19. dan malega 
srpana 1846. 

Prvi del. 
Postni listi. 


1. Za leto 184%. 


O svetem postu, 


fveto pismo nam pravi, da je celo naše življenje od 
zibeli do pokopa huda vojska za večno zveličanje. 
Sami si skušamo, kar sveti apostol Pavel priča, da 
se meseno poželenje poskuša zoper duha, duh pa zoper 
mesenost; in da sta si obadva toliko sovraž, da ne storimo 
tega, kar hočemo.! Sveta vojska je ta in za sveta nebesa 
velja, če srečno premagamo. Ako po mesu živimo, bomo 
pogubljeni; če pa dela mesa z duhom ukrotimo, bomo 
.  zveličani; zakaj tisti, ki se dajo božjemu duhu voditi, so 
božji otroci.? | Hi 

Najhujšega sovražnika imamo doma: svoje lastno spa- 
čeno poželenje, ki ga sveti Janez imenuje poželenje mesa, 
poželenje očij in pa prevzetnost življenja. Kdor to svoje 
pregrešno poželenje premaga in sam sebe zataji, več velja, 
kakor on, ki mesta premaguje.4 (Orožje zoper tega naj- 
hujšega domačega sovražnika je sveti post, ki nam ga sveta 
mati katoliška cerkev priporoča, posebno v svetem post- 
nem času naroča, ter nas tako rekoč v sveto vojsko pelja: 
premagati svet in vse njegovo poželenje. 

Kar svet stoji, postili so se vsi bogaboječi ljudje; in 
tudi Jezus, ljubi Zveličar naš, se je 40 dnij in nočij postil, 
nam v zgled, naj se postimo tudi mi. Postili so se apostoli 
in prvi kristjani, ter so post. vsem vernim v zveličanje duše 


! Gal. 5, 17. — 2 Rim. 8, 13.—14. — % I. Jan. 2, 16. — " Prip. 
16, 32. ng 

naročili, kakor ga modri zdravitelji za zdravje trupla hvalijo; 
in potemtakem tudi sveta mati katoliška cerkev post zapo- 
veduje. Kar pa skrbna mati naroča, to tudi dobri otroci 
storijo in radi ubogajo; kar zaupam, da boste tudi vi. 


Če hočemo svoje hudobno poželenje premagati, se mo- 
ramo navaditi, samim sebi ne vse dovoliti, česar poželimo, 
ampak si pritrgati in se zdržati. Za to sveto navajo nam 
sveta mati katoliška cerkev trojni post naroča: da si 
živeža pritrgamo, ali pa mesnih jedi zdržimo; — včasih si pa 
tudi pritrgamo in mesa ne jemo vse ob enem, kedar je 
trdo zapovedan post. 


Po nauku svete matere katoliške cerkve se mladi ljudje, 
ki še rastejo, in ravno tako tudi starčki v visoki starosti, 
noseče in doječe žene, pa težaki, kateri imajo težko delo, 
trdo postiti niso dolžni; pa kolikor toliko si pritrgati se 
jim vender naroča, posebno ki so zdravi in pa trdne postave. 

e se pa ravno odteščajo, mesa jesti na prepovedane dni le 
ne smejo, ako kdo posebnega pripuščenja nima. Kdor pa 
pravično dopuščenje ima, o prepovedanih postnih dneh meso 
uživati, si mora vender še več pritrgati, ako ga bolezen ali 
pa starost ne izgovarja. 


Dasiravno imamo vse žive dni za čednost in dobra 
dela prizadevati si, je nam naša skrbna mati vender le po- 
sebne dni odločila, da tako rekoč na sveto vojsko stopimo, 
in sami sebe poskusimo, kako smo kaj po duhovsko močni, 
ter se okrepčamo in pripravimo, kedar prej ali slej sovraž- 
nik naše duše pride. 'Taki dnevi duhovske vaje so sveti 
postni dnevi, katere nam je katoliška cerkev skozi celo leto 
tako skrbno razstavila, da se vseskozi čedno vadimo in v 
-uhovskem boju ne zadremljemo. 

a) Najimenitnejši postni čas je štiridesetdanski 
post: od pepelnice do velike-noči, ki ga je Kristus sam 
posvetil. 'Ta veliki post so apostoli naročili; in prvi krist- 
jani so se ob suhem kruhu postili, ter so še le zvečer ne- 
koliko zelenjave s soljo pa z oljem napravljene použili. Tudi 
nam je razen nedelje vsak dan post, da se le enkrat na 
dan do sitega najemo, zvečer pa le kaj malega povečerjamo. 
Premišljevati moramo skoz sveti štiridesetdanski post bridko 
trpljenje in smrt Jezusovo, pa se na velikonočno spoved in 
sveto obhajilo vredno pripravljati, da bomo z Jezusom ve- 
selo sveto veliko noč obhajali, ki je greh, pekel in smrt 
veličastno premagal. - 

b) Štiri kvatre je vsako sredo, petek in saboto 
trdo zapovedan post, nas povaditi v premagi pregrešnega 
poželenja. O štirih kvatrah si moramo pa tudi s postom 
in molitvijo dobre duhovske pastirje po zgledu prvih krist- 
janov od Boga izprositi, ki so se večjidel v kvaternem času 
posvečevali. "Tudi nam je v spomladi kvaterni teden po- 
treba Boga prositi, naj Bog blagoslovi, kar smo vsejali, da 
bi lepo rastlo; v poletnih kvatrah, da bi srečno zorilo; v 
jesenskih, naj bi srečno pospravili ; v pozimskih kvatrah pa, 
da bi zdravi uživali, kar smo pridelali. Vsega tega se pa s 
postom in molitvijo vredne storimo. 

c) Adventni post, štiri nedelje pred božičem (s 
kvaternim tednom vred), se je postiti vsako sredo in petek; 
in če si je ravno dopuščeno v adventno sredo jesti meso, 
vender si moramo v sredo in petek pritrgati ter se le en- 
krat na dan do sitega najesti. Pomnijo nas te štiri ad- 
ventne nedelje na onih dolgih štiri tisoč let, v katerih so ob-, 
ljubljenega Odrešenika toliko željno in težko čakali; pa nas 
tudi napravljajo, se na svete dni rojstva Jezusovega vredno 
pripraviti. 

d) Svete bilje pred godovi Gospoda našega Jezusa 
Kristusa, Marije in svetnikov je zapovedan post, nas opomniti, 
kaj nam je Bog dobrega storil v naše zveličanje, nam pa 
tudi pokazati svete čednosti in zglede Marijine in ljubih 
svetnikov božjih, naj bi se po posnemi svetih zgledov z 
njimi spoprijaznili, ki nam velijo: , Bodite naši nasledniki, 
kakor smo mi nasledovalci Kristusovi bili."! Mi pa Kri- 
stusa in svetnike najlepše posnemamo, ako sami svoje po- 
želenje zatajujemo: česar se vadimo s svetim postom. 


Da se pa ne bomo zastonj postili, moramo se postiti v 
duhu in v resnici, kakor nas sveti Bernard uči, rekoč: , Ako 
je samo grlo (golt) grešilo, naj se posti samo; 
če so pa tudi drugi udje grešili, zakaj bi se oni 
ne postili? Posti naj se oko pregrešnih in ne- 
 čimernih pogledov; uho nepotrebnega, zveli- 
čanju duše škodljivega poslušanja; jezik ob- 
rekljivega, nespodobnega, pregrešnega govor- 
jenja; roke vsega prepovedanega dejanja; pred 
vsem se posti duša vsega poželenja popačene 
volje. Brez takega posta vse drugo kaj ne velja." 
Odpovedati se moramo vsega presladnega, mehkužnega, po- 


l Fil. 3, 17. 

svetnega življenja, ki nam pravico jemlje v nebesa priti;! 
pa se tudi varovati v svetem postnem času za drugo dobo 
pripuščenih dobrovolj, da se bomo lože z Bogom spoprijaznili 
in za zveličanje duše skrbeli; zakaj ravno postni dnevi so 
Bogu prijetni in nam zveličavni dnevi. Ne rekajte, kr- 
ščanske duše, kar napuh ali prevzetija pravi: Saj nisem 
kaj takega storil, da bi se postil. ,Ako pravimo, da greha 
nimamo" — nas sveti Janez uči — ,sami sebe goljufamo, 
in ni resnice pri nas. Grešniki smo vsi; in Jezus vsem 
veli: ,Ako ne boste pokore storili, vsi boste konec vzeli." 4 
Pravični naj se postijo, da jih pregrešno poželenje ne pre- 
maga; krivični naj se postijo, da svoje hudo poželenje pre- 
magajo, in bodo pravi svobodni božji otroci, zakaj: ,Post 
ne pokonča le greha, ampak pregreho iz korenine vrže; ne 
zadobi samo odpuščanja, ampak podeli večjo milost in po- 
moč; ne izbriše le storjenih grehov, temuč pomaga tudi, se 
varovati prihodnjih." (Sveti Bernard.) Ne glejte na pože- 
lenje očij, ne na to, kar vam meso veli, da vam je teščim 
biti ali pa postna jedila uživati pretežko. Bolj ko post 
občutimo , več si pri Bogu zaslužimo; zakaj nebeško kra- 
ljestvo, pravi Kristus, tudi silo trpi, in le oni, ki si kaj pri- 
zadenejo, si ga bodo osvojili. Tudi usmiljenemu Jezusu je 
težko hedilo, nas odrešiti; mi bi pa ne premogli, si košček 
mesa, ali pa žlico kuhe pritrgati? 

Sveta cerkev je pa ravno tako dobrotljiva mati, kakor 
je skrbna. Ona tistim svojim otrokom post polajša, ki so 
preslabi, popolnoma ostri ali trdno zapovedani post držati. 
Zategadelj se vernikom tudi letošnje leto navadno polajšanje 
po oblasti svete cerkve dodeli, da se bo smelo o trdo za- 
povedanih postnih dneh meseno uživati od letošnjega štiri- 
desetdanskega posta 1847 do prihodnjega 1848; samo te-le 
dni je meso jesti ostro prepovedano: 1. Vsak petek celega 
leta; 2. ob sobotah štiridesetdanskega posta; 3. ob kvaternih 
sredah in sobotah; 4. na pepelnično sredo in pa štiri po- 
slednje dni velikega tedna; 5. v soboto pred binkoštmi; 
6. v pondeljek pred sv. Petrom in Pavlom; 7. v soboto pred . 
veliko Gospojnico ali veliko mašo; 8. v soboto pred vsemi 
svetniki; 9. v torek pred devico Marijo čistega spočetja v ad- 
ventu, in 10. pred božičem v petek, ki je trdo zapovedan post. 

Duhovskim osebam je le dopuščeno štiridesetdanski post 
(v nedeljo dvakrat) tako tudi ob adventnih sredah samo en- 


! Luk. 6, 24.—25. — ? Il. Kor. 6, 2. — $ I. Jan. 1, 8. — " Luk. 
13, 5. — " Mat. 11, 12. 

krat na dan, za Kosilo, meso jesti, zvečer pa postne jedi 
zauživati; tudi ob sobotah celega leta duhovskim ni pripu- 
ščeno mesa jesti. 

Naročuje se pa vsem vernikom: 1. Da je sveta želja 
tistih kristjanov hvale vredna, ki se po stari šegi ostro po- 
stijo in v postnih dneh mesa ne jedo. če je ravno tudi njim 
pripuščeno. kar imajo še pri mnogoterih hišah v navadi ; 
šaino zaničevati tistih nikar. ki po dovoljenju cerkve meso 
užvajo.. Oni pa. ki o postnih dneh po dopuščenju meso 
jedv. ne smejo tistih zasmehovati. ki se ostro postijo. temuč. 
kakor sveti Avguštin uči. naj jokaje — z žalostjo uživajo, 
da ne premorejo zadosti ostrv postiti se. kakor sveta mati 
katoliššsa cerkev želi. 

2. hivr v postnih dneh po dovoljenju meseno je. si 
je pa vender doižen pritrvati in se le enkrat na dan do 
sitega najesti. če ni kako druguče postu izvzet. 

- Vsi. ki po dovoljenju v postnih dneh meso jedo. 
najo za vsak tak dan. kakor tudi za sobote skoz celo leto. 
aso ob sobotah meso jedo. tri Očenaše in Geščena si Ma- 

rja. pa eno Verv prav pobožno meiitl. in če je mosoče. vsa 
družina skupaj: ali že pu jedjo ali pa po jedi. v čast brid- 
kesa trpi erja in sturti Jezusove. Prepovedano pa je zraven 

iešu tud rite al drusih tasih postnih jati pri kosilu ali 
piš pri Večeri sguvaj Uvat. 

A. Kačir hi bi kio VernšOv po simem potreben. nij se 
tuu post alonja. Ker bi se re mosd po pričevanja ničav- 
uka postil se LO DO z mo župniku na škočjo pošlje: 


Za td čaš da ud škožje dopusjenje dojde. innijo župnjki in 
SDOVRNIIK ODLJSE. posti pruvz disnitir le verniki se ne strelo po 
KI 

ne drži — Bogu in cerkvi nepokorna — tudi svojim gospo- 
darjem in gospodinjam zvesta ne bo. 'Tudi naj pomislijo, 
da Bog tistemu Oče ne bo, ki svete cerkve za mater nima, 
ker je sam Jezus Božji Sin dejal, da kdor cerkve ne posluša, 
imej ga kakor neznaboga in očitnega grešnika, ki ne sliši 
med pravoverne kristjane.! 

Le-to pismo se ima tretjo predpepelnično nedeljo s pridižnice (razun 
tega, kar duhovske zadeva) vernim zastopno povedati; skozi leto pa vsak 
zapovedani postni dan poprejšnjo nedeljo s pridižnice oznaniti. 


3, Za leto 1848. 


Dobra dela: molitev, post in miloščina, 


; ridne ovčice svojega pastirja glas rade poslušajo in gredo 
črez hribe in doline veselo za njim, kamor jih kliče. 
Tudi jaz, vaš škof in višji pastir, vas kličem za pri- 

hodnji sveti postni čas na veselo dobro voljo svetih nebes. 
»Duh božji nam priča, da smo otroci božji in sodediči Kri- 
stusovi." ? Le v nebesih smo prav doma; na tem svetu pa 
le popotujemo od danes do jutri. Oh naj bi tega nikoli ne 
pozabili in le iskali, kar je nad nami tam, kjer Jezus na 
desnici svojega Očeta sedi, ne pa kar je pod nami na 
zemlji," kar nam usmiljeni Jezus priporoča, rekoč: ,Iščite 
pred vsem božje kraljestvo in njega pravico; vse drugo 
vam bo navrženo.? 

Potreba nam je, vse žive dni za nebesa skrbeti, v sve- 
tem postnem času pa posebno srce in ušesa odpreti zveli- 
čanskemu opominjevanju svete katoliške cerkve, katera nam 
s svetim Pavlom veli: ,Glejte, zdaj je čas milosti; glejte, 
zdaj so dnevi zveličanja." 5 

Nebeško krono si imamo služiti, venec svetih čednostij 
za večnost spletati in si nabirati zaklade, katerih rja in molji 
ne sned86, tudi tatje ne izkopljejo in ne ukradejo. Dobra 
dela so nebeški zakladi in med njimi najimenitnejša dobra 
dela tri: moliti, postiti se in vbogaime dajati. 
Življenje naše na tem svetu je kratko, večnost pa dolga; 
potreba se je za večnost skrbno pripravljati. Tukaj je setev, 


1 Mat. 18, 17. — ? Rim. 8, 16.—17. — 83 Kol. 3, 1.—2. — 4 Mat. 
6, 33. — 5 II. Kor. 6, 2. — $% Mat. 6, 20. 

tamkaj bo žetev. Pomislimo torej to trojno zlato seme naj- 
imenitnejših dobrih del, kako bi naj pridno sejali, da bomo 
po smrti obilno želi. 

I. Molitev. Kedar molimo, z Bogom govorimo, hva- 
limo za prejete dobrote, prosimo za dušne in telesne po- 
trebe; pa tudi častimo svetnike, prijatelje božje, in hvalimo 
Boga, ki jim toliko milosti daje. Velika čast je govoriti s 
kraljem ali s cesarjem; in kdo bi s tolikim gospodom ne 
govoril rad! 

Največja čast je pa z Bogom govoriti; največje veselje 
nam torej bodi moliti. Ptičice pojejo, levi rujovejo, vse 
stvari dajejo hvalo Bogu, mi bi pa ne molili? Kakor je 
sapa truplu — tako potrebna je duši molitev, da v milosti 
božji ne onemaga in ne umrje. ,Potreba je vselej moliti 
in ne jenjati," tako Jezus uči,! in sveti Pavel veli: ,Molite 
brez nehanja." ? 

»Na visoko goro bi hotela iti, naj bi vsi ljudje moj 
glas slišali, in bi klicala: Ljudje, molite, molite, molite!" 
to sveta Terezija govori. Je bilo svoje dni za sveto Terezijo 
toliko moliti potreba, koliko več je potreba nam moliti se- 
danje dni, v katerih je pohujšanja toliko po svetu, tako 
malo pa poboljšanja, ker med nami prava vera umira in 
ugasuje krščanska ljubezen; vsako leto sovražnikov več, po 
malem pa pravih služabnikov božjih. Šiba božja nam žuga, 
glasi se lakota, vojska in kuga (kužna bolezen kolera); ako 
nam Bog ne pomaga, bo slaba za nas. Molimo torej, ljube 
duše, pa ne le z jezikom, temuč v duhu in v resnici, zakaj: 
»Bog je duh, in kateri ga molijo, morajo ga v duhu in res- 
nici moliti." Bog ne gleda le na jezik, ampak na srce; 
samo duh z Bogom govori, dasiravno ga naj tudi jezik in 
truplo v molitvi časti. Kdor zavoljo samih posvetnih skr- 
bij molitev opušča, brez Boga prazno srce nosi. Naše srce 
je na tri vogle stvarjeno; okrogli svet ga napolniti ne 
more, ampak le sama presveta Trojica, ako se neprenehoma 
v molitvi k Bogu povzdiga. In kako lehko je to! Vbogaime 
dajati nima vsak; tudi postiti se vsakdo ne more; moli pa 
lehko zdrav in bolen, naj si bo kralj ali berač. Oh naj bi 
le tudi vsi moliti hoteli in pa znali prav! | 

Kdor prav pobožns živeti želi, naj opravi tri reči: | 

1. Vsakdanjo molitev. Zarano škorjanček na po- 
lju, k nebesom se povzdigaje, svojo pesem juterno žvrgoli 


1 Tuk. 18, 1. — ? I. Tes. 5, 17. — $ Jan. 4, 24. 

ter opominja ljudi zjutraj molitve. V hladni tihi noči slavec 
za grmom milo poje, naj bi človek brez večerne molitve ne 
zaspal. Čeravno, kristjan, veliko in dolgo moliti ne utegneš, 
moli pa večkrat. MPokrižaj se zjutraj, ko vstaneš, priporoči 
vsako delo Bogu; zahvali Boga, kedar uživaš, kar ti dobrega 
da; na božjo voljo pusti, kedar se ti hudo godi. Bogu se 
v roke daj, in vse tebi v dobro izide. Moli kratko, pa dobro! 
Take molitve so dragi kamenčki, ki si jih za nebeško krono 
nabiraš; dobri namen je čisto zlato, ki nam naša dela Bogu 
prijetna stori. Naj si je ravno zemlja nizka, pa nebo visoko, 
vender Bog človeka sliši, ako le čisto vest ima. , Molitev 
pravičnega je ključ nebes", veli sv. Avguštin. Oh da bi vsaj 
vi stariši in redniki za molitev bolj skrbni bili, in pa otroke 
z mladega moliti učili! Česar se otrok navadi, star človek 
zna. Veste, da samo tisti vedo prav živeti, kateri znajo prav 
moliti? Človek brez molitve in pa truplo brez duše — kaj 
bo iz tega drugega, kakor trohnoba? 

Kdor hoče biti pravičen kristjan, mora 

2. svete nedelje in zapovedane praznike 
(svetke) vredno posvečevati. Kako skrben, dober 
in usmiljen je Oče nebeški, ki nam je vsakega tedna ne- 
deljo dal, da njega spodobno počastimo in za svojo dušo 
poskrbimo; naše truplo si pa počije; tudi ljuba živina si 
lehko oddahne in se Stvarnika toliko dobrega razveseli. Ne- 
hvaležen in hudoben človek si ti, ako Bogu nedelje in za- 
povedane praznike kradeš, kedar brez potrebe in pripuščenja 
delaš, se pregrešno dobrovoljiš ali očitno grešiš, dneve 
Gospodove v božje razžaljenje, drugim v pohujšanje, sebi pa 
v pogubljenje obračaš ter ne pomisliš, kar Bog, sveta cerkev 
in tudi svetli cesar prepovedujejo. — Oh — poslušajte ne- 
besa, zastopi zemlja, kaj se po svetu ob nedeljah in svetih 
praznikih hudega godi! Poglejte in pomislite tudi ve, kr- 
ščanske duše! kaj je ob teh Bogu posvečenih dneh prepo- 
vedano in greh. 

Greh je rokodelcem ob nedeljah in praznikih delati, ši- 
vati in oblačila za plačilo gotoviti, pa tudi po tovarnah (fabri- 
kah) brez posebne potrebe in pravega dopuščenja poslovati. 
Grešijo kupčevalci, kramarji in prodajalci, kateri na semenj ali 
cerkvovanje take svete dni blago vozijo in prodajejo ; grešijo 
pa tudi vsi, ki ob nedeljah in praznikih brez potrebe ku- 
pujejo, naj si bo v mestu ali na božjem potu. Le živež in 
pa take reči, ki so za božjo čast ali za bolnike potrebne, 
se brez greha prodajejo in kupujejo. — Greh imajo vozniki, 

kateri ob Gospodovih dneh blago nalagajo ali izlagajo in 
kakor ob delavnikih vozijo. Samo vožnja ob času vojske, 
potrebnega živeža pripeljati in pa mrliče voziti je pripuščeno, 
kar se odložiti ne da. 'Tudi brodnarji in veslarji imajo 
greh, kateri ob zapovedanih praznikih nalagajo in brez sile 
po vodi blago vozijo. Ni prav, ob svetih dneh na daljni 
pot hoditi; samo na kak pošten božji pot, k službi božji, 
ali pa bolnike obiskat in mrliče pokopavat hoditi je pripu- 
ščeno. Mlinarji, ki ob nedeljah ravno tako meljejo, kakor 
ob delavnikih, grešijo. Kdor ob teh svetih dneh na lov 
hodi, greši; posebno pa taki divji lovci, kateri zverino kra- 
dejo, toliko hujše grešijo. Brez greha si pa družina po 
večernicah oblačila krpa ali šiva, v veliki sili brani, naj bi 
ogenj ne vstal, ali povodenj ne prihrula. Na polju po seno- 
žetih (travnikih) ali pa v vinogradih poopravljati pred slabim 
vremenom, je potreba duhovsko gosposko dovoljenja prositi. 
Pošteno dobre volje biti, se v Gospodu brez greha ob 
nedeljah in praznikih razveseliti, sveta cerkev ne brani, ali 
dobro voljo še le po večernicah dopusti. Kvartati in ke- 
gljati ob času božje službe, ali pa predolgo v noč, je greh. 
Ponočni ples ali raj, naj bo na gosli ali na citre, da se v 
noč trušči in pijančuje, ni brez greha. Sveti Avguštin uči, 
da je manj greh, Bogu posvečene dni orati, kakor pa plesati. 
Najhujše pa ob svetih nedeljah in praznikih grešijo pi- 
janci, ki se upijanijo; bojevalci, ki se tepo in koljejo; po- 
nočni voglarji (vasovalci) in. potepuhi, ki se der0, ukajo, 
ljudem nepokoj delajo in Bogu posvečeni počitek kratijo ter 
doprinašajo grehe, katerih še imenovati ne smemo. Oj da 
bi vsaj ne pozabili taki razuzdani kristjani, da so grehi 
dvakrat večji, kateri se ob nedeljah in praznikih store. 


Priden kristjan biti ne more, kateri Bogu in pa svoji 
duši svete praznike jemlje, pa tudi srečen ne bo. Bog je 
svoj blagoslov na tretjo božjo zapoved položil, kakor nam 
sveto pismo pove: ,V šestih dneh je ustvaril Bog 
nebo in zemljo in morje, pa vse, kar jevnjem; 
sedmi dan je pa počival; zato je Bog počivni 
dan blagoslovil in ga je posvetil."! Bog pa tudi 
vsem žuga, ki zapovedi božje zaničujejo, ter veli: ,Če me 
ne boste poslušali in storili po moji zapovedi, 
naglo vas bom obiskal. Dal vam bom od zgoraj 
nebo trdo kot železo, in zemljo kakor rudo (ne- 


! JI. Mojz. 20, 11. 

rodovitno). Zemlja ne bo rodila in drevje ne 
bo nosilo. Po deset žensk bo v eni peči kruh 
peklo. Jedli boste, pa siti ne boste."! Zato se 
nam huda kaže in po svetu živeža pomanjkuje, ker ljudje 
tako slabo Gospodove dni posvečujejo. ,Spomnite se 
torej, kristjani, da boste praznike prav po- 
svečevali."? 

Kdor svete nedelje in praznike prav posvečuje, ta ob- 
iskuje službo božjo v svoji domači župnijski cerkvi ter sveto 
mašo in božjo besedo pobožno sliši. Samo kako tiho mašo 
slišati zadosti ni. Kdor zjutraj ne bo k pridigi mogel, naj 
popoludne h krščanskemu nauku gre, da vsaj enkrat v ne- 
deljo sliši božjo besedo. Velik greh je torej, brez pridige 
ostajati, ali pa od pridige iz cerkve brez posebne potrebe 
hoditi. ,Kdor besede božje ne čisla, znamenje 
pogubljenja nosi," pravi sv. Gregor. ,Kdor je iz 
Boga, božjo besedo posluša." 

Tudi ni prav, brez dovoljenja ali pravega uzroka žup- 
nijsko cerkev opuščati in v tuje cerkve k službi božji hoditi. 
Sveta cerkev škofom (in župnikom) veleva, ljudi opominjati, 
naj se v svoji domači cerkvi pridno shajajo, sveto mašo in 
besedo božjo poslušat; ker domači pastir za svoje ovčice 
nekrvavo daritev opravljajo in bodo nekdaj za nje odgovor 
dajali. Najslabše se služba božja po cerkvovanju obhaja, 
kedar po letu vsako nedeljo k drugi cerkvi letajo, predpol- 
dnem malo molijo, popoludne se pa po krčmah potikajo in 
nespodobno zadržijo. 'Take shode, o kristjani, morate opu- 
stiti, ako hočete Jezusu in svetnikom ljubi biti; zakaj taki 
shodi Bogu in sveti cerkvi mrzijo. — Če si za variha doma, 
je zima huda, ali si bolan in v cerkev ne moreš, poklekni 
ob času službe božje proti domači cerkvi obrnjen; če klečati 
ne moreš, pa stoj. Molitvene bukvice ali pa molek v rokah 
držeč se s krščansko sosesko v duhu združi in svojo molitev 
opravi. Poprašaj tudi domače, kedar iz cerkve pridejo, kaj 
so pridigali, o čem krščanski nauk imeli? 'ako lehko za 
silo tudi doma božjo službo opraviš. 


Posebno vam, očetje in matere, gospodarji in gospo- 
dinje, bodi priporočeno, da ob nedeljah in praznikih svoje 
otroke in rejence prvih resnic krščanskega nauka učite in 
potrebnih molitvij privajate. Imate čas, naj kdo kaj lepega 


1 JJI. Mojz. 26, 14.— 27. — ? III. Mojz. 20, 8. — ?% Jan. 8, 47. — 
4 Trident. zbor seja 24. str. 4. 

bere; imate priložnost, obiščite bolne sosede; in če drugega 
ne morete, za verne duše molite ter si pripravljajte prija- 
telje, ki vas bodo v večno prebivališče sprejeli. Tako vam 
bo vsaka nedelja in praznik ena stopinja bliže svetih nebes. 
Glejte, kakor človek Gospodove dni posvečuje, tako se mu 
na duši godi. Po svetih praznikih se pozna, koliko župnija 
pri Bogu velja. 

Kdor hoče prav po krščansko živeti, mora posebno ob 
svetih nedeljah in godovih 

3. svete zakramente pogosto in vredno pre- 
jemati. ,Jaz sem vinska trta" — pravi Jezus — ,vi 
ste mladike; brez mene ne morete nič storiti." 
»Ako kdo v meni ne ostane, bo vunkaj vržen, kakor mla- 
dika, ki bo usahnila, in jo bodo pobrali in v ogenj vrgli, 
in zgori."? Vsak smrtni greh nas loči Jezusa in stori, da 
smo brez posvečujoče milosti božje, suhim mladikam po- 
dobni, za večni ogenj pripravljeni. Vsa naša dobra dela 
pred Bogom nobene cene nimajo, dokler v stanu milosti 
nismo; in stare smrtne dušne rane težko zacelijo, ako od- 
lagamo, se z Bogom spraviti. Koliko je takih, ki smrtno 
grešijo, pa spoved na velikonočni ali pa adventni čas od- 
lagajo, pa tudi pri prvem grehu ne ostanejo in poslednjič 
števila grehov ne vedo. Prosim vas torej, duše moje, hitro 
po grehu popolnoma obžalovanje obudite in prvo nedeljo 
se izpovejte. ,Danes je Bog obljubil, odpustiti 
vam, jutri ni obljubil, veli sv. Avguštin. Ako se 
hudo vrežeš ali vsekaš, ne boš odlagal rane celiti tako dolgo, 
da druga rana pride! — Pa tudi za malih grehov delj se 
pogosto izpovejte, vsaj vsake kvatre, pa še pogoje, ako ste 
v hudi pregrešni nevarnosti. Kakošna bo tvoja srajca, če 
jo le enkrat ali dvakrat v letu opereš? "Tudi tvbja vest 
čista ne bo, če poredko k spovedi hodiš. Kaj nečistega pa 
v nebeško kraljestvo ne pojde. Ali ne greši tudi pravični 
sedemkrat na dan? — Oh, kako veseli moramo biti, da za- 
krament svete pokore imamo, v katerem se dušnih madežev 
lehko očistimo. Le zanikarni kristjani po enkrat na leto k 
spovedi gredo; zanikarnost je pa naglavni greh. Kdor samo 
enkrat na leto k spovedi gre, le za en las nad pogubljenjem 
visi; kdor pa še enkrat ne gre, njega sveta katoliška cerkev 
za svojega ne spozna, on je kakor nevernik in očiten grešnik. 

Ste omili po čisti spovedi in vredni pokori srce svoje, 
pripravili čedno prebivališče Jezusu, svojemu dušnemu že- 

ninu, oh le radi prav pogosto k božji mizi hodite. Je ve- 
selje Jezusovo, pri nas prebivati, bodi tudi nam veselje, se 
z Jezusom združiti v presvetem obhajilu. Čujte, kako nas 
lepo vabi: ,Pridite k meni vsi, kateri se trudite 
in ste obteženi, in jaz vas bom poživil."! ,Kdor 
zauživa moje telo in pije mojo kri, on ostane 
v meni in jaz v njem."? Oh, da bi kristjani veliko 
srečo vsaj spoznali, ki jo pri svetem obhajilu imamo, naj 
bi prav živo občutili neizrečeno ljubezen Jezusovo, ki ga 
primora z nami prebivati, kako veseli in srečni bi bili! 
»Brez Jezusa biti je hud pekel; biti z Jezusom 
je sladek raj." Zato veleva sveta cerkev škofom in 
mašnikom, naj svoje vernike prosijo in opominjajo, prav po- 
gostoma vredno prejemati presveto rešnje telo.£ — Ravno 
zato vam tudi jaz priporočam in bom priporočal vse žive 
dni s svetim Frančiškom Salezijem: , Prejmite prav pogosto 
presveto rešnje telo, in verjemite mi, da če vi duše svoje 
s studencem vse lepote in dobrote, vse svetosti in čistosti 
pogosto nahranite, bodo tudi duše vaše pred njim vse čedne 
in pravične, vse svete in čiste. Obhajajte se mnogokrat, 
moje duše! kolikorkrat vam je koli mogoče, pa vselej le po 
dovoljenju vašega spovednika; tako boste:po vednem če- 
ščenju in uživanju lepote, dobrote in čistobe (Jezusove) tudi 
vi vsi dobri in vsi čisti prihajali. — Vas vprašajo otroci 
sveta (posvetni kristjani), pokaj tolikokrat k božji mizi ho- 
dite, recite jim, da to storite, se svojih napak (grehov) oči- 
stiti, svoje revščine iznebiti, se v svojih težavah tolažiti, v 
svoji slabosti moči prejeti. Povejte jim, da je dvojnim lju- 
dem pogostega obhajila potreba; popolnim, ki so dobro ' 
pripravljeni in bi črez vse nemodro ravnali, če bi se stu- 
dencu v$e popolnosti ne bližali; in nepopolnim, da bi prave 
popolnosti iskali; — močnim, da ne oslabijo; slabim, da se 
okrepčajo; — bolnim, da ozdravijo ; zdravim, da ne zbolijo. 
Povejte jim, da tisti, ki niso preveč s posvetnimi opravili 
obloženi, naj velikokrat k božji mizi gredo, ker jih delo ne 
ustavlja; da pa tudi tisti, kateri so v mnoge posvetne reči 
zamotani, naj to storijo, ker jim je tega sila sila potreba. 
Recite jim, da prečastiti zakrament zato pogosto prejemate, 
da bi se ga prav prejeti naučili, ker se le redkokedaj delo 
dobro opravi, katerega se privadili nismo." 5 


1 Mat. 11, 28. — ? Jan. 6, 57. — ? Tom. Kemp. — ? Trident. zbor 
13. seja, stran 8. — 5 Filoteja II. bukv. 21. post. 

Oh, naj bi sveta želja po mizi božji med nami spet 
oživela, ki je v srcih prvih kristjanov gorela, hitro bi se 
tudi čedno krščansko življenje med nami omladilo, ki je 
prve kristjane toliko lepšalo, da je bilo skoraj toliko svet- 
nikov kolikor kristjanov. 


Preljubi, poglejte, vsakdanja molitev, služba božja o 
svetih praznikih in pa pogosta vredna prejema svetih za- 
kramentov so trije stebri prave krščanske pobožnosti; so 
tri najmočnejše podpore naše popolnosti. Srečen, kdor 
svoje zveličanstvo na nje zida; ne bo mu ga hudi veter 
skušnjave podrl. ,Pobožnost je za vse dobra, ker 
ima obljubo sedanjega življenja in prihodnjega."! 

II. Molitev in post sta si pa brat in sestra; 
eden brez drugega biti ne moreta. Post molitev podpira, 
da se lože k Bogu povzdiguje; molitev pa post posvečuje 
ter Bogu prijetnega, nam pa zveličavnega dela. ,Za to vas 
prosim, bratje, po usmiljenju božjem, da daste 
svoja telesa v živ, svet in Bogu dopadljiv 
dar, da bo vaša služba modra."? To se ima zgoditi 
po svetem postu, ki dva dela ima: prvič, da svoje pregrešno 
poželenje zatiramo in se greha skrbno varujemo; drugič, da 
si po zapovedi svete cerkve nekoliko živeža in mesa posebno 
pritrgamo ter se vadimo sami sebe zatajevati in ne vsega 
dovoliti, kar se naši popačeni naravi poljubi; to je krščan- 
ska vaja svetih čednostij. Kdor pravi, da pravično živi, pa 
se ne posti, sam sebe slepi, in ni pravi katoliški kristjan. 
Kdor se posti, pa zraven posta smrtno greši, sam sebe 
goljufa; greh postu zasluženje vzame. 


Ostro so se svoje dni kristjani postili; nam se ne- 
kdanji post pretežaven zdi. Zato nam ga naša ljuba mati, 
sveta katoliška cerkev polajša ter nam priporoča, vsaj po- 
manjšani post toliko bolj zvesto držati in dobrih del v na- 
domestilo toliko več opravljati. Oh krščanske duše, ubogajte 
svojo skrbno mater, sveto cerkev, in njenih postav ne za- 
ničujte, ampak trdno je držite, če hočete biti njeni in pa božji 
- dobri otroci. ,Veste, da Boga ne more imeti za 
očeta, kdor cerkve za mater nima?" (Šv. Ciprijan.) 
Preljube moje ovčice! ako ne boste pozabili, kar sem pisal, in 
pridno dopolnjevali, kar sem vam v imenu božjem priporočal, 
ter se varovali grehov, posebno ob svetih nedeljah in zapo- 
vedanih praznikih, tako vam hočem v imenu naše svete 

katoliške cerkve post, kakor za lansko leto, tudi za leto 1848. 
polajšati ter zaupam, da boste vsaj to malo toliko bolj 
zvesto držali. ' 

(Na vrsti je tu navadno postno naročilo, katero pa izpuščamo, 
kakor je v predgovoru povedano.) 

Po vsem tem vas prosim in opominjam, vaš višji pa- 
stir in škof vaših duš, ki bom na sodbi odgovor za vas 
dajal, da sveti post zvesto obhajate; pa tudi vi očetje in 
matere, gospodarji in gospodinje, gospodje kakor kmetje, 
pridno skrbite, da bodo vaši podložniki, otroci in družina 
se zvesto postili, kakor so dolžni. Ne daj Bog, da bi jih 
zapeljali ali celo silili sveti post prelomiti, in jih učili Bogu 
in sveti cerkvi nepokornim biti. 

Družina, ki se Boga ne boji, tudi svojim predpostav- 
ljenim pokorna ni. Gorje pa vsem, ki pohujšanje dajejo; 
bolje bi takim bilo, da bi se jim mlinski kamen na vrat 
obesil in bi se potonili v globočino morja.! — Mi pa ostanimo 
pridni božji otroci, zvesti svoji ljubi materi sveti katoliški 
cerkvi, in tudi Bog, naš dobri Oče, nas svojih otrok ne bo 
zapustil. 

III. Tudi vbogaime radi dajajmo, kolikor pre- 
moremo, da bosta molitev in post miloščino za tovaršico 
imela, ki bo zamestila, kar nam na pravi molitvi in na 
vrednem postu pomanjkuje. Posebno vam katoliške misijone 
med neverniki priporočujem, da misijonarje z molitvijo in 
milimi darovi podpirate, božje kraljestvo med neznaboge 
lepo razširjate. Prav srčno vse brate in sestre svetega Leo- 
polda bratovščine zahvaljujem, ki tako lepo pripomagajo za 
božjo čast in zveličanje ljudij. Prosim vas, ne naveličajte 
se, ampak še v prihodnje radi pomagajte z molitvijo in mi- 
loščino, naj vsi ljudje Boga prav spoznajo in častijo, v sveto 
katoliško cerkev pridejo in z nami večno življenje dosežejo. 
Kdor apostolom pomaga, bo tudi apostolov plačilo prejel. 

Postrezite radi eden drugemu, kakor je 
vsak dar zadobil, kakor dobri delivci mnogotere mi- 
losti božje; naj bode Bog v vseh rečeh češčen po Jezusu 
Kristusu, kateremu bodi čast in oblast od vekomaj do ve- 
komaj. Amen.? 

Bogu in Mariji vas vse priporočujem! 


2 Mat. 18, 6. — ? I. Petr. 4, 10.— 11. 
Slomšek: Pastirski listi. 3 

Dvojna luč: sv, vere in sv, čednosti, 


reljubi verni kristjani! poslušajte svojega škofa, da bo 

iz tudi Bog vas poslušal. Kar vam z ustmi povedati ne 
Z) morem, naj vam po pismu povem. Moja dolžnost je 
"6 učiti, Vaša pa lepo slušati, kar je v sedanjih časih ve- 
deti in storiti sosebno nam katoliškim kristjanom potrebnega. 

Dve luči nam je usmiljeni Jezus prižgal, naj bi nam 
svetili po potu življenja: luč svete vere in pa luč svete 
čednosti ali kreposti. Zato je dejal: ,Jaz sem luč 
sveta, kateri sem prišel na ta svet, da vsakdo, 
ki v mene veruje, ne hodi po temah, ampak 
ima luč življenja." 'Ta dvojna luč nebeška nam kaže 
pravo časno srečo in zveličanje večno, da ga lehko iščemo 
in srečno najdemo, ako le hočemo. 'To luč so nam pri 
svetem krstu prižgali, nje znamenje, mrtvaško svečo, nam 
bodo poslednjo uro v roke podali, da bi nam svetila večna 
luč in mi v pokoju počivali. 

Sovražen veter pa močno piha, hud vihar se vzdiguje, 
nam luč svete vere in svete čednosti ugasniti. Kdor v se- 
danjem času nevarnega vetra skušnjave ne čuje, in za svojo 
luč ne skrbi, njemu že slabo gori, in lehko bo mu ugasnila. 
»Še malo časa je luč pri vas," pravi usmiljeni Jezus. 
»Hodite, dokler imate luč, da vas tema ne obide; 
zakaj kdor v temi hodi, ne ve kamo gre." — Ke- 
dar svetlo solnce za gore zajde, pride temna noč, in noči 
sovražne moči dobijo svojo oblast. Bo ugasnilo solnce naše 
svete vere pri nas, bo izginila med nami luč krščanskega 
življenja in lepih zgledov, kaj bo za nas? — Obšle nas bodo 
teme nevednosti in hudobij, obdajala bo nas črna tema zmot 
in pregreh, noč krivover in never nas bo pokrila, kakor 
pokriva milijone naših nesrečnih bratov in sester, kateri v 
smrtni senci neverstva sedijo. — Preljubi! ta nesreča se 
nam blizu kaže, ali sedanji ljudje vsi v posvetno zamišljeni 
te nevarščine ne čutijo, ne vidijo svoje bližnje največje ne- 
sreče. Kdor sveto vero izgubi ali pa ob sveto čednost pride, 
njemu ugasne dušna luč v sredi trde noči. — Bratje in 
sestre moje! varujte luč svete vere, da nam je sovražni veter 
sedanjega sveta ne ugasne. 'To je moja prva prošnja. 

Hočete vprašati, od kod sovražni veter piha, kateri 
nam vere luč gasi? Piha iz ust posvetnih ljudij, ki ošabno 
o novi veri kvantajo, da ne bo potreba k spovedi hoditi, 
ne duhovskih pastirjev rediti i. t. d. Tako so svoje dni kri- 
voverci katoliške kristjane slepili in zapeljali veliko tisoč 
abotnih ljudij. ,Kaj človeku pomaga, naj ves svet 
pridobi, na svoji duši pa škodo trpi?" — Piha 
iz lažnjivih pisem zapeljivih bukev in posvetnih novin, po- 
sebno v nemškem jeziku pisanih. V teh zaničujejo kato- 
liško vero, črnijo nje svete nauke in pobožna opravila, in 
opravljajo papeža, škofe in druge namestnike božje. Ako 
pa duhovska gosposka svoje poštovanje in čast izgubi, bo 
tudi vera, katero učijo, onemagala. 

Hudobni veter piha iz ust posvetnih svetovalcev in 
posednikov, kateri pravijo, da duhovskim pastirjem ni verjeti, 
in kar učijo, ne slušati, ako zadene časne pravice in poze- 
meljske reči. Ali ne bomo tudi o vsem tem Bogu odgovor 
dajali? Ali ni duhovskih pastirjev sveta dolžnost, resnico 
učiti in svariti pred krivico? — Sovražni veter piha iz po- 
svetnih sre kristjanov, ki hočejo vse stare pravice zatreti 
in se ne zmenijo več za Jezusov ukaz: , Dajte cesarju, 
kar je cesarjevega, in Bogu, kar je božjega." 
— Piha iz slabega zadržanja kristjanov, kateri so po neka- 
terih krajih toliko ošabni (napuhnjeni), da jim duhovski. 
učeniki še reči kaj več ne smejo, kar njihovim posvetnim 
željam in razpuščenim počutkom ne dopade. Ako sol 
božjega nauka med nami izgine, s čem se bo solilo? Skoraj. 
bo krščansko ljudstvo potemtakem neslana jed. 

Tako so svoje dni sovražniki katoliške vere na Fran- 
coskem delali; in poglejte, kamo so zašli! Pisali so lažnji- 
vih in zapeljivih bukev (knjižur), da je bila groza, v katerih 
so katoliško vero sila grdo zaničevali, da bi jo pravovernim 
ogabili. Služabnike božje so neusmiljeno ogovarjali in jim 
nespodobne priimke dajali, naj bi jih ljudje ne spoštovali. 
Vzeli so cerkvam stare dohodke, katere so jim njihovi pred- 
niki zato sporočili, naj bi se božja služba čedno opravljala 
in skrbelo za zveličanje duš. Sovražniki vere so vzeli cerkvi 
premoženje, naj bi si cerkveni služabniki ne imeli s čim 
pomagati. Izpodili so menihe, naredili iz samostanov ka- 
sarne; preganjali škofe in mašnike, kateri jim niso po njih 
krivični volji storili. Zaklenili so cerkve, prepovedali službo 
božjo, zatajili Kristusa in sklenili pravo vero zatreti. Godilo 
se je, kakor na dvoru Pilatovem. Prijatelji Jezusovi so se 

poskrili, sovražniki pa so ljudstvo podpihovali, da je vpilo : 
»Križaj ga!" Ni ga bilo, ki bi se bil za nedolžnega Je- 
zusa poskusil. Oh, da se usmili Bogu! preteklo leto so 
tudi po nekih krajih ravno tako delali. Zelo se bojim, da 
je to preganjanje in zaničevanje naše svete vere začetek — 
pa še ne konec! 

Veselijo me vender tri reči, katere pri Slovencih na- 
hajam ter mi nado in zaupanje dajejo, da nas dobri Bog 
še ne bo zapustil in nam luč svete vere ugasnila ne bo. — 

Prvo je, da Slovenci zapeljivih pisem in lažnjivih knjig 
ne bero, v katerih se sveta vera zatira. Drugo je, da ču- 
jem in sam vidim, kako skrbno verni kristjani svete zakra- 
mente prejemljejo z veliko večjo sveto željo, kakor poprej. 
Tretje je, da za lepoto božjih cerkva lepo skrbijo in za božjo 
čast radi pomagajo. Za to trojno veselje ne morem Boga 
dovolj zahvaliti, pa tudi vernih kristjanov zadosti pohvaliti ; 
zakaj to trojno mi priča, da še sveta vera pri nas živi in 
nas Bog ne bo zapustil, dokler mi njega ne pozabimo. 

Ali čujte, preljubi moji kristjani! neskončno modri Bog 
nas hoče v sedanjih časih poskusiti, koliko kaj naša vera 
velja; hoče zaspane kristjane vzbuditi, malopridne prevejati 
kakor gospodar svoje zrno na gumnu. Ne smemo torej brez 
vse skrbi dremati, ne križem rok držati, ampak vsakdo iz- 
med nas naj po svojem stanu za sveto vero poskrbi ter v 
dejanju in besedi pokaže, da je pravoveren katoliški kristjan, 
pripravljen rajši vse izgubiti, kakor dopustiti, da bi se veri 
med nami kaka škoda godila. V časti moramo imeti na- 
mestnike božje, rimskega papeža, škofe in mašnike, katere 
je sam Božji Sin nam za učitelje svete vere dal, rekoč: 
»Kdor vas posluša, mene posluša, kdor vas 
zaničuje, mene zaničuje." Oni so delivci božjih 
skrivnostij, kateri imajo ključe nebeškega kraljestva, njim je 
svoje nauke ohraniti dal, njim je obljubil svetega Duha, da 
se vsi skupaj ne bodo zmotili; oni za verne kristjane skr- 
bijo, kakor mati za svoje otroke skrbi; zato se vsem skupaj 
»sveta mati katoliška cerkev" veli. Srečno živi in srečno 
umrje, kdor se svete matere katoliške cerkve zvesto drži. 
Naj pravijo posvetni ljudje, kar hočejo: to svojo cerkev je 
Kristus na skalo postavil; nje ne bodo premagale vse pe- 
klenske moči. 

Potreba je dalje krščanskega nauka se dobro prijeti, 
otroke učiti doma, v šoli in v cerkvi. Svoje dni ni bilo 
med nami toliko nevernih ljudij, nobeden nas ni skušal za 

sveto vero. Zdaj jih srečaš po vseh cestah in najdeš po 
krčmah, ki se za vero prepirajo in taistim krščansko srce 
podirajo, ki krščanskega nauka dobro v glavi nimajo. — 
Preljubi očetje in matere, ki vas za vaše otroke kaj skrbi, 
Bog ve, kamo še vaši otroci pridejo, komu v roke zajdejo! 
Lehko da bi vero zatajili — ako jih ne bodete v krščan- 
skem nauku prav dobro poučili. Nimate jim koga dati za 
variha in tovariša na pot, kedar se po nevarnem svetu po- 
dajo — preskrbite otrokom svete vere svetlo luč; ona jim bo 
svetila, da bodo srečno hodili, jih podpirala, da v dobrem ne 
opešajo, jih pripeljala srečno k vam domu in pa k Očetu 
v sveto neb0. — Visoko učene in premetene ljudi hoče 
sedanji svet imeti; ali vsa posvetna učenost je brez kato- 
liške vere podobna bledi luni, ki slabo sveti. Svete vere 
nauk je pa zlato solnce, ki človeka prav razsvetli in za vse 
dobro ogreje. Bog daj, da bi nam vselej lepo sijalo svetlo 
solnce nauka Jezusovega! — Kristjani! mi ne spoznamo, 
kaj imamo; za to pa tudi sveto katoliško vero premalo 
čislamo. Kdor sveto vero prav čisla, on se taiste skrbno 
uči in po njenih svetih naukih zvesto živi; kako smo pa 
mi mlačni in zanikarni! Strašno je usmiljeni Jezus malo- 
pridnim Judom in tudi vsem slabim kristjanom zažugal, 
rekoč: ,Božje kraljestvo zveličanske vere 
bo vam vzeto in drugim dano, kateri bodo 
boljši sad svetih čednostij prinašali. Prišli 
bodo od solnčnega izhoda in zahoda, in 
bodo v nebeškem kraljestvu sedeli; malo- 
pridni verniki pa (ki se kristjani zovejo, kakor pagani pa 
živijo) pahnjeni bodo v unanje teme pogubljenja, kjer bo jok 
in škripanje zob." Oh te največje nesreče nas Bog obvaruj! 

Da se nam pa taka ne prigodi, ohranimo lepo tudi 
drugo luč, katero nam je Kristus prižgal: luč svete 
čednosti, poštenega krščanskega življenja. ,Jaz sem 
pot, resnica in življenje," uči Kristus. ,Nihče 
ne pride k Očetu drugače, kakor za menoj." 
Kako malo kristjanov pa po strmi stezi svete čednosti za 
Jezusom grč! Stariši svoje otroke večjidel premalo 
učijo in premalo skrbijo, da bi se otroci krščanskega živ- 
ljenja od mladih dnij lepo privadili. Česar se pa privadi 
mladost, to zna tudi starost. — Otroci svoje stariše 
slabo ubogajo, dokler so mladi; grdo jih imajo, kedar od- 
rastejo, in preradi svojega ljubega očeta pa mater celd 
pozabijo, kedar so stariši ubogi. 

Nehvaležnim otrokom se pa vselej huda godi. — Od- 
rasli mladeniči in deklice zapustijo celo hitro svo- 
jega ljubega Jezusa; posvetna ljubezen jih omami in na 
široko cesto spravi, katera v pogubljenje pelja. — Možje 
in žene zavoljo samih časnih skrbij pravo stezo za Jezu- 
som izgrešijo ter ne čujejo, kako lepo Jezus uči: ,Iščite 
pred vsem nebeško kraljestvo in njega pra- 
vičnost, na to vam bo vse drugo navrženo." 
— Starčki in babele, čeravno že z eno nogo v več- 
nosti stoje, so še tako močno privajeni svojega pregrešnega 
življenja, da ga ne morejo opustiti; stara navada je pri 
njih železna srajca. — Posebno pa kmetom v sedanjih 
časih ni drugega na misli, ko nove pravice; tako da se je 
močno bati, da bi od samih pravic ne pozabili, kaj je kr- 
ščanska pravica. — Družina je večjidel, kakor se sploh 
tožuje, tako hudo razvajena, da ni že mogoče izhajati z njo; 
ne spoštuje gospodarja ne gospodinje, pa se tudi Boga ne boji. 
— Prešestnikov, postranskih mater in otrok je toliko po 
svetu, kakor da bi bil pravični Bog šesto zapoved izbrisal. 
— Veliko krdelo močnih, trdnih beračev se po cestah brez 
dela snuje, dokler na polju in v delavnicah pridnih roko- 
delcev pomanjkuje. Vsako leto raste število goljufov, tatov 
in hudodelnikov, da so ječe pretesne. In vse to nam ža- 
lostno priča, da svetla luč svete čednosti in lepega krščan- 
skega življenja med nami ugasuje in se pri nas potrjujejo 
besede Jezusove, ki govori: ,Široka je cesta, katera 
v pogubljenje gre, in veliko jih je, ki po njej 
hodijo." 

Pa kaj bi vam pravil, kako se po svetu godi; saj 
sami vidite in slišite, da ni, kakor bi po krščansko imelo 
biti. Rajši vam naj povem, kaj imamo v sedanjih časih 
storiti, da nas bo dobri Bog vesel, pa da bomo tudi mi 
srečno in veselo na tem svetu živeli. Potrebne so nam 
pred vsem tri reči: 

1. Vsakdo naj v svoje lastno srce po- 
gleda, kako kaj luč krščanskega življenja v njem gori; 
ali sveti naša luč tako ljudem, da vidijo naša dobra dela 
in hvalijo Očeta, kateri je v nebesih? — Večjidel pa le 
preradi druge gledamo, njih zglede posnemamo, sami sebe 
pa pozabimo pregledati, ali je naše zadržanje v resnici ka- 
toliško? Hitro tudi ugledamo pezdir v očeh svojega bliž- 
njega, bruna pa v svojem očesu ne vidimo. 'Taka spoznava 
je slaba; in kdor sam sebe prav ne spozna, vsa njegova 

učenost nič ne velja, naj bi si vedel zvezde na nebu šteti 
in slišal na zemlji travo rasti. Revna dekla, ki svojo vest 
prav izpraša, se pred Bogom bolj obnaša, kakor še tako 
imeniten posvetni modrijan, kateri na vesti zaspan, svojih 
grehov ne spozna. 

9. Vsakateri naj narpoprej predsvojim 
pragom p'omete, bodi si hlapec ali gospodar, naj si 
bo dekla ali gospodinja, potem še le v sosesko gre. Slabo 
za svojo hišo skrbi, kdor le črez druge tožuje, slabe čase 
in pa hudobne ljudi obdolžuje, sam sebe pa ne vidi. Slabe 
čase in pa hudobne ljudi toževati je lehko, ali popraviti 
jih je težko, celo nemogoče, ako sami pri sebi ne začnemo ; : 
potem pri svoji hiši, im potem še le pri soseski. Pravi 
kristjani malo tožujejo, drugih celo ne dolžijo, ali veliko 
dobrega storijo in tako boljšajo svet. 

83. Premagujmo sami sebe, strahujmo svoje 
slabe želje, pokončujmo hude navade, ako nas imajo v ob- 
lasti. ,Kdor hoče za menoj priti," kliče Jezus, 
»naj sam sebe zataji, naj svoj križ zadene vsak 
dan in hodi za menoj!" ,Toliko v dobrem napreduješ, 
kolikor sam sebe premaguješ," pravi pobožni mož Tomaž 
Kempčan. Pa kaj, da je tako slaba naša premaga! Enega 
premaga jeza, drugega lenoba; eno gizdost, drugo ne- 
čistost; enega vino, drugega denar; redek je med nami sam 
svoj gospodar. In dokler ves svet o svobodi sluje, je če- 
dalje več sužnikov pregrehe. ,Kdor pa greh dela," veli 
Jezus, ,on je suženj greha." Le kdor sam sebe premaga, 
on je sam svoj gospodar in več velja, kakor vojvoda, kateri 
mesta premaguje. 

Ravno v svetem postnem času se vsak pridni kristjan 
tega zveličanskega dela loti in se vadi sam sebe premago- 
vati, svoje slabe navade opustiti in svoje pregrešne počutke 
zatreti. Sveta mati katoliška cerkev postavlja znamenje sve- 
tega križa vernim kristjanom pred oči in kliče svoje otro- 
čiče pod to bandero, — se trdno vojskovati zoper svoje lastno 
poželenje in zoper skušnjave sveta. Vojska je huda in ne- 
varna, zakaj najhujše sovražnike imamo doma, v svojem 
lastnem srcu. Da nas v ti duhovni vojski podpira, nam ka- 
toliška cerkev trojno orožje podaje: molitev, post in 
miloščino, katero nam posebno za svete postne dni pripo- 
roča. Molitev nam nebesa odpira, post nas po strmi stezi 
k nebesom podpira, in miloščina nam v nebesih zaklade 
nabira, ki jih bomo vekomaj uživali. Smo bili do zdaj za 

molitev mlačni, bodimo te dni pridni; smo do zdaj svo- 
jemu mesu preveč stregli in dovolili, pritrgujmo mu te svete 
dni in se trdo postimo. Smo do zdaj premalo in nevoljno 
dajali vbogaime, bomo v tem svetem času prav radi dajali, 
kolikor premoremo. Usmiljeni Jezus je naš vojvoda, mi 
njegovi vojščaki; oj, naj bi le bili taki, da bi nas bil Jezus 
prav vesel! Kakor je premagal Zveličar našo pregreho, pekel 
in smrt, tudi mi premagujmo svoje pregrešno poželenje, za- 
— peljivi svet in skušnjavo vsake hudobe; tako bomo z Jezu- 
som častito premago obhajali in imeli veselo veliko noč. 

Zaupam, preljubi verni kristjani! da bodo dnevi sve- 
tega posta dnevi zveličanja za vas; in zatorej vam po do- 
voljenju svete matere katoliške cerkve, ki svoje verne otroke 
po materinsko ljubi, tudi za letošnje leto polajšati hočem, 
kar je prav in za sedanje čase kristjanom potrebno. 


(Postno naročilo.) 


Sveti post je dušno zdravilo, pa nas ozdravil 
ne bo, ako se greha ne varujemo. Sveti post nam v ne- 
besa pomaga, pa nas zveličal ne bo, ako pravično ne ži- 
vimo. Kdor se pa celo ne posti in si vse dovoli, kar mu 
srce poželjuje, on na meso seje in bo tudi od mesa pogu- 
bljenje žel. Kdor pa še vrh tega sveto katoliško cerkev za- 
stran posta zaničuje, on po neversko dela; njemu sveta cer- 
kev ni mati — pa tudi Bog Oče ni. In da si je ravno po 
svetu v sedanjih časih groza takih ljudij; med vami, zaupam, 
da nobenega ne bo! 

Preljubi! le poslušajte in poglejte, kaj se po svetu godi. 
Veliko se greši, pa tudi Bog strašno greh tepe.  Prevzetija 
in nepokorščina se vzdigujete ter bi radi vse obrnili in za- 
trli; Bog ji pa ponižuje s krvavo vojsko in strašno kugo, 
kateri neusmiljeno ljudi morite. Veliko nedolžnih s krivič- 
nimi trpi; in ravno to nas uči, da naj tudi za druge skr- 
bimo, da Bog pri nas žaljen ne bo. 

Predrage moje ovčice! sedanji časi so grozno nevarni; 
in močno me za veliko vas skrbi. ,Kdor misli, da ves 
trdno stoji, naj se varuje, da ne pade." Ve- 
liko kristjanov za posvetno dobroto sveto vero zaigra, veliko 
jih za časen dobiček dušo proda. Tudi za mnogega izmed 
vas se bojim; zato vas Bogu in Mariji priporočim. Hvaljen 
bodi Jezus Kristus zdaj in vekomaj. Amen. 

4. Za leto 1850. 
Tri pregrehe sedanjih dnij, 


; reljubi v Kristusu Gospodu našem! Novega leta smo 
srečno učakali, bodi Bogu hvala in čast; Bog daj, da 
bi bilo srečno in veselo za nas! 

Veliko tisoč naših bratov je pomoril lansko leto črne 
vojske krvavi meč; .veliko ljudij je zamorila neznana bolezen ; 
mi še živimo večjidel zdravi in veseli. Kako se hočemo to- 
liko dobrotljivemu Bogu prav vredno zahvaliti? , Slecite sta- 
rega pregrešnega človeka," opominja sv. Pavel, ,prenovite 
se v duhu svojih mislij in oblecite novega človeka, ki je po 
Bogu prerojen v pravično in resnično svetem življenju." 
Novo krščansko življenje naše bo Gospodu Bogu v zahvalo 
za novo leto najprijetnejši dar. 

Prav po krščansko živeti, moramo tri svete podpore 
imeti: molitev, post in miloščino. 'To trojno dobro delo 
vam v imenu božjem in v imenu svete matere katoliške 
cerkve priporočam, posebno pa post za to leto 1850 na- 
ročam. 

(Navadno postno naročilo.) 

Katoliški kristjani! spoštujte očeta in mater, da bodete 
dolgo živeli in vam dobro bo. Naš Oče v nebesih je Bog, 
naša mati na tem svetu pa sveta katoliška cerkev. Bog 
nam zapoveduje krotiti naše telesno, meseno poželenje, kar 
se s postom zgodi; sveta mati katoliška cerkev nam pa od- 
kazuje dneve, ob katerih naj se postimo. Le slušajmo radi 
Očeta in mater; potem lehko zaupamo, da bomo dolgo — 
vekomaj živeli in nam dobro bo, kakor je večni Bog ob- 
ljubil. ,Kdor pa cerkve ne posluša (in zapovedane poste 
zaničljivo brez potrebe opušča), imej ga," kakor Kristus 
pravi, ,za nevernika in očitnega grešnika". Sveta reč je 
post, pa nam pomagal in Bogu dopadel ne bo, če stari 
grešniki ostanemo, se novih grehov skrbno ne varujemo, in 
celo ne poboljšamo. 

» Vi se postite, pa se prepirate in pretepate," toži Bog 
po preroku Izaiju. ,Ali mi bo tak post dopadel, da bi ti 
glavo obešal (po tem pa krivico delal)? — Popravi kar si 
hudega storil, lomi lačnemu kruha, vzemi popotne pod 
streho, obleci golega in ne zaničuj ubožca, kateri je tudi 

tvoj brat; tako ti bo sijala luč (tvoje sreče) kakor zarja ju- 
terna, hitro bodo zdravile tvoje rane (če bi te kaka nesreča 
zadela); tvoja pravica pojde pred teboj, in prijaznost Gos- 
podova bo te obdajala. Klical boš, in Gospod te bo uslišal, 
vpil boš (k Bogu) in poreče: ,Glej, tukaj sem", če krivico od- 
praviš in jenjaš govoriti, kar ni prav. Gospod Bog bo tebi 
dal stanoviten mir in bo razveselil tvoje srce." | 

»Za hudobne pa ni miru," pravi Gospod Bog. ,Oni 
so kakor šumeče morje, ki pokoja nima, katerega valovi 
blato iz sebe mečejo." — ,Kliči torej brez nehanja in kakor 
trobenta svoj glas povzdiguj," veli Gospod Bog, ,in mojemu 
ljudstvu njegove hudobije oznanjuj." — Katere pregrehe pa 
je sedanjim kristjanom največ očitati dolžnost? Med vsemi 
drugimi so pregrehe posebno tri, katere v sedanjih 
dneh tako rekoč v nebo vpijejo: 

Prva je pregrešna svoboda (prostost), katero si 
razuzdani ljudje svojijo, ki se Boga in pravične gosposke ne 
bojijo, temuč živijo po svoji spačeni volji, kakor bi božjih 
zapovedij in cesarskih pravičnih postav ne bilo več. Svetih 
nedelj in Gospodovih praznikov po enih krajih celo ne po- 
svečujejo; rokodelci šivajo, vozniki vozijo, kristjani kupujejo 
in prodajajo, pijančujejo, se tepo, najsvetejše dni Bogu kra- 
dejo in jih obračajo v svojo časno nesrečo in v pogubljenje 
večno. — Bog je pa srečo na posvečevanje svetih dnij po- 
sadil; zato sreče ne bo, ako ne posvečujemo Gospodovih 
praznikov spodobno. 

Velika je pregrešna svojavolja mladega ljud- 
stva sedanje dni. Razbrzdani mladeniči in razvajena de- 
kleta ne spoštujejo naukov svojih starišev, ne poslušajo opo- 
minov svojih dušnih pastirjev; celo nad vsako gosposko se 
zlobijo (hudujejo), in živijo, kakor da bi ne bilo ne pekla, ne 
nebes. Ponočno potepanje (vasovanje) in pa nesramno 
znanje spolov je grozovitna teža na božji pravici za mlade 
ljudi. ,Veselite se," pravi sv. Duh; ,naj bo veselo v mla- 
dih letih vaše srce; pa ne pozabite, da vas bode Bog ža vse 
to na pravico zaklical." 

Prevzetija družine, samoglavnih hlapcev in dekel, 
je dan današnji tako velika, da vpije na božjo ostro pra- 
vico, kakor pregreha Sodome in Gomore svoje dni. 

Tako redki so pridni bogaboječi hlapci, da izmed de- 
seterih težko enega ali dva najdeš, kateri bi Bogu in svojemu 
gospodarju zvesto služili, prav pridni in pošteni bili, — iz 
deseterih dekel so težko tri, katere bi bile prav po krščansko 

zveste in ponižne služabnice božje. Razuzdano življenje, 
gizdost in pa nečistost so nam dragi služevni stan celo iz- 
pridile. — Pa tudi otroci brez strahu izrejeni so naša žalost; 
kedar odrastejo, bodo naša groza in strah. 

Kamor se obrnemo, večjidel prešerno svojovoljo ugle- 
damo. Posvetni ljudje bi radi vsi enaki, eden ko drugi brez 
vsega strahu v divji svobodi živeli. Taka svoboda pa ni od 
Boga, ampak iz pekla; nobene sreče, temuč le boje, vojske 
in morije porodi. Taka hudobna svoboda je pred kakimi 
šestdesetimi leti Francoze tako zdivjala, da so se sami žive 
trgali, iz človeških črev šopke za klobukom — iz človeških 
kož črevlje nosili. | 

Take svobode nas Bog varuj; pa tudi vi se je va- 
rujte. Kjer ni božjega Duha, tam tudi svobode ni; le Kri- 
stus nas svobodi, ako po njegovih svetih naukih živimo. Po 
nauku Kristusovem se ima človek vse svoje žive dni skrbno 
vaditi, da svoja slaba nagnjenja strahuje, svoje pregrešne 
navade premaga in si ne dovoli, kar za dušo in truplo dobro 
ni. "To vadbo nas pa sveti post uči. Brez premage naših 
slabih počutkov, brez strahovanja našega hudega poželenja 
je ves naš post prazna luščina brez jedra. 

Druga velika pregreha sedanjih časov je pre- 
grešna lakota po časnem razveseljevanju in posvetnih do- 
brotah. Sedanji posvetni ljudje bi radi že na zemlji nebesa 
imeli, brez dela in skrbi prav dobro živeli, trpeli pa nič. 
Kar vidijo druge imeti, si hočejo vzeti; in kar jim z dobrim 
ne daš, bi radi po sili vzeli, kakor da bi sedme zapovedi 
božje ne bilo več. Vse to in tako pa učijo posvetni dobro- 
voljci, ljudje, katerim dobro življenje — delo pa ne diši; 
nebesa jim obetajo, kakor kača Evi, ako z njimi potegnejo 
in vse stare pravice ukončajo. ,Le pridite," jih nagovar- 
jajo, kakor sv. Duh o njih govori, ,hočemo dobrote uživati, 
katere so; nobeden nas naj brez dobrega življenja ne bo; 
povsodi naj se pozna, kako smo dobre volje bili; zakaj to 
je nam odločeno. Naša moč nam bodi za pravico; kar je 
slabega, nič ne velja. Zatirajmo pravičnega, kateri je na- 
šemu dejanju na poti ter nam naše pregrehe očita. Že na 
njegov pogled nam mrzi: zakaj celo drugače živi, kakor mi. 
Le uživajmo dobro, dokler živimo; saj ni nobenega iz onega 
sveta, ki bi nam povedal, kako je tam." "Tako mislijo in se 
motijo sedanji posvetni dobrovoljci. Njih hudobija jih je 
oslepila. Njih nebesa so slaba in pa kratka. Slaba in huda 
je, ako gospoda premehko ali prerazuzdano živi, si krajša 

življenje, Boga in dušo pozabi; — še hujše za kmeta, ki se 
razvadi, svoj stan zataji, premoženje in dušo zapravi; — 
najhujše (zločesto) pa je za služevne ljudi, ki se v živežu 
in v obleki prevzamejo, izgubijo pamet, vero in vest, ter se 
v kratkem tako poživinijo, da niso več človeku podobni. To 
nam kažejo razcukani popotniki z gorjačo v rokah; pa tudi 
toliko zavrženih ženstev, ki s svojimi otroci po svetu lazijo, 
nam pričajo žalostni konec posvetnih nebes. 

Vse drugo nas usmiljeni Jezus uči: ,Kdor hoče za 
menoj priti, naj sam sebe zataji, naj svoj križ zadene vsak 
dan in naj za menoj hodi." — Sam sebe zatajiti, s tem, 
kar nam Bog da, po svojem stanu za dobro vzeti, si v potu 
svojega obraza kruhek služiti; križe in težave v imenu bož- 
jem voljno trpeti, se v tej solzni dolini svetih nebes veseliti: 
to je po nauku Jezusa Kristusa, po naročilu svete katoliške 
cerkve vrednega posta zlato jederce. 

Krščanske duše! da bode naš post nam v zveličanje, 
za ljubo imejmo, kar nam Bog da, voljno potrpimo, kar 
nam Bog pošlje, in skrbimo, da prihodnjih nebes ne iz- 
gubimo. 

Tretja krivica se zdaj po svetu godi, ker 
toliko ljudij po tujem blagu, po lastnini bližnjega poželjuje, 
in si marsikdo svoji, kar ni njegovega. — Deseta božja za- 
poved pravi: ,Ne poželi tujega (ljudskega) blaga, kar je Bog 
bližnjemu dal." MKristus svojim vernim zapoveduje: ,Kar 
vi želite, naj bi vam drugi storili, storite tudi vi njim. Kar 
pa vi sami sebi ne želite, tudi drugim ne storite." In sveti 
apostol Pavel kristjanom ostro naroča: , Dajte vsakemu, kar 
mu gre; ne bodite nikomur kaj dolžni, razun tega, da se 
med seboj ljubite." Kako slabo pa zdaj posvetni kristjani 
to božjo resnico obrajtajo! Radi bi vsi enako bogati bili 
in se tako dolgo s tujim blagom delili, da bi poslednjič 
nihče ne imel kaj. Ta samopašni, tatinski duh se po svetu 
pomika, in tudi v naše kraje med kmete sega, ki si sami 
pravico delajo, ne le deželskim gospodom, ampak celd cer- 
kvam in duhovskim služabnikom trgajo, kar so jim rajni 
izporočili v božjo čast in v zveličanje svojih naslednikov. 

Kristjani! tako dejanje je antikristovo. Poskušajte se: 
za svoje pravice, kakor je vaša dolžnost; ali krivice ne de- 
lajte ne gospodu, ne kmetu, ne cerkvi, ne cerkvenim slu- 
žabnikom. ln ko boste svoja žitna polja kakor vinske gore 
desetine in kavnice, kazni in bernje reševali, po pravici rav- 
najte in spoznavajte, kar je prav. Ne daj Bog, da bi za 

časen posvetni dobiček svoji duši večno težo navalili, katere 
bi vam nihče vekomaj ne odvalil več. Ne po svojih lakomnih 
željah, nego (ampak) po božjih in cesarskih postavah naj se 
- to imenitno delo oproščenja zemljišč zgodi, da bode Bog 
novim pravicam svoj blagoslov, vam in vašim otrokom pa 
srečo dal. 'Tudi to je svet, Bogu prijeten post, da kristjan 
svoje lakomne želje strahuje, se vsake krivice varuje, in vsa- 
kemu da, kar mu gre. Vsake krivice postimo se!! 

Kako dobrotno je Oče nebeški preteklo leto krvavih 
vojsk in neznanih boleznij varoval naše kraje in nas! Kako 
se hočemo Bogu za toliko milost in dobroto vredno zahva- 
liti? — Lehko smo mi Boga veseli; ali je pa tudi Bog nas 
vesel? — Vsako leto se naše polje in trsje (vinogradi) po- 
boljšava, naša ljuba živinica popravlja, in polepšava naš 
kraj; ljudstvo, najimenitnejša stvar, pa se od leta do leta 
pohujšuje, kakor sami spoznate. Kaj hoče pravični Bog z 
nami storiti? — Reklo se je predlansko leto 1848: Gorje 
gospodom ! — reklo se je lansko leto 1849: Gorje vojšča- 
kom! — Oh, da bi se letošnje leto 1850 ne reklo: Gorje 
pogrebnikom, ki ne bi premogli ljudij dovolj pokopavati 
zavoljo velike morije! 

Ali Bog noče smrti grešnikov, temuč da se spokorijo 
in živijo. V božjih rokah je zdravje in bolezen, je naše 
življenje in smrt. Sveta božja volja naj se zgodi! Skrbimo 
pa tudi mi, da sveto voljo božjo storimo. 

Veliko novega nam je to leto prineslo, nove postave 
in pravice. ZŽaupajmo v Boga in zanesimo se na pravično 
gosposko, da bodo te nove naprave dobre in prav k na- 
šemu hasku (pridu), če se bomo tudi mi poboljšali, vsakdo 
po svojem stanu. Brez Boga in našega poboljšanja pa no- 
bene prave sreče ne bo. Ako Gospod Bog naši sreči hiše 
ne zida, zastonj zidarji zidajo. 

Molite torej in prosite, ljube duše! naj Bog novim 
gosposkam svojega duha da, vse po pravici uravnati in nas 
vsake krivice varovati. Prosite Boga, naj sveti Duh gos- 
pode in kmete razsveti, da bodo pri rešenju in odkupljenju 
kmetiških davkov spoznali, kar je prav njim, ki imajo ter- 
jati, in tistim, ki so dolžni plačati, naj bi se nobenemu kri- 
vica ne godila. Molite za našega milega cesarja, in njih 
ustavoljubne pomagalce, naj jim da Bog pravo luč in pomoč, 
nam ljubi mir ohraniti in nas sovražnikov braniti: domačih, 
ki ljudstvo dražijo, kakor vnanjih, ki nam hudo hočejo. 
,Ako Gospod cesarstva ne varuje, zastonj čujejo, kl ga 

varujejo." — Molite pa tudi kakor dobri verni otroci za 
sveto mater katoliško cerkev, naj potolaži Bog njene sovraž- 
nike in njeno čast povzdigne, da bodo ljudstva spoznala, 
da brez svete katoliške cerkve prave vere in resničnega 
zveličanja ni. Pomnite v svojih molitvah svetega očeta pa- 
peža Pija IX., škofov in svojih dušnih pastirjev, naj nam 
Bog pravo modrost, pa tudi srčnost da, čredo. Jezusovo 
skrbno pasti in ovarovati vseh sedanjih hudobij in zmot. 
— Bomo tako lepo eden za drugega molili, se ostro postili 
in dajali kolikor premoremo vbogaime, sovražili greh in lju- 
bili pravico, tako nas bo dobri Bog vesel. 

Milost Gospoda našega Jezusa Kristusa bodi z vami. 


9. Za leto 1891. 
O vrednosti svetega posta, 


,eWs4edna vojska je človeško življenje nasvetu," 
pravi pobožni Job; ,zakaj meso poželjuje zoper 
z duha, duh pa zoper meso, da ne storimo 
vsega, kar hočemo, ker stasi ona dva eden dru- 
gemu zoperna," uči sveti Pavel. Najhujše sovražnike 
imamo svoje slabe nagone; naše pregrešne navade so gro- 
zovitne spone, v kojih nas hudobni svet in pa pregreha 
ukovane držita. Srečni vsi, ki te pregrešne verige (zaveze) 
razdero, sami sebe premagajo: in postanejo prosti božji 
otroci. 'Ta zmaga črez samega sebe je potrebna in draga; 
ona je cena dike (krone) nebeške. Za to sveto vojsko, ka- 
tera je vsakega kristjana vsakdanje delo, nam ponuja sveta 
katoliška cerkev orožje najmočnejše: sveti post! V imenu 
svete cerkve tudi jaz Vam, preljube ovčice Kristusove, za 
tekoče leto 1851 te-le postne postave oznanjam. 

(Navadno postno naročilo.) 

Da bo naš post Bogu prijeten in zveličaven nam, po- 
stimo se v duhu pokore in žalosti čez svoje grehe; obis- 
kujmo radi in pa pogoje, kar nam je mogoče, službo božjo, 
in poslušajmo besedo božjo, pa prav obilno duhovna in te- 
lesna dobra dela milosti opravljajmo. Če bomo truplu jemali in 
pa duši dajali, bosta nas Bog in naša mati katoliška cerkev 
vesela. Ako pa vidimo, kako malopridni kristjani o prepo- 

vedanih časih meso jedo, in slišimo, kako grdo sveti post 
zaničujejo, ne pohujšajmo se; marveč žalostni zavoljo takih 
pomnimo besede Kristusove, koji o njih govori: ,Kdor 
cerkve ne posluša, naj ti bo kakor nevernik in 
očiten grešnik." 

Mnogo kristjanov v sedanjih časih sveti post malo ali 
celo nič ne ceni; veliko se jih pa preveč na goli post za- 
naša, ob zaslugo svetega posta pride in tudi sveto vojsko 
izgubi. Pač je potreba, pravo rabo in pa ceno svetega posta 
dobro spoznati. | 

Sveti post ni zmaga, ne popolnost kristjana; ali on 
nam k popolnosti pomaga in nas po stezi svete čed- 
nosti mogočno podpira. V tem orožju (sv. posta) je postal 
Jezus Kristus naš mogočni vojvoda in naš prvorojeni pre- 
magovalec; s postom je on prvo krono zmage posadil na 
glavo naše človeške narave. In ko ugleda sovražnik to orožje 
posta pri umrljivem človeku, naglo ga strah obleti ter se 
spomni premage, katero si je v puščavi od našega Odreše- 
nika skusil. In v sramoto mu bo njegova moč po tem 
orožju (sv. posta), katero nam je od našega kralja dano. 
Lepa beseda cerkvenega učenika je ta in pa resnična. 

Sveti post je oče svete čednosti in kreposti, 
kroti pregrešno telo in pomaga duši, se k Bogu povzdigati, 
in to iskati, kar je zgoraj. Kakor oblaki luno — zakrivajo 
megle trebuha duši božjo modrost. Ne prebiva v truplu 
božja vednost, katero je razpašenosti udano. Kdor svoje 
truplo razvadi, milosti božje ne doseže. Prva zapoved, ka- 
tero je Bog človeku dal, bila je torej postna postava. Mojzes 
je post že našel in ga Izraelcem ponovil. Postili so se pre- 
roki in vsi stari očaki. Ostro se je postil sv. Janez Krstnik, 
in tudi Jezus, Zveličar naš, se je postil nam v zgled ter 
svojim učencem napovedal, da se bodo postili, kedar bo on, 
njih ženin, od njih vzet. Postili so se pogosto apostoli in 
vsi verniki za vsako' sveto in imenitno opravilo. In sveti 
Avguštin veli: ,Pri vsakem obedu si nekoliko pritrgaj, da 
bo trezen tvoj duh in pa gospodar človeškega trupla." Po- 
stili so se vsi svetniki in bogaboječi možje; pravični, da bi 
se greha obvarovali, krivični, naj bi se spokorili; zakaj: 

Sveti post je oče pokore in obžalovanja pre- 
grehe. Postili so se Izraelci na dan miru in sprave, kakor 
ob času bridkosti in težave, da bi se grehov spokorili, očistili, 
in za nje zadostili. Gostija in pokora si niste prijateljici; zato 
veli Bog po Joelu preroku: ,Preobrnite se k meni iz celega 


48 


svojega srca, s postom, jokanjem in žalovanjem. Kdo ve, 
če se Bog spet k nam ne obrne in nam ne prizanese.« — 
»Post je smrt greha, konec hudobij, sredstvo zveličanja, 
korenina milosti in podstava čistosti," uči sv. Ambrož. ,Po 
poželjivosti prvih starišev smo veselje raja izgubili, s krotenjem 
poželenja si ga iščimo zopet zaslužiti." (Sv. Gregor.) 

Sveti post je oče zdravja; on sveto zmernost v jedi 
in pijači podpira, nam ohrani zdravo kri in nam daje do- 
živeti starih dnij. 'Tudi posvetni zdravniki nam post pri- 
poročajo, ohraniti si ljubo zdravje. Kdor se vsak teden enkrat, 
ali vsaj vsakih štirinajst dnij — ali vsaj vsak mesec po 
en dan posti, ne bo kedaj lehko zbolel. (Dr. Cheyne, An- 
glež.) Cesar Karol Veliki se je vselej postil, kedar je kako 
bolest občutil in je trdil, da ni boljšega zdravila, se bolezni 
ubraniti, kakor se postiti. Tako so stari puščavniki po sto 
in še više let učakali v vednem in ostrem postu. In vsak- 
danja skušnja uči, da kakor požrešnost največ ljudij po- 
mori, tako modra zmernost zdravje ohrani in življenje po- 
daljša. Krščanske zmernosti steber je pa post. 

Sveti post je oče ubogih; zakaj ubogim gre, kar si 
s postom pritrgamo. Bog govori po preroku Izaiju: ,Post, 
kojega sem si izvolil, je: lomi lačnemu svoj kruh, vzemi 
uboge in take, kateri nimajo strehe, v svojo hišo; če vidiš 
golega, obleci ga." Blagor mu, kdor se tudi za to posti, da 
ima ubožce ob čem rediti; njegov post je Bogu velepri- 
jeten. Tako so apostoli učili (Origen). In sv. Avguštin veli: 
»Pred vsem postne dni to, kar smo jesti v navadi imeli, 
ubogim podelimo." — ,Naj služi vbogaime, kar se na mizi 
prihrani. 'Tedaj bo duši post k zdravju pomagal, kedar bo 
postna pritrgatev gladnega reveža nahranila." (Sv. Leon.) 

Sila med nami je letošnje leto večja, ko je bila; po- 
trebnih je veliko število; naj bo torej tudi naša miloščina 
obilnejša, da ubogi to dobo, kar si mi pritrgamo, in po- 
trebni jed0, kedar se mi postimo. 'Tako bo naš post ve- 
sela gostija krščanske ljubezni, kakor sveta mati katoliška 
cerkev želi. 

Sveti post nam je porok usmiljenja božjega; 
po njem nam dobri Bog grehe odpušča in zaslužene šibe 
odjemlje. Bog je v stari zavezi vsako leto poseben ime- 
niten postni dan zapovedal: veliki dan pokore in sprave. 
Postili so se od prvega večera do drugega, in se niso celih 
štiri in dvajset ur odteščali. Postili so se Ninivljani, in Bog 
jim je prizanesel. Pri vsaki nesreči, ki je Izraelce zadela, 

ali jim žugala, so se s postom in z molitvijo k Bogu obr- 
nili; in Bog se jih je usmilil, ako so se njegove pomoči 
vredne storili. MPostili so se verni kristjani vseh časov in 
vseh krajev, če jih je pravični Bog s kugo, lakoto ali vojsko 
obiskal. Njih post v duhu pokore ni bil zastonj, tudi naš 
post zastonj ne bo. Sveti post časne težave premaga, in 
pomaga vsem pravovernim v nebesa. 

Da-si je pa ravno post sveta, draga reč, jih je vender 
veliko, kateri se na post preveč zanašajo. — Na post 
se preveč zanaša, kdor se mesa zdrži, vina in drugih dragih 
jedil pa preveč zauživa. To ni nobena sveta zmernost, posta 
potrebna vodilja, marveč pregrešna potrata. — , Kdor si jesti 
in piti sladi, da mesenemu poželenju bolj ustreže, on hu- 
demu duhu pomaga, in mu nož brusi, da naše srce toliko 
bolj globoko prebode," pravi neki cerkveni učenik. — Svoj 
post preobrajta, kdor je do ednajstih ali do dvanajstih tešč, 
potem se pa prenaje in svoj želodec preobloži; to ni post, 
temuč požrešnost, duši in zdravju trupla škodljiva. Verni 
kristjani so svoje dni samo enkrat na postni dan jedli, in 
to je bilo o malih postih ob treh popoldne, v štiridesetdan- 
skem postu pa še le po večernicah. Niso jedli mesa, ne 
vina pili; njih živež je bil le kruh in pa sočivo. Se tako 
ostro postiti ni sedanja šega, pa po malem uživati, le za 
potrebo, je svetega posta modra postava. 

Na svoj post se prazno zanaša, kdor se boji z me- 
senim nožem kruha urezati; kleti, lagati, obrekovati in pod- 
pihovati se pa ne boji; se ne varuje bližnjemu krivice de- 
lati, svojim pregrešnim navadam streči. Sveti Bazilij uči: 
» Prav resničen post je, se vseh hudobij od daleč varovati. 
Ako se hočemo dobro v jedilih postiti, moramo se pred vsem 
greha ohraniti; kaj pomaga, truplo jedi prazno imeti, dušo 
pa grehov polno? K čemu bi bilo lice od posta bledo, 
potem pa od jeze in zavida zeleno? Kaj hasne, vina ne 
— piti, jeze strup pa uživati? Kaj pomaga, mesa ne Jesti, 
bližnje ude pa z obrekovanjem obirati?" — ,Ako je sam 
golt grešil, naj se sam posti; če so pa tudi drugi udje gre- 
šili, kaj bi se ne postili? Naj se posti oko nesramnih po- 
gledov, jezik in uho škodljivih marnov; pa tudi srce vsake 
pregrehe." (Sv. Bernard.) — Kjer ni krščanske pravice, tudi 
pravega posta ni. Slab vojščak je tak, ki orožje posta v 
rokah ima, pa se da sovražniku premagati. 'Tudi se posta 
preveč drži, kdor potrebne jedi ne užije in se tako posti, 
da celo oslabi. Svetega Teofila, Alesandrijskega očaka, so 

svoje dni vprašali, ali je bolna žena dolžna postiti se in 
vina ne piti? Sveti škof je odgovoril: ,)Post je zato, da 
truplo poniža in strahuje; če je pa truplo brez tega one- 
moglo in od slabosti bolno leži, mu je živeža in pijače po- 
treba, da bode zopet vstalo."« Od nekdaj je sveta katoliška 
cerkev slabotnim in bolehnim v postu prizanašala. 


Kaj bi pa onim rekli, kateri se za sveti post le malo kaj 
ali celo ne zmenijo, post zaničujejo in verne kristjane za 
posta delj zasmehujejo? Takim usmiljeni Jezus prav ostro 
pove, rekoč: ,Bil je bogat mož, ki se je vsak dan ime- 
nitno gostil. Bil je pa tudi ubožec z imenom Lazar, kateri 
je poln ran pred njegovimi Vrati ležal. Želel se je nasititi 
z drobtinicami, koje so z mize bogatina padale; in nihče 
mu jih ni dal. Psi so prišli in mu rane lizali. Prigodilo 
se je, da je umrl ubožec, in angelji ga neso Abrahamu v 
naročje (v sveto nebo). Umrl je tudi bogatin in je v pekel 
pokopan." — Kaj je pomagalo požrešnemu bogatinu mastno 
življenje brez posta? V peklu je milo klical in prosil, naj 
srečni Lazar le konec prsta v vodo pomoči in mu jezik 
ohladi, ker grozovitno v plamenu trpi, on, ki je brez vsega 
posta neprenehoma dobro jedel in pil. 


Kaj pomaga človeku, naj si celi svet pridobi, vse dobro 
zaužije, na svoji duši pa škodo trpi! — ,Kateri so Kristu- 
sovi", pravi sv. Pavel, ,oni so križali svoje meso z grehi in 
z željami vred"; in to se s svetim postom zgodi. 

Primimo se torej svetega posta; po svoji moči ostro 
postimo se, pa tudi pridno molimo in radi podelimo ubo- 
gemu Lazaru, kar smo sami sebi pritrgali. Saj ne živimo 
zato, da bi le dobro jedli in pili ter svojim željam vse 
dovolili, ampak pijmo in jejmo tako, in se tudi postimo, 
da bomo na tem svetu zdravi in veseli, na onem svetu pa 
večno srečni živeli; to naj bo krona našega posta! 

Milost Gospoda našega Jezusa Kristusa, in ljubezen 
Nona in pa deležnost svetega Duha, hodi z Vami vsemi. 

men. 

Velikonočna spoved in obhajilo. 


ž do izmed nas, preljubi moji, ni slišal ali bral velike 
nesreče, toliko strašnih rev in težav preteklo leto po 
svetu, da jih vse svoje žive dni od dnevov naših očetov 
še čuli nismo! Kar ni deževje zalilo, je po mnogih krajih 
toča pobila; kar je toči ostalo, je slana vzela; kar ni slana 
ukončala, so po dolinah strašne povodnji pobrale; in kamor 
niso vode dosegle, je po planinah prehiter sneg zavalil. Naj- 
lepše travnike in poljane so plohe odrle;,. cele hrame in 
hleve so deroči valovi odnesli; veliko ljudij in živine je po- 
tonilo, in veliko tisoč naših bratov in sester nima po 
svetu kaj jesti, nima kaj vsejati; tudi poslednji preužitek 
ubogih, ljubi korun (krompir) je večjidel gnil. Slaba letina 
je po veliko krajih bila, huda lakota stiska ljudi, in da med 
nami hujših boleznij in večje morije ni, to je božje roke po- 
sebna dobrota, ki ljudem ljubo zdravje ohrani, čeravno po 
nekaterih krajih hudo stradajo. Kaj vender hoče vse to 
biti? Kaj nam toliko rev in nadlog po svetu veli? Ali 
stari Bog, naš ljubi Oče, više (več) ne živi? Ali nas je pozabil? 
Stari Bog še živi, naš ljubi Oče vedno za nas skrbi, in nas 
ravno po teh velikih nadlogah k sebi kliče, ki smo le 
prepogosto v dobrih letih Njega pozabili. ,Povrnite se 
k meni iz vsega svojega srca s postom, jokom 
in žalovanjem," veli gospod Bog po svojem preroku 
Joelu; ,spreobrnite se h Gospodu svojemu Bogu, 
kajti je dobrotljiv in milostljiv, potrpežljiv in 
velikega usmiljenja. Kdo ve, če se zopet k nam 
ne obrne in nam svoj blagoslov podeli." In Gos- 
pod Bog bo odgovoril in svojemu ljudstvu dejal: ,Glejte, 
jaz vam hočem poslati žita in vina, da boste 
zadosti imeli. Napolnili boste skednje s strne- 
nim in polne vina bodo vaše kleti. Uživali 
boste do sitega in hvalili ime Gospoda svojega 
Boga, ki nam je čudo dobrega storil." To nam 
dobri Bog obeta, ako se popolnoma k njemu obrnemo; in 
kar on obeča, zvesto dopolni in še obilneje da; udari, pa 
zopet ozdravi, kakor je za človeka potreba in prav. 
Ako se hočemo iz vsega srca obrniti h Gospodu svojemu 
Bogu, ste nam potrebni sosebno dve reči: svoje hudobne 

počutke zatreti in premagati svoje pregrešno poželenje, in 
pa svojo vest očistiti in se popolnoma z Bogom spraviti. 
Prva stopinja se zgodi s svetim postom in pobožnim pre- 
mišljevanjem; druga stopinja se stori s čisto spovedjo in 
vrednim svetim obhajilom. K temu nas sveta mati kato- 
liška cerkev v svetem postnem času opominja, k temu nas 
ona vabi in kliče za sveto veliko noč, naj bi postrgali stari 
kvas pregrehe iz svojih sre in bili novo testo pravičnega 
življenja; naj bi obhajali prihodnjo veliko noč ne v starem 
kvasu hudobije in malopridnosti, marveč v presnem kruhu 
čistosti in resnice, kakor sveti Pavel uči. 

Tudi jaz Vam pišem, Vaš duhovni oče svojim ljubim 
otročičem, svojim ovčicam višji pastir, ter Vam v imenu ma- 
tere katoliške cerkve sv. post za to leto 1852 oznanjam, da 
se boste vedeli prav in zvesto postiti, kakor je pravovernih 
katoliških kristjanov sveta dolžnost. 

(Navadno postno naročilo.) 


Da bo pa naš post Bogu prijeten in nam v zveličanje, 
postimo se v duhu pokore in v žalosti čez svoje grehe. Naj 
se posti oko nesramnih pogledov; uho ne posluša zapel- 
jivih golčev (govorov); jezik ne govori pregrešnih rečij; naj 
se posti srce pregrešnih želja, naše noge in roke vsake 
grešne priložnosti. ,Nič bi nam ne pomagalo, se postiti, . 
zraven pa grešiti," pravi sv. Avguštin. 

Kedar pa vidimo grde ljudi v postnih dneh meso jesti, 
in čujemo malopridne kristjane cerkvene zapovedi oholo za- 
ničevati, ne pohujšajmo se, temuč se spomnimo besede Kri- 
stusove, ki pravi: ,Kdor cerkve ne posluša, naj ti bo kakor 
nevernik in očiten grešnik." 

Ko smo se pa s sv. postom pred Bogom ponižali, in 
svoje grešne počutke z zatajevanjem samega sebe ukrotili, 
moramo se tudi z Bogom popolnoma spraviti s sveto po- 
koro, in sveto veliko noč vredno obhajati s pobožnim pre- 
jemanjem presvetega zakramenta altarja. To usmiljeni Bog 
od nas hoče, to nam sveta mati katoliška cerkev v četrti 
cerkveni zapovedi zapoveduje, ki veli: ,Spovej se svojih 
grehov postavljenemu spovedniku k najmanjšemu vsaj en- 
krat v letu in o velikonočnem času prejmi sveto rešnje 
telo." Kako zveličavna, pa tudi potrebna je ta zapoved 
mile, pa tudi skrbne matere, svete katoliške cerkve, katera 
želi, naj bi verniki prav pogosto svete zakramente preje- 
mali; pa tudi slabe kristjane podpira in drži, da ne omagajo 


D3 


na stezi zveličanja svojega. Čujte, kako potrebno je to cer- 
kveno zapoved prav razumeti in zvesto dopolnjevati! 

Ni ga pod solncem, kateri bi reči zamogel: jaz nimam 
greha. ,In če pravimo, da greha nimamo," veli 
sv. Janez, ,lažemo in ni resnice pri nas." Greh pa 
je nevarna dušna bolezen in tudi smrt, ako se smrtno pre- 
grešimo. Dveh rečij je. nam grešnikom torej najbolj po- 
treba: zdravila in pa kosila. Zdravilo nam je usmiljeni 
Jezus zapustil v zakramentu svete pokore, ko je svojim apo- 
stolom dejal: ,Prejmite svetega Duha; katerim 
boste grehe odpustili, odpuščeni so jim; ka- 
terim jih boste zadržali, zadržani so jim." Zato 
uči sv. Janez: ,Ako se svojih grehov izpovemo, je 
Bog zvest in pravičen, da nam grehe odpusti, 
in nas vsake krivice očisti." Kosilo nam je sporočil, 
ko je dejal: ,Jaz sem živi kruh, ki iz nebes pride; 
kdor tega kruha je, bo živel vekomaj. In kruh, 
kojega vam bom jaz dal, je moje meso. Res- 
nično, resnično vam povem,ako ne boste mesa 
Sina človekovega uživali, in njegove krvi ne 
" pili, ne boste življenja v sebi imeli." In kar je 
obljubil, to je pri zadnji večerji dopolnil ter je premenil in 
oživil kruh v svoje meso, in vino v svojo kri, rekoč: ,Vze- 
mite in jejte; to je moje telo; pijte vsi iz tega; 
to je kelih moje krvi, ki bo zaveliko jih prelita 
v odpuščanje grehov. Kdor zauživa moje meso, 
in pije mojo kri, onv meniostane in jazv njem; 
njega bom obudil k življenju večnemu." — ,0h 
skrivnost velika, oj ponižnost neizrečena, oj usmiljenje ne- 
razumljivo!" pravi sv. Krizostom. , Stvarnik se revni stvari 
v živež deli, on, ki življenje sam v sebi ima, se umrljivemu 
človeku v hrano in pijačo poda!" — Poglejte duše, to je 
veliko in imenitno kosilo nebeškega kralja že na tem svetu, 
na koje nas je vse povabil, da popotniki ne omagamo. 

Skrbni so bili prvi kristjani za dušno zdravilo in ko- 
silo: po vsakem storjenem grehu so se brez odloga poko- 
rili, pa tudi pri vsaki sveti maši, posebno ob nedeljah in 
slovesnih praznikih zauživali presveto rešnje telo. ,Stano- 
vitni so bili," priča sv. Lukež, ,v nauku apostolov, 
in zedinjeni v lomljenju kruha in v molitvah, 
ter zauživali jed (presveto rešnje telo) z ve- 
selim in nedolžnim srcem." Zato so pa tudi toliko 
čvrsti v sveti veri in v kreposti bili, da jih ni meč, ne 

ogenj, ne železje, ne ječa, tudi najgrozovitejše muke in smrt 
premagale niso. Vse so premogli v Jezusu, ki jim je moč 
dajal. — Zakaj pa smo mi toliko slabi in nevečni, da nas 
lehko vsak vetrec skušnjave premaga in v greh zakopa? 
Kamo je živa vera prvih kristjanov? Kje njih trdno zaupanje 
in goreča ljubezen do Jezusa?  Kamo sveta skrb za zveli- 
čanje večno? — Kakor se je božja miza opuščala, je tudi 
sveta srčnost kristjanov umirala in pomrla. 

Krvavo preganjanje kristjanov je v četrtem stoletju 
odjenjalo, lehko so kristjani v lepem miru živeli in Bogu 
služili; ali le prehitro so Zveličarja svojega pozabili, so za- 
dremali, so v grešno spanje zapadli ter božjo mizo celo opu- 
stili. Sveta cerkev je torej že po svojem vidnem poglavarju 
papežu Fabijanu ukazala, naj vsi verniki vsaj trikrat v letu : 
o božiču, o veliki noči in o binkoštih prejmejo presveto 
rešnje telo. ln ker jih je veliko tudi to sveto navado za- 
nemarilo, dala je sveta cerkev v vesoljnem Lateranskem 
zboru v Rimu, ob času imenitnega papeža Inocencija III. 
(kjer je bilo 412 škofov zbranih), leta 1215. ostro zapoved 
s temi besedami: ,Vsak verni kristjan obojega 
spola, kakor hitro je dobo razsodka nastopil (k - 
pameti prišel), naj se vseh svojih grehov svojemu 
duhovniku najmanj enkratvletu zvesto izpove, 
in naloženo pokoro po moči dopolni." Tudi naj 
o velikonočnem času pobožno prejme sveto 
rešnje telo, če mu njegov duhovnik iz pravič- 
nega namena ne odloži. Kdor ni tej zapovedi 
pokoren, v cerkev ne sme, in po krščansko ne 
bo pokopan. Ta zapoved naj se pogosto oznani, 
da se nihče z nevednostjo ne izgovarja." 'Tako 
sveta mati katoliška cerkev govori, in vsem svojim vernim, 
ki so pri pravi pameti, zapoveduje, vsaj enkrat v letu se 
svojih grehov izpovedati, in o velikonočnem času vredno pre- 
jeti presveto rešnje telo. Ona pa tudi vsem nepokornim 
zažuga, da kdor tega ne stori, bo izobčen (iz društva svete 
cerkve izvržen) in, če v takem stanu umrje, ne po krščansko 
pokopan, ker po krščansko živel ni. 'Tak nevernik je po- 
doben suhi mladiki, katera, z vinsko trto združena ni. 

»Jaz sem vinska trta, vi ste moje mladike; 
brez mene kaj storiti ne morete. Če kdo v meni 
ne ostane, bo vunkaj vržen, kakor mladika, in 
bo usahnila; pobrali jo bodo in v ogenj vrsli, 
da zgori. — Kdor zauživa moje meso in pije 

mojo kri, on v meni ostane in jaz v njem." Oh, 
naj bi ne bilo med nami takih zanikarnih kristjanov po 
imenu, takih suhih mladik, kateri še enkrat v letu k spo- 
vedi ne gredo in tudi velike noči z Jezusom ne obhajajo! 
Mrtvi kristjani so, in sami sebe s svojo zanikarnostjo iz 
svete cerkve vržejo. ,Kdor se od božje mize loči, se od 
večnega življenja loči," pravi sv. Ciprijan, ,ker brez milosti 
svetega zakramenta peša." Sveta mati katoliška cerkev takih 
za svoje otroke ne spozna, in tudi v grobu za nje ne moli. 
Njih življenje ni v Kristusu, tudi njih vstajenje ne bo, ker 
je le one obljubil sodnji dan obuditi k večnemu življenju, 
ki zauživajo njegovo meso. Ali ni strah in groza za take? 

Sveta cerkev želi, naj bi vsak vernik v svoji domači 
cerkvi vsaj o velikonočnem času svete zakramente prejel, 
ako nima posebnega uzroka v kako drugo cerkev iti. V do- 
mači cerkvi je prav za prav božja miza za te pogrnjena, 
kjer se za tebe sveta maša posebno daruje; domača cerkev, 
pri koji boš enkrat počival, in se bo tudi še po tvoji smrti 
za tebe molilo. 'Tvoji lastni pastirji imajo sveto dolžnost, 
za te skrbeti in gledati na vse svoje, da opravijo veliko- 
nočno pobožnost; ti pa imaš tudi sveto dolžnost, svojim do- 
mačim, znancem in sosedom dati lep zgled, naj tvojo po- 
božnost vidijo in hvalijo Očeta, ki je v nebesih. Oh, kdo 
bi se veselja ne razjokal, videč ovčice krog svojega pastirja, 
bogate in revne, gospodarje in posle, stariše in otroke, ogr- 
njene v svatovsko oblačilo posvečujoče milosti in prijaznosti 
božje, kako pobožno obhajajo vsi enega duha in srca vedni 
spomin največje ljubezni Jezusove! 'To je gotovo živo zna- 
menje občestva svetnikov, katero Bog veselo gleda in obilno 
blagoslovi. Nimajo torej prav taki kristjani, ki v tuje, 
daljne cerkve gredo za veliko noč svojo spoved in sveto 
obhajilo opravljat, kakor bi jih bilo doma najsvetejšega 
opravila sram, kakor bi se pred svojimi domačimi znanci 
in sosedi v najimenitnejši božji službi skrivali, namesto jim 
svetili z lučjo svoje pobožnosti, posebno oni, katere je Bog 
postavil kakor luč, naj bi svetili vsem, koji so v hiši, v srenji 
ali soseski. Slabe ovčice so, ki brez pravega uzroka, zapu- 
stivši svojega pastirja in svojo cerkev, okoli letajo, gosto- 
krat priložnosti iskaje — se ne popraviti, marveč le v ne- 
pokori ostati; kar je takim velik, smrtni greh. F'orej je 
sv. Karol Boromej svojim duhovnim pastirjem naročil, naj 
le takim pripustč iti drugam k spovedi, o katerih vedo, da 
ne gredo iz duha nepokore. 

Ako se pa v dobrem namenu v drugo cerkev k spo- 
vedi podaš, izberi si spovednika po volji božji, kakoršnega 
je tebi potreba, in prosi Boga, da dobrega najdeš. ,Kakor 
svojih telesnih boleznij ne zaupamo vsakemu, na kojega na- 
letimo, ampak le njemu povemo, kateri nas ozdraviti zna," 
uči sv. Bazilij, ,ravno tako se imamo tudi grehov svojih le. 
takemu izpovedati, ki nas zamore njih ozdraviti." In da-si 
ravno imajo vsi postavljeni spovedniki to oblast, vender vsi 
za vsakega niso. Si imamo spovednika izbirati, izberimo si 
takih, ki nas ne poneso na svojih ramah pregrešne lehkote 
v pogubljenje, ampak nas popeljejo po strmi stezi prave po- 
kore v zveličanje. — Pa tudi na poslednje dni velikonoč- 
nega časa svoje spovedi ne odlagaj po grdi navadi slabih 
kristjanov. 'kušnja uči, da kateri so pri velikonočni spo- 
vedi zadnji, — so po veliki noči v starih pregrehah prvi. 

Kedar pa sveta mati katoliška cerkev hoče in tako 
ostro zapoveduje, se vsaj enkrat v letu izpovedati in o ve- 
liki noči presveto rešnje telo prejeti, noče slabih kristjanov 
podpirati, ki mislijo, da je zadosti, samo enkrat v letu opra- 
viti to svojo zveličansko dolžnost. Kaj takega misliti ali celo 
trditi, Bog ne daj! Naša skrbna mati le močno želi, prosi 
in opominja v vesoljnem Tridentinskem zboru pri neizre- 
čeni milosti našega Boga vse in vsake, ki se kristjani ime- 
nujejo, naj bi se združili v tem znamenju edinosti, v tej 
zavezi ljubezni, pomnili tolike veličasti in neskončne lju- 
bezni Gospoda našega Jezusa Kristusa, ki je dal svoje drago 
življenje v naše odrešenje, in svoje meso nam v živež, naj 
bi te svete skrivnosti njegovega telesa in krvi s toliko kre- 
postjo vere in s tako gorečo pobožnostjo obhajali, da bi 
pripravljeni in vredni bili, ta nebeški kruh prav pogosto 
prejeti; naj bi jim bilo v dušno življenje in k večnemu 
zveličanju, in bi oni oživljeni iz te tuje dežele srečno došli na 
dom nebeškega Očeta, kjer bodo ravno ta angeljski kruh, 
kojega zdaj v posvečeni podobi prejemajo, brez: podobe 
Uživali. 

Skrben, za zveličanje svoje vnet kristjan naj hiti k 
sveti spovedi po vsakem nesrečno storjenem smrtnem grehu, 
kajti večje nevarščine na svetu ni, kakor v smrtnem grehu 
brez posvečujoče milosti božje živeti in nesrečno umreti. 
»Bodite pripravljeni," veli Jezus, ,ker ne veste ne ure, ne 
dneva, kedaj Gospod pride in vas pokliče, dati račun o 
vašem hiševanju." Pripravljen je pa, kdor v stanu posve- 
čujoče milosti božje živi, brez katere ne zamore kaj za večno 


57 


življenje vrednega storiti. Ako se vrežeš ali hudo vsekaš, 
ne odlagaš do velike noči, rano obvezati. Vsak smrtni greh 
je smrtna rana, sveta spoved je zdravilo; poprej ko se 
spoveš, lože ozdraviš in se poboljšaš. Kdor dolgo odlaga, 
se težko ali pa celo ne spokori. 

Skrben kristjan se tudi malih grehov večkrat v letu v 
zakramentu svete pokore očisti, da ne zabrede v hude pre- 
grešne navade, ki iz malih grehov rade prirastejo. ,Ne za- 
nemari malih grehov, kakor bi kaj ne bili," uči sv. Avgu- 
štin; ,in če te njih grdoba ne peče, naj te njih število 
straši." MPač bi bila nesnažna hiša, katera bi se le enkrat 
na leto pometla; tudi naša vest čedna ni, ako se le o ve- 
liki noči očisti, in še tistokrat po navadi le slabo. Kako 
boš svojo vest prav izprašal, ako nisi celo leto na to mislil? 
— Kako obudil pravo obžalovanje, ako si je celo pozabil? 
Kako se čisto izpovedal, ako še spovedi začeti ne znaš? Tudi 
k božji mizi boš nevredno pristopil, po nevredno sveto 
rešnje telo zaužil, poteptal Sina Božjega, po besedah svetega 
Pavla sam sebi obsodbo (pogubljenje) jedel in pil, ker ne 
razločiš telesa Gospodovega; in tako boš dvojni božji rop 
storil, česar nas večni Bog obvaruj! 

' Da se ta strašna nesreča ne prigodi in sveta veliko- 
nočna spoved in obhajilo vredno opravita, sveta katoliška 
cerkev tudi po materino skrbi, in prej velikonočno izpraše- 
vanje in poučevanje ukazuje. Vsak pravoverni katoličan je 
dolžen k izpraševanju priti, ako ga starost, bolezen, njegov 
stan ali kak drug pravičen uzrok ne izgovori, ter svojemu 
- dušnemu pastirju odgovor dati in jih prepričati, da je v 

krščanski veri dovolj poučen in dobro pripravljen, sveto ve- 
likonočno Jagnje božje zaužiti. Kdor v potrebnih krščan- 
skih resnicah poučen ni, ali v očitnem pohujšanju, kojega 
daje, trdovratno živi, on ni pripravljen sveto velikonočno 
obhajilo vredno prejeti, ter nima svatovskega oblačila. , Proč 
od te mize vsi hudobni Judeži!" kliče sv. Krizostom; ,tam 
ne sme biti noben hinavec, noben hudobec, noben prekli- 
njalec, noben tat, noben lakomnik ali pijanec, noben so- 
vražnik svojega brata, da si nobeden obsodbe pogubljenja 
ne zaužije." — ,Naj torej človek sam sebe presodi," veli 
sv. Pavel, ,in tako naj od tega kruha je." Ako pa najdeš 
svoje srce nečisto, zadolženo svojo vest, oj tako pojdi poprej, 
raztrgaj suknjo svoje pregrešne navade, umij madeže svoje duše 
v studencu zakramenta svete pokore, obleci zopet haljo dopa- 
denja božjega, in potem stopi k sveti božji mizi; zakaj tako 

mora po redu biti, da se najprej dušne rane v sveti spo- 
vedi ozdravijo, in potem še le nebeška hrana zaužije, uči 
sv. Ambrož. Kar se pa verniki sami presoditi prav ne vedo, 
naj jim dušni pastirji pomorejo. Ako jih pripravljene spo- 
znajo, jim znamenje nauka podele (brez katerega se noben, 
ako ni izvzet, za veliko noč brez greha izpovedati ne sme), 
ali koga pripravljenega ne spoznajo, mu svedočbe k spovedi 
ne dajo in mu to sveto opravilo odložijo, da se poboljša. 
To je duhovnikov težka dolžnost: ostro, kar je prav in po- 
treba, vernike izpraševati, pa tudi vernikov sveta dolžnost, 
svoje pastirje ubogati; in jim po velikonočnem času, kakor 
oznanijo, dokazati, da so sveto veliko noč z Jezusom vsi 
zvesto obhajali, pri sveti spovedi in pri svetem obhajilu 
bili. ,Kdor namestnike božje posluša," govori Jezus, ,mene 
posluša; kdor jih zaničuje, mene zaničuje!" — ,Bodite torej 
pokorni svojim (duhovnim) predstojnikom," opominja sveti 
Pavel, ,in slušajte jih; zakaj oni čujejo, kakor taki, kateri 
bodo za vaše duše odgovor dajali, da to z veseljem store, 
ne pa vzdihovaje, zakaj to bi ne bilo dobro za vas." 


Pregrešna je šega tistih, kateri se velikonočnemu izpra- 
ševanju in nauku umikajo; sodbi božji se umakniti ne bodo 
mogli. Zločesto je, take ljudi prikrivati in pod svojo streho 
imeti; to se pravi, njih zanikarnosti deležen biti. Predrzno 
je govoriti: po kaj bi k nauku hodil, saj me svedoček (listek) 
ne bo zveličal; — bo te pa tvoja nepokorščina pogubila. 
Hudobno je, svoje dušne pastirje za sveto veliko noč ogo- 
ljufati; Bog vse to vč in se goljufati ne da. 'Tak kristjan 
le sam sebe goljufa. Svet nam bodi torej postni in veliko- . 
nočni čas, vesel za angelje, zveličaven pa za nas. 


Poglejte, ljube duše, kako hitro naše življenje teče! 
Kakor senca mimo gremo ; smo kakor kaplja na veji. Majhen 
vetrec pohlidi, in nas ne bo, kakor naših rajnih bratov in 
sester. V materi črni zemlji bo naše truplo počivalo, duša 
pa v večnosti trpela, ali pa vesela sveti raj uživala, ako se 
pridno pripravljamo s pogosto vredno spovedjo in svetim 
obhajilom , ki sta zastava (zagotovilo) večnega življenja. 
Vsaka sveta spoved in sveto obhajilo nam ima biti ena 
stopinja bliže svetih nebes, če se vredno stori; ako pa slabo, 
nam je stopinja le bliže pekla. Vsaka sveta velika noč, kojo 
s prejemo svetih zakramentov spodobno obhajamo, bodi 
nam ena postaja bliže nebeškega doma, kjer nam je usmi- 
ljeni Jezus srečen prostor pripravil. 

Skoraj bo prišel božji ženin naših duš na naša vrata 
trkat; blagor nam, če nas pripravljene najde, kakor modre 
device. K nebeški gostiji nas popelja, krog svoje mize nas 
bode posadil, on sam postregel nam bo, kakor nam je ob- 
ljubil. Goreča svetila žive vere si omislimo; olja posveču- 
joče milosti božje si pripravimo, posebno v tem svetem času, 
da, kedar pride in nas zakliče, veselo pojdemo sveto veliko 
noč z njim v nebesih obhajat. — To Vam iz srca želim, to 
Vam za sveto veliko noč lepo priporočim! 

Milost Gospoda našega Jezusa Kristusa bodi z Vami 
vsemi. Amen. 


4. Za leto 1858. 


Peta cerkvena zapoved. 


K ) ovabim Vas, preljubi moji! v imenu Jezusa in sv. cerkve 
v: na hojo za Kristusom; ali ne jaz, sam usmiljeni Jezus 
Vas vabi, rekoč: ,Ako hoče kdo za menoj priti, 
naj zataji sam sebe, in naj hodi za menoj." Naj 
bi pa Jezusa začuli in nas zapeljivi svet s svojim truščem 
in veseljevanjem za božjim pastirjem hoditi sosebno v svetih 
časih ne motil, nam je naša mati sveta katoliška cerkev 
peto cerkveno zapoved dala, rekoč: ,Ne obhajaj 
gostije (ženitve) o prepovedanih časih!" 

Oh, naj bi vsi verni ta glas svoje ljube matere zasli- 
šali, prav razumeli, in vestno peto cerkveno zapoved izpol- 
njevali! Ova zapoved nas uči, posvetno veselje tako uživati, 
da nam bo v časno srečo in v zveličanje večno. Le po- 
slušajte ! 

Kedaj ne smemo gostij ali ženitvanjskega 
veseljevanja imeti? 

Od prve adventne nedelje do sv. treh kraljev, in od 
pepelnične srede do prve nedelje po veliki noči, kajti ti 
dnevi so sveti, Bogu in zveličanju naše duše posvečeni. | 

Kedar se v svetem adventnem času glas vpijočega v 
puščavi povzdiguje: ,Pripravljajte Gospodovo pot!" 
ne spodobijo se posvetne glasbe ali godbe glasovi. Kedar 
se ob Jordanu sv. Janeza Krstnika opominjevanje začuje: 
»Delajte pokoro! božje kraljestvo se bliža!" tisti 
čas se ne spodobi gostiti se, ne ženitvovati. Ko vidimo ob svetih 

božičnih dnevih pastirce hiteti k Betlehemskemu hlevu, modre 
na kolenih novorojenemu detetu darovati, ne smemo mi po 
časnih dobrovoljah hoditi, in v posvetno zamišljeni milosti 
polnega rojstva Jezusovega zamuditi, kakor Herodež in ves 
pregrešni Jeruzalem z njim. 

Ko nas sv. mati katoliška cerkev v postnem času za 
Jezusom, našim Odrešenikom, na krvavo pot v Jeruzalem, 
na Oljsko goro in strašno Golgato pelja, gledat Jezusovo 
bridko trpljenje, premislit svoje pregrešno življenje, ne 
smemo kristjani v tem svetem času na dobre volje zahajati, 
in raztresati svetih mislij med zapeljive reči. Sveta mati ka- 
toliška cerkev je postavila te svete dni za svete ljudi, da se 
očistimo in spokorimo, ter obhajamo z Jezusom, svojim ne- 
beškim ženinom, sveto veselo veliko noč do vesele bele ne- 
delje. — Ne spodobi se pa tudi o svetih kvaternih tednih, 
v križevem tednu in ob svetih biljah velikih svetkov (praz- 
nikov), ne ob svetih nedeljah in zapovedanih praznikih, po- 
svetno razsajati in veseljevati, Bogu in duši sveti čas jemati 
in ga dajati hudemu. Prav in modro je torej sveta kato- 
liška cerkev že v starodavnih časih (3683) sklenila, in v sve- 
tem Tridentinskem zboru ponovila peto cerkveno zapoved, 
rekoč: ,Sveti cerkveni zbor zapoveduje, da od 
prve adventne nedelje našega G. J. K. do svetih 
treh kraljev, inod pepelnicedo prve nedelje po 
veliki noči staronavadno prepoved slovesnih 
gostij (ženitvovanj) vsakdo skrbno in zvesto 
drži." (Sej. 94. p. 10.) 

Zakaj nam sveta mati katoliška cerkev o prepovedanih 
časih ženitvanjsko razveseljevanje prepoveduje? Zato, ker 
nihče ne more dvema gospodoma ob enem služiti in prav 
ustreči: postiti se in gostiti, pa pokoro delati in rajati. 
Posvetne gosti ne gredo v posti, ne ob svetih Gospodovih 
dnevih, koje so dolžni verni kristjani z molitvijo, svetim 
premišljevanjem, s postom in drugimi dobrimi deli posve- 
čevati. Naj si je ravno sveti zakon po nauku naše svete 
cerkve velik zakrament, in torej njega prejem, vredna sveta 
pokora, zveličansko dejanje, ga vender sv. cerkev o prepo- 
vedanih časih razun posebne sile ne pripusti, kajti ženitev 
in možitev ni brez raztrese in posvetne skrbi, ter kristjane 
v posvečevanju svoje duše mudi, po besedah sv. Pavla, ki 
pravi: ,Kdor je brez žene, skrbi za to, kar je Gospodovo, 
kako bi Bogu dopadel; kdor je pa oženjen, skrbi za to, kar 
je posvetno, in je razdeljen. Ravno tako tudi žena." — 

čase dobri svet daje, ako sta obadva pri volji, da se drug 
drugega varujeta na čas, in se v post ali molitev podasta 
(ter živita, kakor bi poročena ne bila). — Kako čisto in trezno 
naj torej bode v teh svetih časih posta in molitve kristjanov 
življenje po besedah Kristusovih, ki veli: , Varujte se, da 
vaša srca ne bodo preobložena v požrešnosti in pijanosti in 
časnih skrbeh, in da dan (sodbe) nagloma nad vas ne pride." 

,In kakor se je godilo v dnevih Noeta, tako bo v dnevih 
Sina človekovega. Jedli so in pili, ženili so se in možili do 
dne, ko je šel Noe v barko, in je potop vse pokončal." — 
Torej so grehi o svetih časih in Gospodovih dnevih storjeni 
dvakrat večji grehi. 

Kaj pa nam je v teh prepovedanih, svetih 
časih storiti? 

Za dezusom hoditi, ki se je v puščavi 40 dnij in nočij 
s sv. postom in molitvijo na odrešenje sveta pripravljal; — 
za Jezusom iti v Jeruzalem in premišljevati, koliko je on 
storil, da bi nas zveličal, kako malo pa mi storimo, da bi. 
dosegli, kar nam je Kristus zaslužil. 

Popraviti imamo v svetih. časih, kar smo drugekrati 
pozamudili, otresti prah pregrešnega sveta, očistiti srce hu- 
dobnih želj, in okinčati dušo s svetimi čednostmi in do- 
brimi deli. Vsak hišni oče ali mati naj zbere o teh svetih 
večerih svojo družino, in jim bere, ali da brati bridko trp- 
ljenje Kristusovo, ali iz življenja svetnikov, ali sveto postno 
evangelje; tudi iz katekizma kako stran za pripravo na ve- 
likonočno spoved in sveto obhajilo. Naj kako sveto pesem 
zapojo, potem vsi skupaj pokleknejo, in vsaj eden odstavek 
svetega rožnegavenca tako odmolijo, da bodo v petih dnevih 
celega dovršili. Vsaka krščanska hiša naj bo v teh svetih 
časih Bogu posvečena cerkev, vsak hišni gospodar skrben 
dušni pastir svoje družine; zakaj Gospod je blizu njim, ka- 
teri ga iščejo, in božji angelji tam prebivajo, NJE se lepo 
Bogu služi. 

Še lepše Bogu služiti imamo o.svetih časih v cerkvi 
božji, obiskovaje svitnice (zornice) adventni čas, in sveti 
križev pot postni čas, objokovati svoje pregrehe, zatirati 
svoje hudobne navade; preroditi se v rojstvu Jezusovem in 
obleči novega človeka pravičnosti in svetosti; vstati iz groba 
pregrešnega življenja za sveto veliko noč, in obhajati z Je- 
zusom veselo vstajenje. Oh, koliko dejanja, koliko skrbi za 
večne reči o teh prepovedanih časih za vsako krščansko 


62 


dušo! Taki časi so Bogu prijetni časi, taki dnevi so dnevi 
zveličanja, so setev za večnost, so žetev za sveta nebesa. 
In kar bomo tukaj vsejali, to bomo tamkaj želi; kdor bo po 
malem sejal, bo tudi tam po malem žel. Kdor bo pa po- 
sebno take dni v meso pregrešnega življenja sejal, bo tudi 
od tega pogubljenje žel. Ne daj Bog tega! 

Kaj li ne smemo kristjani dobre voljebiti, 
se ne razveseljevati? 

Pošteno, pravično veselje ni prepovedano, temuč pri- 
poročeno od sv. Pavla, ki veli: Veselite se vselej v Gos- 
podu; še enkrat vam rečem, veselite se; pa vaše pošteno 
veselje naj bo vsem ljudem znano; Gospod je blizu." Tudi 
usmiljeni Jezus je bil na svatovščini v Kani Galilejski vesel 
ter je, da bi svatom veselje pomnožil, vodo v vino spremenil. — 
Lepo je, svojcem gostijo služiti, in tudi po zmožnosti dolž- 
nost; ali vaši svatje imajo biti pošteni, krščanski ljudje, 
vaše gostarije kratke, vašemu premoženju primerne, brez 
vse potrate in nezmernosti, brez vsega hrupa in greha, da 
bode tudi usmiljeni Jezus vaš svat, mati Marija s svetim 
Jožefom vaša vesela tovaršija. 'Tako sveta katoliška cerkev 
uči, in v svetem Tridentinskem zboru škofom naroča, naj 
skrbijo, da se ženitnine ali gostije spodobno in pravično 
obhajajo, zakaj zakon je sveta reč, in se ima ravno zategadelj 
v vsem sveto obhajati. 

Sveta katoliška cerkev tudi dobro voljo zunaj prepove- 
danih časov rada vernikom dovoljuje, samo da dobrovoljci 
ne pozabijo, da so kristjani, in so le po krščansko židane 
volje. Kolo se steče, ako se v pravem času ne namaže, 
človek opeša in onemaga, ako si večkrat ne oddahne, in se ne 
razveseli, Veselo srce podaljša naše dni; ali naša dobra volja 
ima biti za dušo in truplo ozdravilo, ne ugonobilo. 

Tudi nedolžno veselje človeka ugonobi, kedar predolgo 
cele dni in noči trpi. Ne na dni ali cele noči, le na ure 
naj trpi pravim kristjanom židana volja. Svoji dolžnosti, 
stanu, službi božji, ali potrebnemu počitku za dobro voljo 
čas jemati, to bi bilo krasti ali Bogu ali pa našemu zdravju; 
vsaka reč mora svoj čas imeti. ,Ako vse po željah svo- 
jega srca storiš, se ti bodo sovražniki tvoji smejali," uči 
sv. Duh. ,Varuj se, na velikih ali malih gostijah svoje ve- 
selje imeti; zakaj večjidel se pri njih greši; po takem bi de- 
narje za velike obresti na posodo jemal, in ubožal." 

Poslušajte, kako so prvi kristjani svoje dni gostije ob- 
hajali! , Naše gostije (pravi stari cerkveni pisec Tertulijan) so 

se imenovale ljubave (Agape). Kajti vemo, da Bog najrajši 
ubožce ima, zato tudi za nje pred vsem skrbimo, kakor pre- 
moremo. Kakor se pa naše gostije iz blagega namena napravijo, 
tako se tudi v lepem redu in pošteno obhajajo. Ne trpimo na 
gostiji, česar bi se ne spodobilo. Poprej ko se k mizi vse- 
demo, dušo z nebeško mano poživimo, z molitvijo, katero 
Bogu opravimo. Ne jemo več, kakor za potrebo, pijemo 
samo toliko, kakor se ljudem spodobi, kateri za svojo čistost 
skrbijo. Povabljeni so dobre volje tako, da ne pozabijo, da 
Bog vse sliši, kar govorijo. Po obedu si roke umijemo, 
sveče prižgemo in se k božji hvali povzdignemo, ter psalme 
ali svete pesmi pojemo, kakor kdo zna in ga srce navda. 
Kakor se miza z molitvijo prične, se tudi konča. Od mize 
ne gremo se pretepat, krvi prelivat, ali pa grdih burk uga- 
njat, ampak kakor se pošteno snidemo, se tudi pošteno raz- 
idemo, in gremo vsak na svoj dom kakor kristjani, ne to- 
liko siti telesnih jedij, kakor nahranjeni nebeškega živeža 
svete spodobnosti in poučenja." 

Tako so kristjani svoje dni dobro voljo imeli, in so 
bili v Gospodu veseli; kako je pa pri nas?  Svetejši ko je 
čas, huje pregrešne so po mnogih krajih dobre volje, po- 
sebno mladih, razuzdanih ljudij; in čeravno ne v adventu 
in postu — se ob svetih nedeljah in svetih praznikih, po 
cerkvovanju in shodih največ razsaja, pijančuje, raja in greši, 
tako da sv. Avguštin govori: , Bolje bi bilo orati, kakor pa 
rajati v takih svetih dnevih"; zakaj: ,Otroci pri igrah ska- 
čejo, boben in citre nosijo ter se glasne godbe veselijo, svoje 
dni v dobri volji prežive; ali ko bi trenil, padejo v grob," 
pravi prav čni Job. 

Tako razveseljevanje ni vočelje nebes, ampak radovanje 
peklenskega brezdna, ki po besedah Izaija preroka svoj 
trebuh razprostira in brez mere široko svoje grlo odpira, 
ter požira take razbrzdane ljudi. ,Kakor ribič na tritek ribe 
lovi," pravi sv.'Bernard, ,tako lovi hudi duh ljudi na pre- 
grešni dobri volji. Bog nas varuj takih dobrih volj in ve- 
selic vsak čas, posebno pa ob svetih nedeljah in zapovedanih 
praznikih; one prineso časno in večno nesrečo. Ako meni, 
mladi ljudje, ne verjamete, žalostno , resnično prigodbo po- 
slušajte ! | 

Ob času svetega škofa Eligija (okoli leta 600 po Kri- 
stusu) je bilo plesati ali rajati strašna, huda razvada. Sveti 
Eligij je imel ples za grešno dejanje, in si je vse prizadel, 
rajanje opovreči. Pridiguje in svari, prosi in žuga, kajti 

Bog prešerne plesalce ostro kaznuje, kakor razuzdane Iz- 
raelce, kateri so krog zlatega teleta plesali, in jih je bilo 
eden dan 23.000 plesalcev in plesalk pobitih. Ali dobro- ' 
voljei se niso zmenili za svarjenje, zasramovali so svetega škofa 
in še bolj plesali. Na svetega Petra in Pavla praznik so 
blizu njegovega prebivališča ples napravili, treskali in truš- 
čali, da je bila groza. Sv. Eligij se pravično razsrdi, v sredo 
njih stopi, jih pokrega in zapove tiho djati. Ali dobrovoljci 
ga zasmehujejo, imenujejo ga bedaka, in le rajajo. Sv. škof 
se pa tega ne ustraši, temuč svoj glas povzdigne in ljudem 
z očitno šibo božjo žuga, ako od plesa ne jenjajo in se ne 
spokorijo. Namesto ubogati, se plesalci in plesalke še huje 
vnamejo in priganjajo godce, rekoč: ,Le dobro delajte in 
nam še novo naredite!" — in tako skakajo, kakor bi ob- 
sedeni bili. Svetega škofa prevelika žalost speče; on k ne- 
besom svoje oči povzdigne, v pričo ljudstva poklekne, se 
jame milo jokati in vzdihovati, ter to reč Bogu izroči. In 
poglejte čudo! Bog, kateri se ne da hudobnemu ljudstvu 
zasramovati, ne zasmehovati svojih služabnikov, prepusti 
dobrovoljce hudemu duhu v oblast, in pri trideset jih zdivja, se 
brez pameti v kroge vrti in tuli, da jih je bilo groza videti, 
in so jih morali na rokah in nogah ukleniti. Eno celo 
leto je to njih divjanje trpelo. Na obletnico sv. Petra in 
Pavla jih reče sv. Eligij v cerkev pripeljati; ostro pridigo 
jim naredi in ljudstvo k pokori opominja. Vse se solzi, 
pokoro in poboljšanje obljubi. Sv. Eligij z vsem ljudstvom 
poklekne, za obsedene prosi, in ko bi trenil, jih hudi duh 
zapusti, njih trpljenje neha in oni zopet mirno živijo. Bog 
bodi milostiv razpuščenim dobrovoljcem, kateri se ob svetih 
časih nespodobno razveseljujejo ; tudi njim se hoče pregrešni 
smeh prej ali pozneje v jok spremeniti. 

Hočemo li, kristjani, Jezusovi biti, ne smemo jarma sa- 
tanovega nositi, ne peklu, temveč nebesom veselje delati. Ve- 
selo srce vam torej voščim, preljube moje ovčice, pa tudi 
poštene dobre volje, toda v Gospodu. ,Veseli se, mladina, 
v svoji mladosti, in naj bo veselo tvoje srce," pravi sveti 
Duh; ali posel da te hoče Gospod za vse to na sodbo po- 


staviti." — ,Če-li tedaj jeste, ali pijete, ali kaj druzega de- 
late, vse s 'časti božji storite," uči sveti Pavel; ,in tako 
bo prav". 


Ako se boste vselej pošteno v Gospodu veselili, v vseh 
svetih časih in dnevih posvetne dobrevolje opuščali, in po- 
šteno posvečevali Gospodove dni, vam hoče sveti post v 

zveličanje biti, ki ga vam za to leto 1853 v imenu svete 
matere katoliške cerkve oznanjam. 

(Navadno postno naročilo.) 

Verni sini in hčere svete matere katoliške cerkve! ste 
danes materin glas zaslišali, nikar da bi srce svoje otrdili. 
Kakor boste vi svojo mater, tako bo uslišal Oče nebeški 
tudi vas. Kdor cerkve ne posluša, naj ti bo kakor nevernik 
in očiten grešnik. Kateri se pa po tem nauku ravnajo, mir 
in milost bodi nad njimi. Amen. 


8. Za leto 1854. 


Kako se je treba postiti? 

Š va Adama imamo, katera posnemamo: prvega v posvet- 
s nem raju s požrešnostjo v svoje pogubljenje — dru- 

gega Adama Jezusa Kristusa v puščavi s svetim postom 
in zatajevanjem v svoje zveličanje. Prvi Adam je post pre- 
lomil, zauživaje prepovedani sad, ter je sebi in nam s svojo 
nepokorščino časno in večno smrt naklonil; drugi Adam, 
naš Zveličar, je odrešenje naše s svetim postom začel, in 
je bil pokoren do smrti, nam zapustivši zgled, naj bi nje- 
gove stopinje posnemali. 

Za katerim bomo hodili? 

Kdor hoče za Kristusom hoditi, se ima po njegovem 
svetem zgledu postiti; zakaj sveti post je šola resnične hoje 
za Kristusom, in svetnika ni v nebesih, kateri bi ne bil po 
potu posta in zatajevanja si v nebesa pomagal. Postili so 
se apostoli in učenci Kristusovi, postili vsi prvi kristjani 
tako ostro, da se jim čudimo premišljevaje, koliko so oni 
storili, kako malo pa mi. 

Imeli so prvi kristjani veliki štiridesetdanski post v 
spomin in posnemo posta Jezusovega v puščavi, naj bi se 
vredno pripravili, obhajati z Jezusom sveto veliko noč, greš- 
nemu poželenju odumreti in oživeti za Jezusa, za njegovo 
božje kraljestvo. Le enkrat na dan so jedli, po večernicah 
ob petih, pa še tistokrat le po malem. Niso zauživali o 
postu mesa, ne mleka, celo vina niso pili. Postili so se 
otroci in stari ljudje; ker so bili vsi svetoželjni, so bili tudi 
posta veseli ter so se jokali, ako se niso postiti mogli. 


Slomšek: Pastirski listi. 5 

Prvi kristjani so imeli štiri kvaterne poste; postili so se 
vsako kvaterno sredo, petek in soboto, naj bi se vsake 
kvatre vsaj po tri dni pokorili in lože od Boga vsakdanjega 
kruha izprosili, naj bi jim blagoslovil žitno polje in vinske 
gore, jih obvaroval vsake uime in dal živežu tek; — jim 
pa tudi dobrih delavcev v svoj vinograd — dušnih pastirjev 
v svojo žetev poslal. 
| Postili so se na svete bilje pred velikimi svetki ali go- 
dovi, da bi se pripravili na veseli Gospodov dan. Vsi ti in 
taki posti na leto so jim bili mali posti, o katerih so se ob 
treh popoldne odteščali, in niso vsak dan neprenehoma posta 
imeli, kakor sveti štiridesetdanski post. Tudi vsak teden so 
se po dva dni postili: v petek v spomin smrti Kristusove, 
naj bi se njegovega trpljenja in Žasluženja udeležili; v so- 
boto pa v čast Marije, ki je z apostoli ta dan žalovala, ko 
je Kristus veliko soboto v grobu počival. ,Post je bil prvim 
kristjanom," po besedah sv. Bazilija, ,rodoviten studenec, 
ki je mlado krščanstvo polival, iz katerega so se popotniki 
vse svoje žive dni poživljali; post je bil devicam varih či- 
stosti, zakonskim pomočnik zdržnosti, mladim in trdnim 
ljudem brzda poželjivosti; post je bil z eno besedo vsaki 
dobi življenja in vsakemu stanu dober oče." 

Toliko ostrega svetega posta prvih kristjanov komaj 
lupino med nami nahajamo; pa še te male trohice veliko 
kristjanov (po imenu) noče držati in se ne zmeni za post, 
dasi je ravno post oče svete čednosti in očiten porok hoje 
za Kristusom. ,Ako. hočeš kristjan biti," veli sv. Ambrož, 
»imaš tudi po Kristusovo storiti. Jezus, ki ni greha storil, 
se je postil štirideset dnij; ti bi se pa ne postil, ki si to- 
liko grešil? (Kristus ni nobenega greha storil, in se je po- 
stil za naše grehe; kako bi se ti po svoji vesti kristjana 
imenoval, če bi se gostil, kedar je Kristus za tebe gladoval?" 

Kakor ostra je bila šega prvih kristjanov se postiti, 
tako mila je zapoved posta, katero nam sveta katoliška 
cerkev v naših časih naroča; dobra mati ve, da smo slabi 
otroci, ter nam po materino usmiljena pojenja in ljubeznivo 
pomaga, ako le njene skrbi in pomoči trdovratno z nepo- 
korščino v svojo pogubo ne zavržemo. 

Zaslišite torej, drage ovčice Kristusove, in zapomnite 
si to trohico svetega cerkvenega posta, kojega vam za to 
leto 1854 v imenu svete matere katoliške cerkve oznanjam 
in naročam. 

(Navadno postno naročilo.) 

Verni sini in hčere svete matere katoliške cerkve! ste 
danes materin glas zaslišali, nikar da bi srce svoje otrdili. 
Kakor boste vi uslišali svojo mater, tako bo uslišal Oče ne- 
beški tudi vas. Kdor cerkve ne posluša, naj ti bo kakor 
nevernik in očiten grešnik. 

Ti cerkveni posti nam pa kaj pomagali ali hasnili ne 
bodo, ako se ne bomo greha skrbno varovali, ne izogibali 
grešnih priložnostij. , Nikar ne mislite, da je že zadosti, se 
v jedi postiti (zraven pa grešiti). Ali ne veste, kaj se pravi 
prav postiti se? Se (zraven posta) vsega greha iznebiti. 
Raztrgajte vse pregrešne zveze (posebno nečistega znanja), 
odpustite svojemu bližnjemu zamere itd. Kaj bi zdalo, se 
postiti, pa se kregati in toževati? Kaj bi vam pomagalo, 
se te dni mesa zdržati, svojega bližnjega pa med tem po 
krivem obirati? K čemu bi vam bilo, vina ne piti, krivice 
pa ne opustiti?" vpraša sv. Bazilij. ,(Greha se varovati, to 
se pravi, v resnici postiti se", uči sv. Krizostom; ,zakaj post 
je v to postavljen, naj bi pregrešno poželenje krotil. — 
Posti se, ako si grešil; posti se, da ne boš grešil." 

Ti cerkveni posti bi nam bili škodljivi, če bi se le na 
nje zanašali, svoje dolžnosti in dobra dela pa opuščali; delo 
in miloščina imata biti postu brat in sestra. ,Postiti se je 
pač kaj dobrega!" dejal je svoje dni puščavnik svojemu to- 
varišu. ,Delati pa je še bolje!" mu tovariš odgovori. Tretji 
pa jima pravi: , Vbogaime dajati pa je najbolje, ako za to 
- delamo in se postimo, da kaj vbogaime dati imamo." lIn 
ta je resnična. Gotova resnica je pa tudi, da nam sv. post 
kaj pomagal ne bo, če se pregrešnih priložnostij ne varu- 
jemo, katere so: malopridno cerkvovanje, slabe krčme, po- 
sebno pa zapeljivi plesi ali raji. Sveta mati katoliška cerkev 
svoje vernike s postom in zatajevanjem v šolo svete čednosti 
in kreposti vodi, da bi nas za nebesa odgojila ali izredila; za- 
peljivi svet pa vabi mlade ljudi na nevarni ples ali raj, ko- 
jega krčmarji brez Boga, brez vere in brez vse vesti o svetih 
dnevih, na sejmih in celo na božjih potih nasnujejo, mla- 
dino na široko cesto pregrešnega znanja, nesramnega de- 
janja in pogubljenja zasukati. Na plesu nedolžnost umira, 
strah božji mladino zapušča, zdravje peša, smrt in satan 
svojo obilno žetev imasta, grob in pekel se pa polnita. Se 
postiti, potem pa na raje in brez potrebe v krčme z drugim 
spolom hoditi, to je: v suho streho ogenj nositi. To nas 
vsakdanja skušnja uči, to potrjujejo vsi cerkveni učeniki in 
modri možje. 

5% 

Zastonj se postite stariši vi, gospodarji in gospodinje, 
dokler svojim domačim, poslom in otrokom skoz prste gle- 
date in vso svojovoljo dopuščate, da se po pregrešnih potih 
pomikajo, po noči voglarijo in vasujejo, po plesiščih hodijo, 
se po pivnicah vlačijo in grdo, pregrešno znanje imajo. Nji- 
hovi grehi so tudi vaši grehi; in: ,Kdor za svoje, zlasti za 
domače ne skrbi," pravi sv. Pavel, ,je vero zatajil, in je 
hujši od nevernika." Vaš post izgubi vso vrednost, ako do- 
pustite, da pod. vašo streho satan gospodari, in pregreha 
nečistosti gospodinji. | 

Vaš post nima nobene cene, vi srenjski župani in sve- 
tovalci, ako vas grozi, za sveti božji strah, za poštenje in 
čedno zadržanje po vaših soseskah skrbeti, dokler razuz- 
danim krčmarjem raje brez vsega pomisleka dovoljujete in 
dopuščate, da se po cele svete dni in noči po pivnicah Bog 
žali in mladi ljudje v pekel prodajajo. Vi se postite, za- 
peljivci in zapeljivke pa na vaš račun po okolicah nesramno 
dejanje uganjajo, po vašem kraju nezakonske otroke, be- 
rače, tatove in razbojnike trosijo, reve in nadloge sejejo, 
katerih grenki sad že okušamo in ga pokušali bomo, da se 
Bogu usmili! ,Ne dajte prostora hudiču!" (v vašem kraju) 
opominja sv. Pavel; ,marveč kar koli je pošteno, kar pra- 
vično, kar je sveto, kar k čednemu zadržanju gre, za to skr- 
bite," da bo v vaših soseskah poštenje doma; potem bo 
vaš post Bogu prijeten. Bog je vam, srenjski poglavarji, 
naše dni večjo oblast zaupal, kakor so jo vaši predniki 
svoje dni imeli; Bog bo pa tudi več od vas tirjal; gorje 
vsakemu, kdor si je oblast zadel, pa si ne prizadene svojih 
dolžnostij dopolniti; prazen je njegov post, zastonj vsa nje- 
gova božja služba. Bog hoče zveste namestnike imeti. 

Prazen je post in brez vse zasluge tudi nam duhovnim 
pastirjem, božjim namestnikom, ako molčimo, kedar je po- 
treba svariti in klicati v imenu Boga in svete cerkve, kedar 
vidimo, da sovražnik med nami zel zapeljivih zmot in hu- 
dobij trosi, pohujšanje dela, zapeljuje, zatira božje kralje- 
stvo, kraljestvo hudega pa razširja. ,Gorječ nam, če mol- 
čimo," veli prerok Izaija, ,in če ne povzdigamo kakor tro- 
benta svojega glasu, oznanjevaje ljudstvu njegove pregrehe." 
— Zadonite s trobento, napovejte post, pokličite ljudstvo, 
očistite zbirališče, zberite starce, pripeljite otroke. Med 
vratmi in altarjem (v hiši božji) naj duhovniki, služabniki 
božji jokajo, rekoč: Prizanesi, o Gospod, prizanesi svojemu 
ljudstvu; in ne daj svoje dote nevernikom v smeh." 'Tako 


69 


nam prerok Joel naroča, in njegova beseda ravno za naše 
dni velja, v kojih število grehov čimdalje huje raste, se tat- 
vine množijo, vse ječe pretesne postajajo, se o toliko mo- 
rijah po svetu čuje, da je groza in strah. Zemlja ječi pod 
težo pregrehe, in hudobija ljudij kliče na božjo pravico. Kaj 
bo iz tega? — Prida po takem gotovo ne bo, ako se ljud- 
stvo ne poboljša, in božja pravica ne potolaži. 

Kedar se je v starih časih v kakem kraju kaj strašno 
hudega pripetilo, da je, postavim, kdo očitno Boga klel, ali 
krivo prisegel, ali koga grozovito umoril, ali je krščenica 
otroka zapravila, ali kdo cerkev hudobno oropal, ali v po- 
hujšanje soseske kdo zakon prelomil, ali storil očitno žaljenje 
božje, tedaj so tistemu kraju očiten post oznanili, da so se 
verniki pokorili, jezo božjo potolažili in dano pohujšanje 
. poravnali. 

Taka je bila v velikem mestu Ninive, taka šega pri 
Izraelcih in pri vernih kristjanih svoje dni. Zakaj pa te 
svete navade pri nas ni? — Nimamo li tudi mi zadosti po- 
hujšanja obžalovati, ki se po hišah, soseskah in duhovnijah 
godi in jezo božjo draži? 

Sveti post, da bi potolažili jezo božjo za velike očitno 
storjene pregrehe in hudobije, naj bo tretje Bogu dopadljivo 
dobro delo, katerega ne zamudi nobena župnija, nobena 
krščanska hiša in pobožna duša, ki Boga ljubi in skrbi za 
zveličanje duš, za pravo srečo svojega kraja; — naj zado- 
stuje božji pravici in odvračuje zaslužene šibe božje. Ako 
bi se v kaki soseski (česar ne daj Bog) očitno pohujšanje 
delalo in kakor nevarna kuga ljudij prijemalo — bi se očitno 
prešestvovanje doprinašalo, ali grozovitno umorstvo, krvav 
poboj ali tepenje ob svetih nedeljah in praznikih prigodilo, 
veliko sovraštvo v soseski vnelo in se ne dalo potolažiti, 
tako naročam duhovnim pastirjem (župnikom) in njih na- 
mestnikom, naj oznanijo v mojem imenu posten dan celi 
župniji, pa tudi soseski posebej, v koji se očitno pohujšanje 
godi, naj se krščanska soseska posti in pokori za očitne 
grehe, ki se v njeni sredi gode, naj se v postu posebno 
mladi ljudje učijo greh sovražiti, in naj spoznajo, koliko 
hudo je greh. Ima žlahta ali kaka krščanska hiša izgublje- 
nega sina ali hčer, in je zastonj vsa prizadeva, ju popraviti, 
— se v rodbini kaka očitna nesreča velike pregrehe stori, 
naj hišni oče ali gospodar svoji rodbini ali družini post naroči. 
Naj se ravno eni ali drugi tako napovedanemu postu utegnejo 
le smejati, bodo pa tretji, bogoljubni kristjani se toliko bolj 


10 


zvesto postili in izprosili s tem tudi zasmehovalcem duha 
pokore. 

Zaupam trdno in sem si svest, da hoče tak posebni 
post pohujšanje zavrniti, mlade ljudi greha ovarovati, hudo- 
bije iz srenj potrebiti in pokončati razuzdano življenje. Več 
ko bo takega svetega posta, menj bo med vami žaljenja 
božjega; Bog bo dal boljše ljudi, z njimi pa tudi boljše 
čase; sveti Duh bo pri vas prebival. To potrjuje sv. Ata- 
nazij rekoč: ,Post ima veliko moč v sebi; on ozdravi bo- 
lezni, pomanjša škodljive soke po truplu, prežene hudobne 
duhove, odpodi hude misli, razjasni glavo, očisti srce, po- 
sveti naše telo, in nas vredne stori Bouga gledati. Post je hrana 
(živež) angeljev; in kdor se (prav in pobožno) posti, bo tudi 
angeljem prištet." 

Ljubezen Kristusova me sili, vam, preljubi, to pisati in 
sveti post posebno priporočati; naj priganja tudi vas sveta 
ljubezen Jezusova, vse zvesto dopolniti, našim dušam v 
zveličanje. Amen. 


9. Za leto 1855. 


Kaj vse nam naroča postna zapoved, 


boj 
SP vvaljen bodi Jezus Kristus, in češčena Marija brez vsega. 
eč" madeža spočeta! 

Naj vas tako prav lepo pozdravim i in vam za prihodnji 
post lepo besedo v pouk povem, vaš višji pastir svojim pre- 
ljubim ovčicam. 

Bog je našim prvim starišem ostro zapoved prvega 
posta naročil rekoč: ,Sadu drevesa spoznanja dobrega in 
hudega ne smeta jesti; zakaj kateri dan koli bosta tega oku- 
sila, bodeta umrla." Kača satan se'je na drevo priplazila, 
Evi jesti prepovedani sad pokazala in jo v nepokorščino za- 
peljala, lažnjivka, rekoč: , Ne bosta umrla ne, temveč bodeta 
kakor bogova." Saj tudi jaz jem; in kaj mi pa škoduje? 

Kakor v raju kača hudič, tako govorijo njegovi poma- 
galci tudi še zdaj, dobrovestnim katoličanom se posmeho- 
vaje, rekoč: ,Pokaj se postite? Zakaj o postnih dneh mesa 
ne jeste? Saj tudi mi jemo ter dobro vemo, kaj je prav." 
Takim zapeljivim besedam posvetnih pojedežev se udajo slabo- 
umni kmetje — grdim zgledom gospodarjev se uda družina, 


(bi 


in se dajo celo starišem otroci, kakor nesrečna Eva, zape- 
ljati, da post prelomijo in živijo po razuzdani šegi posvetnih 
ljudij, kateri svete cerkve ne spoštujejo in se Boga ne boje, 
marveč ravnajo kakor konji in mezgi, ki razuma nimajo. 
Ker pa zaupam, da se Slovenci takim nekrščanskim zapel- 
jivcem (bodi si v gosposki ali kmetski suknji) zapeljati ne 
dajo, vam hočem za letos razložiti: 

1. Kdo se je dolžen postiti? 

Vsi verni katoliški kristjani se imajo postiti, kateri so 
21. leto preživeli, ako nimajo pretežkega dela, ako jim huda 
bolezen in visoka starost posta ne dopušča. — Postijo se 
Judje in Turki, posebno pa Štaroverci veliko ostrejše ko 
mi; le neznabogi se ne postijo, ki Boga ne poznajo; o 
takih tudi za posta delj Kristus veli: ,Kdor cerkve ne po- 
sluša, naj ti bo kakor neznabog in očiten grešnik." Greš- 
niki se naj postijo za pokoro, nedolžni pa, da se greha ova- 
rujejo. Ker pa tudi pravičnik sedemkrat na dan Pamo 
v malih rečeh) greši, naj se torej vsakdo posti. 


9. Kolikošen je pa post? 

a) Post je zdržaven, da se mesnih Jjedij zdržimo ; — 
b) pritrgaven, da si vsake jedi pritrgamo ; — c) popolnoma ali 
trdo zapovedan post, da se mesa zdržimo in si pritrgamo ; 
— d) napol ali nekoliko post, da si nekoliko jedi pritrgamo, 
ako se popolnoma postiti ne moremo. 

3. Kako smo se dolžni popolnoma (o trdo zapove- 
danih postih) postiti? 

a) Ves dragi dan ne mesenega okusiti; — 0) le en- 
krat na dan, okoli poldne, se do sitega najesti; — ec) zvečer 
le četrti del kosila (kaj malega) použiti. Predpoldnevšnica 
in mala južina ste prepovedani, kakor tudi gostovanje in 
pijančevanje. 

4. Kako smo dolžni zdržavne poste prav držati? 

Mesa in mesenega ne jesti, akoravno drugih postnih 
jedil dovolj zaužijemo, kakor o navadnih petkih skoz leto. 


5. Kako smo pa dolžni pritrgavne poste obhajati? 

Se samo enkrat na dan okoli poldne nasititi, zvečer pa 
le kaj malega zaužiti. Ako je take postne dni meso jesti le 
dopuščeno, kakor štiridesetdanski post in ob sobotah, naj 
vsakdo moli 3 Očenaše in Češčena Marije, pa Vero, v čast 
trpljenja Jezusovega za odpuščanje grehov. Vsak gospodar 
ali gospodinja naj skrbi, da se to skupaj pri mizi na glas 
zgodi. 

6. Kako se napol-post opravlja? 

Če si pol jedi, ali vsaj četrti del navadne jestvine pri- 
trgaš. Ako ne zamoreš čisto tešč do poldne ostati zadelj sla- 
bosti, kaj malega se odteščaj. Ako nisi v stanu zastran 
težkega pota, dela, ali kake druge težave se čisto postiti, 
vsaj nekoliko si pritrgaj, pa več moli in vbogaime dajaj, če 
gleštaš, in tudi tak post hoče biti Bogu dopadljiv in tebi 
koristen. | ' 

7. Katere dni se imamo mesojeje zdržati? 

(Navadno postno naročilo.) 

8. Kdo je po pravici postu izvzet? 


Po razločku posta smejo o postnih dneh meseno jesti 
in se večkrat po dne nasititi: a) otroci še ne 7 let stari, 
kateri še niso pri pravi razumnosti in še prav ne vedo, kaj 
je greh; b) siromaki in sirote, ki prave pameti nimajo, in 
c) zelo bolehni, kojim je pogosto jesti potreba, da okrevajo. 
— Meseno jesti, toda le enkrat do sitega, smejo o postnih 
dneh v resnici ubožni, če kaj drugega uživati nimajo, ko 
mesenine; tudi s posebnim dovoljenjem vojaštvo. — Več- 
krat na dan, toda zmerno in ne mesenine, smejo jesti: 
a) mladi, ki še niso 21. leto dovršili ter še niso dorastli; 
b) stari, ki že očividno onemagujejo; c) noseče in doječe 
žene; d) rokodelci, umetniki in taki delavci, ki težavna dela 
imajo; e) popotni ljudje, kateri imajo daljno in težavno pešpot ; 
in če bi gredoč postnih jedil ne dobili, so jim v sili me- 
sene dopuščene; f) berači, kateri od hiše do hiše gredo pa 
za kosilo zadosti ne nabero; g) bolniki in bolnice, kojim bi 
se bolezen s postom shujšala. 'Tako milo sveta katoliška 
cerkev kakor mati za svoje otroke skrbi in noče, da bi post 
komu kaj škodoval. Pije se opoldne in zvečer za potrebo 
po navadi, druge dobe se naj žeja le z vodo gasi. Se posten 
dan upijaniti je dvakrat greh. 


9. Kaj imajo gospodarji in gospodinje o postnih dneh 
storiti ? 

a) Na večer poprej svojo družino opomniti, da je jutre 
zapovedan post, zdržaven, pritrgaven ali pa popolnoma obojen ; 
5) otrokom in bolnikom kosilca ali zajuterka dati za po- 
trebo; c) delavcem tudi kosilca, če so pri težkem delu, pa 
ne popolnoma. d) Je meseno uživati le pripuščeno, naj se mo- 
lijo pri mizi prav na glas 3 Očenaši, 3 Češčene Marije in 
pa Vera. i 

10. Kaj je družini (poslom) storiti, ako se jim trdo 
zapovedane postne dni mesene jedi dajejo? 

a) Pošteno gospodarja ali gospodinjo postnih jedij 
poprositi in se ne zamere bati. 0) Ako družinče postne 
kuhe ne dobi, naj pri suhem kruhu prebavi; ako pa tega 
ne premore, naj spovednika povpraša in po njih nasvetu 
stori. ce) Je pa leto pri taki hiši doteklo, naj tako službo 
zapusti, če bi še za drugo toliko dobra bila. ,Kaj pomaga 
človeku, naj si ves svet pridobi, na svoji duši pa škodo trpi ?" 

11. Kaj je storiti gostilničarjem in krčmarjem, ako 
popotni ali navadni domači gosti posten dan mesenine na 
mizo hočejo? 

a) Goste spodobno opomniti, da je posten dan. )) Jih 
pošteno in prijazno povprašati, ali imajo dovoljenje ali kak 
pravičen uzrok meseno jesti, postavim bolehnost ali kaj ta- 
kega? c) Opravičenim se v posebni sobi z mesom čedno 
postreže, tudi takim popotnikom, katerih nobeden domačih 
prav ne pozna, ki mesa hočejo. d) Kdor pa domačim ne- 
potrebnim meso streže, ki sveti post zaničujejo, se njih 
greha udeleži; tak dobiček je gostilničarju dušna izguba, 
koje se naj varuje. — Ako te pa za posta delj zasmehujejo, 
naj bo tebi čast; tvoje plačilo bo obilno v nebesih. 

12. Kako se imamo prav postiti, da bode Bogu v čast 
in nam v zveličanje? 

a) Po misli in nauku svete matere katoliške cerkve 
posti se v dobrem namenu, ne zato, da bi te ljudje videli 
in hvalili, marveč iz ljubezni do Boga in v zveličanje svoje 
duše. , Kedar se postite," veli Jezus, ,ne delajte se žalostnih 
kakor hinavci, zakaj oni pačijo svoje obraze, naj bi ljudje 
videli, da se postijo. Resnično vam povem, da so prejeli 
svoje plačilo. 'Ti pa, kedar se postiš, si pomazili glavo in 
umij obraz (bodi veselega obličja), da ne bodo ljudje videli, 
da se postiš, ampak tvoj Oče, kateri ve na skrivnem; On 
ti bo povrnil." Ni potreba posta ljudem na prodaj nositi, 
pa tudi sramovati se ga ne; je dobro delo očitno, naj misel 
skrita ostane, uči sv. Gregor. | 

b) Ne bojmo se ljudij, kedar se postimo, in ne bodi 
nas sram, da smo pravoverni katoliški kristjani. Sram naj 
pa nas bo, zapoved naše svete matere katoliške cerkve za- 
ničevati in zapovedane postne dni brez potrebe meso jesti. 
»Kdor nima svete cerkve za mater, tudi Boga ne bo imel 
za Očeta," uči sv. Ciprijan. Grdo nam bodi kristjanom po 
pesjansko živeti! 

c) Postimo se v duhu pokore, naj svoje strasti in hude 
počutke krotimo in pregrešne nagone zatiramo. ,Veste kaj 
k pravemu postu gre?" vpraša sv. Bazilij, in odgovarja: 
» Odstranba vsake pregrehe. Popravite krivico, odpustite 
bližnjemu zamero in razžaljenje! Ne imejte o postu pre- 
pirov! Kaj bi pomagalo, mesa ne jesti, brate in sestre pa 
razmesarjati — vina ne piti, pa le grešiti?" — ,Post je v 
to postavljen, da se uporno meso kroti," uči sv. Krizostom. 

d) Zraven posta si pritrgajmo tudi še kako drugo, če- 
ravno pošteno veselje, kajti je modro, včasih kako do- 
puščeno dobro voljo svojevoljno si odreči, da si bomo lože 
prepovedano, grešno veselje odrekli. 


e) Postimo se in si tudi zato pritrgajmo, da bomo 
imeli potrebnim česa vbogaime dati. ,Post brez miloščine 
je svetilnica brez olja," uči sv. Cezarij. Kar sami sebi pri- 
trgamo in ubogim damo, dvakrat toliko pred Bogom velja. 
»Pač je dobro delo postiti se," je rekel neki puščavnik; 
drugi mu odgovori: ,Delati je še veliko bolje"; tretji pa je 
dejal: , Vbogaime dajati je pa najbolje, če se zato postite 
in delate, da boste imeli kaj vbogaime dajati." 

f) Kedar se postimo, si postnih gosposkih jedil ne iz- 
birajmo; kdor si posebnih slastnih jedij za post išče, se slabo 
posti ali pa celo nič. Zauživaj, kar ti je Bog postnega tako 
rekoč na dom poslal, naj si bo riba ali bob. ,Jejte," veli 
Kristus, ,kar se pred vas postavi". Nasititi se, ne pa raz- 
vajati ! 

g) Postimo se v spominu svetega časa, kojega obha- 
jamo; pomnimo godovino, na katero se s postom priprav- 
ljamo. V štiridesetdanskem postu posnemajmo Jezusa, ki 
se je za nas postil 40 dnij in nočij, ter nam je zgled za- 
pustil, se v molitvi in postu pripravljati za sveto veliko noč, 
premišljevati bridko trpljenje in smrt Jezusovo, ter sv. za- 
kramente vredno prejeti in potem z Jezusom po duhovno 
od smrti greha vstati in v novo le njemu živeti. Štiri kvatre 
se postimo, da se vsakoletni čas vsaj po tri dni pokorimo, 
od Boga zemlje sad izprosimo, naj nam da in blagoslovi 
svoje darove, posebno pa dobrih duhovnikov pošlje. Svete 
bilje velikih praznikov se postimo premišljevaje skrivnost 
prihodnjega godu, prebiraje dejanje svetnikov. V petek mesa 
ne jemo v spomin bridke smrti Jezusove; soboto pa obha- 
jamo, kajti je Kristus v grobu počival, Marija in apostoli 
so pa žalovali. | | 

h) Postimo se modro; ne premehko, pa tudi preostro 
ne, da zdravja ne pokvarimo, temveč dušno in telesno moč 
s postom tako podpiramo, da bomo zamogli dolžnosti svo- 
jega stanu dopolniti; post ni zapoved smrti, ampak pokore. 
Kar je preveč, ni zdravo; je škodljivo in ni prav. V tej za- 
devi se po razsodbi modrega spovednika ravnajmo. ,Ako 
damo truplu več, kakor mu gre, si sovražnika redimo," 
pravi sv. Gregor; ,ako mu pa ne damo, česar v resnici po- 
trebuje, pomočnika umorimo." 

1) Svoje dni so se v Rimu v soboto, v Milanu pa v 
sredo postili. Sveto Moniko je skrbelo, katere šege bi se 
držala. Sv. Ambrož je na to sv. Avguštinu materi v pouk 
dejal: ,Ako v Rim pridem, se postim v soboto; če sem pa 
tukaj (v Milanu), se ne postim. 'Tako drži tudi ti navado 
tiste krščanske občine (škofije), v katero prideš, da ne boš 
ti drugih pohujšal, ali pa bi se drugi nad teboj pohujšali." 
Tega nauka se tudi mi držimo, kedar v drugo škofijo pri- 
demo, in se postimo po oznanilu tiste škofije, v koji živimo. 

k) Postimo se ne le za svoje, postimo se tudi za drugih 
pregrehe, ki se pri naši hiši, v naši okolici, v župniji ali pa 
v deželi zgodijo, naj se žaljeni Bog potolaži, in pohujšanje 
s postom kolikor toliko med ljudmi pokonča, kakor vam je 
bilo v lanskem listu posebno naročeno. 'Tako hoče naš 
post Bogu prijeten, nam pa v zveličanje biti. 

Slišali ste, preljubi, kako se imaste postiti; to pa še 
ni zadosti; imaste tudi tako storiti in se čedno po tem 
nauku postiti, da boste zdravi in veseli v milosti božji živeli, 
kakor pridni in ljubeznivi otroci božji, verni sini in hčere 
svete matere katoliške cerkve. To vam želim ter vas po 
očetovo blagoslovim: V imenu Boga Očeta f in Sina f in 
sv. f Duha. Amen. 


10. Za leto 18506. 


Trojna pomoč ob času nevarnih boleznij. 


Sb reljube ovčice Kristusove, poslušajte! Bog hoče, da bi 
$/: vsi ljudje zveličani bili, in naša mati, sveta katoliška 
cerkev želi vse ljudi časno in večno osrečiti. Gospod Bog 
oznanjuje po namestnikih svojih pokoro, in sveta katoliška 
cerkev vabi in vodi svoje verne otroke na pravo stezo po- 

boljšanja, da bi nas k Bogu povrnila. Ako pa mila beseda ne 
pomaga, pravični Bog s svojo šibo zažuga; če pa tudi pro- 
tenje pri razuzdanem ljudstvu ne izda, ga udari z vojsko, 
lakoto in kugo; in kedar tudi časne kazni ljudij ne zbolj- 
šajo, jih zavrže na večno. — Tako je oznanjeval Bog po- 
koro po Noetu sto in dvajset let prvemu pregrešnemu svetu ; 
hudobni svet se ni poboljšal, marveč se Noetu smejal, in 
Bog je pokončal ves človeški rod z vesoljnim potopom, 
razun pravičnega Noeta in njegove družine. Pokoro je ukazal 
oznanjevati Ninivljanom po Joni preroku, rekoč: ,Še štiri- 
deset dnij, in Ninive bo pokončano!" Ninivljani so segli k 
pokori; od kralja do sužnje dekle so se resnično poboljšali, 
in Bog jim je prizanesel; zakaj: ,Kakor resnično živim," 
veli Gospod po preroku Ecehijelu, nočem smrti ana 
marveč da se spokori in živi." 


Kako pa bo kaj z nami? preljube moje ovčice. — Da 
smo grešniki, tajiti ne smemo, zakaj: ,Kdor veli, da nima 
greha, je lažnjivec, in resnica ni pri njem doma," pravi sveti 
Janez. Da se ljudje čim dalje bolj Boga ločijo in se svet 
od leta do leta večinoma pohujša, to nam vsakdanja skušnja 
priča. Bog nam je žugal preteklo leto s hudo vojsko, in 
je mnogo sosesko s kužno boleznijo obiskal, kakor nam 
kaže po mnogih krajih novih grobov veliko število. Hoče li 
nam v prihodnje prizanesti, ali nas še huje udariti, ali cel6 
na vselej zavreči? 'Zavrgel nas še ni (bodi mu čast in 
hvala !), dokler nam še sije ljubo solnce milosti božje. Udaril 
nas sicer je, toda po malem semtertje, naj bi nas vzdramil 
in poboljšal. 'Torej nas vabi naša skrbna mati sveta kato- 
liška cerkev k pravi resnični pokori po preroku Joelu, rekoč: . 
»Spreobrnite se h Gospodu svojemu Bogu iz vsega svojega 
srca s postom, z jokom in obžalovanjem, ker je dobrotljiv 
in milostljiv, potrpežljiv in velikega usmiljenja. Kdo ve, če 
se ne bi k nam obrnil, nam prizanesel in nam dal zopet 
svoj blagoslov, nam poslal žita in vina, ter nas ne bo dal 
sovražnikom v roke." — V imenu svete cerkve vam tudi 
Jaz pišem, in zapovedane poste za tekoče leto 1856. oznanjam. 


(Navadno postno naročilo.) 


Verni sini in hčere svete matere katoliške cerkve! Ko 
ste danes materin glas zaslišali, nikar da bi srce svoje otr- 
dili. Kakor boste vi svojo mater, tako bo uslišal Oče ne- 
beški tudi vas. Kdor cerkve ne posluša, naj ti bo kakor 
nevernik in očiten grešnik. Kateri se pa po tem nauku 

ravnajo, mir in milost bodi nad njimi. — Sveti post nam 
vrata k Bogu odpira, molitev in miloščina pa nas po stezi 
pokore podpirate. Ako s postom svoje pregrehe kaznujemo, 
svoje krivice z molitvami in z dobrimi deli po svoji moči 
plačujemo, hoče nam dobri Bog prizanesti, kakor je spokor- 
jenim Izraelcem prizanesel. Ako se bomo resnično pobolj- 
šali in z vredno spovedjo in svetim obhajilom spet z Bo- 
gom spravili, hoče dobri Bog za nas, svoje otroke, skrbeti 
in nas vsega zlega rešiti. Lehko po besedah sv. Petra vso 
svojo skrb Bogu prepustimo, kajti njemu je skrb za nas. 
. Kaj bomo storili, ako nas Bog v prihodnje z zasluženo šibo 
obišče, nam pošlje slabo letino, vojsko, ali pa strašno bo- 
lezen morilko (kolero, ognjenico ali hudo grižo), kakor mno- 
gim župnijam preteklo leto? 'Takrat se hočemo ponižati 
pod mogočno roko Gospodovo; on je Gospod, njegova sveta 
volja naj se zgodi, če bomo morali tudi mi piti zasluženega 
trpljenja čašo; saj vemo, da onim, ki Boga ljubijo, po be- 
sedah sv. Pavla, vse dobro izide. Hočemo se pa tudi, kakor 
verni kristjani, pripraviti na obiskovanje Gospodovo, da, 
kedar pride, nas pripravljene najde. Pa kako? 

Pol tretje sto let po rojstvu Kristusovem je po rim- . 
skem cesarstvu kuga tako grozovitno morila, da je enkrat 
samo v Rimu eden dan pet tisoč ljudij pomrlo. Sv. Dio- 
nizij piše, da v Aleksandriji na Egiptovskem ni bilo hiše 
brez mrliča, ne ljudij zadosti, kupe mrtvih pokopavati. Ali 
kak razloček med neverniki in pa vernimi kristjani! Mali- 
kovalci so imeli to šibo božjo za najhuje zlo, kristjani pa 
za vajo potrpežljivosti in krščanske ljubezni. Neverniki so 
svoje bolnike, celo najbližnejše sorodnike, iz hramov metali, 
na pol mrtve na ulicah pustili, niso mrličev pokapali; njih 
edina skrb je bila, bolezni in smrti ubežati, pa ji le niso 
utekli. Kristjani so pa bolnikom lepo stregli, mrtvim oči 
zatiskali, jih preoblačili in pokapali, dokler ni kuga nehala. 
Veliko duhovnikov je dalo iz ljubezni do svojih bližnjih po 
zgledu Jezusovem svoje življenje. Veliko jih je po taki lju- 
beznivi postrežbi srečno ozdravelo, veliko se jih je pa tudi 
preselilo v nebeško veselje. Imena krščanskih strežajev se 
svetijo med svetniki. MPoglejte, kaj živa vera in pa prava 
krščanska ljubezen stori! Ona je močnejša ko smrt. 

Po tem lepem zgledu so tudi preteklo leto mnogotere 
dobre krščanske duše bolnikom preljubeznivo stregle po 
tistih krajih, kjer je huda bolezen kolera ljudi vila; in spo- 
dobi se, da jih pohvalim. Kedar se je v neko veliko vas 

na Koroškem kolera prikazala, dan na dan več ljudij obo- 
lelo in v kratkih urah pomrlo, je neka dobra služabnica, 
dekla poštenega gospoda, začela po vasi od hiše do hiše 
hoditi, bolnike ljubeznivo tolažiti, jim dobre juhe in močnih 
zdravil nositi, ter ni poprej odjenjala v svoji ljubeznivi 
postrežbi, dokler ni huda bolezen nehala. 

V neki duhovniji na Štajerskem, v kateri so poleg ve- 
liko župljanov tudi duhovnik na koleri zboleli, in je vse od 
strahu upadeno bilo, je odslužen vojščak postrežbo bolnikov 
veselo prevzel, od hiše do hiše brez vsega strahu pomagal, 
pa tudi srečno premagal silo hude bolezni in smrti. F'ak . 
dober človek je angelj, v sili ljudem od Boga poslan, ki se 
bolnikov ne boji, pa tudi smrti ne ustraši, kateri pomaga 
iz ljubezni do Boga in do svojega bližnjega. Tako hočemo 
tudi mi storiti, kedar bode potreba. — Kako pa bomo po- 
trebno srčnost dobili, toliko nevarnost premagati ? 

Zoper navadno boječnost ob časih kužne bolezni in 
nagle smrti imamo kristjani posebno dobre pomoči tri, ki 
vsak strah premagajo: prva je prava resnična sprava 
z Bogom, ki je življenja in smrti vsegamogočni Gospod. 
- O pravem času pregrešne priložnosti popustiti, storjeno kri- 
vico poravnati, sovraštvo končati, se čisto spovedati in pre- 
jeti po vrednem sveto obhajilo: to je mogočno zdravilo 
zoper strah pred boleznijo in smrtjo. ,Ako je Bog z nami," 
veli sv. Pavel, ,kdo bo zoper nas?" Zato pošilja Bog strašne 
bolezni po svetu, naj bi vzdramile zaspane ljudi in jih pri- 
peljale k pravi pokori v resnično poboljšanje, katerih tro- 
benta besede božje iz grešnega spanja ne prebudi. Očividna 
nevarščina smrtnih boleznij je grešnike k spovednici pri- 
gnala, jih moliti naučila, katerih veliko let cerkev pri službi 
božji videla ni. Ali mi pokore ne smemo na poslednje dni 
odlagati, ne prejeme svetih zakramentov na zadnjo uro; 
lehko bi prepozno bilo. — V hudih bolečinah se čisto spo- 
vedati je težko, nemogoče v bljuvanju kolere presv. rešnje 
telo prejeti; za to sveto opravilo je prihodnji sveti post 
najpripravnejši čas. Z Bogom spravljeni in potolaženi lehko 
s sv. Pavlom veselo porečemo: , Zdaj živim, pa ne jaz, am- 
pak Kristus v meni živi. — Če živimo, Gospodu živimo; 
ako pa umrjemo, Gospodu umrjemo; živi in mrtvi smo 
zmirom Gospodovi." 

Druga pomoč je krščanska radodarna lju- 
bezen, da sosed soseda, tovariš tovariša v sili ne zapusti, 
premožni ubogemu rad da, ubožen premožnemu veselo po- 

maga, pripravljen dati svoje življenje. 'Taka ljubezen pre- 
maga vsako še tako hudo bolezen, in tudi smrti dveri za- 
pira. Dobre sosede v neki ubožni vasi na Češkem so si 
leta 1850. v roke segle, pomagati s perilom, s kuho in z 
vsem potrebnim, kedar se je huda kolera bližala. In glej! 
dokler so jih po drugod stotine na koleri mrtvih pokopali, 
ni dobrim ženam v tisti soseski smrt v tej bolezni nikogar 
pobrala, in akoravno je med vsakimi tremi po dvoje ljudij 
zbolelo, so vsi po ljubeznivi postrežbi srečno ozdraveli, Zato 
nam Bog hude bolezni morilke pošilja, naj lakomnik bolj 
globoko v svoj žep seže in obilneje vbogaime daje, naj 
varčnik svoje žitne shrambe in kleti odpre ter ubogim po- 
maga, naj se prevzetnik poniža ter svojim revnim bratom 
in sestram prijazno postreže; da se učimo krščansko lju- 
bezen v dejanju pokazati, srce posvetnemu blagu odtrgati, 
in privadimo radi vbogaime dajati, kajti očitno vidimo, da 
vsega tega nič s seboj ne ponesemo, ako nas smrt morilka 
pobere. Nima nam biti predrago, ne prelepo, česar bližnji naš 
v taki revi potrebuje; ne sme se nam smiliti tudi vse dati, 
kar gleštamo, naj le bližnjega rešimo; saj je življenje dražje 
kakor vse drugo posvetno blago; Bog nam ga bo stoterno 
povrnil. Zapuščeno uboštvo pripravlja premožnemu sosedu 
nalezljivo bolezen in grob, ako se mu ne pomaga. 

Tretja pomoč v hudi bolezni in v smrtni nevarnosti 
je stanovitnost v tistem kraju, v kojega nas je Bog 
postavil. Kdor iz svojega mesta beži, za njim kolera hiti, 
in najhitrejše njega smrt ujame. V Beču so poskusili jet- 
niku na voljo dati, ali hoče v ječi ostati, ali se v toplo po- 
stelj vleči, v kateri je ravnokar človek na koleri umrl, pa 
mu hočejo hitro pomagati, ako se ga kolera loti. Jetnik se 
s strahom v postelj vleže, in dasiravno nobeden bolnik v 
njej ležal ni, ga od samega strahu mahoma kolera zgrabi. 
— Poglejte, kaj strah stori! — Ko je pa lani v strašni 
vojski v Krimu tudi kolera Francoze najhuje morila, tako 
da so se vojščaki branili bolnikom streči in mrliče pokopa- 
vati, skličejo jih duhovnik rekoč: ,Otročiči! vi se bojite? 
Mene poglejte!" Im naravnost se na postelj vležejo poleg 
mrliča, ki je ravnokar na koleri umrl, in tako dolgo ležijo, 
dokler jih niso k drugemu bolniku zaklicali; in ni jih kaj 
napadlo. — Poglejte, kaj srčnost v taki nevarščini pomaga! 
Dopolnijo se besede Jezusove: ,Kdor misli svoje življenje 
ohraniti, ga bode izgubil; kdor je pa pripravljen, svoje živ- 
ljenje za-me dati (če bi potreba bilo), ga bo ohranil." — V 

božjih rokah smo; na svojem mestu v vsaki taki sili osta- 
nimo, in svoje dolžnosti z veseljem opravljajmo, in poma- 
gajmo svojim sosedom brez vsega strahu, da se bode tudi 
nam pomagalo. Bog nas hoče pri življenju in zdravju ohra- 
niti, če je njemu v čast in nam v zveličanje. Ako je pa 
njegova sveta volja, da nas v taki postrežbi k sebi zakliče, 
nas bode mučenikom krščanske ljubezni prištel, in Jezus 
nam sodnji dan veselo poreče: ,Pridite blaženi mojega Očeta, 
posedite kraljestvo, vam pripravljeno od začetka sveta. Bil 
sem bolen, in vi ste me obiskali (mi postregli). Resnično 
vam povem, kar ste najmanjšemu mojih bratov storili, to 
ste meni storili." — Pač velika čast in lepo plačilo strežbe 
bolnikom! 

Porečete: pokaj nam pa škof ravno v svojem postnem 
listu take reči pišejo; kaj nas še kolera ni zapustila? — 
Preljubi! bojim se, bojim, da nas hoče Bog še huje pokoriti, 
ker sami sebe tako slabo pokorimo, se le malo kaj postimo, 
-ali pa celo nič; brez vse skrbi pa grešimo in dražimo božjo 
pravico. Hude bolezni, griža, legar ali ognjenica in kolera, 
ki so nas ali naše sosede preteklo leto obiskale, so nas še 
premalo zmodrile in resnično poboljšale. Bojim se, da, ako 
pravični Bog zopet za šibo seže, nas nepripravljene najde. 
» Tiste puščice pa veliko huje zadenejo, katerih ne previdimo," 
pravi sv. Gregor. — Torej vam vse to poprej pišem, in vas 
lepo prosim, pripravljajmo se teh štirideset dnij na obisko- 
vanje Gospodovo; zakaj to je prijeten čas za pokoro, to so 
dnevi zveličanja. Potolažimo jezo božjo s postom, z molit- 
vijo in z obilnimi dobrimi deli; spravimo se z Bogom in 
obhajajmo sveto veliko noč s čisto spovedjo in z vrednim 
svetim obhajilom. 

Po tem se lehko zanesemo na Gospoda svojega Boga, 
da nas ne bo zapustil, marveč tudi križe in težave, če nam 
jih pošlje, v naše zveličanje obrnil, po besedah Davida 
kralja, ki veli: ,Kedar sem v pomoč klical, me je Bog moje 
pravice uslišal, in mi iz nadloge pomagal. Gospod bode me 
zopet uslišal, kedar bom v njega klical." — Bog je naš dobri 
Oče; bodimo tudi mi njegovi dobri otroci, in poprej bode 
mati svoje dete zapustila, kakor Bog nas. Njemu bodi čast 
in hvala v vseh rečeh! Amen. 

11. Za leto 185%. 


Sveta katoliška vera med nami umira, 


jreljubi! Bog nam je dal zdravo leto in dobro letino; 
: bodi Njemu čast in hvala! — Ni bilo lansko leto pre- 
hudih nalezljivih boleznij, ne velike morije, ne hude uime 
po naših krajih. Pridelali smo žita in vina dovolj in pri- 
jeli več dobrega, kakor smo zaslužili. Kaj pa hočemo mi 
Bogu dati? — Naša sveta katoliška vera nam tri posebna 
dobra dela kaže, s katerimi lehko Bogu ustrežemo, ako le 
hočemo; z njimi se najlepše Bogu zahvalimo, če jih Njemu 
S čistim srcem darujemo. 'Te tri Bogu posebno prijetne 
reči so: molitev, post in miloščina. Bolj pridno kakor do 
zdaj hočemo torej za naprej moliti, po premoženju rajše 
vbogaime deliti, bolj zvesto se postiti in pritrgovati, Bogu 
v zahvalo za toliko dušnih in telesnih dobrot. — Svoje dni 
so se veliko bolj ostro postili, kakor zdaj; tako nam stari 
ljudje pričajo. Ves štiridesetdanski post niso mesenih jedil 
okusili, se niso razun svete nedelje noben postni dan pred 
ednajstimi ali dvanajstimi, in prve čase krščanstva ne pred 
solnčnim zahodom obteščili, veliko vernih se je postilo ob 
suhem kruhu in vodi, po zgledu in nauku Jezusovem, ki 
veli: , Ozka so vrata in tesna je pot, katera pelje v življenje; 
in malo jih je, kateri jo najdejo. — Kdor hoče za menoj 
priti, naj sam sebe zatajuje in hodi za menoj." 

Ker pa veliko kristjanov v sedanjih časih čimdalje huje 
na potu ostrega posta peša, jim dobra mati, sveta katoliška 
cerkev milo roko podaje in zapovedani post zlajšuje, naj bi 
verni kristjani polajšani post toliko bolj zvesto in pa s hva- 
ležnim srcem dopolnjevali. V imenu naše ljube matere svete 
katoliške cerkve vam tudi .jaz za to leto 1857 post polajšam 
in zapovedane postne dni napovem. 

(Navadno postno naročilo.) 


To, preljube moje ovčice, je za postni čas naše svete 
katoliške cerkve materin glas; in vi, verni otroci, ki ste to 
slišali ali brali, ne bodite trdega srca, ampak poslušajte 
svojo skrbno mater. ,Kdor cerkve ne posluša, naj ti bo 
kakor nevernik in očiten grešnik," govori Kristus. Očeta ne 
bo imel Boga, kdor nima cerkve za mater; pravi sv. Ci- 
prijan. Bogu pa bodi potoženo, da je takih toliko po svetu, 

ki sveti post zaničujejo, in svete katoliške cerkve ne spo- 
štujejo, ker prave vere niso. 


Otročiči ! imamo potrebnega živeža in oblačilo, imamo 
še ljubega zdravja, hvala Bogu! Le ene, najpotrebnejše reči 
nam od leta do leta huje pomanjkuje: prave, žive svete 
vere, brez katere Bogu dopasti mogoče ni. Prava, živa, de- 
lavna vera med nami umira, in močno se mi zdi, da se 
tudi nam spolnjujejo Jezusove strašne besede: , Vam povem, 
da bo od vas vzeto božje kraljestvo in. bo dano ljudstvu, 
katero bo njegov sad dalo. — Povem vam, da jih bo veliko 
od vzhoda in zahoda prišlo, in bodo sedeli v nebeškem kra- 
ljestvu ; otroci kraljestva pa bodo pahnjeni v unanjo temo; 
ondi bo jok in škripanje z zobmi." — Zakaj pa? me boste 
vprašali. 

Prava vera nas zapušča posebno iz treh uzrokov: 
ker premalo premislimo veliko ceno svete vere in dosti 
za-njo ne skrbimo: — ker po naši sveti veri prav ne ži- 
vimo, njo v dejanju zatajujemo in druge pohujšujemo: — 
ker brez vse skrbi dopuščamo, da se nevera in krivovera 
čimdalje bolj med nami razširja; to so tri najhujša zna- 
menja, da prava vera naše kraje zapušča. Ne daj Bog, da 
bi nas zapustila! 


Sveta vera čez vse velja in je po besedah Jezusovih 
podobna zakladu, ki je v njivi skrit, za katero človek, ki 
ga najde, vse proda in njivo kupi. — Sveta vera je drag 
biser ali žlahten kamen, za katerega kupec vse svoje pre- 
moženje da, da biser dobi. Koliko se je Kristus trudil, da 
nas je v pravi veri poučil; koliko so si apostoli in njihovi 
nastopniki prizadeli, da so nam luč prave vere prižgali; ko- 
liko so naši rajni skrbeli, da so nam zaklad prave zveli- 
čanske vere zapustili) nas pa gostokrat grozi, k božjemu 
nauku iti — stariše malo skrbi, svoje otroke — gospodarjem 
v misel ne pride, svojo družino v pravi veri dobro pouče- 
vati. "Tako se zgodi, da po malem odrasli kristjani še to 
pozabijo, česar so se v mladih letih naučili, in da posled- 
njič sami ne vedo, kaj verujejo. Ako med take slaboverne 
kristjane kak krivi prerok prileze, krivih naukov zatrosi in 
čez našo sveto vero zabavlja, hitro so taki slabo poučeni 
nevedneži pripravljeni, nejeverske in krivoverske zmote po- 
trditi in pravo vero zaničevati. Pride neverni ali krivoverni 
zapeljivec, in slabo poučenemu ženstvu obeča, da jo bo vzel, 
rada bo vero zatajila, da bo le moža dobila, kajti slepa 

sirota ne pozna, kaj sveta vera velja. Česar malo cenimo, 
radi dober kup damo, da se Bogu smili! 

Sveta katoliška vera med nami umira, ker zvesto po 
njej ne živimo. Prinesli so te pred nekimi leti v cerkev 
božjo k svetemu krstu, in namestnik božji so te krstili na 
ime Jezusa Kristusa, ker so tvoji botri za tebe obljubili, da 
hočeš po sveti veri živeti in se svoje vere ne sramovati. 
Premisli, kako pa zdaj živiš? — Mahomedanov ni sram, se 
po svoji veri umivati, svoje poste držati in svoje molitve 
očitno opravljati; koliko katoličanov se pa sramuje pokri- 
žati se, vpričo drugih ljudij moliti, se v petek in druge 
postne dni postiti, ker neverni ljudje vse te reči zaničujejo. 
pristopiti! Koliko jih je med nami, ki se katoliški kristjani 
sicer imenujejo, pa po malikovalsko živijo, ljudi pohujšujejo, 
in drugovercem priložnost dajejo, našo sveto vero zaniče- 
vati. 'Taki so mlačni, nezvesti katoličani in pa malopridni 
kmetje, o katerih Kristus govori, da so sicer vinograd pre- 
jeli, pa sadu svojemu Gospodu ob svojem času niso dali, 
temveč so mu hlapce, katere je poslal, otepli, ubili, in mu 
poslednjič tudi njegovega Sina umorili. Gospod bo take ne- 
hvaležne kmete pokončal in svoj vinograd drugim dal. 

Prava sveta vera med nami peša, in krive vere se na- 
tihoma med nami razširjajo, po besedah Kristusovih, ki go- 
vori: ,Nebeško kraljestvo je podobno človeku, kateri je 
dobro seme vsejal na svojo njivo! Kedar so pa ljudje spali, 
prišel je njegov sovražnik in je ljulike med pšenico prisejal." 
Lepa čista njiva je bila naša srečna lavantinska škofija, z 
dobrim semenom prave katoliške vere obsejana; ni bilo lju- 
like nejeverstva ali krivoverstva med nami; in zdaj poglejte, 
kaj smo učakali! V sredo med nas se je krivoverstvo ugne- 
zdilo, po mestih in trgih, po vaseh in selih se krivi nauki 
sejejo, posebno pa po krčmah se kriva vera oznanjuje. Ako 
bomo brez skrbi spali, nam bo ljulika krivoverstva drago 
pšenico prave zveličanske vere Jezusove v kratkem prerastla 
in zadušila. 

Nahajajo se med nami grdoverni ljudje, ki pravijo, da 
ni Boga, ne hudiča, ni nebes, ni pekla, in kedar človek 
umrje, ni ga več, kakor živinčeta ni, katero zakolješ. Ali 
nas ne bo strah, kaj takega ziniti ali pa poslušati? ,Le ne- 
umnež pravi v svojem srcu, da ni Boga." Kakor resnično 
pa Bog živi, bo tudi človek po smrti vekomaj živel, stvarjen 
po božji podobi, in bo zaužival, kar je v tem življenju 

dobrega ali pa hudega storil: to nas sveta vera uči, to nam 
pričajo vse stvari. Nevernika, kateri med nami take naj- 
poglavitnejše resnice naše svete vere taji in človeka, kate- 
rega je Bog malo pod angelje postavil, hudoumno pod ži- 
vino poniža, še prijazno pozdraviti ne smemo, veli sveti 
Janez, ne pa da bi ga radovedno poslušali, lažnjivega preroka. 

Zopet so drugi, ki pravijo: saj je vse eno, naj smo 
te ali pa one vere, da le pošteno živimo; saj imamo vsi 
tistega Boga. Hudo se moti, kdor govori, da vsaka vera 
enako velja. Ni vsaka vera od Boga, in nas tudi k Bogu 
ne pelja, ampak le samo tista, katero je sam Bog po svojem 
Sinu razodel, katero je Božji Sin svoji cerkvi zapustil; in 
ta je naša sveta rimsko -katoliška vera, katero so apostoli 
oznanjevali, za katero so sveti mučeniki svoje življenje dali, 
katero sta nas naša ljubi oče in mati učila; le samo ona 
ima vse razodete resnice in pripomočke, kateri so nam k 
zveličanju potrebni. Ni vse eno, ali imamo sedem svetih 
zakramentov, ali pa dva, ali pa nobenega, kakor se drugo- 
vercem godi. Ni vse eno, ali k službi božji greš v sveto 
hišo božjo, v kateri usmiljeni Jezus, Zveličar naš, vedno v 
presvetem zakramentu altarja prebiva, in se pri vsaki sveti 
maši nebeškemu Očetu za nas daruje, ali pa se podaš v 
prazen tempelj drugovernežev, katerega je Kristus Gospod 
zapustil, v katerem prave vere večna luč ne gori. Ni vse 
eno, Marijo Devico, nebes in zemlje kraljico častiti, kakor 
nas je veliki angelj Gabrijel naučil, ali pa Marijo Božjo Mater 
za poredno ženo imeti, kakor jo krivoverci imajo, kateri 
svetnikov ne časte, se jim ne priporočajo, pa tudi svetnikov 
nimajo. 

- Kedar tebi, katoličan, drugoverci svojo vero hvalijo, 
kako je lepa, pohvali tudi ti svojo sveto vero, rekoč: je lepa 
vaša vera, tako je naša sveta katoliška vera še stotisočkrat 
lepša. Kar vaša vera lepega ima, to še od naše prave vere 
ima; kar ste pa lepega in za zveličanje potrebnega iz vere 
izgubili, dobili ne boste, dokler se k naši katoliški, edino 
pravi ne povrnete, katera vse to ima, kar je Bog razodel. 
»En Gospod, ena vera, en krst, en Bog je in Oče vseh," uči 
sv. Pavel. Tako je tudi ena prava vera, katero je Bog 
razodel, in le ena prava cerkev, kateri je Bog pravo vero 
izročil, da jo ohrani in uči; in ta edino prava cerkev je 
sveta mati katoliška cerkev, katero je Kristus na skalo po- 
zidal, da je ne bodo zmagale vse peklenske moči, ter je ob- 
ljubil pri njej ostati do konca sveta. Kdor se rimsko - ka- 

toliške cerkve loči, se Kristusa loči, ni više (več) ud njegovega 
telesa, in je suhi mladiki podoben, ki se vinski trti odreže 
in brez sadu posuši; njemu ugasne prave vere zveličanska 
luč. In to je žalostno! | 

V krivi veri, pravijo, je sicer na tem svetu bolj lehko 
živeti; ali le v pravi katoliški veri je dobro umreti; kdor 
torej srečen biti želi, naj sveto katoliško vero skrbno ohrani 
kot najdražji zaklad, naj pa tudi po tej sveti veri živi; zakaj 
pri njej nič krivega ni; krivo je samo to, da jo premalo 
cenimo in pa preslabo po nji živimo; in to stori, da se jih 
toliko med nami spodtika in pogubi. Mi drugovercev ne 
sodimo; Bog jih bo sodil, kako so svoje vere prepričani in 
po taisti živijo; pa krivovero obsodimo, da ni prava in ne 
zastava zveličanja našega, ampak nevarna zmota. Mi krivo- 
vero kot zapeljivo zmoto sovražimo in se je skrbnejše izo- 
gibajmo, kakor kužne bolezni; drugoverce pa po krščansko 
ljubimo, in posebno njim vse dobro storimo, ki med nami 
živijo, jim pa tudi prav goreče želimo, naj bi z nami bili 
ene vere, enega srca, kakor je Kristus molil za nas. To 
nam naša sveta katoliška vera veli. 

Ko je sv. Peter Veroneški v šolo hodil, ga je enkrat 
njegov krivoverni strije povprašal: ,Peterček! kaj se pa v 
šoli učiš?" Mladenček mu srčno odgovori: , Svete katoliške 
vere se učim!" in mu vso apostolsko vero odmoli. — Oh, 
naj bi se tudi naši otroci v šoli kakor doma ravno tako 
zvesto svete katoliške vere naučili, kakor sv. Peter mučenik! 
Sv. Peter je v pravi veri odrastel, je bil mašnik, prave vere 
srčen učenik in je za pravo vero svojo kri prelil. Krivo- 
verni sovražniki so ga grede napadli in umorili; on pa je 
umiraje na ves glas molil: , Verujem v Boga Očeta vsemo- 
gočnega" itd. Im ko že ves v krvi ni govoriti mogel, je 
svoj prst pomočil v kri, ki mu je za pravo vero tekla iz 
smrtne rane, in je na zemljo zapisal: ,Kredo — verujem". 

Bratje, sestre! v ravno tej pravi, sveti, edino zveli- 
čavni veri hočemo tudi mi živeti in umreti. Da smo kato- 
ličani, sini in hčere svete matere katoliške cerkve, edine 
Jezusove neveste: to je naša čast, to je naša največja sreča. 

—. Hočemo pa v tej sveti pravi veri stanovitno živeti in 
srečno umreti, prizadevajmo si, jo čedalje bolj spoznavati in 
v njenih naukih tako potrdimo se, da bomo vselej priprav- 
ljeni odgovor dati vsakemu, kateri nas bo vprašal po uzroku 
upanja, katero je v nas — po naši sveti veri: kakor nam 
sv. apostol Peter veli. Bog hoče, kakor se mi zdi, našo 

sveto vero poskusiti, kako je kaj trdna in stanovitna, ter 
je dopustil drugovercem v naše soseske, kojih svoje dni ni 
bilo med nami. Kamen spodtike nam lehko bodo; skrbimo 
in varujmo se, da se nad njimi ne spodtaknemo in v pravi 
veri ne oslabimo. Oživljajmo luč naše svete vere s skrbnim 
poslušanjem božjih naukov in s pogostim, vrednim preje- 
manjem svetih zakramentov, ter se ne sramujmo opravljati 
pobožnih šeg svete službe božje, kakor nam jih naša sveta 
cerkev naroča. Krivi nauki drugovernih ljudij, katerih je 
čimdalje več med nami, bodo kakor sovražni vetrovi po luči 
naše svete vere pihali, da bi nam jo ugasili. Skrbno poslu- 
šanje božjega nauka nam predivo za stenj preskrbuje, pobožna 
molitev pa olja naliva, da nam luč vere čvrsto gori in je 
nobeden vihar ne ugasi. Pridno pa tudi otrinjajmo luč 
našega krščansko - katoliškega dejanja s svetim postom, z 
zatajevanjem in premagovanjem svojih slabih nagonov, naj 
sveti naša luč pred ljudmi, kakor Kristus pravi, da vidijo 
naša' dobra dela in častijo Očeta, kateri je v nebesih; pa 
tudi ljubijo in spoštujejo po tem našo sveto vero, ki nam 
kaže pravo pot k časni sreči in v zveličanje večno. 

Samo eno vas prosim, preljube moje ovčice, samo to 
vam iz celega srca priporočam: pravo vero zvesto ohranite 
in po njej lepo živite; molite pa tudi, naj bi ne bilo dalje 
med nami krivover, ampak en hlev in en pastir. Amen! 


12. Za leto 1858. 


Beseda krčmarjem. 

Sveti postni čas se nam bliža, preljube moje ovčice. Hišni 
z, Gospodar nebes in zemlje nas kliče v svoj vinograd na 
delo, da svoja srca pregrešnega dejanja otrebimo, naj bi obil- 
nejšega sadu krščanske pravičnosti in dobrih del obrodili. 
Sveti post je vinjak, s katerim svoje srce hudih nagonov 
očistimo; božja beseda je motika, katera zemljo našega srca 
rahla; molitev in pa miloščina sta žlahtni vejnik, na kojem 
raste dragi sad za večno življenje. Ne mudimo se torej, 
ampak primimo za duhovno orodje. Čas je kratek, večnost 
pa dolga; skoraj bo poslal nebeški Gospodar svojo hišnico 
(smrt), nas zaklicat na plačilo. — Kako se bomo svetega 

posta prijeli in se to leto 1858 postili, vam hočem v imenu 
svete matere katoliške cerkve povedati. 


(Navadno postno naročilo.) 


Dobri otročiči svojo skrbno mater lepo slušajo, in verni 
kristjani se vestno postijo, kakor jim sveta katoliška cerkev 
naroča, saj nam pretežkega posta ne nalaga. Kdor pa za- 
povedij svoje svete cerkve ne spoštuje, si postne dni ne pri- 
trga in brez vse vesti o prepovedanih časih meseno je, tak 
ni veren katoličan, marveč je po svojem dejanju nevernik 
in očiten grešnik, katerega se imamo varovati. 

Ni med nami hiše, ne v hiši hujše priložnosti sveti 
post prelomiti, kakor po gostilnicah. — Ker me za go- 
stilničarje (krčmarje) in za goste močno skrbi, naj vam sveto 
postno besedo povem, kaj bi naj gostilnice bile, pa po na- 
vadi niso — česa se imate po gostilnicah držati, česa varo- 
vati, da Bog žaljen in duša pogubljena ne bo. Blagor mu, 
kdor te besede posluša in v svojem srcu ohrani; gotovo jih 
bo še na smrtni postelji vesel. 


Svoje dni (prve čase krščanstva) niso očitnih gostilnic 
imeli. Kristjani so k službi božji kruha in vina, pa tudi 
drugih darov prinašali ter so po svetem obhajilu, po dokon- 
čani pobožnosti gosti krščanske ljubezni med seboj obha- 
jali, in premožni ubožeem za potrebo veselo postregli, zakaj 
veliko kristjanov je iz daljnih krajev došlo, in služba božja 
je tisti čas veliko dalje trpela kakor zdaj. (I. Kor. 11, 
20—22.) Po malem so se naveličali darove za jed in pitje 
donašati, in blizo cerkve so se gostilnice začele, naj bi se 
potrebni poživili, dobili grižljej kruha, žlico kuhe in kupico 
zdrave pijače. Potemtakem imajo biti gostilnice hiše krščan- 
ske ljubezni in telesnih dobrih del, v katerih se lačni nasi- 
tujejo, žejni napajajo in popotni pod streho jemlj0, ako- 
ravno za pošteno plačilo. Take gostilnice so velika dobrota 
domačim in popotnim ljudem, dokler po nauku sv. Pavla 
ravnajo, ki veli: ,Ali jeste, ali pijete, ali kaj druzega de- 
late, vse k časti božji delajte." (I. Kor. 10, 31.) 

V vsaki krščanski gostilnici naj štiri poštene sestre 
strežejo. Prva je: prijaznost; ona popotne in potrebne 
ljubeznivo sprejemlje, in jim pošteno postreže, naj se v ko- 
čijah pripeljajo, ali pešč pridejo. Sveto pismo pravi, da so 
sveti možje tako celo angelje nevedoma pod streho vzeli 
(Hebr. 13, 2.); in Kristus veli: ,Kar ste storili kateremu 
mojih najmanjših, to ste meni storili." (Mat. 25, 40.) ,Bratje 

moji! ne stavite vere našega častitljivega Gospoda Jezusa 
Kristusa v zunanjo veljavo ljudij," opominja sv. Jakob (2, 
1—9). , Ako le na zunanjo veljavo ljudij gledate, greh delate." 
Nima nobena hiša toliko lepe priložnosti, si nebesa s teles- 
nimi dobrimi deli kupiti, kakor gostilnica, ako se greha va- 
ruje. Kedar lačne nasitite, ne dajte si ene reči po dvakrat 
plačati; kar gostom ostane, gre ubogim dati. Trdo zapo- 
vedane postne dni mesenih jedij ne dajajte, razun bolnikom, 
vojščakom, ali pa takim, ki dovoljenje imajo, ter se ne bojte 
ljudem zameriti, marveč Bogu. — Žejne napojiti je ravno 
toliko in še večje dobro delo, zakaj žeja je hujša ko glad, 
in Jezus je obljubil, tudi kupico mrzle vode poplačati, ko- 
liko več kozarec dobrega vina (ali kake druge zdrave pijače), 
ki ga potrebnim daš. Toda varujte se, domačim pivcem 
natakati o času predpoldanje in popoldanjske očitne službe 
božje; le popotnim se o takem času postreže, kedar pridejo. 

Ne silite pivcev, da bi za vino dajali, in ne ponujajte 
jim, marveč če vidite, da imajo zadosti, ne dajte jim tako 
dolgo na mizo nositi, da bi ne vedeli; kamo k domu. Je 
zvečer ura pivcem dotekla, prijazno jih poslovite, naj gredo 
vsak na svoj dom. 'Točaricam napivati je škodljivo; krivo 
pa tudi zraven pivcev popivati. Take razvade se je skrb- 
neje varovati, kakor hude bolezni. — Prijazna popotne pre- 
nočite, naj si bodo imenitni gospodje ali berači; za ubožce 
bo Kristus poplačal, kedar poreče: ,Tujec sem bil, in ste 
me pod streho vzeli." (Mat. 25, 35.) 

Kedar pa v gostilnico tudi nevedni zahajajo, jih lepo 
poučite; dajte takim, ki dvomijo in si svetovati ne vedo, 
dober svet, in vam bodo vse svoje žive dni hvalo vedeli. 
Tudi žalostne potolažite, kar se pri kupici dobrega vina 
lehko stori, kajti vince po besedah svetega pisma srce člo- 
vekovo razveseljuje. (Sir. 40, 20.) Ako se vam pa prigodi, da za 
krščanske pravice delj krivico trpite, da vas razžalijo in hudo 
o vas lažnjivo govore, veselite se, pravi Jezus; ker je vaše 
plačilo obilno v nebesih. (Mat. 5, 12.) 

Druga sestra, ki naj v krščanski gostilnici streže, je: 
ljuba snažnost; snaga je draga reč pri vsaki hiši, in 
največ v gostilnici velja. Snažna naj bo pitna posoda, lepo 
oprane mize in klopi, čedna naj bode mizna priprava, beli 
prtiči in čiste postelje. Dalje ko velikega zvona glas, slovi 
gostilnice dobro ali pa slabo ime. Gostokrat se zgodi, da gostje 
zbolijo od jedil, ki se jim v bakrenih (kuprastih) posodah na- 
pravijo, ki niso čedno oprane; gabi se jim iz kupic piti, ki 

niso čisto omite. 'Tudi v sobah, v kojih je mnogo mrčesa, 
malo pa zdrave sape, ni dobro jesti ne piti, pa tudi poči- 
vati ne. Popotni ljudjč mnogokrat bolezni prineso, se jih 
pa tudi po gostilnicah nalezejo, ki niso čedne; kar je grdo, 
škodljivo in greh. 

Veliko več od telesne snage pa dušna čednost in po- 
štenje velja. Nesramnih točaric ne trpite, ki pivcem mreže 
nastavljajo; pa tudi zapeljivcem ne dopuščajte nesramnega kla- 
fanja, ne nespodobnega dejanja. Dekla, ki toči in na mizo 
nosi, ne sme biti nesramnežem kuhinjska cunja, in kedar 
je potreba popotnikom v spalnico svetiti, naj svetite po dve, 
ali pak, če je sama, naj vrata odprta pusti, luč na mizo po- 
stavi in reče gredoč: lehko noč. Hitro se steklo potruplje 
ali ubije, pa še hitreje hišna dekla ali točarica poštenje iz- 
gubi. Strta steklenica in pa samica zapeljana, k čemu bo? 


Tretja sestra v pošteni gostilnici naj streže: pravica. 
Gostilničarji, ,kateri hočejo prehitro obogateti, padejo v 
skušnjavo in v zadrgo hudičevo, in v veliko nepridnih in 
škodljivih želj, katere potope človeka v pogubljenje in kon- 
čanje," uči sv. Pavel. (I. Tim. 6, 9.) ,Korenina vsega hu- 
dega je lakomnost." Pravična mera in vaga v nebesa po- 
maga; premala vaga pri kruhu, prepičla posoda pri pijači 
pa v. pekel vleče. , Kaj pomaga človeku, če ves svet pridobi, 
svojo dušo pa pogubi" (Mat. 16, 26.); te besede Jezusove 
naj bi vsak krčmar na svoja vrata napisal. Krščanski do- 
biček vam gre po vsej pravici; tega skrbno iščite. Krivič- 
nega dobička pa se kakor ognja varujte; eden krivičen 
krajcar deset pravičnih požre, hitro pipo odnese in smreko 
v beraško palico spremeni. Jabkovec z vinom mešati, vino 
z vodo v kleti zalivati, potem pa tako oslabljeno pijačo kot 
dobro točiti, je po tatinsko. Vino s strupilnim svincem sla- 
diti, ali ga s škodljivim žveplom čistiti, ne daj Bog; bilo bi 
to po ubijalsko. Strup točiti, ljudem zdravje kaliti in živ- 
ljenje krajšati, tudi cesarske postave ostro strahujejo, in 
peta zapoved božja prepoveduje. 


Pijance napajati cele dni in noči, jim brez potrebe na 
up dajati, tako dolgo, da svoje premoženje zapravijo, ženo 
in otroke pa po svetu zaženo, taka gostilnica je roparska 
jama. Kedar čutite, da se začne pivcem beseda zapotekati 
in jim vino v glavo iti, ne dajte jim čez več, ampak z lepim 
jih odpravite, da se njih grehov ne udeležite. Tako hoče 
krščanska ljubezen. 

Ukradeno blago dober kup jemati, nezvestim poslom 
priložnost dajati, da zapijejo in zajedo, kar doma gospodar- 
jem in starišem ukradejo: kdor to stori, svojo hišo jamo 
razbojnikov naredi; on mavho tatu drži, ter je ravno tak 
tat, ki skriva, kakor on, ki izmika ali krade. 

etrta sestra v pošteni gostilnici naj služi: bogabo- 
ječnost; da se greha bolj varujete kakor ognja. Ne da- 
jajte nesramnim mladim ljudem k vam zahajati, ki pre- 
grešno znanje imajo in drugemu spolu zato piti kupujejo, 
da ga v greh zapeljajo. Ne pustite kvartopircem in drugim 
igralcem cele noči in tudi dni posedati, sebi in svojcem 
krvavo zasluženi in potrebni denar zapravljati, in poslednjič 
celo dušo vrh postaviti. Ne dopustite nesramnih šal ali 
pregrešnih kvant uganjati, klafati, nespodobnih pesmij kro- 
žiti, ljudij opravljati, deželsko in duhovsko gosposko ogovar- 
jati, sveto vero in svete reči zasramovati, da ne bo vaša 
gostilnica šola pekla in vi antikristovi najemniki. Vsakdo, 
ki k takim pregrešnim rečem molči, se jim celo smeji ali 
pa še pripomaga, nosi duše hudiču na prag. Dobiček takih 
ljudij in pa molji v pšenici. Takim sv. Peter veli: ,Tvoj 
denar naj bo s teboj vred v pogubo." (Dejanj. 8, 20.) 

Ne bojte se, da bi opešali, če malopridni ljudje v vaše 
gostilnice ne zahajajo; toliko rajši bodo dobri ljudje pri vas 
ostali in vam skupiti dali po pravici in brez greha. Tak 
dobiček le ima tek med tem, ko pregrešno blago ne doseže tret- 
jega rodu. Vaši gostilnici naj veljajo sv. Pavla besede: ,Ve- 
selite se vselej v Gospodu; še rečem, veselite se! Vaša 
spodobnost naj bo znana vsem ljudem." (Fil. 4, 4.) Gostil- 
ničar, kateri tako po krščansko ravna in skrbi, da so gosti 
dobre volje brez greha, je po volji božji mož, vreden da se 
spoštuje; Bog ga bo enkrat čez veliko postavil; on je vreden 
tretjih nebes. Pa Bogu se smili, da je malo takih, veliko 
pa njih, katerim je tretji najglobokejši pekel pripravljen. 
Pravijo, da kjer Bog eden altar ima, tamkaj napravi hudi 
duh dva, in tudi po tri, sosebno po nekrščanskih slabih 
pivnicah, katerih se krog župnijskih cerkva največ nahaja, 
in ravno po njih pregovor resnico dobi: ,bliže cerkve, bliže 
pekla'. Strašna beseda! Bog hotel, da bi se ne dopolnila! 

Nekdanji neverni malikovalski dobrovoljci so med vsemi 
tri malike mesa s svojim razbrzdanim dejanjem častili: 
Baha, malika pijancev, Slado, malikinjo nečistosti, in pa 
Merkurija, denarja, tatov in goljufov boga. Ti trojni maliki 
se tudi med nami po nekrščanskih pivnicah častijo. Ne- 

krščanski krčmarji jim strežejo, malopridni pivci in pivke 
jim pa služijo, ter jim darujo premoženje in poštenje, zdravje 
in življenje, telo in dušo. Po malikovalsko grešijo, ki bokal 
za bokalom tako dolgo popivajo, da pamet izgube, govorijo 
pregrešne reči, in jih noge več ne neso. ,Pekel bo svoje 
žrelo (golt) odprl," pravi prerok Izaija (5, 11.), ,in bo tiste 
požrl, ki se v pijanost podajo in pozno v noč pijejo". Požrl 
bo pekel pa tudi krčmarje, ki takim pijancem natakajo in 
prigovarjajo; oni so vseh grehov deležni, kojih pijanci pod 
njih streho, po potu in doma storijo. ,Pijanost je gola 
pregreha," uči sv. Avguštin; ,ona je mati vseh grehov in 
hudobij." (Sv. Krizostom.) 

Po malikovalsko grešijo, ki nesramne samice moškim 
nastavljajo, da jim na mizo nosijo, pri njih posedajo, se 
jim prilizujejo in jih na svoje nesramne limanice love. ZŽen- 
stvu samemu pivnico prepustiti, ne daj Bog; lehko bo jama 
pregrehe in zapeljivosti. Po malikovalsko gostilničarji rav- 
najo, ki zapeljivim mladeničem in nesramnim dekličem po- 
tuho dajejo, da k njim v pivnico zahajajo, se tako dolgo 
napajajo, da so pripravni za vsako nesramno dejanje. ,V 
vinu je nečistost," pravi sv. Duh. Nečisti Sladi strežejo, ka- 
teri raje in plese ob svetih nedeljah in praznikih naprav- 
ljajo, ter razuzdanim ljudem priložnost dajejo, grdo znanje 
delati in grešiti. Na plesu nedolžnost umira, in umrje po 
poti k domu. ,Plesati ni apostol Peter, ne Pavel, ne Janez, 
ne kateri drugi od Boga razsvetljeni mož učil, ampak pe- 
klenska kača s svojimi ovinki. Kjer na plesu godci godejo 
in plesalci z rokami ploskajo, tam je slepota moških, po- 
guba ženskih, žalovanje angeljev, veselje hudičev," pravi 
sv. Jefrem. ,Naj bi po noči še toliko zvezd na nebu svetilo, 
kakor se po rajih in plesih grehov zgodi, tako bi bila črna 
noč svetlejša od belega dne," tako sv. Krizostom uči. Ko- 
liko sovraštva in krvavih bojev pride iz takih nevarnih ve- 
selic! In kdo je vseh teh grehov kriv? Krčmarji, ki jih 
napravljajo. Krstne bukve take dobre volje očitno tožujejo 
in živo pričajo, koliko se po takih rajih grehov stori. 

Pokaj pa malopridni krčmarji take veselice napravljajo 
in toliko nespodobnega trpe? Za ljubi dobiček; denar je 
njih bog, kateremu darujejo; ne bojijo se pivcev podrajtati, 
ne ukradenega blaga prav dober kup na dolg od pijancev 
jemati, tako dolgo pisati na vrata, steno in tram, da je 
kmetija zapita.  Krčmarji,! ki zapravljivcem strežejo in 
igralcem posojujejo, so pivole cele soseske. Več ko bo takih 

gostilnic, več bo kmetij prodanih. Kakor se število nepo- 
trebnih pivnic množi, tako uboštvo v soseski raste, gospo- 
darji ubožajo, družina se pohujša, mladina izpridi, svete ne- 
delje in prazniki skrunijo, in sveti post se zaničuje. Vse 
uboža, le pekel se bogati. 

Lepo vas prosim, ljube ovčice, fne zamerite svojemu 
škofu, da vam tako ostro resnico pišem! Ne, da bi vas 
žalil, temveč da bi vas časne in večne nesreče obvaroval, 
naj vam iz tega še štiri zlate nauke posnamem in prav go- 
reče priporočim: 

1. Ako še nimaš krčme, nikar se take službe ne loti; 
slabih priložnostij in pregrešnih nevarnostij je pri gostilnici 
toliko, da boš hitreje pogubljen, kakor pa zveličan. ,Kdor 
priložnost ljubi, se v priložnosti pogubi," pravi sveti Duh. 
(Sir. 3, 27.) 

3. Imaš že krčmo, krčmari pošteno in po krščansko, 
in ne dopusti, da bi pod tvojo streho greh gospodaril in 
krivica gospodinjila. Lepo priložnost imaš, veliko grehov 
zabraniti in za nebesa dobrega storiti. Le na vrata zapiši 
zlate besede Jezusove: ,Kaj pomaga človeku, naj si ves svet 
pridobi, na svoji duši pa škodo trpi." 

8. Ne navadi se gostilnic brez potrebe obiskovati; ako 
si pa potreben, poišči si krščansko hišo, in izogibaj se pivnic 
ko pekla, kjer je pregreha doma. 

4. Ne pozabimo velike gostilnice, v katero vsi skoraj 
pojdemo, v hišo neskončne večnosti. Črvi bodo naše truplo 
imeli, našo dušo pa bodo angelji v nebesa zanesli, ako jo 
s svetim postom in pokorjenjem čistimo, ter s svetimi čed- 
nostmi in dobrimi deli po svatovsko oblačimo; če pa le 
trebuhu služimo, kakor v evangelju bogatin, bode naš konec 
pogubljenje. 

Kristjani! ura je že, da od spanja vstanemo. ,Vrzimo 
od sebe dela teme, kakor po dnevu pošteno hodimo, ne v 
požrešnosti in pijanosti, ne v nečistosti in nesramnosti; ne 
v kregu in zavidu, temuč oblecite Gospoda Jezusa Kristusa 
ter ne strezite mesu v poželenju." (Rim. 13, 11—14.) In mir 
božji bo pri vas prebival. Amen. 

13. Za leto 1899. 


Pad 
pali ,% 


'Wakor dobra mati in pridna gospodinja skrbi, da se hiša 

"4 za posebne praznike čedno osnaži, klopi in mize umi- 
jejo, otroci in vsi domači po pranju bela oblačila dobijo, 
Javno tako po materinsko tudi sveta katoliška cerkev skrbi, 
naj bi se mi za sveto veliko noč, na praznik našega odre- 
šenja, toliko imeniten in vesel, vredno pripravili: s svetim 
postom svoje pregrešne nagone ukrotili, z molitvijo in do- 
brimi deli svoja srca olepšali, in tako vredno z Jezusom 
obhajali sveto veliko noč, ako jo srečno učakamo. Imam 
vam torej, preljube moje ovčice, v imenu svete katoliške 
cerkve oznaniti, kako se bomo to leto postili. 

(Navadno postno naročilo.) 

 zMoj sin! poslušaj nauke svojega očeta in ne pusti v 
nemar zapovedij svoje matere, da bo dejana krona tebi na 
glavo in drag zavratnik krog tvojega vratu," opominja sveti 
Duh. (Prip. 1, 8—9.) ,Kdor nima cerkve za mater, nima 
Boga za Očeta" (sv. Ciprijan); in ,kdor ne sluša cerkve 
(svoje matere), ki nam sveti post naroča, imej ga kakor 
nevernika in očitnega grešnika," pravi Kristus. (Mat. 18, 
17.) — Toliko o svetem postu; zdaj pa še o domači mo- 
litvi nekoliko. 

Gospod Bog po preroku (Izaiju 1, 2—3.) milo tožuje 
rekoč:  ,Poslušajte nebesa, in zemlja potegni na ušesa: 
otroke sem vzredil in jih spravil na noge; oni pa so me 
zavrgli. Volek spozna svojega lastnika in oslek jasli svo- 
jega gospodarja; moje ljudstvo pa me ne spozna." — ,Sin ' 
spoštuje svojega očeta in hlapec svojega gospodarja; ako - 
sem tedaj jaz Oče, kje je moja čast? in če sem jaz Gospod, 
kje je strah pred menoj?" (Mal. 1, 6.) — Ta potožba božja 
v sedanjih časih tiste hiše zadeva, v katerih domačo skupno 
molitev opuščajo, pregrešno govorjenje (marnovanje) pa do- 
puščajo; Boga pozabijo, hudemu pa služijo; in takih ne- 
srečnih hiš je veliko, veliko med nami. V hišah, kjer ni 
očitne molitve, umira sveta vera, in kjer sveta vera umrje, 
ugasne luč večnega življenja, prava sreča tako hišo zapusti; 
zakaj večje nesreče ni, kakor če izgubi človek pravo vero. 
»Brez vere je nemogoče Bogu dopasti," uči sv. Pavel. 

(Hebr. 11, 6.) Luč v svetilki ugasne, če olja zmanjka; tudi 
žive vere ni, kjer ni žive molitve. 

Lepa podoba žive vere bodi nam večna luč, ki noč in 
dan pred sv. rešnjim telesom v hiši božji gori; ta nas uči, 
kako se naj naše srce v domači molitvi vsak dan k nebesom 
povzdiga, gor k svojemu Bogu. V cerkvi ima za večno luč 
cerkovnik skrbeti, otrinjati in olja dolivati, da ne ugasne; 
pri vsaki krščanski hiši pa gospodinja in gospodar, da do- 
mači pridno molijo vsak za se, pa tudi vsi skupaj vsaj ob 
nedeljah in svetih praznikih zvečer. Oh, naj bi med nami 
zopet bilo, kakor je bilo svoje dni! Bila je vsaka bajtica, 
še tako majhena, hiša božja, hiša molitve in pa svetega 
petja. Vsak hišni gospodar je bil skrben dušni pastir svoje 
družine, in angelji božji so v taki hiši prebivali; nesili so 
pobožne molitve v sveto nebo; rosilo se je obilno usmiljenje 
božje čez take verne ljudi. 

Kaj pa hoče domača pobožnost? Kakor se v cerkvi 
božja služba opravlja, tako se naj tudi doma čedno posnema, 
da se kaj svetega pripoveduje ali bere, da vsi skupaj sveti 
rožnivenec ali pa litanije molite, pa še kako sveto, čedno 
zapojete vmes: to se pravi prav po domače božjo službo 
obhajati. Da luč v svetilki lepo gori, je potreba dveh rečij: 
olja in pa za stenje prediva. Da bo naša vera živa, nam 
je potreba krščanskega nauka in molitve. Pri vsaki pošteni 
hiši imajo zato evangeljske bukve z molitvami in branjem 
za vse nedelje in praznike; imajo katekizem pa dejanje svet- 
nikov. Si omislijo tudi Goffine-jevo , Razlaganje cerkvenega 
leta", pa še kake pesemske bukvice; in tako imajo bukev 
dovolj za domačo božjo službo. ,Dušna Paša" za od- 
rasle, , Sveto Opravilo" za otroke so molitvene bukvice naj- 
bolj prav. Si bukvic na cente, le na ponudbo kupovati, je 
škoda za dušo, še bolj ko za žep. Ljudje, ki preveč raznih 
-bukvic imajo, še ene molitve poslednjič prav ne znajo; 
tako se jim zmede po bukvicah molitev. Si hočeš molit- 
vene ali kake druge bukve omisliti, povprašaj dušnega pa- 
stirja poprej, naj ti svetujejo, katere bi bile za tebe prav. 
Ni vse zlato, kar se sveti; ne vse dobro, kar se hvali; slabe 
bukve in pa strupene gobe, še tako mično pisane, so ne- 
varne. Srce ti ostrupijo; in če ga ne umorijo, pa naredijo 
mlačno za Boga. ln kako žalostno je to! 

Kedaj in kako se ima služba božja doma obhajati? 
Kakor se večna luč trikrat v svetilki popravi, da lepo gori, 
naj se 'tudi vsak dan trikrat: zjutraj, opoldne in zvečer 


95 


doma pobožna molitev opravi in srce za Boga oživi. Mo- 
litev juterna imej tri reči: Zahvalimo Boga, da nas je va- 
roval preteklo noč; prosimo ga, naj nas še varuje današnji 
dan; in dober namen ponovimo, vse k časti božji storiti, 
naj nam Bog vse naše dejanje blagoslovi. Ko dojdete h 
kosilcu (zajuterku), moli gospodar ali gospodinja, ali pa kdo 
drugih angeljsko češčenje s svojo družino; lehko da je ka- 
tero moliti pozabilo. Ravno tako tudi opoldne pred kosilom 
(južino), in zvečer, pred večerjo. Po tem se opravi molitev 
pred jedjo in po jedi lepo na glas. In ko ste delo dokončali, ' 
pa se krog mize na večer zopet zbrali, večerne .molitve ne 
opustite, ki tudi tri reči ima. Zahvalite Boga za vse pre- 
jete dobrote; prosite za odpuščanje grehov, s katerimi ste 
ga žalili; priporočite se božjemu varstvu, Mariji in angelju 
varihu; pa tudi vernih duš ne pozabite. Tako boste vsak 
dan pobožno začeli in dokončali, v Gospodu zaspali in 
sladko počivali. — Pač je žalostno med ljudmi živeti, ki ne 
molijo; s takimi pri mizi biti, ki se še ne pokrižajo, kakor 
živinče, ki pameti nima. Volek pozna svojega gospodarja, 
oslek jasli svojega gospoda, taki grdi ljudje pa ne spo- 
znajo svojega Boga! 

Kedar pride svete sobote večer in so vam večernice 
zvonovi milo oznanili, ter ste se po dokončanem delavniku k 
večerji zbrali, naj bere gospodar ali pa kdo drugi, ki gladko 
čita, sveto evangelje prihodnje nedelje ali praznika; bere se 
naj razlaganje svetega evangelja v Goffinu, ali pa zgodba 
praznika, ki se bo jutri obhajal. Ste odvečerjali, pokleknite 
čedno vsi ter sveti rožnivenec ali litanije molite, k sklepu 
pa večerno molitev opravite. Ako še po večerni molitvi 
kako sveto pesem zapojete, bodo angelji varihi z vami po- 
pevali in se v Gospodu veselili. — Poprej ko se odpravite 
počivat, naroči oče svojim sinom in hčeram, gospodar svojim 
hlapcem in deklam, kdo naj gre k prvemu, kdo k drugemu 
opravilu, pa tudi, kdo naj bo za variha doma. Ne poza- 
bite sebe in svojcev pogosto opominjati, vredno k spovedi in 
k svetemu obhajilu hoditi, da ne bode miza božja opuščena, 
duša pa uboga in pozabljena za dolgo večnost. Si na vi- 
soki planini ovčar, ali pa za variha doma, in v cerkev ne 
utegneš, ali pa ne moreš bolen, obrni se k svoji domači 
cerkvi, v koji se božja služba obhaja, ter kleče ali stoje, 
tudi sede, če poklekniti ali stati ne moreš, mašne molitve 
opravi, ali pa sveti rožnivenec v ta namen moli. Ko pridejo 
tvoji domači od službe božje, naj ti iz pridige ali pa krščan- 

skega nauka kaj povedo. 'Tako boš tudi doma Gospodov 
dan posvečeval; celi svet bo tebi hiša božja, in srce tvoje 
bode Bogu posvečen altar. 

Ko je v nedeljo ali praznik solnce za gore šlo, pokliči 
gospodar svoje domače, in skrbno glej, da bodo vsi doma. 
Povprašaj, kaj so si pridige ali krščanskega nauka zapom- 
nili, in razloži nauk, ali pa daj iz katekizma ravno to brati, 
kar so v cerkvi učili. Ako čas dopusti, naj se bere iz de- 
janja tistih svetnikov, kojih spomin se prihodnji teden ob- 
' haja. Pa tudi zgodbe svetega pisma je važno poslušati in 
dobro znati. Po večerji, ali še poprej, se naj sveti rožni- 
venec moli, in večerna molitev skupno opravi. K sklepu 
svetega praznika skrbni gospodar delo za prihodnje delav- 
nike ukaže. 'FTako vam hoče biti vsak Gospodov dan ena 
stopinja bliže svetih nebes, in domača služba božja tako ob- 
hajana nebeškega veselja okus. Oh, kako lepo in pa ve- 
selo bo to! 

Kaj pa bomo za vse to imeli? bi me povprašali. Oh 
preljube duše! ako boste Bogu lepo služili v cerkvi in doma, 
hoče vam Bog blagosloviti vaše vinske gore in žitna polja, 
ohraniti zdravo in ljubo živino, vam dati pravo srečo in 
vašemu živežu tek. In kar stotisočkrat več velja: v milosti 
božji boste živeli, zadovoljni s tem, kar vam Bog da. Lehko 
boste vse težave tega sveta pretrpeli, se po nebesih radi 
ozirali, dokler se vam enkrat srečno odpro. Vse to nam 
je usmiljeni Jezus obljubil rekoč: ,lščite najpoprej božjega 
kraljestva in njegove pravice, in vse to vam bo navrženo." 
(Mat. 6, 33.) ,Resnično vam povem, da ako se dva izmed 
vas zedinita na zemlji, se jima bo, za katero reč koli pro- 
sita, zgodila od mojega Očeta, ki je v nebesih. Zakaj kjer 
sta dva ali trije zbrani v mojem imenu, tam sem jaz v sredi 
med njimi." (Mat. 18, 19—20.) — Koliko bo premogla ze- 
dinjena molitev cele domače družine! PPotihnila bo grda 
ponočna voglarija in nesramno vasovanje. Ne bodo pijanci 
cele nedelje v trdo noč in še po pol pondeljkov v pivnicah 
posedali, uboge žene in zapuščeni otroci pa doma solze to- 
čili, kajti očeta k domu ni. Ne bodo hlapci in dekle cele 
noči po nesramnih potih hodili, ne nosili poštenja od hiše 
vaši sini in hčere. Ne bo čuti kletve, ne prepira po vaših 
hišah, božji Duh bo pri vas doma, ako domače službe božje 
ne opustite. ,Na visoko goro bi stopila," pravi sv. Tere- 
zija, ,in bi po celem svetu klicala: Molite, ljudje molite!" 
In jaz pravim: molite na glas in združeno; molitev združena 

je zlata, in s tako združeno molitvijo po vaših hišah se bo 
žalostno obličje sveta v veselo spreobrnilo. 

»Kaj pomaga!" meni porečete, ,svet se popraviti ne 
da."  Preljubi, tega ne mislite in ne recite, temveč le eno 
samo storite, in zgodilo se bo, kar želimo. Vsakdo začni 
božjo službo pri svoji hiši po domače tako opravljati, kakor 
sem vam priporočil, in ne gledaj na druge; drugi naj 
gledajo pa na-se. Vi gospodarji, ne bodi vas sram s svojo 
družino moliti pred jedjo in po jedi, o svetih večerih tudi 
sveti rožnivenec. Imenitneji ko ste, lepše vam bo; za vami 
bodo tudi sosedje potegnili. Vi poglavarji ste luč sveta, 
pravi Kristus: ,Ne prižgejo luči, da bi jo pod mernik po- 
stavili, ampak na svečnik, da sveti vsem, kateri so v hiši. 
Tako naj sveti vaša luč pred ljudmi, da vidijo vaša dobra 
dela in častijo Očeta, kateri je v nebesih." (Mat. 5, 14—16.) 
— Vi rokodelci, ki po hišah daleč okoli na delo pridete 
(šivarji in šivilje, čevljarji, tesarji in zidarji), oh ne pozabite 
s svojimi pomočniki juterne in večerne molitve; pa tudi 
angeljsko češčenje na glas molite, kedar k mizi pridete. 
Domači ljudje vas bodo čuli, in se bodo od vas naučili, ako 
še niso vere izgubili. Apostolsko delo bo to, pa tudi pla- 
čilo veliko. — Vi krčmarji, ki pivce imate, in na večer to- 
čarica luč na mizo prinese, ne pozabite kapico z glave vzeti, 
se na glas pokrižati in večno luč z gosti odmoliti. Kedar 
zvečer ura doteče in je čas gostilnico zapreti, sezite po 
rožnivenec in ga začnite moliti. Vsak pošteni kristjan bo 
z vami molil; kdor pa božji človek ni, ter nima vere ne 
Boga, naj se na dalje poda. Tako boste gostilničarji vi ve- 
liko grehov pokrili, ki se žalibog po gostilnicah gode. Eden 
krajcar dobička vam bo več teknil, kakor kupi pregrešnega 
denarja, ki se brez molitve nabira. Taka domača služba 
božja bo krčmarjem prinesla srečo in blagoslov božji, in 
ravno na njem je vse ležeče. Vaši gosti in pivci' pojdejo iz 
vaše hiše ne samo nahranjeni za truplo, ampak tudi na duši 
poboljšani. In koliko je to vredno! ,Kaj pomaga človeku, 
če ves svet pridobi, svojo dušo pa pogubi?" (Mat. 16, 26.) 

Preljube moje gospodinje in hišne matere! vam se po- 
sebno priporočujem, na vas se najbolj zanašam, da me boste 
ubogale. Ako mož pozabi, ali gospodarja ni doma, se vstopi 
ti gospodinja v sredo svoje družine in moli jim na glas pred 
jedjo in po jedi, moli kleče z otroci in posli o svetih časih 
sveti rožnivenec. Ljuba mati! poskrbi, da bodo tvoji otroci, 
rejenci in rejenke vsako jutro in vsak večer na glas molili, 

ter jim poprej jesti ne daj. Kakor jih boste matere ve na- 
učile in privadile, tako bodo znali in storili vse svoje žive 
dni. Oj, gospodinje in ljube matere, bodite moje; pa ne 
toliko moje, kakor Jezusove; bo pa tudi Jezus vaš z Marijo, 
svojo ljubo materjo. Domača služba božja bo vaši hiši ju- 
terna zarja milosti božje, ki bode vas in vašo družino veselo 
obsevala, in dopolnjevala lepo obljubo Jezusovo, ki je dejal: 
»Resnično, resnično vam povem, ako boste Očeta kaj pro- 
sili v mojem imenu, vam bo dal. — Prosite in boste pre- 
jeli, da bo vaše veselje dopolnjeno." (Jan. 16, 23—24.) 

»in kateri se bodo po tem vodilu ravnali, mir in mi- 
lost (bodi) nad njimi in nad družino božjo." (Gal. 6, 16.) 
,in kedar se to pismo pri vas prebere, skrbite, da ga bodo 
tudi po drugod brali. Milost božja bodi z vami. Amen." 
(Kol. 4, 16. 18.) 


14. Za leto 1860. 
- Nekoliko besed o naši sv. katoliški cerkvi. 


oW(geliko veselje vrli sin, blaga hči občuti, kedar v tujem 
ea? kraju, daleč od svojega doma pismo dobi od dobrega 
očeta, od svoje ljube matere. 'Trepetaje list odpira in z 
gorečim srcem prebira, kaj oče pišejo, kaj pravijo mati, 
kako se jim doma godi. Po sedemkrat prebere pisemce 
drago, ga poljubi in tako dolgo čita in kaže, da ga z branjem 
pomaže, pa tudi globoko v svoje srce zapiše, kar oče in 
ljuba mati naročajo. ,Oh, dragi stariši, kedaj mi hočete 
spet pisati!" — tako vzdihuje dober sin, poštena hči v tuji 
deželi. 

Preljubi sinovi in hčere imenitne matere, svete kato- 
liške cerkve! važno postno pismo vam po meni pošilja tudi 
vaša skrbna mati. Poslušajte tedaj, kaj vam lepega piše, 
berite radi, kaj vam važnega naroča, ter vas lepo pozdravlja, 
svoje verne otroke, katere je v svetem krstu prerodila, vas 
odgojila in učila, ki neprenehoma za vas moli in skrbi ter 
se boji, da bi katerega vas izgubila, dobra mati svojih vernih 
otrok. . Tri reči vam piše sveta mati katoliška cerkev in 
posebno za letos priporoča: da svete poste zvesto držite ; 
ne pozabite svoje matere svete cerkve, koji se v sedanjih 
časih huda godi; ji pa tudi radi pomagate zoper sovraž- 
nike njene in vaše, kateri ji silo delajo in jo ukončati želijo. 

Kakor vsako leto vam tudi za letošnje 1860 v imenu 
svete katoliške cerkve oznanjam, kako se imamo postiti v 
duhu in v resnici, Bogu v čast, našim dušam pa v zve- 
ličanje. 

(Navadno postno naročilo.) 

Veliko slabih katoličanov se za sveti post le malo ali 
celo nič ne zmeni, pa tudi drugih cerkvenih zapovedij ne 
dopolnjuje, mislim da večjidel zato, ker prav ne spoznajo 
svoje matere svete cerkve, ki nam zapovedi daje. Pač se 
ima po pravici črez take nepokorne otroke sveta mati ka- 
toliška cerkev milo potožiti, rekoč: , Otroke sem izredila in 
odgojila; oni me zaničujejo." (Iz. 1, 2—3.) Ne daj Bog, da 
bi mi tudi taki bili! Čujte torej in dobro razumite, kdo je 
naša sveta mati katoliška cerkev, in kako smo jo dolžni vi- 
soko spoštovati in ubogati. 

Sveta cerkev rimsko -kkatoličanska je nevesta Kristu- 
sova, in naša ljubezniva mati, kateri nas je Kristus izročil, 
da nas uči, za nas skrbi in varno vodi po pravi poti v 
večno življenje. Brez njene pomoči za nas zveličanja ni. 
To svojo nevesto si je usmiljeni Jezus izvolil, jo odkupil in 
omil s svojo predrago rešnjo krvjo, stvaril jo je iz svoje 
prebodene strani na križu, ter si jo je posvetil. In kedar 
se je k svojemu Očetu v nebesa povrnil, je svoje vernike, 
katere je večnega pogubljenja rešil, svoji nevesti, sv. cerkvi 
izročil, in nam jo za mater dal, naj po materino za nas 
skrbi in nas za njim pelje v diko (čast) nebeško. 

Kako si je pa Kristus sveto cerkev, svojo nevesto, 
izbral? Ko je usmiljeni Jezus po svetu hodil in učil, si je 
nabral poštenih ljudij, ki so bili prave volje in pa pošte- 
nega srca. Izmed teh svojih vernih poslušalcev si je izvolil 
dva in sedemdeset učencev, izmed učencev pa dvanajst apo- 
stolov in jim je svetega Petra prvega vidnega poglavarja 
dal, rekoč: ,'Ti si Peter (skale mož), in na to skalo bom 
zidal svojo cerkev (vidno božje kraljestvo na zemlji), in 
peklenska vrata (sovražne moči) je ne bodo zmagala." (Mat, 
16, 18.) Rekel je svetemu Petru, svojemu najvišjemu na- 
mestniku na zemlji: ,Pasi moja jagnjeta (moje verne), pasi 
moje ovce (vodnike moje črede)." (Jan. 21, 16—17.) ,In 
tebi bom dal ključe nebeškega kraljestva (najvišjo oblast); 
in karkoli boš zavezal na zemlji, bo zavezano tudi v nebesih; 
in karkoli boš razvezal na zemlji, bo razvezano tudi v ne- 
besih." (Mat. 16, 19.) — Ukazal je pa tudi svojim apostolom 
Jezus, rekoč: ,Kakor je Oče mene poslal, tudi jaz vas 

pošljem. (Jan. 20, 21.) Karkoli boste zavezali na zemlji, bo 
zavezano tudi v nebesih." (Mat. 18, 18.) — Naročil je maš- 
nikom, svojim namestnikom, rekoč: ,Niste vi mene iz- 
volili, ampak jaz sem vas izvolil, in sem vas postavil, da 
greste, in sadu obrodite, in da vaš sad ostane. Pojdite 
torej, in učite vse narode,' in krščujte jih v imenu Očeta, 
in Sina, in svetega Duha. Učite jih spolnjevati vse, kar- 
koli sem vam zapovedal. In glejte! jaz sem z vami vse dni 
do konca sveta." (Mat. 28, 19—20.) 

'... Vidite, verne ovčice, tako modro je usmiljeni Jezus 
sveto katoliško cerkev, občestvo svetnikov, ustanovil, in si 
jo za nevesto posvetil, kakor duhovno telo, katerega srečni 
udje smo tudi mi, ne po našem zasluženju, temuč po ne- 
skončnem usmiljenju božjem. Ali ni ta sreča velika? Oh, 
velika, da ni nobena kraljeva krona tolika! 

Sv. Peter, prvi namestnik Kristusov in vidni poglavar 
njegove svete cerkve na zemlji, je bil v Rimu križan in v 
nebesa vzet; pa njegovi nasledniki so rimski papeži, in se- 
danji papež Pij IX. so 258. nastopnik svetega Petra, sveti 
oče vsega katoličanskega sveta, ki imajo svetega Petra prvi 
stol, steber in trdnost resnice, najvišjo duhovsko pravico in 
oblast. Zato molimo pri vsaki sveti službi božji za našega 
papeža Pija IX., naj jih Bog ohrani, oživlja in osrečuje na 
zemlji, in jih ne da sovražnikom v roke. Oh, kaj bi bila 
sveta cerkev brez papeža, vidnega poglavarja na tem svetu? 
Bila bi bučelni roj brez matice — truplo brez glave — 
društvo polno zmot in razdrtij. 

Apostoli Kristusovi so pomrli po vseh krajih sveta, pa 
njihovi nasledniki so škofje, višji pastirji črede Kristusove, 
s svetim očetom rimskim papežem združeni, katere je sveti 
Duh postavil, da vladajo cerkev božjo. (Dejanje ap. 20, 28.) Kaj 
bi bila sveta katoliška cerkev brez škofov? Velika vojska 
brez vojskovodij, sovražnikom v plen in svojcem v pogubo. 
Zato molijo verniki vsake škofije za svojega škofa, naj jih 
Bog ohrani in ovaruje vsega hudega, naj pripeljejo sebi iz- 
ročeno čredo v večno življenje. In v resnici, potreba je v 
sedanjih časih za škofa moliti; zakaj če Gospod naše ško- 
fije ne varuje, škof zastonj čujejo, učijo in svarijo. Zmota 
in greh, krivica in hudobija hočete povaliti lepo polje Gos- 
podovo naše škofije. 

Prvih 72 učencev Kristusovih je pomrlo, pa njihovih 
naslednikov, posvečenih mašnikov veliko tisoč in tisoč po 
vsem znanem svetu živi, kateri kakor namestniki božji pasejo 

in iščejo Kristusovih ovčic po vseh katoličanskih župnijah 
in misijonih sveta. Tudi za naše domače dušne pastirje, 
za učenike in spovednike, im za pobožne misijonarje radi 
molimo; kajti je pisano: ,Udaril bom pastirja, in razkro- 
pile se bodo ovčice." (Mat. 26, 31.) 


O sveta cerkev, ti blaženo društvo vseh pravovernih 
kristjanov, izvoljena Jezusova nevesta in ljubezniva mati 
naša, bodi nam pozdravljena, visoko hvaljena in počeščena, 
kakor nam tebe častiti tvoj božji ženin Jezus, naš Gospod 
in Zveličar veli. 'Ti si sveti zbor vseh pravovernikov, pod 
enim vidnim, najvišjim poglavarjem, rimskim papežem, ti 
si veliko slavno društvo, koje uči in vlada nad 700 katoli- 
ških škofov, in veliko tisoč posvečenih mašnikov, kateri 
drago čredo Kristusovo pasejo, kakti dobri dušni pastirjiv 
ti si velika kraljeva rodbina (žlahta) nad 200 milijono; 
krščenikov iz vseh krajev, narodov in jezikov, kateri vsi ene 
nauke spoznavajo, ene in ravno tiste zakramente imajo in 
se povsodi pod solncem kakor verni bratje in sestre spo- 
znajo po lepem katoličanskem pozdravu, rekoč: ,Hvaljen. 
bodi Jezus Kristus!" 


Srečen, kdor v tvojem materinem krilu počiva; blagor 
mu, kdor na tvoji skali prebiva; zveličan, kdor se v tvoji 
barki, v čolnu svetega Petra po tem nevarnem morju 
v nebeško veselje pelje! — Za to neizrečeno veliko srečo 
mi Boga nikdar nikoli dovolj zahvaliti ne zamoremo. Bodi 
mu večna slava in čast! 


Pa ni zadosti, samo Boga hvaliti in sveto cerkev božjo, 
papeža, škofe in druge namestnike božje častiti in moliti za 
nje, temveč tudi slušati njihova pravična povelja, in vestno 
dopolnjevati svete cerkvene zapovedi je vernih kristjanov 
velika in sveta dolžnost, kakor nam Kristus ukazuje, rekoč: 
»Kdor vas posluša, mene posluša; kdor vas zaničuje, mene 
zaničuje. Kdor pa mene zaničuje, zaničuje Njega, ki me 
je poslal." (Luk. 10, 16.) ,Kdor cerkve ne posluša, naj ti 
bo kakor nevernik in očiten grešnik." (Mat. 18, 17.) — Ali 
ne zaničuje cerkve Kristusove, kdor v petek in druge trdo 
zapovedane postne dni brez pravice meso je? Ali ne živi 
kakor nevernik on, ki o svetkih k službi božji ne hodi, k 
spovedi in k mizi božji, še cel0 o veliki noči, ne gre? ,Kdor 
ni z menoj," veli Jezus, ,je zoper mene; in kdor ne pobira 
z menoj, on raztresa." (Luk. 11, 23.) 'Taki so le po imenu 
kristjani, po dejanju pa neverniki, kojih Kristus za svoje 

spoznal ne bo, kakor oni njega in njegove svete cerkve pred 
ljudmi ne spoznajo. 

Ali ni žalosten golč (govor) malopridnih sedanjih krist- 
janov, ki velijo: ,Pokaj bi za papeža molili; papež je vojske 
in vse nesreče kriv. Ako se boste za papeža podpisali, 
boste pa tudi za papeža plačevali in svoje sinove za papeža 
v vojsko pošiljali." Oj grda in pa lažnjiva beseda; pa tudi 
slabo poučen kristjan, ki takim sovražnikom naše sv. cerkve 
verjame! Nad osemnajst sto let so papeži steber pravice 
in resnice, vselej so skrbeli narodom in kraljestvom za ljubi 
mir in lepo spravo, in tudi sedanji sveti oče Pij IX. skrbijo; 
zato jih pa vsi prekucuhi črtijo in Lahe, njihove lastne pod- 
ložnike dražijo, da se nad njih puntajo, rekoč: ,Nočemo, 
da bi ta kraljeval nad nami." (Luk. 19, 14.) Krivoverniki in 
neverci jim pa pomagajo, naj bi svetemu očetu dežele vzeli 
in.jih oropali. Ali ni torej naša dolžnost, se za pravico 
očeta vseh vernih poskusiti in tudi podpisati, rekoč: ,To ni 
prav! Pustite apostolskemu stolu lastnino, in ne jemljite 
papežu, kar jim je Bog dal. Lastnina očetova je tudi last- 
nina otrok." Je-li to kaj hudega, da sovražnikom naše svete 
cerkve srčno in odkrito povemo, kakošno krivico delajo, ki 
hočejo našo ljubo mater, sveto cerkev oropati? Pač slabi 
otroci, kateri molče križem roke držijo, kedar razbojniki nad 
dobrega očeta pridejo! Taka se zdaj našemu svetemu očetu 
Piju IX. godi. 

Kako strašna je beseda hudobnežev, katera se po svetu 
gostokrat čuje: ,Ne verjemite škofu, ne zaupajte duhov- 
nikom; oni vam resnice ne povejo; niso prijatelji vaši." 
Moj Bog! komu pa boste verjeli, ako namestnikom božjim 
in sveti katoliški cerkvi ne verujete? 

To deroči volki v ovčjem oblačilu golčijo, ki bi radi 
ovčice pastirjem vzeli in jih raztrgali. , Varujte se takih," 
veli Kristus, ,in bodite pokorni svojim sprednikom (škofom. 
in mašnikom), zakaj oni čujejo nad vami kakor taki, ki bodo 
za vaše duše odgovor dajali; da to z veseljem storijo, ne 
pa vzdihovaje, kar bi ne bilo dobro za vas," uči sv. Pavel. 
(Hebr. 13, 17.) — Ne tolažimo se rekoč: Saj je Kristus 
obljubil, da peklenska vrata njegove cerkve ne bodo pre- 
magala, kajti je na silno skalo zidana. Kristus je pa tudi dejal: 
»Božje kraljestvo bo od vas vzeto, in bo dano ljudstvu, ka- 
tero bo njegov sad dalo." (Mat. 21, 44.) Ali se ne godi taka 
Azijanom in Afrikanom, ki se niso za resnico in pravico 
svete katoliške vere zmenili, in so se ločili od svoje matere 

svete katoliške cerkve? Nevernim Turkom so v oblasti. — 
Pa tudi ljubiti se imamo, kakor verni bratje in sestre 
svete matere katoliške cerkve. Ako glava trpi, to vsi udje 
občutijo, in si radi pomagajo, kolikor premorejo. Kako lju- 
beznivo so prvi kristjani ravnali in v dejanju pokazali, ko- 
liko se radi imajo! Ko so sovražniki svetega Petra v ječo 
zaprli, je vsa cerkev (družba vseh vernih) za njega nepre- 
nehoma molila, dokler ni bil po angelju rešen. In kedar 
so vernike preganjali, v železje in voze devali, se jih verni 
bratje niso sramovali. Obiskovali so jih, jim ljubeznivo 
stregli in jih tudi na morišče srčno spremljali. To je prava 
krščanska ljubezen. Pomagati sveti katoliški cerkvi, za sve- 
tega očeta papeža kaj vbogaime dati, podpirati škofe in do- 
mače duhovne pastirje nas nihče ne sili, kakor prava živa 
vera in pa krščanska ljubezen. Kjer te ni, tudi pomoči ni; 
kjer pa prava krščanska ljubezen v srcih vernih kristjanov 
živi, tam velike in lepe reči naredi: cerkve pozida, šole po- 
stavi, pošilja misijonarje na vse kraje sveta, za nje voznino 
in brodnino plačuje, jim skrbi za živež in oblačilo, in tudi 
uboge zamorce sužnosti odkupuje, da se širi božje kraljestvo 
po svetu. In kdor nima druge pomoči, pa moli za papeža 
in škofa, za učenike in spovednike po vsem krščanskem 
svetu. 'Takošna pomoč pa veliko izda, kojo usmiljeni Jezus 
blagoslavlja in stoterno povračuje vernikom, ki v njegovem 
imenu božjim namestnikom radi pomagajo, bodi si papež 
ali misijonar, škof, župnik ali domači kaplan. , Kar ste naj- 
manjšemu mojih bratov storili, to ste meni storili," taka je 
obljuba Kristusova. 

Poglejte, preljube moje ovčice, to je sveta mati kato- 
liška cerkev, občestvo ali društvo vseh pravovernih krist- 
janov. Naša nevidna glava je Kristus, vidni najvišji po- 
glavar, namestnik Kristusov so sveti oče, rimski papež, mi 
vsi pa udje ravno tega telesa, bratje in sestre Jezusa Kri- 
stusa. Ljubimo se torej prav po krščansko, občutimo trp- 
ljenje svete matere katoliške cerkve, ki po vseh krajih sveta 
svoje verne otroke ima, zdaj v trpljenju, zdaj v veselju. 
Ako pa sveto cerkev ljubimo, tudi cerkvene zapovedi zvesto 
dopolnjujmo. ,Kdor moje zapovedi ima in jih spolnjuje, 
tisti je, ki mene ljubi." (Jan. 14, 21.) Držimo lepo ne le 
božjih, marveč tudi cerkvene zapovedi; saj niso težke: ln 
če bi komu bolehavemu se postiti težko bilo, naj poprosi, 
saj dobra usmiljena mati rada polajša in preloži, kar je 
prav. 'Tako nas bo Jezus, naš Gospod in Zveličar, vesel, 

vesela nas bo naša mati sveta katoliška cerkev; veselo in 
srečno bomo živeli tudi mi, verni otroci tolike matere, ki 
nas je v svetem krstu prerodila, nas posvetila v božje otroke, 
in bo molila tudi po naši smrti za nas. 

Vsem, kateri bodo to pismo brali in po teh božjih naukih 
ravnali, mir in milost božja naj jim bode. (Gal. 6, 16.) 


15. Za leto 1861. 


Hudi časi pa dobre volitve, 


-Woedar so svoje dni ljudem hudi, nevarni časi žugali, so 

4 v starem zakonu preroki, in v novem višji pastirji svo- 
jemu ljudstvu očitne molitve in sveti post napovedovali, naj 
bi potolažili jezo božjo in odvrnili zaslužene šibe. V joku 
so na ves glas služabniki božji vzdihovali in klicali v milost 
božjo, rekoč: ,Prizanesi, o Gospod, prizanesi svojemu ljud- 
stvu, in ne daj svoje lastnine zasramovati, da bi neverniki 
črez nas gospodarili, rekoč: Kje je njih Bog?" In dobri Bog 
se je usmilil svojega ljudstva, če se je prav spokorilo in iz 
vsega srca k Bogu povrnilo, ker je dobrotljiv in milostljiv, 
potrpežljiv in velikega usmiljenja, kakor Bog sam govori: 
» Špreobrnite se k meni iz vsega svojega srca, s postom, 
jokom in žalovanjem, in povrnite se h Gospodu, svojemu 
Bogu. Glejte, jaz vam bom dal žita in vina, in boste na- 
sičeni, in vas ne bom dajal nevernikom v zasramovanje." 
(Joel. 2, 12.) 

Kdo izmed vas, preljubi moji, plaho ne čaka in tre- 
petaje ne vpraša rekoč: Kaj bo neki iz vsega tega hudega 
vremena, katero se nam pripravlja od jutra in večera, ka- 
terega nam sovražni hudourniki tudi med nami napovedu- 
jejo. Prekucije krog nas vro, in tudi med nami se glasijo 
sovražne moči, ter nam žugajo ljubi mir podreti. Velike 
vojske so na nogah, pripravljene se krvavo sekati, in pod- 
pihovalcev je brez števila veliko, kateri jih dražijo. Resnično 
v silni nevarščini smo, če nas vsegamogočni Bog sovraž- 
nikov naših unanjih kakor domačih obvaroval ne bo. Pa 
kako nas hoče dobri Bog varovati, dokler ljudje sami no- 
čejo. Sveta vera med nami umira, krščanska ljubezen 
peša, ni pravega zaupanja med nami, ker ni prave zvestobe 

ne pravice; goljufije, krvavih bojev in morije pa toliko tudi 
po naših krajih, da se Bogu usmili! Kako hoče Bog z nami 
biti, dokler nočemo mi z Bogom v miru živeti, ter ga ne 
ljubimo, pa tudi žaliti se ga ne bojimo. Nadolžno prelita kri, 
katero tolikokrat črna zemlja pije, vroče solze, katere se 
zaradi storjene krivice ubožcem po licu takajo, vpijejo od 
-zemlje v nebo za maščevanje. Resnično se nam dopolnjuje, 
kar sveto pismo pravi: ,Greh ljudstvo nesrečno stori." 


Povzdignem torej zopet svoj glas, jaz, vaš škof in 
višji pastir, in se toliko bolj čvrsto kakor trobenta božja 
oglasim, kolikor hudobnejši ljudje prihajajo in kolikor 
hujši časi se nam kažejo, ter kličem v imenu naše svete 
cerkve, rekoč: Ovčice Jezusove, pa tudi moje ovčice! sveti 
postni čas je zopet došel, prišli so dnevi pokore, da svoje 
krivice in pregrehe prav spoznamo, poravnamo kar je kri- 
vega, se v resnici poboljšamo, svete zakramente vredno 
prejmemo, in za svoje, pa tudi za grehe svojih domačih 
ljudij s postom, z molitvijo in miloščino po svoji moči za- 
dostujemo. ,Kdo vč, če se usmiljeni Bog zopet. k nam ne 
obrne, in nam ne prizanese, ter nam svoj blagoslov podeli." 
(Joel 2, 14.) ,Kličite s trobento s Siona, napovejte post; 
zberite starce, pripeljite otroke; naj gre ženin iz svojega 
hrama in nevesta iz svoje postelje. Tedaj se bode za svojo 
deželo vnel, bo prizanesel svojemu ljudstvu." 'Tako nas 
opominja sv. Duh po svojem preroku Joelu; in ta beseda 
velja posebno za naše čase, in za svete postne dni. 


Vi veste, preljubi verni kristjani, kako po materino 
sveta katoliška cerkev za nas skrbi, naj bi v pokori ne ope- 
šali, ter nam pri vsaki priložnosti mnogih odpustkov po- 
nuja, naj bi se jih skrbno udeleževali in poplačali zaslužene 
kazni, dokler smo še na potu iz časnosti v neskončno več- 
nost. Pride noč in ne bo mogoče več pokore delati. Dobra, 
usmiljena mati nam pa tudi sveti post polajšuje, da bi se ga 
ne ustrašili, in vsaj to betvico, to trohico posta zvesto do- 
polnili, ki ni senca tistega posta, katerega so v starih časih 
verni kristjani držali. Tanko torej poslušajte, kakošen post 
se vam za to leto 1861 v imenu svete katoliške cerkve na- 
roča, in kako se imate v duhu in v resnici prav postiti, da 
bode Bogu k časti in našim dušam v zveličanje. 


(Navadno postno naročilo.) 


Preljube duše Kristusove! pomnite dobro in ne poza- 
bite, da sedanji časi, toliko nevarni in žalostni, niso dnevi 

veseljevanja, temveč žalovanja; niso časi pijanosti in razsa- 
janja, ampak pohlevne, resnične pokore. ,Povem vam," 
veli Kristus, ,če se ne spokorite, boste vsi konec vzeli." 
(Luk. 13, 3.) ,In če kdo cerkve ne posluša, naj ti bo kakor 
nevernik in očiten grešnik." (Mat. 18, 17.) 

Pa še eno besedo vam imam povedati, krščanski možje 


in gospodarji, ne toliko kakor vaš škof, temuč kakor vaš. 


stari prijatelj, ki sem si z vami veliko dobrega, pa tudi hu- 
dega skusil, ter se bojim, da bi si sami hujšega na glavo ne 
nakopali, če prav modro ne ravnamo s to pravico, katero 
smo 20. oktobra preteklega leta prejeli. Vi hišni očetje in 
gospodarji veste, da so nam svetli cesar Franc Jožef l. pri- 
volili in ukazali, naj si svoje srenjske predstojnike, odbor- 
nike, svetovalce in župane sami izberemo, kateri bodo v 
prihodnje naša prva domača gosposka, ter bodo skrbeli v 
naši soseski za pravico in mir, za premoženje in poštenje 
svoje srenje. Izmed njih se bodo poslali svetovalci v de- 
želni zbor celega okraja v glavno mesto naše dežele, pa tudi 
v državni zbor celega cesarstva. Veliko pravico bodo imeli, 
za nas govoriti, svetovati in za naše pravice poskušati se. 
Kakor si boste z njimi postlali, tako boste ležali. Gledajte 
dobro, da se ne boste ukanili ali ogoljufali. 

Prosim vas torej v imenu vaše in naše blagosti in 
sreče, ne držite nemarno križem svojih rok, in ne pustite, 
da bi vam drugi postiljali, malopridni, širokoustni ljudje po 
svoji spačeni volji vaše predstojnike izbirali. Ne bodite 
zaspani za svojo srečo ali nesrečo, ampak odprite oči, ogle- 
dajte si dobro in pomislite, koga boste izvolili, potem pa 
krepko pristopite, in si izvolite može po volji božji, modre 
in pravične, srčne in resnične, ki bodo pravi, skrbni očetje 
vaše soseske. Pa to vam povem, da ne izbirajte jih po 
njihovih sladkih obljubah; zakaj kdor preveliko obeta, malo 
dopolni. Izberite si svoje može po njihovih dosedanjih delih, 
kako so se med vami dosedaj nosili in dobrega storili. Tukaj 
beseda Kristusova velja: ,Iz njih sadu (iz njihovih del) jih 
boste spoznali." (Mat. 7, 20.) — Se enkrat vam rečem: vo- 
lite modro, izvolite dobro; kakor si boste sami postlali, 
tako boste ležali. | 

Hočete prave može v svojo srenjsko gosposko izvoliti, 
morate v milosti božji biti; zakaj dobra gosposka je velik 
božji dar, slaba pa šiba. Prosite svetega Duha, naj vas 
razsvetli in vam pokaže, katere je izvolil izmed srede vas, 
kajti le on vseh srca pozna. Boste modre, skrbne srenjske 

može imeli, boste hišo našega avstrijanskega cesarstva na 
skalo pozidali, ne bomo se nobene nesreče bali, niti na 
vojski, niti doma. Bog nam hoče dati srečo, in spet bomo 
veselo in mirno živeli, in pa Bogu lepo služili; kar nam 
ljubi Bog daj! 

,Jicer pa, bratje, veselite se, bodite popolni, opomin- 
jajte se, bodite ene misli, imejte mir, in Bog miru in lju- 
bezni bo z vami. — Milost Gospoda našega Jezusa Kristusa, 
in ljubezen božja, pa deležnost svetega Duha bodi z vami 
vsemi!" (II. Kor. 13, 11—13.) Amen. 


16. Za leto 1862. 


Grdo ponočevanje. 


iiolgo se vam nisem oglasil, preljube moje ovčice, in kedar 
«am se zopet zglasim, vam zopet sveti post naročim, kajti 
nam je posta in pa pokore toliko potreba, da v dobrem ne 
onemagamo, kakor dveh očes, da tanko vidimo, in dveh 
ušes, da dobro slišimo. Brez svetega posta peša naša po- 
kora, in brez prave pokore ni zveličanja. Zato Kristus veli: 
»Resnično, resnično vam povem, ako se ne boste pooEJ 
bodete vsi pogubljeni." 

Posvetni ljudje pokore ne poznajo in črtijo sv. post; 
pravi kristjani pa post ljubijo in se s postom pokorijo, ter 
skrbijo s tem za dušo in zdravo telo; zakaj: ,Post je oče 
zdravja, kakor požrešnost mati bolezni; brez mesa in vina 
se nečistost ohladi, od pijanosti do nečistosti je pa le ena 
sama stopinja," uči sv. Jeronim. Pač je modro, kar pravi 
stari, krščanski vračitelj: ,Nad šestdeset let že zdravim in 
pomagujem ljudem, pa v tem dolgem času sem treh ljudij na 
tem svetu zastonj iskal: rokodelca, kateri svoje delo dobro 
zna in pridno dela, pa bi stradal; kristjana, kateri rad božjo 
besedo zvesto posluša, pa bi hudobnež bil; in pa človeka, 
kateri se rad posti, in bi zarano (hitro) umrl." — Sveti 
očaki, stari puščavniki so se ostro postili, so večjidel kore- 
ninice jedli in pili čisto vodo, pa so tolike starosti učakali! 
Sv. Anton puščavnik je bil 105, sv. Pahomij 110, in sv. Ro- 
muald 120 let star. Pred tremi leti je umrl v Levovu na 
Poljskem Ciril Štefanovič, nadškof in metropolitarmenski, 

v 107. letu svoje starosti, kateri se je do svoje smrti tako 
ostro postil, da si postne dni še mleka in jajčnih jedil ni 
dovolil, pa je bil vedno zdrav in bistre glave. To nam 
kaže, da modri post zdravju ne škoduje, marveč le hasne. 
Pa neizrečeno več kakor zdravo telo in dolgo življenje naj 
nam zveličanje duše velja, kojo sveti post čisti, jo čedi in 
ji po stezi svete čednosti v nebesa pomaga. , Ker se nismo 
hoteli postiti, smo bili (po prvih stariših) iz paradiža izti- 
rani. Postimo se torej zvesto, da s postom v sveti raj doj- 
demo," opominja sv. Bazilij. 

Naša skrbna mati sveta katoliška cerkev si vsako leto 
prav ljubeznivo prizadeva, nas po stezi posta in pokore v 
zveličanje voditi, nas časno in večno srečne storiti. Da bi 
se ostrega posta ne prestrašili, in na stezi krščanske popol- 
nosti celo ne opešali, nam zapovedane poste toliko polajšuje, 
da se noben verni kristjan ne sme potožiti, da bi mu 
post preoster bil. Zatorej pa tudi nihče izgovora nima, da 
bi se spodobno ne postil, razun praznih izgovorov takih 
slabovernih ljudij, kojim kos mesa več velja, kakor pa 
zveličanje duše. Le poslušajte, kako vam sveta mati kato- 
liška cerkev postne dni tudi za leto 1862 ljubeznivo polajšuje. 

I. Vsi verniki lavantinske škofije se imajo mesenih jedil 
zdržati: 

1. Vsak petek celega leta; 

9. Vsako kvaterno sredo (petek) in soboto; 

3. Na pepelnico in tri poslednje dni velikega tedna; 

A. Na sveto biljo (krstno soboto) pred binkoštmi ali 
duhovim, v soboto pred Petrovim (sv. Petrom in Pavlom), 
v četrtek pred veliko Gospojnico (vnebovzetjem Marije), v 
soboto pred devico Marijo čistega spočetja v adventu, in 
pa v sredo pred božičem (rojstvom Jezusovim). 

II. Vse druge postne dni (tudi v sobotah, razun 
zgoraj imenovanih) se dovoli uživati mesenih jedij, če kdo 
v imenu božjem hoče; ima pa vsak tak dan po tri Očenaše, 
tri Češčena si Marija, in pa apostolsko vero v čast trpljenja 
Kristusovega moliti. Vrh tega se pa vsem vernikom naroča: 

1. Molitev za mesojed naj se opravi, ako mogoče, z 
domačo družino na glas prav pobožno in pa v duhu pokore. 
Kdor v takih oproščenih dneh meso je, naj po svojem pre- 
moženju vbogaime daje. 

9. Ribe in meso pri enem in ravno tistem obedu iz 
gole sladoželjčnosti take oproščene postne dni uživati je 
prepovedano. 

3. O takih oproščenih postnih dnevih (v kojih se meso- 
jeja dovoli) se le pri enem obedu sme meso, jesti; za ve- 
čerjo se naj le mesena juha z drugimi postnimi jedili uživa. 
Ubogi ljudje pa tudi za večerjo brez greha použijejo, kar 
jim je pri obedu opoldne mesa, ostalo. 

4. Bolnikom za nekoliko časa mesene jedi dovoliti, 
imajo domači dušni pastirji in spovedniki oblast, posebno 
kedar zdravnik svetuje ali naroči. Tudi takim, ki služijo 
ali delajo pri takih ljudeh, kateri niso naše vere, naj du-. 
hovniki post, zdržati se mesa, v kako drugo dobro delo pre- 
menijo; ravno tako popotnikom v tuje kraje. Bolehni ljudje, 
katerim telesna slabost ne dopušča postnih jedil uživati, 
naj si po svojih dušnih pastirjih od škofa oprost izprosijo, 
zapovedane postne dni meso jesti. Kdor ima to oprost ali 
dovoljbo, se postne dni mesa poslužiti, si je pa pritrgati 
dolžen, kolikor mu starost, betežnost ali kak drug pravičen 
uzrok dopusti. 

III. Vsi verni katoličani si imajo v živežu pritrgovati, 
in se na dan le enkrat do sitega najesti: 

1. Vsak dan štiridesetdanskega posta (korizme), razun 
svetih nedelj. 

9. Vsako kvaterno sredo, petek in soboto. 

3. V adventu vsako sredo in petek (namesto postov, 
katere so svoje dni imeli pred prazniki sv. apostolov). 

4. V soboto pred duhovim (binkoštmi), v soboto pred 
Petrovim, v četrtek pred veliko Gospojnico, v petek pred 
vsemi svetci, v soboto pred devico Marijo čistega spočetja 
v adventu, in pa v sredo pred božičem. Ostro postiti se 
niso dolžni bolniki, težkočne žene in one, ki otroke na prsih 
imajo, ne otroci, ne stari ljudje, ne težaki ali delavci pri 
posebno težkem (žmetnem) delu. Kdor se ne zamore ostro 
postiti, naj si pa po svoji zmožnosti vsaj nekoliko pritrga, 
in kakor sv. Avguštin pravi, naj jokaje uživa, ter žaluje, da 
se popolnoma postiti ne more. 

Ni je zapovedi cerkvene, katero bi tako slabo dopol- 
njevali sedanji kristjani, kakor zapoved svetega posta. Ve- 
liko jih je celo pozabilo, da je greh, v petek in druge postne 
dni meso jesti; dosti je takih, katerim še na misel ne pride, 
si zapovedane postne dni zjutraj in zvečer pritrgati, in le 
samo enkrat na dan do sitega se najesti, akoravno so zdravi 
in močni in nimajo nobenega posebno težkega dela. Pa ne 
pohujšajte se, in ne posnemajte jih, rekoč: ako njim velja, 
zakaj bi pa nam ne veljalo. Pomislite, kaj o takih sveti 

apostol Pavel veli: ,Posnemajte mene, bratje! in glejte na 
tiste, kateri tako živijo, kakor imate zgled nad nami. Zakaj 
veliko jih živi, o katerih sem vam že večkrat rekel, zdaj 
pa tudi jokaje rečem, da so sovražniki križa Kristusovega, 
katerih konec je poguba, katerih bog je trebuh, in hvala v 
njih sramoti, kateri pozemeljsko ljubijo." (Filip 3, 17—20.) 
Bog nas obvaruj takih razuzdanih mesojedcev in samogolt- 
nikov. Postimo se s Kristusom po zgledu svetnikov in vseh 
pravovernih kristjanov, božjih prijateljev; tako se bomo tudi 
z njimi veselili in gostili vekomaj. 

(Seguentia omitti possunt, ubi necessitas non urget, 
nec utilitas fandi svadet.) 

Pa še eno resno besedo imam povedati vam, odrasli 
dečki in mladeniči, katera naj tudi razvajene dekline 
zadene in jim prav do živega seže, kajti je strašno grdo in 
hudobno, kar delate. Kaj pa? me boste vprašali. Oh, naj 
bi mi ne bilo potrebno praviti, kar se po širokem svetu 
med Slovenci čuje, po stranskih deželah pripoveduje in celo 
v časnikih bere o vaši grdi, pregrešni navadi, po noči 
okoli rogoviliti, voglariti in vasovati, sosebno po dravskem 
in savinskem polju, pa tudi po nekaterih drugih krajih tako, 
da je vseh poštenih ljudij groza in strah, ki po cele noči 
pokoja nimajo. 'Svetejša kakor je noč, hujše udelavate, 
vriskate in se tudi tepete; žalite Boga, dražite svoje sosede 
in pohujšujete tuje popotnike, kateri po vaših krajih potujejo, 
ali pa med vami prebivajo, in se čudijo, da so med Slo- 
venci še toliki divjaki. 

Taka hudobna razvada ni človeška, ne krščanska; le 
divjaki v amerikanskih brlogih tako delajo in pa po visokih 
planinah divja, deroča zverina, ki hodi po noči na plen ali 
rop; 0 pametnih, omikanih kristjanih in pa o poštenih 
Slovencih kaj tako zločestega slišati, kdo bi verjel? In 
vender je, žalibog, taka! 

Nastavite torej, mladeniči in mladenke, svoja ušesa in 
zaslišite moj glas; pazite in si globoko v srce zapišite, kar 
vam v imenu božjem povem. Vaše ponočno vlačuganje, 
voglarija in vasovanje je veliko žaljenje božje, škod- 
ljivo za dušo in truplo, za poštenje vaše in vaših ljudij, 
grdo za vsako pošteno hišo, za celo srenjo in duhovnijo, 
za celo našo škofijo velika sramota in gnus. To nam pri- 
čajo polne ječe mladih hudodelnikov, nam pravijo cesarski 
sodniki, nam krvavo kaže tako pogosto prelita nedolžna kri, 
ki vpije za maščevanje v sveto nebo. Ponočnim rogoviležem 

veljajo besede Izaija preroka, katere v imenu Gospodovem 
govori: ,Gorje prevzetni druhali, pijani obletajoči mladini, 
vriščeči slavi takih, kateri v predobrem kraju prebivajo, in 
se od vina (gostokrat) opotekajo. Glej, močen in mogočen 
(pride) Gospod kakor vihar s točo, kakor podirajoči piš, 
kakor deroča povodenj, ki se po široki deželi razliva," vas 
strahovat ponočne, razposajene voglarje, kajti velika je vaša 
hudobija. 

Kdo je kriv, da je toliko razbrzdanih dečkov, sinov in 
hlapcev med nami, ki ne spoštujejo očeta ne mater, ne slu- 
šajo gospodarja ne gospodinje, ne obrajtajo ne deželske ne 
duhovske gosposke, ampak živijo po besedah svetega pisma 
kakor konji in mezgi, ki so brez pameti. (Psalm 31, 9.) — 
Grdo ponočevanje je črna tema in košata mati vseh teh 
hudobij. Kdo je kriv toliko zapeljanih deklin, ki so vsako 
sramožljivost izgubile, in so, kakor sveto pismo pravi, blatu 
na cesti podobne, za vsako nesramno dejanje pripravljene? 
Ponočno vasovanje jim je deviško obleko svete nedolžnosti 
raztrgalo, sapa ponočevanja jih je okužila, da jih ni greha 
sram, ne strah, temuč vsaka, še tolika grdoba le smeh. Kdo 
je kriv toliko prevzetnega priduševanja, preklinjevanja in 
klafanja, ki se čuje iz ponočnikov umazanih ust? Kdo uči 
toliko nesramnih rečij našo mladino, kateri še, tako rekoč, 
materino mleko med zobmi tiči, kakor oni ponočni shodi, 
v kojih se mladi ljudje obojega spola peklenskemu satanu 
zapišejo. Zato opominja sv. Duh: ,S predrznimi ne hodi 
po potu, da kje na-te ne zvržejo svojih hudobnih del; zakaj 
oni hodijo po svoji votji, in tudi ti boš poginil z njihovo 
neumnostjo." (Sirah 8, 18.) 

Ponočno vasovanje je pa tudi košata pošast, ki mladim 
ljudem zdravje in življenje krati, ter njihovo dušo v pekel, 
truplo pa pod zemljo spravlja. Kdo je popil tvojo zdravo 
mlado kri, revni mladenič, onemogla deklina, ki se bleda 
kakor senca okoli pomikata? Kdo ti je nogo ulomil, kdo 
zdrobil roko, glavo utolkel in tebi oko izbil, tebi mladenič 
tvoje močne prsi potrl? Ali nisi na svojih ponočnih potih 
za vse žive dni rano dobil, kojo v grob s seboj poneseš? 
Kaj misliš, da se tebi ne bo poznalo, ako ti rane zacelijo 
in bolečine pojenjajo, katere si pri ponočnem tepenju prejel? 
— Močno se motiš. Potrto kalo močno ne bo; tudi ne 
trdno tvoje telo, kojega v mladih letih nemarno poškoduješ. 
Na svoje stare dni boš ječal za to, kar si v svoji norski 
mladosti po nemarščini dobil. In če že ti sam kako rano 

dobiš, jo sam trpiš in se potolažiš, da si zaslužil; ali kako 
pa hočeš drugim bolečine povrniti, katere si jim naredil s 
svojim tepenjem in klanjem? V starem zakonu (testamentu) 
je bilo oko za oko, zob za zob, življenje za življenje; in če- 
ravno v naših časih toliko ostre kazni za bojevalce ni, božji 
pravici utekli ne bodo. ,Gorje je, živemu Bogu v roke 
priti!" (Hebr. 10, 31.) Bog tepe stariše za pregrehe otrok, 
pa tudi otroke zaradi pregrehe starišev do tretjega in četr- 
tega roda, posebno take, ki mladim ljudem skozi prste gle- 
dajo; on tepe cele okolice in duhovnije, ki take hudobne 
razvade med seboj trpijo, ter jih obiskuje s strašnim ognjem 
in s hudo boleznijo; Bog strahuje cela dežele s krvavo 
vojsko, pobere takim krajem najlepše mladeniče, in opere s 
prelito krvjo oskrunjeno zemljo, kakor nas skušnja žalostna 
vseh vekov uči. Zastonj se jokajo matere za svojimi sinovi, 
in vzdihujejo za njimi očetje, kojim so preveliko svojevoljo 
dopustili. Dopolni se takim ljudem in krajem večna resnica, 
ki pravi: ,,Pravičnost narod povzdiguje; greh pa ljudstva 
nesrečna stori." (Preg. 14, 34.) 

Ne recite razvajeni ponočuhi: ,Se pač ne splača, da 
nam škof kaj takega očitajo; saj ne storimo hudega, če smo 
- po noči dobre volje." Vi imate strašno dobro voljo, ter si 
z grehom in betegom, s smrtjo in peklom igrate. Ali ni 
vaša prevzetija in nepokorščina do starišev, do dušnih pa- 
stirjev in vaših srenjskih predstojnikov od hudega? NNi li 
vaše pohujšanje, kojega dajete in jemljete, vaše divjanje in 
tepenje, pogosto krvavo morstvo in dolgoletno sovraštvo, 
kojega delate, hudo? Vi ponočni vriščaki svojim sorodnikom 
in srenji, celi duhovniji in škofiji poštenje kradete, in vpra- 
šate, kaj ste hudega storili? — Pred štirinajstimi leti je 
mlad hudodelec v rabeljnovih rokah očitno zbranemu ljud- 
stvu povedal, da je ponočno vasovanje bilo krivo njegove 
tako strahovite smrti; zakaj na ponočevanju se je vsega hu- 
dega naučil, izgubil svojo nedolžnost in dozorel toliki hu- 
dobec. — Tako daleč pa mi ne zajdemo, eden ali drugi po- 
reče. Prijatelj! kamen se iz višine zatoči, in ne jenja, do- 
kler v globini ne obleži. ,Trdovratnemu srcu se bo po- 
slednjič hudo godilo; in kdor nevarnost ljubi, bo v nji po- 
ginil," veli sv. Duh. (Sirah 3, 27.) 

Ne odrekujte in ne ustavljajte se modremu opominje- 
vanju, rekoč: , Smo mladi, čvrsti korenjaki; kdo nam je 
kos? Ne recite, kakor nekdanji hudobni Izraelci, prevzetno: 
s smrtjo smo zavezo storili, in s peklom pogodbo naredili; 

akoravno šiba kakor povodenj pride, nas zadela ne bo." 
Na to vam Bog po preroku odgovori: ,, Vaša zaveza s smrtjo 
bo ovržena in vaša pogodba s peklom ne bo obstala; kedar 
šiba pride, kakor povodenj, pobila vas bo." (Iz. 28, 15. 18.) 
Vaša močna roka se bo tresla kakor šiba na vodi, vaše zalo, 
okroglo lice bo kakor hrastova skorja krastavo, vaš hudobni 
jezik bo pečen od žeje, in vaše truplo bo kepa črvov in 
kupček prahu. Pravični Bog ni prevzetnim angeljem pri- 
zanesel, je prvi razuzdani svet z občnim potopom pokončal, 
je Sodomo in Gomoro z gorečim žveplom požgal; tudi vas 
bo našel, prevzetni ponočnjaki. Bog sicer dolgo odlaga, pa 
gotovo zadene; in dalje ko odloži, ostreje prime! Zato uči 
sv. Duh: , Boga se boj in spolnjuj njegove zapovedi, ker to 
dela človeka popolnega." (Pridigar 12, 13.) 

Pa kaj bi vas kregal, predragi moji mladeniči; bojim 
se, namesto poboljšati, vas razdražiti; razdraženih ljudij pa 
popraviti ni. Rajši poprosim, in pa tako lepo, ko znam, 
pred vsemi očete in matere vas. Ne dopustite svojim od- 
raslim dečkom po noči izpod strehe hoditi, zapirajte svoja 
dekleta, kedar je tema in noč. Vi svoje premoženje skrbno 
varujete, da vam ga tatje ne ukradejo; vaši sinovi in hčere 
so najdražje blago, ohranite jih posebno po noči doma, da 
vam jih črne teme oblast ne pokvari. ,Ako pa kdo za svoje, 
in zlasti za domače nima skrbi, je vero zatajil, in je hujši 
od nevernika," pravi sv. Pavel. (1. Tim. 5, 8.) — Prosim 
vas, častiti srenjski predstojniki, odborni in priseženi možje, 
ne trpite po vaših soseskah ponočnega vrišča in vlačuganja, 
in dajte jim strah, ki vam po noči nepokoj delajo, da vaša 
srenja in okolica poštenja ne izgubi; na vašem poštenju 
veliko leži. "Tudi neverni Rimljani so svoji mladini ostro 
prepovedovali, po noči brez varne sprembe izpod strehe ho- 
diti, ter so spoznali, da je noč mladini nevarna moč. Tudi 
usmiljeni Jezus veli: , To je sodba, ker je luč prišla na svet, 
in so ljudje bolj ljubili temo ko luč; zakaj njih dela so bila 
hudobna. Vsakdo namreč, kateri hudo dela, sovraži luč, da 
niso svarjena njegova dela." (Jan. 3, 19—20.) 

Zarotim vas, prečastiti dušni pastirji in čuvaji Siona, 
svete cerkve božje, ne molčite in ne utihnite svariti, kedar 
čujete vpiti ponočne ljudi. In če poboljšanja ni, za trdo- 
vratneže take tudi odveze ni, in častitega pogreba ne bo za 
take, kateri na ponočnih pregrešnih hojah in bojih naglo 
smrt storijo. — Prosim pa tudi posebno vas, vi mladeniči, 
ljubljenci moji, opustite divjo navado, se po noči krog po- 

Slomšek: Pastirski listi. 8 

tikati, vriskati in ljudem vkljubo nagajati, se prepirati in 
poskušati, kateri vas bi bil hujši. Strah in groza naj vsa- 
kega mladeniča obleti, ki se prvikrat v družbo ponočnikov 
poda, in pomisli, da ga peklenski duhovi spremljajo in šte- 
jejo njegove stopinje, kojih po takih zapeljivih stezah stori. 
»Oblecite božje orožje, da zamorete obstati pred zalezo- 
vanjem hudičevim, ker se nam ni vojskovati le zoper meso 
in kri," veli sv. Pavel, ,ampak zoper poglavarstva in oblasti 
teme, zoper hudobne duhove v podnebju." (Efež 6, 11.) 
Verjemite mi, prijatelji mladi, škof sem, in ne lažem, pre- 
grešno ponočevanje je iz pekla doma, vas in vaše tovariše 
pohujša, v nesrečo in pekel pelje. Zato opominja sv. Duh: 
» Veseli se mladina v svoji mladosti, in tvoje srce naj bo 
dobre volje tvoje mlade dni; vedi pa, da zavoljo vsega tega 
bo te Bog v sodbo vzel." (Pridigar 11, 9.) To moje apo- 
stolsko pismo vas bo enkrat na sodbi božji tožilo, ako me 
ne slušate, ki sem vaš duhovni oče in višji pastir. — Bo- 
dite zdravi in veseli, pa tudi pridni in pošteni, ljubi Bogu 
Z vsem pravičnim ljudem. , Milost božja z vami vsemi!" 
men. 


DJ 


Drugi del. 
Različni listi. 
ni, 


1. Pozdrav častiti duhovščini lavantinski") 
(O nastopu škofovske službe.) 


v 

'udežni so poti Gospodovi, neiznajdljive njegove sodbe, ki 

4 se nad nami razodevajo. Ravno ti nezasledljivi sklepi 
božje previdnosti postavili so zdaj mene Yam za pastirja, 
ki sem bil celih dva in dvajset let Vaš sodelavec v vino- 
gradu Gospodovem.  Trepetaje sem sprejel službo, tudi za 
angeljske rame težavno, in ko bi me ne krepilo zaupanje v 
Njega, po čegar milosti sem, kar sem, in ko bi ne bili Vi, 
častivredni bratje! meni tolažba in up, preslabega bi se 
čutil, nositi palico škofovsko. Toda pogum mi daje vez lju- 
bezni, katera nas je združevala doslej, in po kateri zedinjeni 
se z božjo pomočjo nismo zastonj trudili v spolnjevanju 
svojih dolžnostij; tudi odkritosrčni — kakor se nadejam — 
izrazi veselja, s katerimi ste sprejeli glas o mojem imeno- 
vanju, tolažijo me, ko stopam na stopnjo dostojanstva to- 
likanj nevarno, in ko se lačam službe, kateri da bi mogel 
po zgledu apostolskem zadoščevati, me bodete Vi podpirali. 
Le-to Vaše veselje in to moje zaupanje na Vas bodi naša 
prva skupna daritev Bogu izročena, in ti radostni občutki 
naših src prvina darovana Njemu, ki vodi srca kakor voda 
potoke. 

Da bi pa Vam ne izginilo iz srca to veselje in se meni 
tolažba zavoljo Vas ne izpremenila v obup, nujno želim, z 
Vami nekoliko pogovoriti se o tem, kar je v naši dobi in 
v naših razmerah potrebno k našemu lastnemu in k zveli- 
čanju nam izročene črede, in to z bratovsko ljubeznijo in 
pa z očetovsko skrbljivostjo. 


") Po latinskem izvirniku prosto v slovenščino preloženo. Urednik. 
8% 

Ko je sv. Ignacij svoje učence med svet pošiljal, dal 
jim je nauk, ki bi jih naj povsodi spremljal, rekoč: , Vse 
k večji časti božji in k zveličanju duš!" 'Te besede pre- 
mislimo tudi mi ter natančno jih pretehtajmo! 


I. 


»Vse k večji časti božji!" Vsemogočni Oče nas 
je stvaril za se; Kristus, Sin božji, si nas je izvolil kot de- 
ležnike svojega kraljestva, kakor spričuje sam:  ,Niste vi 
mene izvolili, marveč jaz sem izvolil vas, da greste in sad 
prinašate, in da vaš sad ostane"; sv. Duh si nas je posvetil 
v svoje templje, naj bi v nas prebival. Trojedinemu Bogu 
torej bodi hvala, čast in slava na vse vekov veke! Da pa 
bode Bog po nas češčen, častivredni bratje! skrbite: 


1. da ohranite čast svojega duhovskega stanu, 
ki je Bogu posvečen, kakor nas opominja Gospod: ,Sveti 
naj bodo Bogu svojemu in naj ne sramotijo imena njego- 
vega; ker darujejo kadilo Gospodovo in kruh božji, zato 
naj bodo sveti."! Ljubimo torej, svesti si svojega dosto- 
janstva, sveto katoliško cerkev z detinsko ljubeznijo, 
ker ona je mati in učiteljica naša. V časti imejmo njene 
častitljive naredbe in vselej bodimo enojstih mislij s po- 
božnim Fenelonom, ki je rekel: ,O sveta rimska cerkev! 
naj se mi posuši prej jezik v ustih, in naj mi otrpne roka 
moja, prej ko bi tebe pozabil." Polni svete gorečnosti skr- 
bimo za njeno čast, saj dobro vemo, da je le ona sama 
na trdno skalo postavljena, in da mi edino le v čolnu sv. 
Petra zamoremo dospeti do pristanišča srečne večnosti po 
viharjih tega sveta. . 

Z največjo spoštljivostjo se torej naj vselej imenuje med 
nami ime sv.očeta, Kristusovega namestnika na zemlji; 
s spodobno dostojnostjo govorite o škofih, katere je sv. 
Duh postavil, da vladajo cerkev božjo; primerno udanost 
ohranite nasproti vsem, ki se v kakoršnem si že bodi cer- 
kvenem dostojanstvu nahajajo, posebno do vseh, ka- 
tere vidite med seboj, da so znamenito goreči za božjo čast. 

ast komur čast! Daleč proč od nas ostani vsako zaniče- 
vanje in obiranje predstojnika katerega koli. Kdor slušati 
ne zna, tudi vladati ne bo vedel; in kdo izmed nas bi smel 
zahtevati spoštovanje od svojih podložnikov, ko bi sam po- 
korščine in spoštovanja svojim predstojnikom ne htel ska- 


-1-Lev. 21, 6. 

zovati? Da bode Bog češčen po nas duhovnikih, treba da 
mi duhovniki sami pred vsemi drugimi spoštujemo in ča- 
stimo sveto vojno, v katero smo sprejeti; zakaj kdor službo, 
katero opravlja, zaničuje, postal bode tudi sam zaničljiv. 
Da pa bodo naše duhovsko dostojanstvo spoštovali 
tudi verniki, treba je, da ostane naše življenje in vedenje 
primerno našemu sv. poklicu. Zakaj: vseskozi se spodobi, 
da duhovniki, v delež božji izvoljeni, tako uravnavajo svoje 
življenje in vedenje, da v obleki, v obnašanju, v hoji, v go- 
vorjenju in v vsaki drugi reči razodevajo le to, kar je do- 
- stojno, zmerno, in nabožnosti polno.! Varujejo se naj tudi 
malih pregreškov, kateri se pri duhovnikih radi kot ve- 
liki štejejo, da bode njih dejanje in nehanje pri vseh ljudeh 
zaslužilo spoštovanje. Nosite se torej v obleki primerno in 
dostojno; snažno in kanonično; duhovske obleči in znakov 
stanu, h kateremu spadamo, naj nihče ne zanemarja, in 
naj nikar sam v blato ne tepta časti, dolžne svojemu stanu! 
»Kdorkoli: bode poveličeval mene'' pravi Gospod, ,,poveličal 
bodem tudi jaz njega; kateri pa mene zaničujejo, bodo sami 
zaničljivi." Varujte se torej v obleki vsake lehkomišljenosti, 
skoposti in gizdosti! Nesnaga v obleki onečeščuje duhov- 
nika, uči sv. Alfonz, gizdost pa ga spravlja v klešče so- 
vražniku človeškemu. Zatorej potrjujem vse disciplinarne 
naredbe svojih prednikov, in naročam s svojo škofovsko 
oblastjo, da se skrbno po njih ravnate. Nobena izmed njih 
naj se ne šteje med malenkosti; kdor je bil v malem zvest, 
bode črez veliko postavljen; in to, kar je malenkostno samo 
ob sebi, postane lehko velevažno po veljavnosti, če pomi- 
slimo na konec. Bodi zatorej podložnikom vedna skrb, vse 
te naredbe spolnjevati; predstojnikom pa neminljiv trud, 
to spolnjevanje nadzorovati. Pomislite in poglejte, kako 
natančno se gleda v posvetni vojni na strogost discipline, 
zakaj ko bi se le-ta porušila, izginil bi vojaški duh in red 
armade. Ali mar nismo tudi mi vojščaki, ki stopamo za 
banderom Kristusovim? Ali bi se nam moglo težavno do- 
zdevati, naročbe naše sv. cerkve z enako zvestobo, ne pri- 
siljeno, marveč radovoljno spolnjevati? Zopet in zopet Vam 
povem in kar največ zamorem nujno naročam: Naše obna- 
šanje bodi vselej v čast Njemu, kateri nas je poklical! 


2. Bogu dostojne naj bodo svete hiše božje, 
čiste in nikar obnošene ali raztrgane posvečene obleke. 


1 Zbor Trid. seja 22. 

Hiša božja naj bode vredna Njega, ki v njej prebiva. Oj 
kako žalostno bi bilo,.poleg lepih župnijskih poslopij gledati 
cerkev podirajočo se; v prebivališčih vernikov lepe obleke, 
v hiši božji pa pajčevina; mladeniči in dekleta gizdajoči se 
z dragocenim lišpom, duhovniki pred altarjem pa odeti z 
zamazano opravo; prstani in žlahtni kameni na rokah po- 
svetnjakov, darovališča svetnikov pa podrtine, stoječa bolj 
v zasmeh kakor v počeščenje! Vaši pozornosti naj bodo pri- 
poročene tudi kapelice in križi ob cestah in potih postav- 
ljeni, da ne bodo mimogredočim več v gnus in pohujšanje, 
kakor v pobožno spodbudo. Gospodar se spozna po ugledu 
svoje hiše, dušni pastir pa neredko iz stanja cerkvij njemu 
izročenih. ,Gospod,ljubil sem lepoto tvoje hiše", 
ta beseda psalmistova naj odmeva vedno v našem ušesu in 
naj se ponavlja pri nas po gorečnosti, katero gojimo za hišo 
božjo, da bo tisti, ki se je povrnil v hišo svojega Očeta, 
kjer je veliko prebivališč, nam za betev naše gorečnosti od- 
kazal stanovanje za leta večnosti. 

3. Da se bode poveličevalo božje ime, bodi naši skrbi 
priporočeno zvesto obhajanje svetih nedelj in osta- 
lih praznikov. (Oh gorje! kam smo zašli v tej zadevi 
dan današnji! Mnogo rokodelcev opravlja ob dnevih Go- 
spodovih svoj posel z večjo marljivostjo kakor navadno, in 
njih pomočniki ter učenci, z delom preobloženi, zanemarjajo 
sveto službo božjo, ker jih nikdo ne opominja. Predpoldnem 
služijo mamonu (dobičku), popoldne in še naslednji dan 
opravljajo daritve nečiste drugim grdim malikom. Trgovci 
se ob takih dnevih brez vsake sile kakor ob sejmih shajajo, 
in tako postane znano cerkvovanje prav pogosto košata za- 
lega raznih hudobij; tega pa ti ljudje nič ne premislijo, da 
je Gospod prodajalce. in kupčevalce iz templja spodil in 
mize menjalcev prevrgel. Drugi in to še taki, ki si radi 
prisvajajo temeljitejšo omiko, udeležujejo se ob svetih dnevih 
hrupečih lovov in se ne zmenijo za to, da kakor sami, 
tako njih pomočniki ostajajo brez vse službe božje. V oz- 
niki ne privoščijo ni sebi, ni konju, tistega počitka, kate- 
rega je odločil Gospod rekoč: ,,Sedmi dan je dan sobote, to 
je počitka, Gospoda tvojega Boga. Ne boš ta dan opravljal 
nobenega dela, ne ti, ne tvoj sin, ne hči, ne hlapec, ne dekla, 
ne vol, ne osel, ne nobena tvojih živalij, ne tujec, ki je zno- 
traj tvojih dverij. Naj počiva hlapec tvoj in dekla tvoja, 
kakor ti sam!" ! Vsake vrste ljudje preobračajo dneve, odlo- 

1 Devt. 5, 14. 

čene k zveličanju duše, ali s pijančevanjem, ali s hrume- 
čimi igrami, ali s plesom, ali s hlapčevskim delom — sebi 
v pogubo. 

Bratje preljubljeni! naj nas nikar ne moti tisto tola- 
žilo, da smo zadostili svoji službi, če kličemo rekoč: ,,Po- 
guba iz tebe, Izrael !'' roke pa križem držimo ter smo kakor 
mutasti psi, ki ne znajo lajati. Marveč ,,vpij in ne odjenjaj! 
Kakor trobenta povzdiguj svoj glas in naštevaj mojemu ljud- 
stvu njegova hudodelstva, in hiši Jakobovi njene pregrehe",! 
»Če je dvanajst možev (apostolov) okvasilo vesoljni svet, 
kako bi mi, ki nas je toliko, ne zamogli poboljšati teh, ki 
so preostali, ko bi vender morali zadoščevati tisoč svetovom! 
Ali je mar svet zdaj hudobnejši? je milost manjša? mar 
nam manjka učenosti ali moči? Recimo pravo: gorečnosti 
tiste, ki je navdihovala dvanajstorico, pri mnogih najti ni!" 
(Sv. Krizostom.) Bratje! ki ste varihi svetišča božjega in po- 
stavljeni stražniki Gospodovega vinograda, s sveto goreč- 
nostjo si prizadevajmo, kolikor koli nam je možno, da bode 
posvečevano ime Gospodovo. 'To je prva zahteva, katero 
Vam polagam na srce, da bodemo vredni namestniki Tistega, 
katerega je gorečnost za svojo hišo razjedala, če tudi je 
na-nj padalo zasramovanje zmerjalcev. 


Il. 


Vse... k zveličanju duš! in to: 
a) naše lastne duše. 

Kdor Boga ljubi, ljubi tudi dušo svojo, ki je po božji 
podobi vstvarjena; in kdor si prizadeva za poveličevanje 
božjega imena, ne more zanemarjati skrbi za svoje večno 
zveličanje, marveč negoval je bode: 


1. z vednostjo. Vzemi solncu svetlobo, vzemi du- 
hovniku vednost, enaka si bodeta. ,,Ker si ti zavrgel ved- 
nost, zavrgel bodem jaz tebe, da mi ne boš opravljal du- 
hovništva"', pravi Gospod. Duhovnik bodi razsvetljen v 
vednosti božji, bodi izkušen tudi v znanostih posvetnih, da 
bo zamogel biti vodnik čredi svoji, in da ne bode slepec 
slepca vodil. Božje razodetje naj bo solnce naši vednosti, 
modrost naša kakor luna, ki od solnca prejema svojo luč. 
Da, razum svoj bistrimo si z zvesto službo božjo in bodimo 
razumniki prosvetljeni z vednostjo zveličanja in v tej od 
dne do dne napredujmo! Kolike hvale vredna je torej na- 

redba mojega slavnega prednika Frančiška Ksaverija, po ka- 
teri je bogoslovskim vedam z vsakoletnimi nalogami odka- 
zal širno polje — naredba, katere presladki sad leto za 
letom okušati bodi tudi meni dovoljeno. Na delo torej, 
bratje, da tega, kar se Vam priporoča k lastnemu pridu, 
- ne bodete spolnjevali prisiljeni, marveč prostovoljno, da bode 
tako od leta do leta lepše razevetala se vednost zveličav- 
nega znanja. ,Duhovnik, ki vedno premišljuje sv. pismo 
ter ga spolnjuje, bode popoln; če pa ga začne zanemarjati, 
izgubil bode svojo čast." (Sv. Krizostom.) 

9. Toda, kakor spričuje sv. Bernard, vednost brez 
ljubezni napihuje, ljubezen brez vednosti lehko zaide, in 
le vednost z ljubeznijo zedinjena sad rodi. Zatorej, da 
bomo prav skrbeli za svoje zveličanje, bodi ljubezen kore- 
nina in podlaga našega življenja, ljubezen, ki vse čednosti 
v sebi združuje in nas Bogu in ljudem omiluje. Prizade- 
vajmo si torej za ljubo pohlevnost v besedi, v noši in 
v življenju. Nihče naj se zavoljo svojih del ne povzdiguje ; 
saj vemo, da smo nevredni hlapci, ki smo le to storili, kar 
nam je bilo storiti dolžnost. Nihče naj si ne prikriva svo- 
jih slabostij, ker tudi pravičnik sedemkrat pade. In ne tisti, 
kateri se sam hvali, je potrjen, marveč kogar Bog hvali.! 

Skrbimo, da si ohranimo dobro ime svoje ne- 
oskrunjeno, srce čisto, življenje nedolžno pred Bogom, ki 
pregleduje tudi najbolj temno noč, in vpričo ljudij, katerim 
bodi ravnilo življenja naše življenje. Sv. Jeronim namreč 
spričuje, da se kakor po blatu vlačimo, če čistosti pri nas 
najti ni. Izogibljujmo se torej sumljivih hiš, preprijazne 
ženske tovaršije, iger prepovedanih, plesov, gledališč, hrup- 
nih lovov! 

Proč od nas grdo službovanje zaradi ostudnega 
skopuštva; proč vsako pregrešno prejemanje darov; proč 
vsako neprimerno izvijanje dohodkov naše službe ali pa 
cerkve; daleč proč vsaka zloraba dobrovoljne naklonjenosti 
naših župljanov nasproti duhovništvu in snažnosti svete 
hiše božje, kakor da bi želeli pomnoževati si lastno premo- 
ženje! Otrplo srce duhovnika, udanega skopuštvu, je svetu 
v pohujšanje, in karkoli si tudi tak skopuh prizadeva, njega 
zlobnost je znana daleč okrog. | 

Odlična bodi naša gostoljubnost do tujcev, ubož- 
cem bodimo dobrotniki, in z lastnim krepkim zgledom po- 

spešujmo pobožne ustanove v prid cerkvam, šolam in dru- 
gim dobrodelnim napravam. "ega, kar preostaja našim 
lastnim potrebščinam, naj nikar ne požira golt, ali prazna, 
nečimerna potrata. Bratje preljubljeni! nikar ne obtežujte 
svojih sre s pijanostjo, s požrešnostjo in s skrbmi posvet- 
nega življenja — vino in pa ženske spravile so že modre 
može v propad! 

Povsod v naši hiši naj se vidi red pri vsakdanjih 
opravilih. VYWsakdo izmed nas bodi gospodar pri svoji hiši, 
in v pekel naj se pogrezne ošabno zapovedovanje ženske 
služabnice, ki bi htela neznosno gospodovati nad gospodar- 
jem in pomočniki njegovimi, ter ga s tem pripravljati ob 
dobri sloves. Zakaj kdor svoji lastni hiši vodnik biti ne 
ve, kako bo skrbel za cerkev božjo?! 

Neznano nam bodi vsako hlepenje po častnih 
službah in želja povzdigovati se na vedno višje stopnje! 
Nikdar si ne iščimo boljših služeb in odličnejših dostojan- 
stev za plačilo; ker tisti, ki menijo, da so popolnoma za- 
dostili svoji dolžnosti, prejeli so svoje plačilo v svojem vi- 
sokem domišljevanju. ln ko bi po raznih potih častiželj- 
nosti dosegli take više službe, ne bodo nam nikdar k pridu, 
marveč le v pogubo. Karkoli pa smo prejeli s pohlevnimi 
prošnjami k množitvi svojega haska, spoznavajmo vse kot 
nezaslužen dar dobrotljivega Boga, kateri nam nalaga dolžnost, 
toliko vrednejšim skazovati se plačila — danega nam že napred. 
Ne govorite: take in tolike so doslej že moje zasluge; am- 
pak skrbno se rajši izprašujte, ali ste sposobni spolnjevati 
dolžnost združeno s službo, za katero prosite. V spominu 
imejmo besedo sv. Gregorija, ki je dejal: ,Kedar se 
povekšujejo darovi, povekšuje se tudi odgovornost za-nje." 
Zatorej je potrebno, da si toliko bolj ponižen in Bogu zvesto 
služiti pripravljen, kolikor večja odgovornost ko veš, da te 
čaka na sodbi. 

»Ni resnice pri tistih, kateri menijo, da se s pobož- 
nostjo dobiček dela. Velik dobiček pa je pobožnost z za- 
dovoljnostjo. Nič namreč nismo prinesli na ta svet; go- 
tovo je, da tudi odnesti ničesa ne moremo. Ako pa imamo 
živež in obleko, bodimo s tem zadovoljni. Zakaj kateri ho- 
čejo obogateti, padejo v skušnjavo in v zadrgo hudičevo in 
v veliko nepridnih in škodljivih želj, katere potopijo člo- 
veka v konec in pogubljenje. Korenina vsega hudega nam- 

reč je lakomnost; in nekateri, ki so po nji hrepeneli, so 
zašli od vere in se zapletli v velike nadloge. Ti pa, o člo- 
vek božji! beži pred vsem tem; drži se pravice, pobožnosti, 
vere, ljubezni, potrpežljivosti, krotkosti !"! 

Naj bi se kedaj smelo reči tudi o nas, kakor o sv. 
Martinu Turonskem škofu: ,, Martin, ubožen in ponižen, gre 
v nebesa bogat!" Vselej si torej skrbimo za angeljsko čistost, 
za gorečnost serafimsko, za napredek v čednosti; nevarnih 
in dvomljivih ukov ne poslušajmo; nikdar skopi, nečisti, 
nezmerni, grdega dobička željni ne bodimo; marveč po- 
božni, neomadeževani, trezni, neoskrunjeni, odločeni od greš- 
nikov, v nebesih prebivajoči; nikomur ne dajajmo pohuj- 
šanja, da se naša služba ne bode zaničevala, marveč v vseh 
rečeh se izkazujmo kot služabnike božje! 


8. Luč ugasne, če nima goriva; tudi čednost obne- 
more, če nima hrane pobožnih vaj. Bratje, iz globo- 
čine srca Vas zarotim, molite, molite pogosto in radi, kakor 
je Gospod zapovedal moliti. Molitev bodi Vašemu duhu 
odpočitek. Riba brez vode konec vzame, duhovnik brez 
molitve boleha. Oh, oblak brez deža, suho drevo, kateremu 
Bog blagoslova ni podelil — to je duhovnik, ki molitev za- 
nemarja. Rahločutne vesti bodimo v opravljanju vsakdanjih 
duhovnih ur, in kar največ moči, bodimo hvaležni naši 
blagovoljni materi cerkvi, katera je nam, svojim sinovom, 
v roke podala knjigo, ki nas poučuje in ob enem opominja, 
naj molitve svoje opravljamo združeni s svetniki nebeškimi 
in tolikokrat na dan otresemo posvetni prah, ter se po- 
vzdigujemo k Bogu in njemu darujemo daritev hvale, ze- 
dinjeni z vsemi mašniki, kolikor se jih šteje okrog po ši- 
rokem svetu. Obnovimo starodavno navado cerkveno in 
molimo duhovne molitve skupno: župniki s svojimi po- 
močniki, prijatelji se obiskujoči; ,kjer sta namreč dva ali 
so trije zbrani v mojemu imenu", veli Jezus, ,tam sem jaz 
sredi med njimi". Preljubljeni bratje! hvalite Gospoda z 
menoj in povišujmo njegovo sv. ime, in Gospod nam bode 
podvojil darove svoje, kakor je storil sv. Antonu in sv. 
Pavlu, puščavnikoma. V občestvu svetnikov naj ima vera 
naša svojo krepost, čednost naša svojo podporo. Ne sra- 
mujte se, glasno moliti pred jedjo in po jedi; kar 
namreč vernikom na srce polagamo, ali nismo dolžni tega 
sami prvi spolnjevati? Blagor čredi, ki je našla pastirja, 


1 |]. Tim. 6, 5—11. — " IL. Kor. 6, 3—4. 

kateri moliti zna, ki ume besedo Gospodovo: , Prosite in 
dalo se vam bode; iščite in našli bodete; trkajte, in od- 
prlo se vam bo". Molitev se povzdiguje k nebesom gor, 
božje usmiljenje pa prihaja dol! 

Molitev pa ne bo našla pravega tiru in ne bo imela 
potrebne hrane niti stalne podpore brez tovaršice svoje — 
brez sv. premišljevanja! O žalost! vzdihovaje prašam, 
zakaj da je neki to sv. opravilo tolikim duhovnikom skoraj 
da popolnoma neznano, in to celo takim, ki so bistre glave? 
In vender bi morali šteti med izgubljeni čas sleherni dan, 
o katerem nismo vsaj četrt ure opravljali sv. premišljevanja! 
Na perutih molitve in premišljevanja povzdiguje se duh naš 
nad zrakove k Očetu, ki prebiva v luči nepristopni. In dasi 
se dozdevajo take peruti težke ljudem pogreznjenim v ze- 
meljskem sopuhu, vender so prijeten in potreben počitek 
naši duši. 

Ali ni potrebno tudi nam, da zajemamo iz studencev 
Zveličarjevih in iščemo milosti v sedmerem izvirku sv. za- 
kramentov? Ali ni tudi nam potrebno očiščevanje naše 
vesti v sv. pokori? Zaupam, da ga ni v preljubljenem 
duhovenstvu moje škofije, ki bi bil tako daleč zabredel, da 
bi še tedaj opuščal sv. pokoro, kedar mu vest, očita veliki 
greh — pokoro, ki je druga deska-rešnica, če se nam je 
ladija razbila. Grozno bi bilo, opravljati najsvetejšo službo, 
pri altarju božjem neomadeževano daritev darovati brez 
milosti božje, kot sužnik pekla — drugim v spodbudo in 
zveličanje, sebi pa v pogubo! In da se rahločutnost vesti 
povekšuje, da iščemo odpuščanja tudi malih grehov, oprav- 
ljajmo sv. spoved, če že ne vsak teden, vsaj gotovo vsak 
mesec, in to tako, da si skrbno prizadevamo, da nam bode 
vsaka spoved stopinja bliže nebes. 

Z neoskrunjenimi rokami in s čistim srcem, kolikor 
največ mogoče, opravljajmo Bogu dan na dan daritev sv. 
maše, ne zavoljo grdega dobička, marveč k časti in spravi 
božjega veličanstva, k časti svetnikom nebeškim, k zveli- 
čanju duš, tistih, katere se v trpljenju čistijo, kakor tistih, 
ki se na zemlji vojskujejo. Nikdar ne pozabimo vzvišenega 
namena te sv. daritve; nikdar naj ne stopa k altarju vse- 
vedočega Boga z nami raztresenost duha, katera bi nam od- 
našala zveličavni sad; nihče izmed nas naj ne išče dopa- 
denja sveta z nedostojnim vedenjem, ali s preveliko naglostjo 
pri tej božji službi! Sredniki smo med Bogom in med 
ljudmi, opravljajoči daritev sprave. , Človek torej naj presodi 

sam sebe in potem naj je od tega kruha in naj pije iz 
keliha, da ne bode jedel in pil sebi obsodbe zato, ker ne 
razločuje telesa Gospodovega." . 

Ob vseh svetih dnevih in še drugače pogosto pridi- 
gujemo vernikom besedo zveličanja; kdo jo pa naj nam 
oznanjuje? Kako moder je torej duhovnik, ki si išče pri- 
jatelja, da mu z živo besedo in s sveto gorečnostjo v bra- 
tovski ljubezni na samem razlaga, kar mu je k zveličanju 
potrebno ! Poiščimo si tudi mi vsako leto takov počitek 
in oddihljaj naši duši, kje v samoti samostanski, ali 
v kakem svetem zavodu, ali vsaj pri pobožnem prijatelju, 
kateremu je služba božja kraljevanje; tako, da nekoliko dnij 
sami sebe premišljujemo in z duhovnim vodnikom težo svo- 
jih skrbij Bogu izročamo, o tem, kar nam je najbolj nujno 
potrebno, resno preudarjamo, vest svojo očistimo, ter si 
novih močij za dušno pastirovanje nabiramo. 'Takošne du- 
hovne vaje ne bodo le nam samim na korist, ampak še 
tudi našim čredam. Bratje, poskusite in poglejte — Bog 
mi je priča, da ne lažem, če rečem , tudi Vi bodete veseli 
vzkliknili: o blažena samota, ti sama si prava blaženost! — 
če bodete sladkost takih vaj okusili, ne prisiljeni, marveč 
radovoljno, ne da bi se komu prikupiti želeli, marveč da iz 
resničnega srca Boga iščete. Z božjo pomočjo prizadeval si 
bodem, da vsako leto vse tiste zberem, kateri bodo na va- 
bilo (ne na zapoved!) škofa svojega poslušali, da se prija- 
teljski pogovorimo o vsem tem, kar bi utegnilo nam in na- 
šincem biti v korist, da ne bomo, ko drugim pridigujemo, 
pa sami zavrženi. 


HI. 
Vse... k zveličanju duš! in to: 
h) duš naših bližnjih. 

Ob strašnem dnevu sodbe treba bode račun dajati ne 
samo o tem, kako smo skrbeli za svoje, marveč tudi o tem, 
s kakošno gorečnostjo da smo skrbeli za zveličanje duš 
naših bližnjih nam izročenih. Zatorej da bomo njih duše, 
odrešene s predragoceno krvjo Jezusa Kristusa, privedli v 
večno zveličanje, treba je resno premisliti naložene nam 
dolžnosti. Kaj pa nam je storiti, da te dolžnosti spolnimo, 
tako da bo gorel v njihovih srcih tisti ogenj, katerega je 
prinesel Jezus na zemljo? 


Skrbeti nam je: 

1. za oznanjevanje božje besede. Lomite ve- 
selo kruh nebeški gladnemu ljudstvu vsako nedeljo, vsak 
praznik z razlaganjem sv. evangeljev, s svetimi govori, S 
popoldanskimi krščanskimi nauki, da lačnim nikdar ne bode 
manjkalo pripravne hrane, njihovim potrebam primerne. 
Tudi otrokom radi podajajte sladko mleko Jezusovih 
naukov; mleka namreč jim je treba, ne še težkih jedij. V 
šoli in v cerkvi in kjerkoli na nje zadenete, ponujajte jim 
duhovno hrano Kristusovega nauka. Njih je nebeško kra- 
ljestvo! Da pa bodo resnično postali državljani tega kra- 
ljestva, to bodi Vaša skrb jih uriti, tako namreč, da bodo, 
kar so se naučili, tudi v dejanju razodevali. Cerkev, katero 
je Kristus ustanovil, naj bi nas veter različnih ukov ne pre- 
metaval, ona je mati in odgojiteljica vseh živih; in šola 
bode le ondod zaželjeni sad prinašala ter se pred vsemi 
ljudmi kot od Boga blagoslovljena ustanova razkazovala, 
kjer jo cerkev "goji in neguje, kjer je čista in neoskrunjena 
vera podlaga in središče vsega, kar se v šoli uči. Če dušni 
pastir šolo kakor punčico svojega očesa blaguje, potem bode 
cvetel in zorel nebeški sad čednosti in znanja. Zatorej, pre- 
ljubljeni bratje! bodi Vam vselej Vaša šola draga in ljuba 
kakor Vaše lastno oko, in kakor je bil Gospod Jezus vedno 
obdan od svojih učencev, tako naj bodo tudi Vam Vaši 
učenci venec, s katerim se radi venčajte, krdelo, ki Vas naj 
povsod spremlja. Vaši nauki naj bodo zdrava, tečna jed, 
katero zajemate iz verske zaloge, sad truda in premišlje- 
vanja, a ne sodrga skrpanih mislij, v katerih bi bila to Vaša 
edina zasluga, da ste jih le površno okusili, na pamet se 
jih naučili in z jezikom svojim tako rekoč ljudstvu le samo 
prodali. Spominjajte se radi besed sv. Pavla do Timoteja, 
ki tudi Vas zadevajo in ki so tudi v naši dobi popolnoma 
umestne: ,Zarotim te pred Bogom in Jezusom Kristusom, 
pri njegovem prihodu in pri njegovem kraljestvu: oznanjuj 
besedo, ne jenjaj, bodi si priložno ali nepriložno; prepričuj, 
prosi, svari z vsem potrpljenjem in ukom. Zakaj prišel bo 
čas, ko zdravega nauka ne bodo trpeli, temveč si bodo po 
svojih željah izbirali učenike, kateri ušesa žgečejo; in bodo 
od resnice ušesa odvračali, pa se k basnim obračali. Ti pa 
čuj, vse pretrpi, opravljaj delo evangelista, spolnjuj svojo 
službo, bodi trezen." ! 

Kakor zidovje, na trdno skalo postavljeno, upirajte se 
valovom splošne popačenosti, vsled katere vera ugasuje, ker 

! JI. Tim. 4, 1—5. 

se vzdigujejo iz nečistih sre črne megle, katere luč razuma 
zakrivajo, da, celo ugasujejo, tako da se resnica, na kateri 
vera sloni, komaj da še vidi. Preudarite grožnjo Gospo- 
dovo: ,Moja roka bo nad preroki, ki prazne reči vidijo in 
laž prerokujejo . . . zato ker so moje ljudstvo zapeljevali 
rekoč: »Mir, in ga ni miru«<; in on je steno zidal, ti pa 
so jo ometavali z malto brez slame . . . Gorje njim, kateri 
šivajo blazine pod komolce vsake roke in narejajo ljudem 
vsake starosti podglavšnice za lovitev duš .. ."! Tudi mi 
ne bomo ušli šibi božje jeze, če se popačenosti ne ustav- 
ljamo ter razpokline le samo zamazujemo. Nikar vender ne 
pozabite, da ste postavljeni za zdravnike, katerim gre, bolnim 
dušam in pod težo bridkostij vzdihujočim dajati zdravila, in 
spoznajte, da ste zato izvoljeni, naj bi kot usmiljeni sama- 
ritanje rane ne samo človeškega rodu nego tudi posamez- 
nikom celili. 


9. Izročeno Vam čredo ne samo da bi jo pasli z božjo 
besedo, ampak oskrbljujte in nasičujte jo s tem, da jo vo- 
dite k čistemu studencu posvečujoče milosti, s skrbno in 
primerno delitvijo sv. zakramentov. Opominjajte 
mlačneže, zbujajte v grešnem spanju zadremane in priza- 
devajte si za njih popolno spreobrnitev s tem, da jih v 
ljubezni sv. Janeza nazaj spravljate k Jezusu, in po njem, 
ki je srednik med Bogom in človeštvom, k Očetu. Varujmo 
se, kolikor največ moči se varujmo tiste strogosti, ki 
zmočencev ne vodi nazaj, ampak jih celo odvračuje od lju- 
beznivega Očeta, in ki boječnost zbujene vesti v obup goni. 
Sv. Krizostom nas uči, da se ne spodobi, da bi mi, ki smo 
le služabniki, bolj ostri bili, ko je Gospod sam, kateri noče 
smrti grešnikove, temveč želi, naj bi se spreobrnil in ži- 
vel. Pa ravno tako skrbno se varujmo tiste lehkomišljene 
popustljivosti , ki največje pregrehe mirno požira, grešnika 
ne ozdravlja, in tako duše v spovedi zmešane takorekoč na 
lastnih ramah v pekel nosi. Nikar ne zabite, da smo de- 
liveci božjih skrivnostij; tukaj pri delivcih pa se išče, da je 
kdo zvest najden." Naj nikar spokorniki ne čakajo na nas, 
marveč mi jih pričakujmo, ne le samo enkrat. v letu, am- 
pak vsak čas, vsak dan, vedno pripravljeni dušnim potrebam 
postreči. Bolnik obupuje o svojem ozdravljenju, če zdrav- 
nika ne najde, ali če je primoran predolgo na-nj čakati. 
Kaj bomo mar mi menj skrbni pri ozdravljanju bolnih duš, 


1 Eceh. 13, 9. 10. 18. — ? I. Kor. 4, 1—2. 

kakor zdravniki pri ozdravljanju teles? ,Izberite mi dobrih 
spovednikov na pomoč in spreobrnil bodem svet." To željo 
moža, v dušnem pastirstvu veleizkušenega, ponavljam in 
Vas prosim, častiti bratje! bodite moji pomočniki! 'Toda 
kaj bi prosil? celo gotovo zaupam, da bodete poslušali moj 
glas, moje prošnje spolnjevali, da! še dosti več storili. 

Posebni čudež božje ljubezni je najsvetejši zakra- 
ment altarja, ki nas zavezuje, naj tudi ljubimo Boga 
in si med seboj ohranimo vedno ljubezen. V ponižnem 
tabernakeljnu prebiva Gospod in ponavlja svoje besede: 
»Glejte, jaz sem pri vas vse dni do konca sveta!" Zatega- 
voljo čujte in skrbite, da bodo verniki pogosto prihajali k 
sveti mizi Gospodovi; zvesto jih pripravljajte, nujno opo- 
minjaje, pa tudi milo vabite z besedami Kristusovimi: 
» Pridite k meni vsi, ki se trudite in ste obloženi, in jaz 
vas bodem okrepčal." Vedno ohranite v spominu besede 
Gospodove: ,Jaz sem vinska trta, vi ste mladike; brez mene 
ne morete ničesa storiti .. . kdor je moje meso in pije 
mojo kri, ostane v meni, in jaz v njem" ..... in tako bo- 
dete pravi prijatelji in pospeševalci pogostega obhajila, pre- 
pričani, da po meri sv. obhajil se pri ljudeh neredko lehko 
sodi na ravnilo življenja. 

Zarotujem Vas pri ljubezni, po kateri Jezus gnan v 
tem zakramentu resnično, gotovo in bistveno pričujoč med 
nami ostaja: pripravljajte nedolžno mladino z največjo paz- 
ljivostjo k prvemu sv. obhajilu, ter ga obhajajte s pri- 
merno slovesnostjo, da si bodo mladostna srca ohranila na 
njo neizbrisljivi spomin. Prvo obhajilo je kakor zarja res- 
nično pobožnega in krščanskega življenja. Učite mladež lju- 
bezni do Jezusa, da je ne ujame svet v zanke svoje ljubezni! 

Ni mi neznano, da nekateri ljudje tudi najsvetejše reči 
včasi zlorabijo, in da so boječe ter pretenkovestne 
duše pastirju dostikrat nadležne, in da s prepogostimi ob- 
hajili vernikom pohujšanje dajejo, če ni njih življenje vselej 
tako, kakoršno bi zavoljo teh svetih vaj biti moralo. Vem 
pa tudi, da takih je med vernim ljudstvom le majhen del, 
in da vender še niso najslabši ti ljudje. Nikar jih ne od- 
vračujte, rajši jih modro vodite na pravo pot, saj ste slu- 
žabniki dobri in zvesti, ki Vas je postavil Gospod črez svojo 
družino, da ji delite živeža v primernem času. Ne obso- 
jujte prenaglo gorečnosti tovariša, kateri se ne ravna slepo 
po stari ne ravno vselej hvalevredni navadi, ali da bi so- 
vražili njega, do katerega ima verno ljudstvo večje zaupanje. 

Različni so namreč darovi, in sveti Duh jih deli, kakor se 
njemu dopada; rajši se radujmo, če se božje ime pove- 
ličuje. Zato se radi posvetujte med seboj o vsem tem, kar 
zadeva dušno pastirovanje, in nikar se trdovratno ne držite 
navad, katere niso vernikom v spodbudo; vender pa tudi 
vselej modro ravnajte, kedar kaj novega in nenavadnega 
začenjate, namreč da dobro presodite duhove, so li od Boga. 
Ne govorite s Farizeji: ,ves svet dirja za njim, kaj nam je 
storiti ?" velikoveč veselite se, da se Jezus Kristus hvali! 
Pa tudi med verniki strankarij nikar ne trpite, da se ne 
bode reklo: ,Jaz sem Pavlov; jaz pa Apolov; jaz pa Kefov".! 
Saj smo vsi udje enega telesa, čegar glava je Kristus! 

8. Z izvanredno previdnostjo pospešujte bratov- 
ščine, ustanovljene v podporo čednosti, ki so od cerkve 
potrjene in od posvetne oblasti dovoljene; one so evetovi, 
prirasli iz suhe zemlje, in potrebujejo modrega negovanja 
od strani dušnega pastirja. Mar se ne pravi to vernike be- 
gati, če naslednik bratovščino za nepotrebno in škodljivo 
proglaša, katero je njegov prednik priporočal in z vso go- 
rečnostjo gojil? Nenavadnim hudobijam se je ustavljati z 
nenavadnimi pripomočki, in posebnim potrebščinam je lju- 
bezniva mati cerkev vselej rada tudi s posebnimi sredstvi 
ustrezala ter jih priporočala z obilno podelitvijo zakladov 
milosti. Kar pa priporoča cerkev, ki jo vodi sv. Duh, bomo 
li mi to grajali in kakor neporedni sinovi zanemarjali? 
Modro se torej teh pripomočkov poslužujmo, pa se tudi 
skrbno varujmo, da ne bi kje tega, kar je le sredstvo k čed- 
nosti, že za čednost samo šteli, in da se ne bi preveč za- 
našali na svoje zveličanje, če se takih sredstev poslužujemo, 
ali pa da bi celo še vernike v tako zmoto zapeljevali. 

Z vso mogočo pazljivostjo se ustavljajte krivim na- 
božnim vajam in praznovernim molitvam, ka- 
tere je sovražnik človeštva kot ljuliko med pšenico zatrosil, 
da pobožne duše najprvo s preveliko zaupljivostjo oslepi, 
potem pa jih v vrtinec groznih dvomov in v propad obupa 
potopi. — Po združenih močeh rastejo velike reči, in pri- 
rojena je človeškemu srcu želja, pobožnosti ne v globino 
duše zakrivati, marveč ogenj, ki znotraj gori, na zvunaj ka- 
zati s tem, da se tistim pridružuje, katere napolnjuje enaka 
gorečnost. Ko bi vernemu ljudstvu take od sv. cerkve po- 
trjene bratovščine prepovedovali, snovali si bodo druge, ne- 

dovoljene in tajne, ter ogoljufali se s krivim denarjem, ki 
ga na tem potu najdejo. ,Umetnost vseh umetnostij je 
vodstvo duš", uči sv. Gregorij. 

Zatorej le skrbno premišljujte, kaj da bi se vernrmno- 
žici, kaj našemu času prilegalo in koristilo, da zadoščujemo 
potrebščinam. Kolika nevarnost vender je to, če pastir ne 
najde paše, če vodnik ne ve pota, če namestnik ne pozna 
volje Gospodove! (Sv. Bernard.) Kolika sreča za našo ško- 
fijo je to, da v njej skoro da nič ni drugovercev med pravo- 
vernim ljudstvom, in srčno hvaležni moramo biti predo- 
brotljivemu Bogu ne samo v molitvah, marveč tudi z ne- 
minljivim trudom, da si ohranimo izročeni nam zaklad sv. 
vere, da se ne bode kedaj o nas rekalo: ,Ko so ljudje 
spali, prišel je sovražnik in je prisejal ljulike med pšenico 
in je odšel." | 

Prekoristna naredba naših prednikov, tako imenovano 
velikonočno izpraševanje, se povsod med nami iz- 
vršuje, in daje dušnemu pastirju obilno priložnosti, vernike 
svoje po spolu, po starosti, po stanu ločene poslušati, po- 
samezne med njimi natančneje spoznavati, dušne potrebe 
zasledovati, ter vsaj enkrat v letu posebič se pogovar- 
jati o takih stvareh, o katerih na pričižnici govoriti bi bilo 
nemodro ali celo škodljivo. Prosim Vas, ljubljeni bratje 
v Gospodu! nikar ne zametujte prežlahtnega sadu te na- 
redbe, da bi morda le površno to opravljali, ali le naj- 
nižjega stanu ljudi k temu izpraševanju silili, ali ga kot 
preveliko sitnobo več tednov trajajočo zanemarjali. Pomislite 
na dobiček, katerega si lehko s tem talentom pridobite. 

Čvetero petletij je blizu minilo, odkar so se tako zvane 
nedeljske šole v naši škofiji začele; njih izvrstni uspeh 
— Bogu bodi hvala! — je, da mladeniči in dekleta, ki bi 
bili sicer ostali brez pouka, ali ki zavoljo daljave šole obis- 
kovati niso dolžni, ne samo da so v naukih Jezusovih na- 
tančno poučeni, ampak da so se, kolikor treba, tudi branju 
in pisanju privadili; ob enem odvzela se jim je nevarnost 
lenuštva ter so se po modrem šolanju v raznih koristnih 
rečeh izurili. Da smo tem šolam hvalo dolžni za vsestran- 
sko izomiko našega ljudstva — kdo bi to tajil, če je hotel 
opaževati trud dušnih pastirjev in sad, ki je nastal iz teh 
šol v preteku let? "To so talenti nam izročeni, ne da bi 
jih zakopavali, marveč da si z njimi pridobivamo najobilnejših 
obrestij, da bomo enkrat, ker smo bili v malem zvesti, črez 
veliko postavljeni. Vem sicer, da je to teža dneva in vro- 

čina; z lastnimi očmi sem gledal, koliko so si prizadevali, 
kolikanj se trudili mnogi izmed Vas, goreči v Gospodu; 
prav dobro vem, da so nekateri obed svoj odložili do ve- 
čerje, naj bi lomili kruh lačnim in pouka dajali željnim. Z 
Vami vred se nisem branil tega truda, pa sem tudi okusil 
sad najslajšega veselja, s katerim je Gospod obilno blago- 
slovil naše delo. Delajte torej, dokler je dan, in če ti delo 
mrzi, poglej na plačilo! 

Ko se je raznesel po naših krajih glas, da je preuzvi- 
šeni nadškof solnograški vsled posebne pravice, katero ima, 
osiročeni škofiji lavantinski izvolil za pastirja rojaka do- 
mačina, radovali ste se, častiti bratje! dobro vedoči, da 
tako imenovanje izmed Vaše sredine služi Vam vsem v čast, 
in slišala se je beseda: Z združenimi močmi treba nam 
bode si prizadevati, da opravičimo to zaupanje od preslav- 
nega imenovatelja skazano naši škofiji, in da se mu črez vse 
hvaležne skazujemo za odlično skrb, katero ima za naše 
zveličanje. Na delo torej! storimo kolikor je na nas, da 
bomo v dejanju izpolnili, kar smo z besedo obljubili. Zato 
Vas prosim, podpirajte me, ki me je Bog povzdignil, s svo- 
jimi molitvami, s svojim trudom, s svojo pokornostjo, z 
deli dejanske ljubezni, da se ne bode vaše veselje v žalost 
izpremenilo, in da nam ne bo treba s težkim srcem pri- 
poznati, da svojih obljub držali nismo. s 

Vas tedaj, najvelečastnejši korarji stolne cer- 
kve, ki ste starešinstvo škofa in njegova krona, Vas prosim, 
podpirajte predstojnika svojega z modrim nasvetovanjem ter < 
z izdatno pomočjo. Bodite škofu kakor usta in pero; podslan- 
jajte mu roke, kakor nekdaj Aron in Ur Mojzesu, da mu do 
solnčnega zahoda ne otrpnejo, dokler se bojuje ljudstvo božje! 

Vi prečastni dekani in šolski nadzorniki, bodite 
škofu svojemu oko in desnica! Pazite, da se bode vse go- 
dilo k spodbudi ljudstva in po določenem redu! Čujte, ki 
ste postavljeni za stražnike v vinogradu (Grospodovem, in 
kolikorkoli se Vam da, skrbite za čast božjo in za spošto- 
vanje duhovništva! Pospešujte na vso moč vse, karkoli spo- 
znate, da bode vernemu ljudstvu v blagor! Vsako pohuj- 
šanje z največjo pazljivostjo zabranjujte, dobro vedoči opo- 
min, ki veleva: ,Krepko se ustavljaj začetku, zdravilo da 
ne bo prepozno, kedar vsled dolgih zamud otrdilo se ti je 
zlo!" Nosite silno breme, ramam mojim naloženo, z menoj; 
in naj bi vsi, ki smo težo skupaj nosili, enkrat tudi skupaj 
plačilo od Gospoda dobili! 

Vi častiti župniki in pomočniki v vinogradu 
Gospodovem, ki ste nam v podporo izvoljeni, previdno pa- 
site čredo Vam izročeno; ne prisiljeno, marveč radostno po 
božji volji; ne zaradi grdega dobička, nego veselo, ko vsak 
dan pomislite, kolike reči da Vam je Gospod zaupal, pa 
tudi kolika odgovornost da Vas čaka, kedar bo prišla sodba. 
Bratje moji predragi! opominjam Vas, ali če bi prošnja več 
izdala, prosim Vas: bodite trezni in pred vsem drugim se 
izogibljite tistih hudobij, ki so pri duhovniku najbolj odurne, 
namreč: pijančevanja, nečistosti ter igranja. Ljubite sobičke 
svoje in prebivališča svoja; naj že bo tesno ali širno, vsak 
čas ti bodi kapelica posvečena pobožnosti in učenju! Varujte 
se škodljivega pohajkovanja in dragocenega časa nikar s 
praznimi zabavami ne izgubljajte; dobro si k srcu vzemite 
besede zlatavredne knjige ,O nasledovanju Kristusovem": 
» Kolikorkrat sem bival med ljudmi, vselej sem se slabši po- 
vrnil" (v svojo celico). , Kakor po dnevu pošteno hodimo, ne 
v požrešnosti in pijanosti, ne v nečistosti in nesramnosti, ne 
v kregu in zavidnosti; ampak oblecite Gospoda Jezusa Kri- 
stusa!"! ,,Vi ste sol zemlje; če se pa sol spridi, s čem. 
se bo solila?" 

Ali bi ne smel tudi Vas pozdraviti, mladi bogo- 
slovci! novinci svete vojne duhovne — enak vrtnarju, ki 
v jutru z veselim srcem rožice svoje ogleduje? Kaj bi se 
ne smel radovati zavoljo Vas, ki ste drevesca, katera bodo 
rodila sad o svojem času? Vi ste veselje moje, Vi ste na- 
deja moja! Nikar, da bi goljufali škofa svojega, da bi bili 
podobni jabelku sodomskemu, ki je lepo sicer za oko, pa 
od znotraj vse ostudno. Zarano že se privajajte pokorščini 
in redu! ,,Blagor človeku, če nosi jarem od mladosti svoje". 
Premišljujte besedo sv. Avguština, ko se je spreobrnil iz 
zmote in dvomov: ,,Naše srce je nemirno, dokler ne najde 
pokoja v tebi, o Bog!" Zaupanja na svojo srečo ne stavite 
v častiželjnost in hlimbo, marveč v istinito pobožnost. Nikar 
ne mislite, da Vas čakajo le sami veseli dnevi; kdor za ve- 
seljem dirjati hoče, naj ne išče svetih redov, zakaj nezmot- 
ljive so besede Gospoda našega Jezusa Kristusa: ,,Ko bi bili 
iz sveta, bi svet kar je njegovo ljubil; ker pa niste iz sveta, 
ampak sem vas jaz od sveta odbral, zato vas svet sovraži." ? 
Presodite torej svoj poklic, in na vso moč si prizadevajte, 
da postanete vredni svetega poklica, v katerega ste izvoljeni. 


1 Rim. 13, 13—14. — ? Mat. 5, 14. — ? Thren. 3, 27. — Jan. 15, 19. 
94 

Ne polagajte rok na plug, pa bi se nazaj ozirali, ker taki 
niso sposobni za kraljestvo nebeško.! In ko bi med Vami 
bil kateri, ki ga vest teži, ter ne ve, ali je poklican kakor 
Aron, njega pri usmiljenju božjem prosim, naj ne odlaga, 
tolikanj važne zadeve s pomočjo modrih svetovalcev dobro 
premisliti, dvombe odgnati, da se ne bo udeležil največje 
hudobije in krivice do sebe in do drugih, in da ne bomo 
mi zavoljo vašega povišanja, pa tudi vi ne zavoljo spre- 
jema tolike službe pogubljenja, marveč le plačila vredni 
pred Bogom. 

In zdaj ne bom Vas več imenoval služabnikov, mar- 
več prijatelje svoje, ker vse veste, kar sem namenjen sto- 
riti med Vami. Vi ste moji prijatelji, če bodete spolnje- 
vali, kar Vam naročam v imenu Tistega, ki me je poslal. 
Še več bi Vam imel pisati, pa nočem na papirju in s črni- 
lom, ker zaupam, da pridem k Vam, in se bomo pogovar- 
jali od ust do ust.''? 

Ta moj pismeni pozdrav pa — priprost sicer, ker sem 
se odločil, ničesar med Vami znati, razun Jezusa in to kri- 
žanega ? — blagovoljno sprejmite, naj bi vse to, kar sem 
razlagal, bilo Bogu v čast in našim dušam v zveličanje. Mi- 
lost Gospoda našega Jezusa Kristusa in ljubezen božja in 
deležnost svetega duha bodi z Vami vsemi.? Amen. 

Pri sv. Andreju v lavantinski dolini dne 19. malega 
srpana 1846. | 


2, 0 samskem stanu kat. duhovnikov." 


xPreljubeznivi! nikar ne verujte vsakemu duhu, temuč presodite 
duhove, ali so iz Boga; zakaj veliko krivih prerokov se je po svetu raz- 
šlo. Ti so od sveta, in govorijo od sveta, zato jih svet posluša. Mi smo 
iz Boga. Kdor Boga spozna, nas posluša; kdor ni iz Boga, nas ne po- 
sluša; iz tega spoznate duha resnice in duha zmote." I. Jan. 4. 


Mirno tečejo o lepem vremenu vode po svojih žlebih, 
se v solnčnih žarkih prijazno lesketajo in peljajo blagoslov 
božji po deželi; ali kedar se o deževju vode napnejo, pre- 
derejo togotni valovi vse brege in jeze, cvetoča polja in ru- 


2 Luk. 9.—? [I. Jan. 1, 12. —" I. Kor. 2, 2. — 4 II. Kor. 13, 11. 

5 V posebnem zvežčeku izdano z naslovom: ,Prijazin list mnogo 
dušnih pastirjev Vernim Lavantinske škofije". (Z gornjim rekom |. Jan. 4. 
- na prednji strani). Natisnil Jožef Blaznik v Ljubljani. 82? 16. str. z do- 
stavkom na koncu: 4. kozoperska 1848. — Prim. tudi, kar stoji o isti 
zadevi v Slomš. zbr. sp. IV. str. 394—3297. Urednik. 

mene žetve z blatom in peskom zasujejo, ter prestrašijo 
ljudstva in dežele s smrtjo in pogubo. 'Tako so mirno — 
le še preveč mirno — vsi stanovi med seboj živeli, dokler 
je poprejšnja nesrečna vlada duhove uklepala in vsako prosto 
razvitje človeškega duha branila; ali zdaj, ko so narodi stari 
jarem strli in prirasle verige nevredne sužnosti otresli, 
so — kar bi nobeden mislil ne bil — skoraj vsi stanovi 
naravne meje svojega poklica in svojih pravic prestopili, in 
zmešnjav, sovraštva in preganjanja med nami je toliko, da 
marsikateri z bridkim srcem v prihodnjost gleda, boječ se, 
da se bodo zaweze vseh držav razrušile, in v nesrečnem in 
grešnem prepiru se ljudstva ugonobila. Ali kdo bi si bil 
mislil, ko nam je meseca sušca mila zarja svobode prisijala ' 
in smo jo z vsemi drugimi stanovi tudi mi duhovniki z 
materjo katoliško cerkvijo veselo pozdravili, mislč, da bo 
v solnčni svetlobi prave krščanske svobode tudi sv. kato- 
liška cerkev svoje pravice in svojo nebeško lepoto v lepem 
razvila, — kdo bi si bil takrat mislil, da bo hudo vreme 
sedanjih prekucij ravno nad duhovskim stanom in sv. ka- 
toliško cerkvijo vso svojo jezo in togoto izlilo! ln vender 
je tako daleč prišlo! Sveta cerkev — ta prelepa roža, od 
Jezusa Kristusa iz nebeške dežele v solzno dolino te zemlje 
presajena, sv. cerkev — ta presvetla luč, od Jezusa Kristusa 
v razsvetljenje narodov prižgana, da bi nam temo naše pameti 
in našega srca razsvetljevala, sv. cerkev — ta prijazna zvezda, 
od Jezusa Kristusa na visoko nebo pripeta, da bi nam zmo- 
čenim popotnikom kazala pot v izgubljeno hišo Očetovo, 
ta presveta cerkev se danes kakor nepotrebna, nadležna in 
neusmiljena gospodinja najbolj zaničuje in preganja, in tisoč 
in tisoč sovražnikov s strupenim jezikom in peresom okrog 
nje stoji ter jo misli v korenini zatreti. In ker sv. cerkev 
vojaških trum in ostrih mečev nima, da bi se branila, njeni 
sovražniki že glasno veselje ženejo, mnogo pobožnih krist- 
janov pa na tihem bridko zdihuje, da se bo zdaj in zdaj 
mogočno zidovje rimske cerkve podrlo in sv. vera se spre- 
mila h grobu. "Tega se mi duhovniki sicer ne bojimo, in 
se nikdo bati ne sme, ker vemo, da je sv. cerkev na skalo 
zidana in da je vrata peklenska zmagala ne bodo.! 'Tudi 
trpljenje in preganjanje nas ne straši, ker vemo, da je tudi 
Jezus, sv. cerkve ustanovnik, v trpljenju rojen bil, živel in 
umrl, da je cerkvi trpljenje naprej napovedal, in da se je 


1 Mat. 16, 18. 

zares po njegovih besedah sv. cerkev v solzah, potu in krvi 
sv. apostolov rodila, s krvjo brezštevilnih mučenikov zali- 
vana rastla, brez trpljenja in preganjanja še nikoli ni bila, 
da je pa ravno o časih najhujšega preganjanja vselej naj- 
lepše cvetela. Ali to nas je z žalostjo napolnilo, da smo 
morali videti in slišati, kako so verniki skoraj povsod vse 
zaupanje do svojih dušnih pastirjev, da, celo do 
svojih škofov izgubili, kako žive studence Jezusovih naukov 
— pridige svojih duhovnikov zapuščajo, in pri izsušenih 
vodnicah posvetnih modrijanov in sleparjev poučenja iščejo: 
tem vse, duhovnikom pa skoraj ničesar ne verujejo. Še bolj 
pa, kakor to, nas je z žalostjo napolnilo, da naši in sv. 
cerkve sovražniki toliko zoper sv. cerkev, zoper njene po 
- razsvetljenju sv. Duha upeljane naprave, posebno pa zoper 
deviški stan katoliških mašnikov pišejo, in zraven 
lažejo, kar tudi veliko ljudij veruje, da vse to od nas maš- 
nikov izvira, da hočemo mi cerkev prisiliti, da bi nas de- 
viškega stanu odvezala in se ženiti nam pripustila. Ravno 
zavoljo tega, ljube duše lavantinske škofije! smo Vam to 
odprto pismo pisali, Vam pred živim Bogom očitno povedati, 
da to niso nikoli naše misli bile, tudi zdaj niso, in kakor 
v božjo milost in pomoč zaupamo, tudi nikoli in na ve- 
komaj ne bodo. Mi ne živimo prisiljeni v deviškem 
stanu, kakor naši sovražniki vpijejo, temuč po prostem sklepu, 
po dobrem in dolgem premisleku smo si vpričo živega Boga 
in svojega škofa duhovski stan, in z njim tudi deviški stan 
izvolili. Povedati pa vam zdaj tudi hočemo, kaj vse ti me- 
seni hlapci zoper deviški stan katoliških mašnikov pišejo, 
in vam bomo njih neumnost in zvijačo v kratkem razkrili. 

Najprej pravijo, da je naš deviški stan prisiljen. 
To govorjenje pa je velika neumnost. Mladenič mora 24 
ali vsaj najmanj 23 let star biti, se mora skoz 4 leta v du- 
hovski hiši za ta stan pripravljati, kjer se mu dobro in hudo 
duhovskega stanu odkrito pred oči postavi, preden ga škof 
za mašnika posvetijo. S štiriindvajsetimi leti človek na 
telesu in duši dozori, spozna svojo znaotranjo moč, pa tudi 
slabosti in nagnjenja svoja, on spozna, ali mu bo deviški 
stan držati mogoče ali ne. Če si tedaj v teh letih, od no- 
benega siljen, sam ta stan izvoli, ali se sme reči: deviški 
stan duhovnikov je prisiljen ? 

Dalje pravijo: deviški stan je zoper človeško 
natoro. Mi pravimo: deviški stan ni zoper človeško na- 
toro, ampak on je črez človeško natoro. Kdo človeško na- 

toro balj pozna, kakor Bog sam, kateri jo je stvaril? Ali 
pa ni Jezus sam rekel, da so nekateri zavoljo nebeškega kra- 
ljestva device ostali, da pa vsak teh besed ne ume?! Ali 
ni živel Jezus sam v deviškem stanu in njegova mati Marija? 

Pravijo dalje, da deviški stan prav držati ni mogoče. 
Tudi mi jim odgovorimo, da iz lastne moči to ni mogoče, 
ravno ker je deviški stan črez. člaveško natoro, kakor tudi 
Salomon v sv, pismu govori: ,Ker sem pa vedel, da ne mo- 
rem drugače zdržen biti, razun, če bi mi bilo od Boga dano, 
sem stopil pred Gospoda, in sem ga prosil." ? Dal pa bo 
Bog to milost vsakemu, s cerkvenim učenikom pristav- 
ljamo, kdor s ponižnim srcem za njo prosi. Če je deviški 
stan prav držati nemogoče, prešestvovanje v zakonu in ne- 
čistost zunaj zakona tudi greh ne more biti, in krivična 
je šesta zapoved, od Boga po Mojzesu dana; zakaj Bog tega 
zapovedati ne more, kar nam storiti ni mogoče. Če je de- 
viški stan prav držati nemogoče, je Bog krivičen in neusmi- 
ljen, da toliko tisoč in tisoč ljudij v takšnih okoliščinah ži- 
veti pusti, katere jim v zakon stopiti ne pripuščajo. 

Pravijo tudi, da je deviški stan duhovnikom mnogih 
boleznij kriv. O gospodje! kako ste vender proti nam 
usmiljenega srca! Ker pa moramo bolezni sami trpeti, vam 
tudi naš deviški stan na potu biti ne sme. Z vsakdanjo 
skušnjo vam pa vender odgovorimo, da duhovniki, nune in 
menihi po samostanih ravno tako zdravi in veseli živijo 
in visoke starosti učakajo, kakor oženjeni po svetu. Po- 
vemo vam pa tudi, da kdor se težav deviškega stanu no- 
siti ne upa, naj se svobedno oženi, ali mašnik od sv. cerkve 
posvečen nikoli ne bo. Jezus je mladeniču le svetoval, vse 
zapustiti, pa ga ni silil;$ ravno tako govori tudi sv. apo- 
stol Pavel." 

Spet pravijo, da so neoženjeni duhovniki hinavci, 
ker se ljudstvu kažejo, kakor da bi angeljci bili v človeški 
natori, in bi počutljive potrebe mesa ne poznali. Tako pre- 
vzeten pa, mislimo, še nikoli nobeden mašnik ni bil. Saj 
se tudi deviški apostol Pavel ne sramuje izpovedati, da mu je 
želo mesa dano, ki ga vedno skuša, tako da je trikrat Boga 
prosil, naj mu skušnjavo vzame, da mu je pa Bog odgo- 
voril, da mu je zadosti k premagovanju njegova milost.5 
Toliko pa vam povemo, vi visokoučeni gospodje! da še niste 


1 Mat. 19, 12. — ? Modr.8, 21. — % Mat. 19, 21. —  I. Kor. 7, 25. 
— ŠI Kor. 12, 7—9. | 

ali milosti božje nikoli v sebi občutili, ali da ste zdaj od 
nje zapuščeni, da Jezusovega kraljestva popolnoma ne po- 
znate, kateri nevidno s svojo vsemogočno milostjo v člo- 
veškem srcu kraljuje, in da občutka nobenega nimate o 
nebeškem veselju, katero v čistem, deviškem srcu prebiva. 
Nad vami se dopolnjuje, kar sv. apostol Pavel govori: ,,Me- 
seni človek ne ume, kar je od duha božjega." ! 

Drugi pravijo: z deviškim stanom se duhovnik čisto 
od človeške tovaršije odloči. Čudno zares! Saj ne 
živimo v samotah in brlogih, ampak mi živimo med ljudmi, 
pri ljudeh in z ljudmi; mi se radi med seboj obiskujemo, 
hodimo radi v poštene tovaršije, nas tudi ljudje radi v svoje 
družbe vabijo in nas, hvala Bogu! tudi v našem deviškem 
stanu še prav radi v svojih tovaršijah imajo. 

Drugi spet pravijo: deviški stan ni duhovnikom 
od Jezusa zapovedan. To tudi mi vemo in ne tajimo. 
Naš odgovor pa je ta: od Jezusa zapovedan sicer ni, ven- 
der pa je popolnoma po Jezusovi volji. Če Jezusu deviški 
stan posebno všeč ni, zakaj pa je sam živel v deviškem 
stanu? zakaj si je devico za mater izvolil? Zakaj je deviškega 
apostola Janeza najbolj ljubil? zakaj je deviški stan nad 
zakonskega povzdignil? zakaj govori sv. apostol Janez o po- 
sebni časti, katero device v nebesih uživajo; ? zakaj piše sv. 
apostol Pavel, da kdor se ne oženi, boljše stori?: Sicer res 
pravi, da to ni zapoved Jezusova, ampak le njegov nasvet; da 
bi pa kdo ne mislil, da to le kakor človek govori, pristavlja: 
»Mislim pa, da imam tudi jaz božjega duha". Če pa Jezus 
deviški stan posebno ljubi, od koga ga bo po večji pravici 
tirjal, pri kom ga rajši videl, kakor pri mašnikih, katerim 
je ključe nebeškega kraljestva izročil, jih za svoje prijatelje 
in deležnike k svoji mizi vzel in jih za deliyce postavil ne- 
beških skrivnostij? 

Še drugi pridigujejo, da je deviški stan še le v ed- 
najstem stoletju od papeža Gregorja VII. duhovnikom 
zapovedan bil. To pa je debela laž, ali pa popolna nevednost 
v cerkvenih zgodovinah. Kdor cerkvene zgodovine bere, bo 
našel, da je precej ob času apostolov in po njih smrti ve- 
liko duhovnikov v deviškem stanu živelo, da jim je cerkev 
deviški stan vedno priporočala, da so pa v prvih stoletjih 
škofje gostokrat prisiljeni bili, zavoljo pomanjkanja priprav- 
nih deviških mladeničev in možev, tudi poštene zakonske 

može v mašnike posvetiti, kateri so pa potem s svojimi že- 
nami le kakor bratje in sestre skupaj živeli. Ker se je pa 
kmalu mladeničev zadosti našlo, ki so radi v duhovski stan 
stopili in deviški živeli, so cerkveni očetje že v Elvirskem 
zboru na Španskem leta 306. po Kristusovem rojstvu skle- 
nili, da se morajo vsi mašniki, dijakoni in subdijakoni za- 
kona zdržati, kateri pa bi ti postavi nasproti ravnali, mo- 
rajo iz števila duhovnikov izvrženi biti. Še ostrejše postave 
v tej reči je dal vesoljni Nicejski zbor v letu 325. Ravno 
tako govori o zdržnosti duhovnikov vseh pet zborov v Kartagi 
in vsi zbori na Francoskem. O nezakonstvu duhovnikov sta 
že tudi papeža Inocenc |. in Leon Veliki v petem stoletju 
postave dajala. Kako nevedni ali pa lažnjivi so torej ljudje, 
kateri pravijo, da je samstvo duhovnikom zapovedal še 
le Gregor VII., ki je črez tisoč let po Kristusu živel. 'To 
pa če je storil veliki papež Gregor VII., da je to, kar so cer- 
kveni zbori in papeži v poprejšnjih časih zapovedali, tudi 
srčno in popolnoma v celi katoliški cerkvi izpeljal, ker je 
vsem škofom prepovedal, da ne smejo več oženjenih možev 
za mašnike posvečevati, in da se morajo že oženjeni mašniki 
od svojih žen ločiti, kateri pa tega nočejo, zanaprej nobene 
duhovske službe več opravljati ne smejo. Od tega časa 
noter do današnjega dne ni katoliška cerkev več oženjenih 
mašnikov imela. 'To je tedaj storil veliki papež Gregor VII. 
in ničesar drugega, in zato mu vsi pobožni duhovniki in 
sv. cerkev večno hvalo vedo. 

Zakaj pa si je sv. cerkev toliko prizadevala, samstvo 
pri mašnikih vpeljati? Zato, ker je vedela, da se s svetimi 
opravili duhovskega stanu, posebno z nekrvavo daritvijo sv. 
maše le deviški stan zjediniti da, nikoli pa zakonski; zakaj 
spodobi se, da so čiste in deviške tiste roke, katere devi- 
škega Sina od Device rojenega nebeškemu Očetu darujejo; 
spodobi se, da tisti, kateri vsak dan pred altarjem stojijo, 
in na sv. mestu za grehe ljudstva molijo, se mesenega ve- 
selja zdržijo; in kakor posvetni zakonski telesne otroke ro- 
dijo, tako naj bi mašniki, kateri v duhovskem zakonu s 
sv. cerkvijo živijo, se telesnega zakona zdržali, v duhu pa 
veliko otrok Jezusa Kristusa prerodili. v zakramentu sv. krsta 
in sv. pokore. To našo dolžnost dobro spoznavajoč, nas tudi 
verniki svoje ,,duhovske očete'" imenujejo, ravno kakor sv. 
apostol Pavel sam o sebi piše: ,,Jaz pa sem vas rodil v 
Kristusu Jezusu po evangelju." ! Dobro je pa tudi sv. cerkev 

razumela, kar sv. apostol Pavel na Korinčane piše: ,,Kdor 
ženo ima, je skrben za to, kar je posvetnega, kako bi ženi 
dopadel, in je razdeljen; neomožena žena pa in devica misli 
na to, kar je Gospodovega, da bi sveta bila na telesu in 
na duši." ! 

So še pa celo nekateri, ki trdijo, da so se duhov- 
niki, zato ker neoženjeni živijo, od postav dežele odvezali 
in da so zavoljo deviškega stanu deželi nevarni. To je 
sicer govorjeno, ali resnice" teh besed še ni nobeden do zdaj 
spričal, in to ostane tako dolgo grda laž, dokler se resnica 
dokazala ne bo. Kdo nam zamore očitati, da mi deželnih 
postav tako dobro kakor drugi ljudje ne spolnjujemo, če le 
niso zapovedim božjim nasprotne? Kdo nam zamore reči, da 
mi ne odštevamo državi vsega, kar nam nalaga? Kdo nam 
zamore reči, da smo mi posebno v tem času za blagor in 
slavo domovine manj skrbni, kakor drugi ljudje? V katerem 
stanu je največ iskrenih rodoljubov, ali ne v duhovskem ? 
In naša misel je celo ta, da ravno zavoljo tega, ker ne- 
oženjeni živimo, državi še toliko več dobrega lehko storimo. 
Neoženjeni duhovnik veliko menj plačila potrebuje, kakor 
oženjeni. Koliko je župnikov, ki se morajo pri sedanji dra- 
gini s 300 goldinarji na leto z živežem, obleko in z vsem 
drugim preskrbovati; ali bi bilo oženjenim duhovnikom to 
tudi mogoče? Naj bi se oženjeni duhovniki postarali, ko- 
liko višje pokojnine bi morali za-se in za svojo rodovino do- 
bivati? Ali če bi odmrli, komu kakor državi ali pa soseski 
bi bile vdove, žene in otroci v nadlego? Kolikokrat je treba 
duhovnikom zdravje in življenje v nevarnost postaviti; ali bi 
z. enako srčnostjo to storili, ako bi oženjeni za ženo in 
otroke skrbeti morali? Ali bi bil one dni višji Pariški škof 
s toliko mirnostjo šel med srdito ljudstvo v gotovo smrt, 
ako bi se bila doma jokala žena in otroci? Zakaj krivover- 
ski oženjeni duhovniki tako pogosto in tako srčno v ne- 
znane kraje med divje narode ne gredo, kakor naši deviški 
misijonarji ? Zakaj nič ne beremo, da bi oženjeni krivover- 
ski duhovniki toliko let med divjaki v mrazu in v vročini, v 
neizrekljivem trpljenju in pomanjkanju se trudili, kakor naši 
neoženjeni misijonarji? Zakaj nič ne beremo, da bi se bili 
oženjeni krivoverski duhovniki noter do strašnih muk in 
krvave smrti med divjaki prizadevali, kakor to tolikokrat o 
naših neoženjenih misijonarjih beremo? Kaj porečejo ti 

meseni slepci, če jim sledečo prigodbo povemo: ,Pred ne- 
kimi leti," piše Gaume (Gom), ,je kolera v starem in no- 
vem svetu največjo stopinjo dosegla. Vsi časopisi so pri- 
povedovali o krivoverskih duhovnikih, kateri so vrata svoje 
hiše napol odprli in tistim, ki so jih k bolniku njihove vere 
klicali, odgovorili: Mi ne moremo iti, imamo ženo in otroke, 
pojdite h katoliškemu misijonarju. In misijonar je tekel k 
bolniku, in njegova čudopolna ljubezen je več ko enkrat 
najslajše plačilo prejela, — povrnitev zmotenega otroka v 
naročje sv. cerkve." 'Tudi tukaj se zopet dopolnjujejo po- 
prej rečene besede sv. apostola Pavla: ,Kdor ženo ima, 
skrbi za to, kar je posvetnega, kako bi ženi dopadel, in je 
razdeljen, devica pa misli na to, kar je Gospodovega." 

Sicer levica vedeti ne sme, kar desnica da, vender pri- 
siljeni še to pristavimo: Povprašajte, vi deviškega stanu za- 
ničevalci! popotne rokodelce in berače, ubožce in bolnike 
po župnijah, kje še najdejo najhitreje usmiljenega Samaritana, 
ali ne med duhovniki? Med tem, ko se ubožci na marsikatera 
vrata posvetnih gospodov potrkati ne upajo, se mašnikom 
še zmirom zaupljivo približujejo, od njih usmiljenja in pomoči 
pričakovaje. Ali bi bilo to pa tudi oženjenim duhovnikom 
storiti mogoče, ako bi pri pičlih letnih plačilih za ženo in 
otroke skrbeti imeli? — Neoženjeni duhovniki, pravijo, bi 
bili deželi nevarni? Pojdite, vi duhovskega stanu nesramni 
obrekovalci! po deželi, in povprašajte ljudi: Po kom je 
največ šol vpeljanih, po svetovnih gospodih ali po duhovnih? 
Kdo si največ prizadeva, ljudi brati, pisati, računiti in drugih 
potrebnih vednostij naučiti? Kdo je največ bukvic v ljud- 
stva poučenje spisal? Kdo najbolj branje pripravnih knjig 
in novic priporoča, tudi zastonj med ljudstvo daje? Kdo 
otrokom, da bi jim za šole več veselja storil, toliko bukvic 
razdeljuje? Kdo so tisti, kateri si potem, ko so v mrazu 
ali v vročini se v praznikih in nedeljah celi dan v cerkvi 
trudili, po večernicah pogosto noter do večera z otroci v 
šolah prizadevajo? In zato, ker so duhovniki do zdaj vse 
to, tiho in brez vsega bahanja storili, se jim zdaj za pla- 
čilo s tem vračuje, da se obrekujejo, kakor da bi bili za 
omiko ljudstva škodljivi, za deželo pa nevarni! Kakor 
nekdaj, tako tudi zdaj: nehvaležnost je sveta plačilo. 

Iz vsega tega ste se prepričale, ljube duše, da neožen- 
jeni stan duhovnikov ni od nobene strani škodljiv ampak, 
od vseh stranij poln božjega blagoslova. Ce je pa temu 
tako, zakaj pa zoper naš neoženjeni stan sovražniki toliko 

vpijejo? Edini uzrok je ta: Oni vedo, kakor hitro so maš- 
nike v zakonski jarem uklenili, je tudi katoli- 
ška cerkev med nami podkopana, podkopana 
tudi sv. vera. Naj nam zdaj država kaj zapove, kar je 
Jezusovemu nauku nasproti, kakor eden mož se bodo vsi 
pobožni duhovniki vzdignili ter vladi besede sv. pisma po- 
vedali: da moramo Bogu bolj pokorni biti, kakor ljudem.! 
Dokler niso mašniki oženjeni, je tudi svobodna med nami 
sv. katoliška cerkev, bo lepo cvetela sv. vera: z oženjenimi 
mašniki pa bi lehko vladarji cerkve pometali. Naj nam zdaj 
vzamejo vse premoženje, in naj nam dajo beraško palico v 
roke, deviški mašnik se tega ne ustraši. Pobožni duhovniki 
bodo od pobožnih kristjanov zmirom potrebni živež prejeli; 
tudi človek sam za sebe veliko ne potrebuje, je sam za sebe 
tudi z malim zadovoljen, in sam za se lehko trpi. Ali 
naj bi bili mašniki oženjeni — iz ljubezni do žene in otrok 
bi se bali deželski vladi, tudi če bi dolžnost kedaj bila, 
zopergovoriti, ter bi vse dovolili, in cerkev in vera bi prišli 
v nevarnost. To je tudi sv. cerkev in so rimski papeži od 
nekdaj spoznali, da cerkev popolnoma svobodna tako dolgo 
ne bo, dokler bodo mašniki v zakonu živeli. Zato so jih 
zakonskega jarma osvobodili, da bi svobodni mašniki varovali 
svobodno cerkev. Iz vseh teh uzrokov ljubimo mi deviški 
stan, in nam ga je zapovedala sv. cerkev; mi ne bomo sv. 
cerkve nikdar silili, da bi nas od te postave odvezala, pa 
tudi cerkev nikdar te postave preklicala ne bo. — Vi pa, 
meseni hlapci, ljudstva zapeljivci, sv. vere sovražniki, du- 
hovskega stanu nesramni obrekovalci! le pojdite tje v Frank- 
turt na Nemško ali pa na Dunaj. Tam v velikem zboru 
nas deviškega stanu odvežite in se ženiti nam dovolite: 
zvedeli boste, da še v mašnikih plamen žive vere gori, in 
ljubezen do sv. cerkve v srcu jim tli. Celi svet se vam bo 
smejal, nobeden vesten duhovnik vas ne bo ubogal in po- 
slušal, pa tudi ubogati ne smel. Sveta cerkev je dala to: 
postavo, le ona tudi pravico ima, jo ovreči; ovrgla pa je 
nikoli ne bo, ker mi sami v deviškem stanu živeti in umreti 
želimo. Bodite pa tudi potolažene, ljube duše! če bi se 
ravno kateri brezvesten mašnik našel, kateri bi se nove 
postave prijel in se oženil. Njegov zakon pred Bogom v 
nebesih veljal ne bo, v tisti uri ga bo cerkev iz svoje za- 
veze pahnila; mu bodo škof prepovedali sv. mašo darovati 

in svete zakramente deliti, pa bodo tudi vam ostro prepo- 
vedali, k njemu sv. zakramente prejemat hoditi, in če vam 
bo všeč, vi posvetni modrijani! boste vi cerkvenega izda- 
jalca redili in njegovo ženo in otroke. — To je bilo prvo, 
ljubi kristjani! kar smo vam hoteli v tem pismu povedati: 
pred Bogom in svetom vas zagotoviti, da ničod 
tega, kar hudobni ljudje zoper sv. cerkev, po- 
sebno pa zoper deviški stan katoliških maš- 
nikov pišejo, od nas neizvira, dato niso nikdar 
naše misli bile, tudi zdaj niso, in kakor v božjo 
milost in pomoč zaupamo, tudi nikoli in na ve- 
komaj ne bodo. 

Ker se pa današnje dni besede sv. apostola Pavla na 
novo dopolnjujejo: da bodo časi prišli, kedar zdravega 
nauka ne bodo prenašali, temuč po svojih željah si jemali 
učenike črez učenike, kateri ušesa ščegetajo, od resnice bodo <- 
svoja ušesa odvračali, k basnim pa se obračali.! Drugo je, 
kar smo vam hoteli v tem pismu priporočiti, da vas pro- 
simo za pet krvavih ran Kristusovih in vas zarotimo, lju- 
dem, katerih ne poznate, ne besede verjeti, ne verjeti vsega, 
kar berete v novicah, spisih in zapeljivih bukvicah, in se 
varovati takih nekrščanskih pisem kakor strupenega gada. 
Zakličemo vam v spomin veliko pomenljive besede sv. apo- 
stola Janeza: ,,Preljuheznivi! vsakemu duhu nikar ne ver- 
jemite!" Zakaj zdaj so spet tisti časi prišli, katere je sv. 
apostol Pavel v misli imel, kedar je pisal: ,,Ako bi ravno 
deset tisoč učenikov imeli, vender nimate veliko očetov.''š 
Vsak se vam zdaj za učenika ponuja, vsak hoče vse zasto- 
piti, vam vse razložiti, imate učenikov na tisoče zares, ali 
večjidel so le najemniki, zlobni hinavci, prekanjeni goljufi, 
kateri imajo skrite namene, katoliško vero med nami za- 
treti; ali očetov, ljubeznivi! imate le malo, kateri bi resnično 
in odkritosrčno za vašo časno in večno srečo skrbeli. Kakor 
bi se nam duhovnikom slabo prilegalo, ako bi se v posvetne 
posle mešali, katerih ne umemo; ravno tako smešno se tem 
gospodom prilega, kateri se krščanskega nauka niso nikoli 
obširno učili, ali naučenega že zdavno pozabili, in katerih 
cela bogoslovska vednost v tem obstoji, kar so v krivover- 
skih ali cerkvi sovražnih novicah po gostilnah ali kavarnah 
brali, da s toliko predrznostjo o cerkvenih in verskih rečeh 
pišejo, kakor da bi polni bili sv. Duha. Te plitve glave, po 

svoji prevzetni misli Sicer visokoučene, po tem pa, kar pi- 
šejo, na sercu sprideni, na pameti pa zmočeni in slepi, še 
te priproste resnice ne vedo, da ključi nebeškega kraljestva 
— sv. cerkve niso njim izročeni, ampak katoliškim škofom, 
kateri edini imajo pravico, v katoliški cerkvi vero razlagati, 
zapovedi dajati in dane prenarejati. 

Dolgo let je že ta dušna kuga na Nemškem razgrajala 
in katoliški cerkvi sekala krvave rane; zmirom bliže in bliže 
se je s časom proti našim mejam razširjala, dokler je te 
dni tudi v srcu naše mirne škofije svoj sedež si naredila. 
Z žalostjo in pravično nevoljo smo že tolikokrat toliko laž- 
njivega zoper cerkev in duhovski stan v nemških celjskih 
novicah brali, in že tudi v slovenskih celjskih novicah sta 
se dva gospoda oglasila, katerih eden se je začel zoper ne- 
zakonstvo duhovnikov togotiti, in jih je skrito z imenom 
»hinavci" počastil; drugi pa se je vzdignil zoper duhovsko 
nadzorništvo šol, zoper samostane in cerkveno premo- 
ženje. Posebno kar je zoper zadnje tri reči pisanega, je 
tako enostransko, brez vse noge in glave, da prav za prav 
ni nič rečeno, da se nam ravno zavoljo tega ni vredno zdelo, 
zoper tako bedasto govorjenje besed izgubljati. Ne moremo 
se pa tukaj zdržati, kakor je pameten ajdovski mož govoril: 
da naj črevljar pri svojem kopitu ostane, ravno ta pohlevni 
nasvet tudi pisateljem teh novic dati: v reči se ne mešati, 
katerih ne razumejo. Vas pa, ljubi rojaki! resno opomin- 
jamo: nikar ne mislite, da je vse resnica, kar je pisanega, 
ali da je vsak vaš prijatelj, kdor se vam po novinah za ta- 
kega ponuja. Ni vse zlato, kar se sveti, tudi vsak naš pri- 
jatelj ni, kdor nam sladko govori; pogosto so v ovčji obleki 
deroči volkovi skriti. Opominjamo vas pa tudi: le kaj pa- 
metnega v branje si izvolite, da ne boste časa in denarjev 
izgubljali, in si pošteno srce in zdravo pamet kalili. Ako 
hočete torej, krščanske duše! kaj dobrega brati v svoje po- 
učenje in veselje, berite ,,kmetijske rokodelske novice" v 
Ljubljani po dr. Bleiweisu uredovane, ki so nas skozi več 
let o žlahtnem srcu svojega urednika prepričale; tudi iz njih 
boste vse zvedeli, kar se za vas vedovrednega po svetu godi. 

e bolj pa vam priporočamo ljubljanski ,,cerkveni časopis", 
in tistim, ki tudi nemško dobro umejo, tudi ljubljanski 
»nemiški cerkveni časopis", ki sta obadva polna božjega 
duha. V teh časopisih boste brali, kaj mi duhovniki mi- 
slimo in sodimo o sedanjem času, kako se mislimo v pri- 
hodnje nositi, kaj da želimo in po pravici tirjamo, da bi 

se nam in katoliški cerkvi zgodilo. Berite tedaj, ljubi krist- 
jani! in kar ste brali, dobro preudarite in zvesto ohranite, 
da bomo vsi enega srca, ene misli. Od svojih sovražnikov 
se modrosti učimo. Poglejmo jih, kako oni zvesto skupaj 
držijo, kako zvesto eden za drugim potegnejo, da bi zdru- 
ženi toliko lože svoje namene dosegli. Kakor oni, moramo 
tudi mi storiti: Mi se moramo na vas, vi pa na nas naslo- 
niti; združeni moramo iti pod bandero Jezusa Kristusa sov- 
ražniku nasproti, v zlogi med seboj in z Bogom bomo zma- 
gali vrata peklenska. 

e ena reč pa bi vas lehko motila, ljube duše! če bi 
kedaj, kar pa Bog obvaruj! — o kakšnem zmotenem maš- 
niku zvedeli, kateri sam zoper deviški stan duhovnikov in 
druge cerkvene naprave govori in piše. Vender tudi to vas 
motiti ne sme. Kar eden sam govori, to ni misel nas vseh; 
eden človek sam, tudi mašnik, se lehko zmoti, le cela cerkev 
se zmotiti ne more, se še nikdar zmotila ni in se nikdar ne 
bo, ker Jezus pri njej ostane vekomaj.! Da, še celo to bi 
vas motiti ne smelo, ako bi iz daljnih ali bližnjih krajev o 
kakšnem hudobnem mašniku zvedeli, kateri je sam s so- 
vražniki sv. cerkve potegnil. Poglejte, ljubeznivi! Jezus Kri- 
stus si je sam apostole izbiral, in že med dvanajsterimi je 
bil eden Judež; koliko večje čudo bi pač zares moralo biti, 
ako bi med toliko tisoč duhovniki nobenega Judeža ne 
bilo. Jezusov nauk pa vam pri tej priložnosti damo: Po 
njih sadu — po njih življenju jih boste spoznali." Poglejte 
pri teh mašnikih, kako učijo, kako živijo, in z žalostjo se 
boste prepričali, da v njih milost božja in sv. Duh ne pre- 
biva, da so posušene mladike na vinski trti Jezusa Kristusa, 
da niso pri vratih prišli v hlev Jezusove črede, temuč, da so 
se kakor najemniki vsilili, le svoje posvetne sreče v duhov- 
skem stanu iskaje, ne pa razširjenje kraljestva Kristusovega. 

Te dve reči, ljube duše! so nam težko pri srcu bile, 
zato smo vam jih hoteli v tem odprtem "pismu pisati. Toda 
kaj — da sovražni ljudje jenjali ne bodo, ljulike sejati med 
pšenico! Da bi tedaj moč sovražnika popolniše zmagali, ali 
bi ne bilo neskončno dobro, ako bi po zgledu pobožnih ka- 
toličanov na Nemškem in na Dunaju tudi mi v posebno 
bratovščino v brambo katoliške cerkve se združili? Naj- 
višji namen te bratovščine bi bil: kedarkoli bi hudobni ljudje 
kake laži ali zmote med vas sejali, ali zoper sv. cerkev kaj 

pisali, vas po zgledu tega pisma ali s peresom ali ustmeno 
v resnici poučiti, posebno pa z molitvijo božjo pomoč iz- 
prositi, da bi varoval razpada katoliško cerkev med nami. 
V to bratovščino bi se potem pa tudi vi povabili, da bi si 
vsak v svojem stanu in svojih okoliščinah z nami vred pri-- 
zadeval, laži in zmote zatirati, v resnici se med seboj po- 
učevati, naša pisma med ljudstvo širiti, s pobožno molitvijo 
božjo pomoč za sv. cerkev izprositi, z lepim življenjem bliž- 
njemu lep zgled dajati, posebno pa pravo krščansko ljubezen 
do bližnjega v dejanju skazovati. Bog daj, da bi se te naše 
srčne želje že skoraj dopolnile, in ovenelo katoliško življenje 
med nami zopet lepše cvetje pognalo! Ene reči pa že precej 
zdaj odlagati več ne smemo, in ta, ljubeznivi! je združena 
molitev. ,Če Gospod ne bo hiše zidal, se trudijo zidarji za- 
stonj, in če Gospod ne bo mesta varoval, varihi zastonj be- 
dijo."! Kakor tedaj mi mašniki po škofovem povelju pri vsaki 
sv. maši za ljubi mir in blagor sv. cerkve Boga prosimo: 
tako tudi vi, ljubi kristjani! v vseh svojih molitvah, po- 
sebno pa pri daritvi sv. maše nikdar ne pozabite, se jokati 
pred Gospodom in ga prositi, da bi zavoljo rešnje krvi svo- 
jega Sina Jezusa Kristusa potolažil svojo jezo, katero smo 
mi po svojih grehih zaslužili; da bi odvrnil od nas krvavo 
šibo, s katero nam zdaj v svoji pravičnosti žuga; da bi vse 
grešnike in sv. cerkve sovražnike razsvetil, in jih k pokori 
in spreobrnjenju življenja obudil; da bi vladal in vodil vse 
posvetne vladarje in oblastnike, in z obilnostjo sv. Duha na- 
polnil vse dušne pastirje v katoliški cerkvi. Ce bomo to 
storili, se bodo tudi nad nami besede sv. pisma dopolnile: 
»Sli so in so se jokali, kedar so sejali svoje seme: vrnivši 
se pa bodo prišli z veseljem svoje snope noseči."? Bog pa 
vse milosti naj blagoslovi te naše besede, naj blagoslovi 
našo škofijo in celo katoliško cerkev, ter jo pred vsemi 
sovražniki ohrani. — (4. vinotoka 1848.) 


3. Vitanjska smreka, 


Preljubi! Leto je minilo, kar se je glas začel, kakor 
bi se bila Marija, Mati Božja, na neki smreki na Paki v Vi- 
tanjski župniji blizu Celja dvema deklinama prikazala 
in ne vem kaj naročila. Naša sveta katoliška vera nas uči, 

da Bog po čudežih svojo voljo gostokrat ljudem razodene 
in naznani, kako naj se on v svojih svetnikih časti. Zgodbe 
svetega pisma in zgodbe naše svete katoliške cerkve nam 
pa tudi pričajo, da hudi duh, sovražnik prave vere, go- 
stokrat ljudi z lažnjivimi prikaznimi slepi, naj bi se v prazne 
vere zamotali, pravo službo božjo unemarili, sveti materi ka- 
toliški cerkvi nepokorni, svoje prave pastirje zapustivši, po 
stranskih potih letali, in kakor raztresene ovce brez pastirja 
zgrabljivemu volku v kremplje prišli. To peklenski duh želi; 
in žalibog! kakor nekdaj prvo žensko Evo, tako še zdaj po- 
sebno veliko ženskega spola zmoti, in ne le razuzdanih, 
ampak dosti dobrih, pa prelehkovernih kristjanov ulovi, da 
glasu svojih pastirjev ne poslušajo in po svojih potih letajo, 
kateri niso nobeni božji poti, marveč cesta pogubljenja. 

Gotova resnica je, in greh bi bilo tajiti, da se Bog 
včasi po Mariji, naši mili materi, in po svojih svetnikih pri- 
kazuje ter pravovernike poučuje, grešnike svari in žalostne: 
tolaži. "Tako se je leta 1846. na francoski zemlji na gori 
Zalette Marija dvema pastircema, mladenčeku in deklici 
prikazala, jima naročivši, ljudem velike pregrehe očitati in 
jih k pokori opominjati. To prikazen je neskončno usmi- 
ljeni Bog z velikimi čudeži potrdil: bolniki so čudovito ljubo 
zdravje, trdovratni grešniki milost prave pokore na onem 
kraju prejeli, ljudstvo se je poboljšalo in milost božja med 
njimi pomnožila. 'To so pristna znamenja in gotove sve- 
dočbe resnične božje prikazni. Škofi so jih presodili, pri- 
kazen za božjo reč spoznali in to božjo pot potrdili. Tako 
se prava božja pot v kak od Boga izvoljen in po prošnji 
Marije in božjih svetnikov posebno z milostmi oblagodar- 
jen sveti kraj začne, le na tak od svete cerkve petrjeni 
božji pot se zveličansko gre in dušni dobiček prejme. 

Ali taki sveti božji poti, na kojih se ljudje pokorijo in 
obilno milosti božje uživajo, hudemu duhu niso po volji. 
Ker božja dela ovreči ne more, si hitro zvijačo ubere in išče 
ljudem prave pote zmesti (zmešati), zraven Bogu posveče- 
nega altarja več altarčekov posvetnim malikom postaviti, 
zraven Bogu posvečenih krščanskih cerkvij skrite kraje, 
temne loge in drevesa kazati, in praznoverne ljudi od prave 
službe božje odvračati, naj bi jih ukanil. Zdaj napelja laž- 
njive ali pa trepaste otroke, da si prazno prikazen izmislijo 
in ljudem pripovedujejo, kar nič ni; zakaj laž je hudiča lastno 
dejanje. Zdaj navdihne abotne, prevzetne ali pa lakomne 
ljudi, da prazen glas čudežev povzdignejo, lažnjivih čudežev, 

Slomšek: Pastirski listi, 10 

o kojih ni sluha ne duha, razun v njih omočeni glavi in pa 
v malopridnem srcu. Zdaj podpiha grde berače, lenuhe in 
postopače, med katerimi posebno veliko pomočnikov ima, 
da po svetu grede čudeže lažejo in ljudi vabijo, da bi sami 
na takih božjih potih boljši semenj imeli. Poslednjič se še 
lakomni krčmarji in posvetni kramarji v hudičevo druhal 
pridružijo in lažnjive božje pote širokoustno hvalijo, da bi 
več skupili, kakor malikovalski srebrar Demetrij, kateri je 
krivi boginji Dijani v mestu Efezu sreberne tablice delal in 
veliko skupil. Kedar je pa sv. Pavel to malikovanje ovrgel, 
je dobičkarski mož vse svoje pomočnike sklical, rekoč: 
»Možje, veste, da od tega svoj dobiček imamo; vidite pa in 
slišite, kako ta Pavel veliko ljudij pregovarja in odvrača ter 
pravi, da to niso bogovi. Potem ni samo naše delo na škodi, 
ampak tudi svetlost boginje bo pojemala." To slišavši so 
se ljudje razsrdili in vpili rekoč: ,Velika je Dijana Efe- 
žanska!" Celo mesto so zmešali, podpihali ljudi in jih pod- 
kurili, da so nad tovariše sv. Pavla planili, ter vpili eden 
to, drugi kaj drugega. Vse zbirališče je bilo zmedeno in 
dosti jih ni vedelo, po kaj so skup prišli. 'Taka se bere v 
apostolskem dejanju.! 'Taka se še dan današnji — kakor se 
vidi pri Vitanjski smreki — godi. Tako zvito in prekanjeno 
zna lažnjivi duh teme ljudi slepariti, in jih tako omotiti, da 
glasu svojih pastirjev več ne zaslišijo, in celo v maliko- 
valske šege zabredejo, poprej ko mislijo; zakaj po enakih 
potih se je v starodavnih ajdovskih časih malikovalo.. 

Bog je imel edini tempelj v Jeruzalemu, v kojem je 
očitno med Izraelci prebival. Zapeljivci, krivi preroki so pa 
po gričih (hribih) loge sadili, po drevju malike stavili in 
ljudstvo vabili, da je pravi tempelj božji zapustivši hodilo 
malike molit. Ostro so poslani namestniki božji, preroki, 
omočeno ljudstvo svarili in ga k pravi službi božji zavra- 
čali; ali razuzdano ljudstvo je rajše lažnjive zapeljivce po- 
slušalo, kakor glas božjih poslancev, je po krivih potih tako 
dolgo trdovratno hodilo, dokler ga ni Bog zapustil in so- 
vražnikom v roke dal, da so ga užugali in v strašno suž- 
nost odgnali. Veliko slabovernih kristjanov tudi današnje 
dni svoje domače cerkve popušča in gre ob svetih nedeljah 
in zapovedanih praznikih v neznane kraje, da samo ne ve 
kamo in pokaj? — zanemarja sveto službo božjo, ki se v 
domačih cerkvah za-nje obhaja, in po goščah poklekuje ter 

ne ve pred kom in zakaj, zamuja pridige in krščanske 
nauke, in posluša izmišljene prikazni lažnjivih, goljufnih ali 
pa goljufanih ljudij, ne prejema svetih zakramentov .in v 
dušni tami (omoti) živi. Ali ni tako dejanje kristjanov 
zmota, slepota in dušna škoda? Ni li taka šega, ako ne celo, 
vsaj na pol malikovalska? 

Ajdovski Nemci so imeli košat hrast — neznabogi Slo- 
venci pa zeleno lipo za izvoljeno sveto drevo, pod kojim 
so malikovali, strašne pregrehe uganjali, in celd človeško 
kri prelivali svojim malikom v čast. Sedanji pa si zdaj 
smolnat bor (borovec), zdaj rogljato smreko zbero, krog nje 
poklekajo in celo posekan štor režejo, in treščice domov no- 
sijo in kakor svetinje shranjujejo. Ali ni tako dejanje zoper 
prvo božjo zapoved ? zoper zdravi nauk naše svete matere 
katoliške cerkve, katera ostro in pod grehom prepoveduje, 
kake ostanke častiti, kateri niso od cerkve za svete spoznani 
in potrjeni?! Sveta cerkev ostro prepoveduje, podobe ali 
kipe staviti in vernikom v počast dajati, ako niso od višje 
duhovske gosposke pregledani in za dobre oklicani; svoje- 
glavni kristjani pa brez vsega vprašanja lesene ute stavijo 
in praznovernim ljudem v svoj umazani dobiček goljufne 
molilnice delajo. Povejte, ali ni taka služba božja zmeš- 
njava, ki ni od Boga, marveč od tega sveta in njegovega 
vojvode lažnjivega duha? — In če peklenskemu goljufu v 
enem kraju zmota pritegne, hitro si v drugem kraju takih 
ljudij najde, ki mu pomorejo ravno tako zmoto pognati in 
razširjati. 'Tako se je pred tremi leti v Pokrškem bo- 
rovju pod CČelovcem za veliko cesto tak izmišljen shod 
začel, katerega je dvoje otrok osnovalo. Ni še Pokrški shod 
potihnil, so si ljudje na hrvaški in ogerski meji prikazen 
matere božje na neki strehi umislili. Komaj je ta prikazen 
potihnila, je na Paki v Vitajnski župniji prikazen radovedne 
ljudi vnela. Ni še bila ta reč prav presojena in dognana, 
se je v Gorenčah na Koroškem blizu Drave po slabo po- 
učenih dveh deklinah ravno taka prikazen med ljudi zatro- 
sila, lesena bajta postavila, v bajti podoba matere božje, 
pred njo škrinjica, naj bi ljudje vbogaime dajali. MRecite, 
pravoverni kristjani! ali ne veljajo ravno za take čase, ki 
so polni zmot in škodljivih zmešnjav, besede Jezusove, ki 
nas tako ostro po očetovo pred takimi goljufijami svari, 
rekoč: ,Ako vam kdo poreče: Glejte, tukaj je Kristus, ali 

tam (ravno to tudi velja o Kristusovi materi Mariji), ne ver- 
jemite. Zakaj vstali bodo krivi Kristusi in krivi preroki, in 
bodo delali velika znamenja in čudeže, tako da bi bili za- 
peljani tudi izvoljeni, ako bi mogoče bilo. Glejte, poprej 
sem vam povedal! Ako vam tedaj porečejo: Glejte, v pu- 
ščavi je! ne hodite vunkaj; glejte, v hramu je! ne verje- 
mite.«! Ravno te besede Jezusove vam v sedanjih nevarnih 
časih ponoviti je vašega škofa sveta in ostra dolžnost, po 
naročilu svetega Janeza apostola in evangelista, ki veli: 
,Preljubi! nikar ne verjemite vsakemu duhu, ampak sku- 
šajte duhove, so li iz Boga; kajti veliko lažnjivih prerokov 
je po svetu."? Ta apostolska beseda tudi o Vitanjski smreki 
in njeni prikazni velja. 

Celo leto in črez sem mirno čakal, pazno gledal in 
razumeval, kaj bo iz tega novega božjega pota. Boga sem 
prosil, in priporočeval naši ljubi materi, Mariji prečisti devici, 
naj nam na znanje da, ali je ta prikazen od Boga, in božja 
volja, da se božja pot po sveti cerkvi blagoslovi in potrdi 
vernim kristjanom v zveličanje; ali če ni, naj se prekliče in 
ovrže, da ne bodo pobožne duše, v svojo škodo močene, po 
krivem potu hodile, in naša sveta vera od nevernikov za 
praznih rečij delj zasmehovana. Veliko se je v preteklem 
letu o Vitanjski smreki po svetu govorilo, pisalo in bralo, 
veliko legalo, mnogo mnogo ljudij se je iz vseh stranij na 
Paki zbiralo, ona smreka posekala in pokončala; pa ni zve- 
deti, ne izpričati enega čudeža, nobene posebne milosti najti, 
ne za dušo ne za telo, katera bi se bila v resnici na tem 
shodu pri Vitanjski smreki zgodila in po njej Bog na znanje 
dal, da je ta oznanjevana prikazen božje delo in božja volja, 
naj se na tem mestu Bogu in Mariji v čast kapela ali cerkev 
stavi, kakor sosedi na Paki imeti hočejo. 

Da bi to reč spoznali in prav razsodili, naročil sem Vitanjski 
župniji (po šegi naše svete cerkve v enakih priložnostih) se 
tri dni postiti in moliti, naj bi usmiljeni Bog, On večna 
resnica, ki vsako laž sovraži, prav spoznati dal, ali je ta 
reč v resnici od Boga, ali pa je le spaka in sleparija od 
satana po nevednih in slabovernih ljudeh osnovana in po 
svetu oklicana, praznoverne ljudi slepariti, pravo vero in 
krščansko vedenje pa v sramoto in škodo pripraviti. Mo- 
litve so bile pobožno opravljene, sveta maša se je tri dni v 
ta namen služila, naj bi se razodelo, kaj da je v tej reči 

volja božja, da ne bi opoverali, kar je božjega; pa tudi ne 
podpirali, kar bi bilo od hudega. Na to sem poslal cer- 
kvene sodnike, dobro razumne, poštene in bogaboječe može, 
štiri dekane, kateri so 10. in 11. majnika t. l. v mojem imenu 
vpričo cele soseske na Paki ves kraj pregledali, potem v 
Vitanju vse priče te govorjene prikazni na tanko zaslišali, 
preiskali in po resnici in pravici razsodili. In kaj so v tej 
reči spoznali?  Prepričali so se, da jih je malo, kateri bi 
trdili, da so prikazen Matere Božje z lastnimi očmi videli; 
večji del njih le to pravi, kar so od drugih, več od tujih 
kakor domačih, praviti čuli, kateri po navadi več povedo, 
kakor je. In tudi oni, ki pravijo, da so sami videli, tako 
zmešano in zahomotano (temno) pripovedajo, da se iz njih 
pripovedi kaj božjega spoznati ne da. Ni v celi tej prigodbi 
nobenega sledu kake božje razodetve, nikdo ne ve kakega 
čudeža, ki bi se bil na tem kraju od začetka do te dobe 
zgodil. Ni zvedeti duše, katera bi bila obiskaje ta kraj kako 
posebno milost občutila, in ni slišati o grešniku, kateri bi 
se bil na tem potu očitno spokoril in poboljšal; ni videti 
pri romarjih te Vitanjske smreke na Paki nobene posebne 
svete želje ali gorečnosti, ampak veliko več neka posvetna 
raztresenost in mrzlota se pozna na ljudeh, kateri v ta kraj 
zahajajo. ,Po sadu", veli Jezus, ,bodete drevo spoznali." 
Naj bi ta prikazen v resnici od Boga bila, bi ljudi čudoma 
za vse sveto in božje oživila. 

Tudi sosedovi, kateri so prvo prikazen na smreki raz- 
glasili, nobene verjetne priče nimajo. MDeklina, katera bi 
rada Marijino prikazen spričala, se lehko spozna, da je na 
zvijačo poučena in prekanjena; njeni domači so pa željni, 
naj bi res bilo, kar se je govorilo, v njih dobiček. Rado- 
vedno ljudstvo, katero se shaja, ne priča do tega kraja ni- 
kakega živega zaupanja. Veliko jih je sram reči, da kaj ne 
vidijo, ker so drugi, kateri pravijo, da zato ne vidijo, ker 
v milosti božji niso; in kdor enkrat obhodi, bo težko drugo- 
krat šel. Ljudje, kateri so na dan cerkvenega preiskavanja 
na tem kraju pričujoči bili (bilo jih je okoli 1000 duš), niso 
nobene gorečnosti za ta božji pot kazali, niso za potrjenje 
tega shoda prosili, temveč so mrzlo gledali in čakali, kaj 
bodo sodniki spoznali, obljubivši, zadovoljni in pokorni biti 
temu, kar bodo škof v imenu cerkve v tej reči sklenili. : 

Iz tega vsega se po zdravi pameti in po pravi veri 
lehko sklepa: 1. da se na smreki na Paki v Vitanjski žup- 
niji nobena prava, resnična prikazen Matere Božje spoznati 

in dopričati ne da; 2. da shod k tisti smreki, ali v tisti 
kraj ni nobena prava, Bogu in Mariji dopadljiva božja pot, 
ampak le skušnjava slabovernih ljudij; 3. da nima nobe- 
nega zaslužka, ne odpustka, kdor v tisti kraj potuje, marveč 
greh, ako domačo službo božjo ali druge dolžnosti po taki 
prazni poti zamudi; 4. ni spoznati, da bi božja volja bila, 
na Paki kapelo ali pa cerkev staviti, temveč naj se ta kraj 
opusti, in sklepi slaboumnih, omččenih ljudij ovržejo: kajti 
začetek te božje poti iz gole zmote izvira, in kar resnica ni, 
ampak laž in goljufija, vse to sveto vero in krščansko de- 
janje skruni in podira. 'To so vsi štirje od škofa poslani 
sodniki sklenili, in njih sklep moram tudi jaz potrditi, ter 
vsem pravovernim kristjanom naznanjam, naj se teh praznih, 
zapeljivih potov varujejo. Bog me obvaruj, kaj božjega opo- 
verati ali celo potreti; pa tudi Bog ne daj laži, zmote in 
prazne vere podpirati, koje se pri tej smreki očitno kažejo. 
Mi smo molili in Boga prosili, naj nam svojo sveto voljo 
za delj tega kraja na znanje da. Ker pa ni znamenja, ni 
prave priče, da bi bil na Paki pri smreki kak od Boga v čast 
Marije posebno izvoljen in oblagodarjen kraj, zato se ima 
sklepati, da je vse govorjenje o tem kraju gola zmota in 
laž. Naj se torej noben pravoverni kristjan, nobena krist- 
jana v prihodnje ne da skušati, ne zapeljati, v ta kraj na 
božjo pot hoditi. Vsakdo pa, ki sebi in drugim dobro hoče, 
naj bližnjim ravno to pove, in jih krivih potov ovaruje. 
Hudobni, svojeglavni in nepokorni ljudje, kateri bi to pre- 
poved predrzno in trdovratno grajali in ljudi na to prazno 
božjo pot zapeljevali, bodo od cerkvene družbe izobčeni ter 
imajo greh, kojega si škof sam odvezati prihranim. 

Prav in dolžnost je, Marijo, kristjanov mogočno po- 
močnico, častiti, njeno čast množiti in poviševati, pa ne z 
zmotami in z lažmi, marveč njene svete čednosti in nauke 
posnemaje. Marija pa svojim vernim častiteljem in časti- 
teljicam pravi: , Karkoli vam Jezus poreče, storite!" In Jezus 
veli: ,Kdor vas, namestnike moje, posluša, mene posluša. . 
In kdor cerkve ne posluša, naj ti bo kakor nevernik in 
očiten grešnik." 'To je v tej reči Jezusa in Marije glas, ljube 
duše in ovčice Kristusove, do vas. Pisal in povedal sem 
vam kot višji pastir, in sem rešil svojo dušo. Dobre ov- 
čice bodo glas svojega pastirja poslušale; trdovratne bode 
Bog sodil. Gospod bodi z vami in z mojim duhom. Amen. 

Pri sv, Andreju na god sv. Vida 1852. 

4, Molitev za papeža, 


Preljube ovčice Kristusove! Kedar oče žaluje, tudi 
otroci jokajo; ako oče trpi, tudi dobre otroke srce boli, in 
če nimajo inače pomoči, za toliko bolj zvesto molijo in Boga 
prosijo, naj se usmili in očetu pomaga. 

Čuli ste in tudi brali, kako so se Lahi (Italijani) po 
širokem spuntali, ter nočejo svoji od Boga dani gosposki 
pokorni biti. Krvavo vojsko so podpihali, v koji se je že 
toliko nedolžne krvi prelilo. Ogenj puntarski se je tudi po 
deželah razširil, katere so svetemu očetu papežu podložne, 
in veliko puntarjev se nad svojega deželskega in duhov- 
skega najvišjega poglavarja povzdiga, se papežu s krvavim 
orožjem ustavlja, ter hočejo papežu dežele, katere so last- 
nina sv. Petra, vzeti, da bi si papež pomagati in sv. cerkve 
prosto vladati ne zamogli. 

Te zmote in homatije, stiske in nevarščine delajo na- 
šemu svetemu očetu Piju IX. toliko žalost, da so začeli ne- 
varno bolehati. Spodobi se torej in je vernih katoličanov 
sveta dolžnost, moliti in prisrčno prositi, naj bi se dobri 
Bog usmilil, in poslal papežu Piju IX. potrebno pomoč, 
sovražnike svete cerkve srečno premagati, naj bi zdravi in 
veseli sveto katoliško cerkev vladali. Naša molitev naj bode 
polna vere in zaupanja, pa tudi stanovitna, kakor je bila 
molitev prve cerkve v Jeruzalemu za svetega Petra v ječi, 
kojega je Bog po angelju rešil. 

Kakor mašniki pri sveti maši za papeža molijo, tako naj 
verniki pri sveti maši z blagoslovom, kjer je v navadi, in pa 
pri večernicah molitev za papeža, in po tri Očenaše pa Češčena 
si Marija tako dolgo pobožno opravljajo, da se bodo očitni 
sovražniki naše svete matere rimsko-katoliške cerkve ukrotili, 
in poravnale te strašne zmešnjave italijanskih držav. Bog 
hoče združeno molitev uslišati in svetemu očetu papežu, 
pa tudi nam pomagati, če bomo vredni. — (10. vin. 1859.) 


5. Preganjanim kristjanom na Turškem v pomoč, 


Kaj bi vam dobrega povedal, predrage moje ovčice, 
ker od vseh krajev le žalostne glase čujemo, kako strašno 
se vernim kristjanom po tujih krajih godi. Dopolnjujejo se 
kristjanom, našim bratom, mile besede Jezusove: ,Na svetu 

bodete bridkosti imeli; ali zaupajte, jaz sem svet premagal." 
Turki v jutrovih krajih, zastarani sovražniki kristjanov, in 
pa neverci, ljudje, ki nimajo vere, nimajo Boga, si naše dni 
v roke segajo, sveto cerkev božjo, nevesto Jezusovo prega- 
njati in pokončati; toda le trdno zaupajmo, kajti je vse 
peklenske moči ne bodo zmagale. Pa tudi mi ne smemo 
rok križem držati, ampak pomagajmo, kolikor zamoremo, 
vsak po svoji moči, z milimi darovi, pa tudi s stanovitno 
molitvijo. 

Čujte, kaj strašnega se je v jutrovih krajih kristjanom 
pripetilo! Po planinah imenitne gore Libanon živijo mirni 
kristjani Maroniti po imenu, pridni kakor bučelice in pa 
kakor mravlje pohlevni. Imeli so lepe cerkve, dobre šole 
in sloveče samostane. Bila je njihova dežela prijazna in 
lepa kakor božji vrt. Krog Maronitov pa bivajo divji Druzi, 
neversko, ljuto ljudstvo, katero krščanske Maronite od starih 
časov zavoljo svete vere krvavo črti, in jih s silo napada, 
ropa, jim škoduje, kedar in pa kakor le more. 

Ravno o binkoštih tega leta! se je strašni ogenj krva- 
vega boja med divjimi Druzi in katoliškimi Maroniti vnel, 
kakoršnega ni bilo v naših časih slišati. Nenadoma so div- 
jaki kakor krvoželjni volki mirne kristjane z orožjem na- 
padli, može posekali in postreljali, žene in deco deloma po- 
morili, deloma v sužnost odgnali; niso prizanesli nosečim 
ženam, ne dojencem na prsih; požgali so hrame, cerkve in 
šole; in kar niso razbojniki odnesli, je strašen ogenj upe- 
pehl. Prijazna selišča so zdaj žalostna pogorišča, rodovitno 
polje puščava. Ni slišati milega zvona po hribih, ni čuti 
po dolinah veselega petja. Kar je kristjanov krvavemu 
meču in ognju ubežalo, se po brlogih in visokih planinah 
potikajo, lačni in žejni, brez strehe in oblačila. Glad in bo- 
lezni jih hočeta ukončati, ako jim dobri ljudje hitro v pomoč 
ne pridejo. 

Kakor pa sovražni ogenj, če vstane, po navadi tudi 
sosede vname, in kamor koli ga veter potegne, vse po- 
užiga in posmodi, tako je tudi ljuti srd neverne Turke po 
bližnjih mestih zgrabil, da so nad uboge kristjane mahnili, 
in jih skupaj nad 20.000 poklali; med njimi veliko duhov- 
nikov in učenikov. Ne le po gori Libanon, tudi po Da- 
masku, Saidi in drugih mestih ležijo mrliči za cestami in 
stezami, po ulicah in vrtih; celo vodnjaki so z mrtvimi 

trupli nadevani; in ni pogrebnikov, ki bi vse pokopali; 
divji zverini in pa roparskim pticam so razkosani udje krist- 
janov v živež, ki jih trgajo in žrejo. Bati se je grozovitih 
kužnih boleznij in morij, če se ne bodo hitro mrtvi pokopali. 

Bilo bi kamen naše srce, katero bi se ne usmililo in 
ne pomagalo hitro po svoji zmožnosti. Saj ne vemo, kaj 
tudi nas čaka; to pa dobro vemo, da bomo usmiljenje našli, 
ako usmiljenje skazujemo. 

Več od šest tisoč sirot in vdovic v tistih krajih nima 
očeta, nima matere in nas prosi, da jim pomagamo; Kri- 
stus nam pa obeta, da kar njim storimo, Jezusu samemu 
storimo; on hoče biti nam plačnik. Radi bi spet svoje po- 
žgane cerkvice postavili, da bi se sveta maša služila; radi 
napravili potrebne šole za otroke; pa potrebnih pripomoč- 
kov ni; postaviti želijo hleve in obdelovati polje, pa jim je ljuba 
živina poklana ali pa odgnana, brez katere kmetovati ne 
morejo. ln če vinogradi pušče, njive pa celine ostanejo, 
hoče lakota ostanke kristjanov pobrati, kateri so moriji gro- 
zovitnih Turkov ubežali. 

Zaupam, da se vam ne bom zameril, ako prisrčno te 
uboge sirote vašemu usmiljenju priporočim. Zložite, ko- 
likor premorete, naj si bo v denarjih, ali pa v drugih rečeh, 
kakor vam bodo vaši častiti duhovski pastirji naročili. Vsak 
darek bo hvaležno sprejet in revežem v juterne kraje po- 
slan. Dobri Bog, kateri usmiljenje ljubi, on dobri Oče, ka- 
teremu najbolj dopade, ako si verniki kakor bratje in sestre 
lepo pomagajo, hoče tudi nam pomagati in nam stoterno 
povrniti. Oh, saj smo tudi mi potrebni v sedanjih ža- 
lostnih in nevarnih časih, posebno božje pomoči. Božja 
pomoč vselej pri nas ostani! 

V Mariboru, na god sv. Mateja 1860. 


6. Milodari za papeža, 


Pišem vam zopet v silnih potrebah naše svete matere 
katoliške" cerkve, preljubi moji, ter zaupam, da se vam za- 
meril ne bom, če prosim. Moja dolžnost je prositi, vaša 
dobrota, ako me uslišite. Boste vprašali: kaj pa zopet ta- 
kega? Čujte! 

Bog je dal svojemu najvišjemu namestniku na tem 
svetu lastnino, da bi jim ne bilo treba kruha prositi — dal 
je našemu svetemu očetu papežu na Laškem lastne dežele, 

naj bi ne bili najvišji poglavar cerkve božje drugim dežel- 
drago odkupljeno čredo Kristusovo po sveti volji božji, ne 
pa po spačeni volji posveluih ljudij. 

Ali čujte, kaj se godi! Kar je Konstantin, prvi krščan- 
ski cesar, papežu dal, dežele, katere je cesar Karol veliki 
vidnemu poglavarju Kristusovemu podelil, kar so papežu 
dobrotniki skozi več kakor 1000 let darovali, to so jim pre- 
teklo leto laški prekucuhi po tolovajsko vzeli, so si eno de- 
želo za drugo posiloma osvojili in jih tako neusmiljeno oro- 
pali, da je papežu le mala rimska okolica ostala, in pa ve- 
lika množica lačnih ljudij, kateri so k svojemu očetu pri- 
bežali in jih kruha prosijo; pa Bogu se usmili! nimajo jim 
ga dati. — Ali ni to žalostno za svetega očeta, pa tudi za 
nas, ki smo njihovi verni otroci? 

Sveti oče imajo svoje duhovske uradnije in služabnike, 
kateri jim pomagajo vesoljno cerkev božjo vladati; zdaj jim 
nimajo plačila dati. Papež so pošiljali na vse kraje sveta 
svetoželjne misijonarje, naj bi se božje kraljestvo po svetu 
širilo; zdaj jim nimajo popotnice plačati, nimajo pomoči 
poslati. (rodi se papežu, kakor ubogemu gospodarju, kate- 
rega so razbojniki siloma napadli in ga oropali, kateri v 
svojo hišo zaprt, sebi in svojim pomagati ne zamore. Kdo 
se bo usmilil našega svetega očeta Pija IX., kdo jim po- 
magal? Bog in pa mi, njihovi dobri verni otroci. 

Da bi pomagali sv. očetu v tej veliki sili, so dobri ka- 
toliški kristjani po drugih krajih družbo (bratovščino) sv. 
Mihaela ustanovili, ker je sv. Mihael najvišji poglavar ne- 
beških vojsk in prvi varih svete katoliške cerkve. (Tako 
so tudi v Rimu napravili v ravno ta namen veliko bratov- 
ščino pod naslovom sv. Petra.) To novo bratovščino so 
sveti oče Pij IX. potrdili in z obilnimi odpustki oblagoda- 
rili. (Popolnoma odpustki se zadobijo na dan pristopa k 
tej bratovščini, in vsako leto enkrat, ako se vredno spoveš 
in spokoriš, pa presveto rešnje telo prejmeš, in ob treh 
praznikih svetega Petra, od predvečera do drugega, kako 
cerkev obiščeš in za sveto cerkev moliš. 'Tudi nepopol- 
noma odpustki se zadobijo, in lehko vernim dušam v vicah 
darujejo.) Vsak družban, vsaka družbana moli za sv. očeta 
Pija in pa za sveto katoliško cerkev Očenaš in Češčeno Ma- 
rijo, apostolsko vero in pa: Čast bodi Bogu. Podaruje se 
za vsak mesec 1 krajcar srebra, ali pa 2 krajcarja novega 
denarja svetemu očetu v pomoč. Ta bratovščina sv. Mihaela 

se je po mnogih krajih razširila, kjer katoliški kristjani ži- 
vijo; naj se tudi v naši lavantinski škofiji utemelji, in lepo 
izhaja; saj so Slovenci in Slovenke usmiljenega srca, ter 
radi molijo in pa vbogaime dajejo, kolikor premorejo; to 
pa v resnici ni preveč za našo sveto mater katoliško cerkev, 
in pa za našega ljubega očeta papeža Pija. 

Vsako mlado nedeljo naj se v vsaki župnijski cerkvi, 
ali kjerkoli se služba božja obhaja, postavi škrinjica ali pa 
skledica za božje dare na priležen kraj, v katero naj verni 
bratje in sestre bratovščine sv. Mihaela za papeža svoje da- 
rove polagajo; poleg pa naj pošten mož stoji, ki vernike 
opomni in dare pobira. Kar se pri posameznih župnijah 
nabere, se v škofijo pošlje, in od tod pa svetemu očetu v 
Rim. Kdor več premore, naj več da; ker se jih veliko nahaja, 
kateri bi radi dali, pa nimajo, bodo pa za toliko bolj zvesto 
molili. 'Tak mali dar bo lehko vsak dal, premožni pa tudi 
radi po dvakrat in trikrat toliko svetemu očetu navrgli. 
Svest sem si, da si bodo hišni očetje in matere v čast šteli, 
te majhne denarce od svojih domačih pobirati, in bodo 
sami dali, če edno ali drugo družinče ali pa otrok ne bi 
imelo. Saj ne damo samo le papežu Piju; oni sami za-se 
le malo potrebujejo; damo naši sveti katoliški cerkvi v 
pomoč, da ji ne bo potreba naših krajev zapustiti in se 
črez morje v daljno Ameriko s svojim največjim poglavar- 
jem seliti, kar bi ne bilo dobro za nas. Pač bi bilo ža- 
lostno, ako bi solnce prave vere Evropo (naš del sveta) za- 
puščalo, kar bi sovražniki naše svete cerkve radi. 

Po kaj pa hudobni prekucuhi svetemu očetu toliko 
krivico delajo? Oni ne črtijo papeža, ampak sveto kato- 
liško cerkev, katera je njihovim spačenim voljam na potu. 
» Vzemimo papežu vso deželsko oblast, da si ne bo mogel 
pomagati; dajmo ga drugemu kralju v oblast, kateri je naših 
mislij in želja, da bo izginila papežu čast; udarimo najviš- 
jega pastirja, in njegove ovčice se bodo razškropile, verniki 
bodo papeža zapustili, in luč katoliške vere bo ugasnila, 
telo katoliške cerkve brez glave bo mrtvo." To so hu- 
dobnežev vražje misli; to so njih peklenski naklepi. Zakaj 
pa dobri Bog dopusti toliko krivico? Zato, ker se moramo 
na tem svetu za božje kraljestvo vojskovati, in si služiti 
toliko lepšo krono nebeško. Od nekdaj se je hudo z dobrim, 
laž z resnico, vera z nevero poskušala, in se bo do sodnjega 
dne. Stiskati znajo sveto cerkev božjo njeni sovražniki, 
kakor jo današnje dni v resnici hudo stiskajo, pa premagali 

je še nikoli niso in je tudi ne bodo. Pobili so papežu 
srčne vojščake in so jih po tolovajsko razpodili, naj bi ne 
ubranili papež svojih starih pravic; pa mi verni otroci nji- 
hovi imamo še mogočno orožje, katerega nam nobeni so- 
vražnik vzeti ne more. Sam Kristus nam je to orožje iz- 
ročil, rekoč: , Molite in boste prejeli, da bo popolno vaše 
veselje.« Molitev pomaga in premaga, naj se ji ravno so- 
vražniki posmehujejo. 'Tudi Jezusu so se posmehovali, ko je 
na križu molil, rekoč: ,Moj Bog, moj Bog, zakaj si me za- 
pustil?" In glejte, zemlja se je stresla, čudeži so se godili, 
in sovražniki so prestrašeni zbežali. Tudi zdaj bode Gospod 
vojskinih trum svojo vsegamogočno roko iztegnil, kedar se 
mu bo zadosti zdelo, in bo sovražnike svoje svete cerkve 
potrupal, kakor lončar glinasto posodo. Le stanovitno mo- 
limo in trdno zaupajmo; to Bog od nas doseči hoče. 

Pa ne le moliti, tudi vbogaime dajati je v sedanji sili 
potreba, in z našimi denarci svetemu očetu pomagati, ker 
je tako božja volja. Saj so tudi Jezusu vbogaime dajali, da 
je sebe in svoje apostole preživil; in ko jih je po svetu po- 
slal, jih je usmiljenju dobrih ljudij priporočil. Od nekdaj so 
verni kristjani nastopniku sv. Petra, svetemu očetu papežu 
v posebnih potrebah katoliške cerkve radi pomagali; tudi 
mi ne bomo svojega vesoljnega očeta Pija zapustili, ampak 
jim radi krepko pomagali. Pač bo veselilo Jezusa, nevid- 
nega poglavarja naše svete cerkve, da njegovemu namest- 
niku, vidnemu poglavarju veselo pomagamo; vesele daro- 
valce Bog ljubi, in nam bo stoterno povrnil. — Pač bo do- 
padlo Mariji prečisti Devici, ako papežu Piju IX. skrbno 
pomagamo, kolikor premoremo, kateri so Marijino slavo in 
čast tako visoko povzdignili. S solznimi očmi bodo naš sv. 
oče Pij 1X. Boga in Marijo za toliko vašo ljubezen hvalili, 
pa tudi molili za vse dobrotnike svoje. Gotovo hoče Bog 
njihove in naše prošnje uslišati, ter to stisko samo zato 
dopusti, naj bi mi svojo ljubezen do svoje matere katoliške 
cerkve in pa do svetega očeta papeža oživili, in da jih lju- 
bimo, v dejanju pokazali. Bode sila odjenjala, jim tudi naše 
izvrstne pomoči potreba ne bo. 

Preljube ovčice Kristusove! vstopite se pod bandero 
svetega Mihaela, v njegovo sveto bratovščino se uvrstite. 
Vzemite v roke dvojno orožje braterno: molitev in pa mi- 
loščino, ter se v svetem društvu za sveto katoliško cerkev 
srčno poskušajmo. Dobri Bog hoče z nami biti, in ne bo 
svoje pomoči odlagal. Sveta katoliška cerkev bo gotovo 

zmagala, Bog ji je zmago obljubil; le skrbimo, da mi svoje 
krone ne izgubimo s svojo mlačnostjo in zanikernostjo. — 
Ko pride enkrat poslednja vojska za nas vse, nam hoče sveti 
Mihael tudi v pomoč priti, ako smo bili njegovi zvesti po- 
močniki v vojski za sveto cerkev božjo. — To vas prosim 
in srčno zmago vsem želim ter vas iz srca blagoslovim v 
imenu Boga Očeta, Sina, in sv. Duha. Amen. 
V Mariboru, kvaterno sredo v adventu 1860. 


7, Kako se sv. očetu godi? 


Spodobi se, preljubi moji škofijčani lavantinski, da 
vas za sveto veliko noč (za obletnice) prisrčno pozdravim, 
in vam za pisanko pošljem svojo lepo zahvalo. Delili ste pre- 
teklo leto, vsi dobrega, otroškega srca, svetemu očetu, pa- 
pežu Piju IX. lepe darove, katere smo jim v Rim za pomoč 
poslali. V imenu papeževem vas jaz prav lepo zahvaljujem 
za vsak krajcar, katerega ste blagovoljno uložili, za vsak 
Oče naš, kojega ste za najvišjega poglavarja naše sv. cerkve 
molili. Čudno moč ima naša združena molitev in miloščina. 
Kakor je svoje dni svetemu Petru v ječi pomagala, tako na- 
stopniku svetega Petra, Piju IX. pomaga, kajti Bogu so- 
sebno dopade, ako molijo verni otroci za svojega najvišjega 
duhovskega očeta, in mu prineso svoje peneze, kolikor pre- 
morejo, v dar. Bog Vam povrni stoterno! 

Kako se pa godi svetemu očetu papežu? me boste vpra- 
šali. Ravno skorej tako, kakor se je godilo svetemu Petru. 
Kakor je bil sv. Peter v ječi med dvema vojakoma uklenjen, 
dokler ga ni angelj Gospodov oprostil in mu vozo odprl, 
tako še neprenehoma dva velika sovražnika sv. očeta iz 
vseh krajev stiskata: kralj Sardinski in pa cesar Francoski, 
ter bi jih rada prisilila Rim zapustiti in iti po svetu. Godi 
se papežu in vsem zvestim višjim pastirjem v Laških deželah, 
katere prekucuhi v oblasti imajo, po besedah sv. Pavla, ki 
piše: ,Menim, da je Bog nas apostole poslednje postavil, 
kakor smrti namenjene; ker smo v razgledovanje svetu, an- 
geljem in ljudem. — Kolnejo nas, in mi jih blagoslavljamo; 
preganjani smo, in prenašamo; preklinjajo nas, in mi (za 
nje) molimo; kakor smeti tega sveta smo postali, kakor iz- 


vržek dozdaj (nas imajo)."! Zato ves krščanski svet gleda 

- v naših časih na sv. očeta Pija IX. ter se čudi njihovi srč- 
nosti in stanovitnosti, da se ne dajo posiliti svojim na- 
sprotnikom, temveč stojijo kakor skala na svojem svetem 
mestu; brani jih pa tudi neka skrivna božja moč, da se 
sovražniki ne upajo papeža lotiti, in iz Rima pregnati. 

Ali hoče dobri Bog še v prihodnje svojega zvestega 
namestnika v Rimu ohraniti in sovražnikom braniti, ali je 
sklenil jih nasprotnikom celo v roke dati, ter jih še huje 
stiskati, naj bi se njihove čednosti in kreposti še lepše raz- 
cvetale in nam v zgled bile, kako pogumno se imamo tudi 
mi za resnico in pravico svete katoliške cerkve boriti, to je 
samo Bogu vsevednemu znano. To pa čujemo in lehko 
beremo, da se pričenja sovražnikom papeževim čedalje hujše 
goditi, tako, da si že svetovati ne vedo, kaj bi storili, pa- 
peža iz Rima pregnali, ali jih v miru pustili; kajti vihar 
prekucije, kojega so upihali, že tudi njihove stolice maja. 
Veter hudobije so sejali, hudo vreme pa žanjejo, in bodo 
želi, kar so hudobnega vsejali, kakor gotovo je Bog pravičen. 
Sveta volja božja se naj zgodi! 

Prosim Vas torej, preljube krščanske duše! in Vam 
prisrčno priporočam, molite še v prihodnje in pa stanovitno 
za našega sv. očeta Pija IX., naj jih Gospod ohrani, oživlja 
in osrečuje na zemlji, in jih ne da v voljo njihovih sovraž- 
nikov. Kakor mi molimo, tako molijo vsi verni kristjani, 
bratje in sestre naše, od solnčnega izhoda do zahoda, od 
juga do severa. 'Tako lepo in vseobsežno še niso morebiti 
nikdar za papeža po svetu molili, kakor zdaj molimo; tako 
jasno se še ni pokazala v naših časih živa krščanska lju- 
bezen, kakor se zdaj kaže, ter oživlja pravo vero. F'To je 
pa sveti materi katoliški cerkvi neprecenljivi dobiček, ka- 
terega vernim otrokom trpljenje svetega očeta prinaša. 

Ker pa sveti oče papež še neprenehoma veliko iz- 
datkov imajo za potrebe svete cerkve, njihove dežele pa so- 
vražniki molzejo, in jim dohodke čedalje hujše kratijo; po- 
delimo torej še zanaprej, kolikor utrpimo, svojih krajcarjev 
v pomoč, saj damo otroci očetu svojemu. Papež za nas, 
svoje dobrotnike, sosebno molijo, in Bog nam bo obilno 
povrnil. — To mojo zahvalo, pa tudi prošnjo lepo, prej- 
mite dobrovoljno za sveto veliko noč in za veselo alelujo, 
katero vam iz srca želim. 

V Mariboru, 18. sušca 1862. 

8. Ob preselitvi škofovskega sedeža v Maribor, 


Preljubi Slovenci, bratje in sestre moje! Imel je ime- 
niten kralj prelepo vinsko gorico. Zlahtne trte in mladike 
so v dragem vinogradu rastle, cvetele in zorele, ter rodile 
žlahtnega blaga. Gorica žlahtnega plemena je pa bila med 
dva mejaša razdeljena, katera sta dragi vinograd po svoji 
moči obdelovala. V mnogih letih se je trsje narastlo, po- 
množilo pa tudi vinogradnikom dejanje in skrb. Naj bi 
žlahtno trsje še obilnejše rodilo in se delo oskrbnikom po- 
lajšalo, modri kralj razdvojeno južno gorico združi in 
enemu oskrbniku sporoči, sosedu pa severno stran svojih 
vinogradov domesti, naj vsak mejaš (sosed) po svojem kraju 
sadi, koplje, čedi in veže, naj bo vinograd skrbno obdelan 
kraljevega srca veselje — lepa gorica kraljeve krone draga 
jagoda. 

Ta naprava modrega kralja bila je visoko hvaljena, 
radost se je glasila po vinskih vrhih, se je odmevala v žitno 
polje rodovitih ravnin. Prijazno so si delavci roke podajali 
in si obetali dobro srečo in obilni blagoslov. Oh naj bi to 
veselje stanovitno bilo, in se ne izpremenilo sladko upanje 
v žalost, kakor se po svetu rado zgodi! 

Kakova pa je ta prilika o žlahtni kraljevi gorici? 
Razumite milo pesem? Ali znate, da vam, dragi Slovenci, 
velja, ki ste bili preuzvišenemu sekovskemu knezoškofu to- 
liko let v duhovski skrbi? Čedno so vas vladali dobri višji 
pastir, mila je vam bila njihova pastirska palica. Bili so 
vam dober oče; naj jim bo hvala in čast! Zdaj so vas, 
drage ovčice Kristusove, meni v pastirsko skrb izročili. Do- 
polnile so se nam srčne želje naše in vaše, podajmo si torej 
prijazno roko, naj ta sklenitev k večji božji časti in v naše 
zveličanje bo. Vsi naši sosedi nas gledajo, prijatelji nebeški 
obilno žlahtnega sadja svetih krepostij in dobrih del od nas 
pričakujejo. 0h, poskrbimo, naj bo slovenska gorica zdru- 
žena, blaga lavantinska škofija nebeškemu kralju slava, pa 
tudi svetemu očetu papežu in svetlemu cesarju našemu ve- 
selo srce, vsem našim sosedom pa lepo oko. K temu nam 
je potreba sosebno treh rečij: prave modrosti, stanovitne 
marljivosti, in pa blagoslova božjega. 

1. Prave modrosti potrebujemo, pa ne mo- 
drosti tega sveta, ki je pred Bogom neumnost, temuč one 
modrosti, katero je usmiljeni Jezus učil, so jo apostoli raz- 

oznanili in jo uči sveta katoliška cerkev, razsvetljena in vla- 
dana od samega sv. Duha. O tej krščanski modrosti velja 
lepa Jezusova beseda: ,Kdor moje besede posluša in v 
svojem srcu ohrani, on je modremu možu podoben, kateri 
svojo hišo na skalo zida." Dragi bratje in sestre moje! 
dobri Bog je nam Slovencem še ohranil svete vere pravo 
luč; ni nam še zatemnelo, hvala Bogu, prave modrosti jasno 
oko. Ohranimo zvesto in varno svete vere dragi dar, bra- 
nimo svete katoliške vere nauk, kakor zvezdo svojih očij, da 
nas ne oslepijo krivoverci s svojimi lažmi. . Tecite torej 
radi v božji hram krščanske nauke poslušat, skrbno po- 
šiljajte svojo deco v cerkev in v šolo k nauku božjemu, pa 
tudi doma govorite radi vi gospodarji in gospodinje o 
božjih rečeh. 'Tako boste žlahtnim trtam v Gospodovi gorici 
podobni, katere rumeno solnce obseva in učini, da obrodijo 
obilno žlahtnega vinca prave modrosti, ne pa kalne pijače 
spak in zmotnjav. O sveta božja Modrost, ki si postavila 
na sedem stebrov svoje svete cerkve hram, bodi za vodilo 
škofu in vsem namestnikom božjim, bodi vernim ovčicam 
družica ! 

9. Potreba nam je drugič marljivosti, vsakemu po 
svojem stanu. Delavci Gospodovi smo; razna so naša dela. 
Bodite pridni vi očeti in matere ljube; v rokah vaših so 
otroci, žlahtne mladike Gospodove. Mati, ki malo dete dojiš, 
vtisni mu v srce gorečo ljubav do Jezusa; in kedar po zimi 
predeš na klopi sedeč, popevaj otroku svete pesmi in uči ga 
lepo moliti. Materin nauk je deci juterna zarja. Pa tudi 
oče ne pozabi, da te je Bog otroku za prvega učitelja dal. 
Zvečer po dokončanem delu se vsedi za mizo, pozovi deco 
in vprašaj, kaj so se učili, ali so molili lepo. Ob nedeljah 
in svetkih vodi otroke k službi božji, peljaj jih popoldne 
na polje ali pa na vesele vinske vrhe, kaži jim božja čuda 
in dobrote, naj hvalijo Očeta, kateri je dober, in brezkončno 
njegovo usmiljenje. Očetov nauk je deci juterno solnce. 
Blagor otrokom, ki imajo skrbne bogaboječe stariše; rastli 
bodo kakor sadunosno drevje za potokom milosti božje, ki 
rodi obilno sadu v svojem času. 

Na noge, učitelji blagi; v vaših rokah je šola otrok, 
mladik Gospodovih dragi rejevnik. Učite deco brati gladko, 
pisati čedno, pa še bolj skrbno pravično živeti, se greha 
varovati, in Bogu lepo služiti vadite jih. Koliko dober uči- 
telj velja, koliko trpi in občini dobrega učini, tega sicer 
svet malo spozna in slabo plačuje; pa veselite se, pridni 

učitelji moji, za toliko lepša hoče biti Vaša plača v nebesih. 
» Oni, ki jih veliko v pravičnosti poučijo, se bodo svetili kakor 
zvezde na nebu na večne čase" veli sveti Duh. | 
Pridni Gospodovi hišniki bodite, vi gospodarji in go- 
spodinje krščanske; vas je Gospod svoji družini za škofe 
postavil, pravi sv. Avguštin. Čujte in varno pazite, da vam 
sovražnik, če bi vi spali, ljulike med dobro pšenico ne pri- 
seje. Ne molčite, kedar hudobni jezik med vašo družino 
pohujšanje trosi. Varujte svojo družino greha skrbnejše ko 
ognja, da Bog pri vaši hiši žaljen ne bo. Ne pozabite ostre 
besede sv. Pavla, katera sosebno gospodarjem velja: ,Kdor 
za svoje in zlasti za domače nima skrbi, je vero zatajil, in 
je hujši od nevernika." Je vaše delo težavno, bo vam mo- 
gočna božja pomoč in lepo vaše plačilo v nebesih. — Pridni 
bodimo in marljivi neprenehoma vsi; kjer pridnih delavcev 
"ni, tam bo v kratkem najgorša gorica s trnjem zaraščena 
pušča — še toliko lepa škofija v malih letih puščava. Ne 
žalostna puščava strupenih kač (hudobnih ljudij), temuč ve- 
sela gorica, polna svetih čednostij in dobrih del, ima biti novo 
omejena lavantinska škofija z božjo pomočjo. ,Delajmo to- 
rej pridno, dokler je dan; pride noč, in ne bo delati več 
mogoč ; takrat bomo počivali sladko, ako smo delali zvesto. 
8. Potreba je nam še k naši modrosti in marljivosti 
tudi blagoslova božjega: ,Ne on, ki seje, ne on, ki po- 
liva, kaj velja", uči sv. Pavel, ,ampak Bog, kateri rast daje". 
Dobra sreča vse velja, katero Bog da. Sedem živih studencev, 
svetih zakramentov, nam teče božje milosti in pomoči; hi- 
timo tedaj zajemat žive vode za večno življenje, vredno 
prejemat zakrament svete pokore in presvetega rešnjega 
telesa. ,Jaz sem prava vinska trta, vi ste moje mladike; 
brez mene nič ne zamorete", veli usmiljeni Jezus, ter nas 
toliko ljubeznivo k sebi vabi rekoč: ,Pridite k meni vsi, 
kateri se trudite in ste obteženi; jaz vas hočem poživiti." 
Da se bo rosila milost božja na vse naše dejanje in 
nehanje, molimo vsako jutro in prosimo vsak večer Boga, 
da našim delom blagoslov da. Prava molitev je zlati ključ 
svetih nebes. Sv. Pavel veli: , Kdor ne dela, naj ne je"; jaz 
pa po vsi pravici povem: Kdor ne moli, naj tudi ne dela, 
in naj ne uživa darov božjih. Molitev je naši duši sapa 
življenja; kakor hitro molitev opustiš, dušo umoriš. Ne 
pozabite, drage ovčice, kako lepo nam Jezus molitev pri- 
poroča, rekoč: , Prosite in boste prejeli, da bode vaše ve- 
selje popolno." 
Slomšek: Pastirski listi. 11 

Hočemo dobro srečo imeti, sveti naj nam bodo dnevi 
Gospodovi. Ne hodimo ob svetih nedeljah in svetkih ne 
na trštvo kupovat ali prodajat, ne na cesto blaga vozit brez 
' velike potrebe. Kdor to stori, krade Bogu posvečene dni, 
in prave sreče imel ne bo. Bog je le tistim svoj blagoslov 
obljubil, kateri njegove dni posvečujejo, ter je dejal: ,Šest 
dnij delaj, in vsa svoja dela opravljaj; sedmi dan je sobota 
ali praznik Gospoda tvojega Boga; tisti dan ne delaj ti, ne 
tvoj sin, ne tvoja hči, ne tvoj hlapec, ne tvoja dekla, ne 
tvoja živina. Gospod je dan sobote (praznika) blagoslovil 
in posvetil. Prepovedano delo ob nedeljah in svetkih je 
Bog preklel, da nima dobička ne sreče. Zakaj je pri ljudeh 
tako malo teka, joka in javka pa toliko po svetu? Zato, ker 
ljudje Bogu čast jemljejo ob nedeljah in svetkih, ali mamonu, 
ali nečisti Sladi in pa Bahusu služijo. Dajmo Bogu, kar je 
božjega, in dati nam hoče tudi Bog, kar je potrebnega za 
dušo in za telo. 'To vam, preljubi, v prvo priporočam, in 
bom priporočal, dokler živim; vsak dan lepo molite, vsako 
nedeljo in svetek službo božjo spodobno obhajajte — vsake 
kvatre vsaj, če ne večkrat, k sveti spovedi in božji mizi 
vredno pristopite; tako bomo nebeškega kraljestva in njega 
pravice iskali; in vse drugo nam bo navrženo. 

Mislim, da bi bilo mojega prvega golča dovolj; saj 
dobrim ljudem ni potreba dolge pridige. Pa še eno besedo 
naj rečem vam, mladeniči, vi korenjaki naših slovenskih 
goric. Ni vam enakih ne na vojski, ne doma, dokler ste 
pridni in pošteni, in ne pozabite svojega Boga. Vas hva- 
lijo naš svetli cesar, vam hvalo vedo vaši duhovski pastirji 
in mi veselo povedajo, kako v dostih krajih krščanski mla- 
deniči v pobožnosti in v krščankem dejanju dekleta daleč 
prekosijo. Oh mladi Slovenci, vi najgorši venci naše dežele 
materne, močni stebri naše mile domovine, bodite zdravi 
in veseli, pa tudi pošteni in pobožni kristjani, kajti prava 
pobožnost za vse velja, in ima obljubo sedanjega in prihod- 
njega življenja. ,hRadujte se, in naj bo veselo vaše srce; 
pa ne pozabite, da vas hoče Gospod za vse to na sodbo 
postaviti." 

Kako bi pa vas pozabil, vi dekliči, naše matere 
svete katoliške cerkve žlahtne cvetlice. Oh naj bo vaše čisto 
srce prestol Jezusov, tempelj svetega Duha vaše deviško telo, 
vaša lepa duša Jezusova nevesta, in ve vse hčere Marijine. 
Ne daj Bog, da bi se dale goljufivemu svetu zapeljati, in 
bi raztrgale venec svoje deviške časti. Mlado srce mora 

ljubiti, in brez ljubezni biti ne more, kajti ljubezen je mla- 
dine blagost; ali, če ne ljubiš Jezusa in Marije, se zaljubiš 
v pogubljivi svet. ,ln svet preide in njegovo poželenje", pravi 
sv. Janez, ,kdor pa voljo božjo dopolni, ostane vekomaj." 

Poprej pa ko svojo besedo sklenem, še eno naj vam 
povem. Meni, vašemu škofu se zdaj ravno tako godi, kakor 
novemu gospodarju, ki je veliko gorico drago prevzel, pa 
nima hrama, ne tlačilnice, ne vinjakov, ne motik, kateri tudi 
delavcev premalo za svojo veliko trsje ima. Kako si hoče 
sirotec pomagati, če mu dobrotniki v roke ne sežejo! Vaš 
novi gornik sem jaz, vi pa dobrotniki moji. Zapustil sem 
svojo staro domovino, rajsko lavantinsko dolino, iz posebne 
ljubezni do vas. V ljubezni ste me sprejeli tudi vi, ste mi 
postavili nov hram škofovski, ste okinčali s svojimi darmi 
k božji časti stolno cerkev, in tako pripravili prav ljubez- 
nivo menj in moji prečastiti družini prijeten stan. Bodi 
vam hvala in zahvala vsem dobrotnikom mojim. To na- 
pravilo je slavno, in zgodilo se je, česar so vaši predniki 
dolgo želeli, pa niso učakali. Gospod nam je dal dan do- 
živeti, da se ga razveselimo, pa tudi zapustimo svojim na- 
slednikom (prihodnjim zarodom) vrli spomin, kako smo v 
Mariboru, v sredi slovenskih goric, škofovski sedež ustanovili. 

Veliko smo že storili, bodi hvala Bogu in vam; pa 
veliko nam je še storiti, da oskrbimo, česar je škofovski 
stolici v sedanjih časih potreba kakor vsakdanjega kruha. 
Naši bogati sosedi imajo semenišča za mladeniče, ki se za 
duhovsko službo pripravljajo, imajo mnogo samostanov, ver- 
nikom v telesno in duhovsko pomoč; mi ubožci vsega tega 
še malo imamo, ali pa celo nič. Pa eno imamo, moje drage 
ovčice: Vaše dobro, usmiljeno srce; dobro srce pa iz ljubezni 
do Boga velike reči naredi, in če jih ne stori, pravo dobro 
srce ni. Trdno zaupam in se zanašam na vas, da me ne 
boste zapustili, kedar vas bom še poprosil v pomoč. Nas v 
kratkih letih na tem svetu ne bo; v hišo večnosti pojdemo 
uživat, kar smo dobrega storili. Naša lepa in poštena dela 
pa ostanejo Bogu v čast, našim ponamcem v dušni hasek 
in veselje. Na grobu našem se bodo svetile slavne besede: 
»Blagor mrtvim, ki v Gospodu umrjejo; naj počivajo od svo- 
jega truda; kajti njihova dela gredo za njimi." 

Ti pa, dobri Bog, Oče usmiljenja in vse tolažbe, kateri 
si dobro delo med nami začel, to napravilo tudi pri nas 
napreduj in dovrši! Oče luči in pomoči, od katerega vsak 
dober dar pride, blagoslovi pastirja in vse njegove ovčice! 

Blagoslovi naše žitno polje in lepe vinske gorice, oblago- 
slovi naša srca, žlahtne trte svojega vinograda, naj obilno 
dobrega sadu rodijo za božje kraljestvo. Blagoslovi nas 
trojnoedini Bog Oče, Sin in sv. Duh. In ta božji blagoslov 
pridi črez nas, in vsikdar pri nas ostani. Amen. 

V Mariboru, dne 1. kimovca 1859. ' 


9. Potovanje v Rim, .-:/../-. 


Preljubi! trojno popotovanje vsi katoliški škofje imajo, 
katerega zamuditi ne smejo in ne pozabiti, dokler jim sije 
solnce milosti božje; prvi pot je, pridno obiskavati po gorah 
in dolinah svoje drage ovčice; drugi pot je, obiskati častiti 
grob svetih apostolov Petra in Pavla, in pa sedež najviš- 
jega namestnika Kristusovega v Rimu; tretji pot je, se o 
svojem odločenem času v dolgo večnost podati, in dati za 
sebe in za svoje ljube ovčice na božji pravici račun. Tako 
je popotovanje celo naše življenje, bodi si človek škof ali pa 
reven berač; oh, naj bi le srečno bilo! 

Svojo prvo pot sem, hvalo Bogu! dozdaj srečno oprav- 
ljal, veliko poštenih duhovnij naše škofije po trikrat, večjidel 
pa po dvakrat obiskal, in v celi lavantinski škofiji še tako 
majhne župnije ni, da bi ne bil v njeni cerkvi zakramenta 
svete birme delil in vernikov v sveti katoliški veri po- 
krepčal. Lehko torej s svetim apostolom Pavlom rečem: 
» Vi veste od prvega dne, ko sem (kot višji pastir) k vam 
prišel, kako sem z vami ves čas bil, služeč Gospodu, kako 
nisem nič koristnega prikratil, da bi vam ne bil oznanil, in 
vas učil spreobrnjenje k Bogu in vero v Gospoda našega 
Jezusa Kristusa. Nisem se umaknil, da bi vam ne bil 
oznanjeval svete volje božje.«! 'Toda meni ne gre hvala, 
ampak Njemu, ki moč daje. 

Kedaj me hoče Bog na tretji in poslednji pot v dolgo 
večnost poklicati, naj bi za štiristo tisoč duš lavantinske 
škofije natanko račun dal, to je samo Bogu znano, kateri 
je naše dneve preštel, mojemu in vašemu življenju mejo po- 
stavil, ki se prestopiti ne da. To pa dobro vem, da se 
bliža moja ura, v kateri bom strašni glas zaslišal: Daj 
račun o svojem hiševanju!" Zatorej se je potreba priprav- 
ljati, kajti ne vemo, kedaj Gospod po nas pride, da nas 

spečih ne najde, ter nam tako resno veli: ,Čujte, ker ne 
veste, kedaj hišni gospodar pride, zvečer, ali o polnoči, ali 
o petelinovem petju, ali zjutraj. — Kar pa vam pravim, 
vsem pravim: Čujte!" ! 

Drugo pot k apostolskemu sedežu v Rim, ki je steber 
resnice in pa središče svete katoliške cerkve, k vidnemu po- 
glavarju in občnemu očetu vseh pravovernikov iti, sem 
dolgo dolgo odlagal. Da me smrt ne prehiti in višja sta- 
rost ne podleze, se ravnokar odpravljam na dolgo in ne- 
varno pot ter se ob svojem odhodu od vas poslavljam, pa 
tudi povem, kaj imam posebno važnega v Rimu opraviti, v 
tistem imenitnem mestu, na katero se ves katoliški svet 
ozira, v katerem sta sv. Peter in Pavel našo sveto vero s 
svojo častito smrtjo zapečatila, kjer je veliko tisoč in tisoč 
svetih mučenikov sveto zemljo, podlago naše svete matere 
katoliške cerkve, s svojo prelito krvjo porosilo. Povedal bom 
našemu svetemu očetu, papežu Piju IX., kako živa je vaša 
vera, in da med Slovenci še dozdaj, hvala Bogu, med pše- 
nico grde zeli krivoverstva ni. Pravil bom svetemu očetu, 
kako čedno vi, Slovenci, za lepoto svojih cerkvij skrbite, 
kako radi prepevate božjo čast, in povzdigujete slavo Ma- 
rije, kako hvalevredne so vaše bratovščine in svete družbe, 
kako pogosto in skrbno k spovedi in k božji mizi hodite, 
ter očitno kažete, da ste zelene mladike vinske trte Jezusa 
Kristusa. Pohvalil vas bom svetemu očetu papežu za vašo 
veliko ljubezen, s katero radi vlagate, - da bi svetim misi- 
jonom v tujih krajih med zamorci pomagali razširjati božje 
kraljestvo po svetu; povedal bom pa tudi svetemu očetu 
Piju, kako tudi njih ne pozabite, ter za njih molite, in jim 
svoje krajcarje radi v pomoč pošiljate, ker prisrčno obču- 
tite, kako huda se papežu godi v tolikih stiskah, katere jim 
hudobni sovražniki delajo, ter jih pregnati in ob posestvo 
svetega Petra dejati posiloma hočejo. Svest sem si, da bo 
to vaše lepo dejanje svetega očeta Pija močno oveselilo, 
kajti je dobremu očetu najslajše veselje, ako čuje, da se 
njihovi otroci čedno in hvale vredno vedejo, svojega očeta 
ljubijo, ter se jim oče v srce usmilijo, ki veliko in pa prav 
po nedolžno trpijo. 

Prosil bom svetega očeta papeža Pija, naj blagoslovijo 
verne prebivalce naše cele škofije, da bo naša sveta kato- 
liška vera po vseh slovenskih krajih čista in neoskrunjena 

cvetela, da bode Bog poslal vsaki katoliški duhovniji skrbne 
in čvrste dušne pastirje, dal otrokom skrbne stariše, pa tudi 
starišem dobre otroke, gospodarjem zvesto družino, pa tudi 
družini skrbne gospodarje, srenjam modre in srčne pogla- 
varje, pa tudi srenjskim predstojnikom dobre ljudi, ki radi 
ubogajo, kar je prav in po sveti volji božji. Prositi hočem 
najvišjega namestnika Kristusovega, naj blagoslovijo celo 
naše avstrijansko cesarstvo, naj Bog ohrani in podpira na- 
šega svetlega cesarja Franca Jožefa I., jim da modre in 
zveste svetovalce — naj sv. Duh razsveti naše poslance, ki 
že tako dolgo v državnem zboru sedijo, da bi vsaj sklepali 
in sklenili, kar je modro, nam koristno in prav, ne pa ko- 
vali takih rečij, ki so zoper voljo božjo, v pokončanje svete 
cerkve, v našo časno nesrečo in večno pogubo, kakor ve- 
liko takega strahoma čujemo in v časnikih beremo, ter se 
bati imamo, da jih je sv. Duh zapustil in sedanji zlodčasti 
duh vnel, ki ni iz Boga, ampak iz tega popačenega sveta, 
iz pekla doma. ,Če Gospod hiše ne zida, se zastonj tru- 
dijo, kateri jo zidajo; ako Gospod cesarstva ne varuje, za- 
stonj čuje, kdor ga varuje." Prositi sem se namenil sve- 
tega očeta papeža, naj blagoslovijo vse razne narode našega 
velikega cesarstva, posebno pa nas Slovence; naj bi ne črtil 
narod naroda, ne zatiral sosed soseda, ne delal krivice brat 
svojemu bratu, naj bi se nam ne zamenila naša narodnost 
v pogubljivo nerednost in v zmešnjavo, kakor se žalibog po 
svetu v sedanjih časih godi, ter si hudobni duh prizadeva 
— avstrijansko cesarstvo — po raznih jezikih in narodih v 
babilonsko zmešnjavo posiliti in ga razdvojiti, da bi oma- 
gala mogočna Avstrija; česar nas varuj usmiljeni Bog! Vsi 
smo otroci enega očeta, Boga; vsi smo bratje Jezusa Kri- 
stusa; ni razločka med Nemci in Slovenci v božjem kra- 
ljestvu, naj tudi v avstrijanskem cesarstvu ne bo. Le zloga 
in edinost, pa ljubezen krščanska nas mogočne in srečne 
stori. Mesnica in pravica je ljuba Bogu in poštenim lju- 
dem ; oni sta mili materi ljubega mira, prave sreče in slave. 
Bog nam jih daj! 

Imam pa tudi mnogo potožiti ljubeznivemu očetu 
Piju, česar me srce boli in močno močno skrbi. Dve veliki 
vojski je satan tudi po slovenskih krajih vnel, ki med nami 
od nedelje do nedelje, od leta do leta večji rastete zoper 
Kristusa in njegovo nevesto sveto katoliško cerkev. Prva 
vojska je razuzdanost, druga pa neverstvo; prva vojska med 
mladino na kmetih, druga pa med gospodo po mestih in 

trgih svoje vojščake nabira in zatira med nami božje kra- 
ljestvo. Pijanei, preklinjevalci, nečistniki in vsi pohujšljivci 
peklenskemu sovražniku polje gnojijo, posvetni modrijani, 
ljudje brez vere in brez Boga, pa vražje seme nevere in 
krivih ver sejejo. Ni se torej čuditi, da tudi med Slovenci 
tam pa tam, posebno krog mest in po železnicah, pa tudi 
po kmetih cimo poganja, ter strašno sad tatvine, ropa in 
morije rodi. Ali ni žalostno, da se med nami toliko hra- 
mov ulomasti in okrade — toliko cerkvij oropa, in se oskru- 
nijo najsvetejše reči, ker se toliko razuzdanih ljudij ne boji 
Boga, ne veruje v pravičnega sodnika, ne zmeni za nobeno 
lastnino, in dela, kakor bi nobene sedme in desete zapo- 
vedi božje ne bilo! Ali ni groza in strah, da se mladeniči 
in krščanski možje žlahtnega vinca napijejo, ki jim ga je 
dobri Bog dal, in namesto Boga zahvaliti, se le kregajo, 
krvavo tepejo, in tako pogosto sosed soseda, kakor Kajn 
Abelna, ubije! Ali se ni jokati, da toliko mladih deklin, 
gizdavih v noši in v dejanju razuzdanih, nobene sramožlji- 
vosti nima, ter okoli mest in trgov, pa tudi po vaseh kakor 
veše letajo in se obešajo kakor muhe, nečistega poželenja 
pijane. 'To je tisti greh, po katerem pride jeza božja nad 
neverne ljudi, kakor sv. Pavel pravi; to je tista široka 
mreža, v katero peklenski sovražnik v sedanjih časih največ 
ljudij ulovi, jih oslepi na zdravi pameti, ob pravo živo vero 
spravi, časno in večno nesrečne stori; da se Bogu usmili! 
— Tako hočemo drug drugemu potožiti svoje križe in te- 
žave, naj se nam srce ohladi, pa tudi potrditi se v svoji 
težavni pastirski službi, da bomo z novo močjo in srčnostjo 
svojo drago čredo po pravi poti vodili, dokler svoj tek do- 
končamo in dopolnimo službo besede, ki smo jo prejeli od 
Gospoda Jezusa, da pričujemo evangelij milosti božje,! po 
zgledu sv. Petra in Pavla kakor vseh drugih sv. apostolov. 
To je sveti namen mojega potovanja v sveto Rimsko mesto, 
k stebru svete katoliške cerkve. — Kaj pa boste vi, pre- 
ljube moje ovčice, za-me storili, za svojega škofa romarja? 

Zanašam se na vašo ljubezen, da svojega višjega pa- 
stirja tudi v tujih krajih ne boste pozabili, ampak podpirali 
moje stopinje, naj svoje potovanje srečno opravim. Prvi 
kristjani so sv. Pavla celo v Rim spremili; tega jaz ne tir- 
jam od vas. Pot je dolga, pa tudi draga, nevarna in polna 
sovražnikov naših. Vsak izmed vas naj čuje na svojem 

mestu, katero mu je Bog odločil, ter pazi na-se in na 
svojce, da se jim kaj hudega ne pripeti; vsak naj zvesto 
dopolnjuje svojo službo, njemu od Boga odkazano. 

Prvi kristjani so apostolom gredoč stregli in jim za 
popotnico skrbeli, bodi si z denarjem ali z drugim blagom, 
ter so vedeli, kaj je Kristus takim popotnikom obljubil, rekoč: 
, Kdor vas sprejme, mene sprejme; in kdor sprejme mene, 
Njega sprejme, kateri me je poslal. Kdor sprejme preroka 
v imenu preroka, bo plačilo preroka prejel; in kdor sprejme 
pravičnega v imenu pravičnega, bo plačilo pravičnega prejel." ! 
— ,Zakaj kdor koli vam da piti kozarec vode v mojem 
imenu, ker ste Kristusovi, resnično vam povem, ne bo iz- 
gubil svojega plačila." " Ne hotevam pa ne vašega denarja 
ne premoženja, za potrebo mi je Bog dal. Ako utrpite, 
svoje dare pošljite svetemu očetu papežu Piju, kojim se 
huda godi. 

Prosim vas pa, tako lepo ko premorem, za tri reči: 
Varujte se greha, huje ko ognja, da Bog v naših krajih 
žaljen ne bo. Grehi so krivi, da Bog ljudstva tepe, udari 
gostokrat pastirja zastran malopridne črede, kakor čredo za- 
voljo pastirja. Lehko bi moje potovanje nesrečno bilo, ako 
bi se dobri Bog žalil pri vas. — Varujte pohujšanja svoje 
podložne, vi gospodarji pri svojih hišah, vi predstojniki v 
svojih srenjah. Volkovi čredo najrajši o takem času napa- 
dajo, kedar pastirja blizu ni. MDeroči volkovi pa so zape- 
ljivci, ki v greh vlečejo mlade ljudi; volkovi so krivi pre- 
roki, kateri sejejo krive nauke med pšenico naše svete ka- 
toliške vere. 'Torej vas prosim, čujte in dobro pazite! — 
Molite pa tudi za-me, svojega škofa popotnika, naj bi 
srečno romal s svojimi sobrati škofi, naj bode Bog z nami 
na potu, in nas njegov angelj spremlja, in nas srečno k 
vam nazaj pripelje. Pot je dolga in nevarna, po tujih 
krajih in preko globokega morja gre; pa vaša molitev me. 
bo spremljala, in roka Vsemogočnega me bo varovala, tako 
po suhem kakor po mokrem. V božjih rokah smo, na tujem 
kakor doma. 'Tudi jaz hočem na grobu -svetih apostolov 
Petra in Pavla, na pokopališču toliko svetih mučenikov in 
mučenic, za vas moliti. In če bi božja volja bila, da bi me 
k vam nazaj ne bilo, zaupam, da bom v nebesih molil za vas. 

Poprej kakor za romarsko palico sežem, vas Bogu in 
Mariji izročim. Bog in Marija, angelji in svetniki, naše ško- 

fije mogočni varihi in priprošnjiki, pri vas ostanejo, dokler 
se jaz od vas podam. Milost Gospoda našega Jezusa Kri- 
stusa, in ljubezen božja, in pa deležnost sv. Duha bodi z 
vami vsemi. Amen. 

V Mariboru, dne 16. velikega travna 1862. 


10. Ob povrnitvi iz Rima. 


Drage ovčice Kristusove, preljubi sini in hčere svete 
matere katoliške cerkve! Ravnokar sem se srečno povrnil 
iz Rima; vas ljubeznivo pozdravljam in pa prav lepo za- 
hvaljujem za vso vašo ljubezen, katero ste mi, popotniku, 
skazovali, sosebno pa za gorečo molitev vašo, s katero ste 
me krepko podpirali, da sem srečno in mirno hodil po su- 
hem kakor po morju, in me je vodil angelj Gospodov, da 
sem spet došel zdrav in vesel k svoji dragi čredi domov. 
Bodi Bogu hvala in čast! 

Kaj ste nam pa prinesli iz svetega Rima novega, 
kaj nam boste povedali dobrega o našem svetem očetu pa- 
pežu Piju IX., me boste vprašali ? — Preljubi, videl sem po 
svetu veliko, slišal še več, pa tudi skusil sem si mnogoterih 
rečij. Imam vam povedati dosti veselega, pa tudi lepega 
izročiti, kar so mi naš ljubeznivi sveti oče za vas naročili 
in vam povedati ukazali. Prehodil sem veliko nemških in 
švicarskih krajev, vozil sem se po francoski zemlji, pre- 
jadral sredozemsko morje, in sem srečno dospel v sveto 
mesto Rim, v kojem stoji apostolska stolica svetega Petra, 
veličastni sedež vidnega poglavarja svete katoliške cerkve, 
prvega in najvišjega namestnika Kristusovega na svetu. 

Gledal sem mnogotere imenitne spomenike starih in 
novih časov, videl celo v Vieni na Francoskem Poncija Pi- 
latuža grob; pa le eno me nad vse veseli: da sem obiskal 
središče svete katoliške cerkve, in se očividno prepričal, da 
je sveta rimsko-katoliška cerkev edino prava cerkev živega 
Boga, steber in trdnost resnice, kakor jo sv. Pavel imenuje.! 
Živo sem se prepričal, kako je le ena prava, edino zveli- 
čavna cerkev, kakor je en sam Bog, ena vera, en krst, 
en Gospod in Oče vseh,? da je le eno pravo kraljestvo božje, 
ena prava hiša živega Boga, sveta rimsko-katoliška cerkev, 
katero je Kristus na trdno skalo pozidal, in ji izročil ključe 

nebeške.! Jasno sem videl, da je ravno ta sveta rimsko- 
katoliška cerkev tista zveličanska ladija, brez koje po be- 
sedah sv. Jeronima zveličanja ni, ter se v morje večnega 
pogubljenja potopi, kdor njo nepremišljeno in hudovoljno 
zapusti. MPrepričal sem se s svojimi lastnimi očmi, da so 
rimski papeži pravi nastopniki sv. Petra, kojim je Kristus 
naročil in oblast dal, pasti njegova jagnjeta in ovčice ter 
potrjevati svoje sobrate, škofe, katere je sv. Duh postavil, da 
vladajo cerkev božjo, kojo je pridobil s svojo krvjo. Prav 
lepo in jasno se je pokazala o tem imenitnem rimskem 
shodu važna resnica, kojo so trdili in učili od nekdaj sveti 
cerkveni očaki, da kakor je eden Bog, eden Kristus, edina 
cerkev, je tudi eden stol svetega Petra, katerega je posta- 
vila beseda Gospodova (sv. Ciprijan), na katerem kakor na 
trdni skali vse pravoverno katoličanstvo celega sveta stoji 
(sv. Ciril Aleks). In ravno ta sedež je prava korenina in 
studenec duhovske edinosti (sv. Ciprijan); sveta rimska. 
cerkev je ne samo glava, ampak tudi mati in učiteljica vseh 
drugih cerkvij,? katera je od apostolov prejela vse nauke 
prave vere, koje so zapečatili s svojo krvjo (Tertulijan), od 
katere rimske cerkve vse druge pravico svetega občinstva 
prejemajo (sv. Ambrož), kateri smo dolžni vso pokorščino 
in čast. Kdor se tega sedeža loči, ni više (več) v pravi 
cerkvi (sv. Ciprijan). 'Tukaj sv. Peter v svojih nastopnikih 
neprenehoma živi in svojo visoko službo opravlja. Rimski 
papež so pravi naslednik svetega Petra, apostolov vojvode, 
pravi namestnik Kristusov, poglavar cele krščanske cerkve, 
oče in učitelj vseh kristjanov." 'Ta resnica se je tako oči- 
vidno pokazala, da nikoli lepše, pa tudi dokazalo vsem, ki 
so pri zdravi pameti, da je pogosto blebetanje sedanjih 
krivovercev, ki pravijo: saj je vse eno, če to ali ono vero 
imaš, če rimskega papeža spoštuješ ali ne, gola, hudičeva laž. 

V Rimu sem videl prvo stanovališče svetega Petra, 
videl stol, na katerem je učil, leseni altar, na kojem je sv. 
mašo služil. Obiskal sem podzemeljsko ječo, vozo Ma- 
mertinsko, v trdo skalo vsekano, v koji sta sveti Peter in 
Pavel uklenjena bila. Gledal sem v skali živi studenec, ka- 
terega je sv. Peter obudil, da je krstil jetničarja in vso nje- 
govo družino. V rokah sem imel in spodobno poljubil že- 
lezne verige sv. Petra in sv. Pavla, katere sta sv. apostola 
nosila, za naše sv. vere delj uklenjena. Stal sem na griču, 

kjer so sv. Petra križali; obiskal kraj, na katerem so sve- 
tega Pavla ob glavo dejali. Hodil sem po velikanskih raz- 
valinah krvavega gledališča, v kojem so neverni Rimljani 
verne kristjane divji zverini metali, naj bi jih trgala in po- 
žrla, kakor sv. Ignacija, škofa in mučenika. Trava raste po. 
črni zemlji, ki je popila veliko tisoč krščanskih mučenik ov 
prelito kri. 


Prehodil sem dalje skrivne podzemeljske jame, v ka- 
tere so se prvi kristjani v strahu pred neverniki skrivali, 
pri gorečih svečah sveto mašo služili, besedo božjo poslu- 
šali in obhajali poslednjo večerjo Jezusovo, kakor stare po- 
dobe prvih stoletij očitno pričajo. Ogledoval sem podze- 
meljske pokope svetih mučenikov in prvih kristjanov, ki 
vidno kažejo po svojih podobah in napisih, kako častito so 
prvi kristjani svoje rajne pokapali in njih spomin slavno 
obhajali, kakor je še zdaj pri poštenih in vernih katoličanih 
sveta navada. — Klečal sem na grobih sv. Petra in Pavla, 
sv. Boštijana, sv. Lovrenca, sv. Neže, sv. Cecilije in veliko 
drugih svetih služabnikov in služabnic božjih, ter sem molil 
tudi za vas, naj bi vaša vera ne opešala, in ne ugasnila 
med nami krščanska ljubezen, katero sta sv. Peter in Pavel 
učila, za katero je dalo toliko milijonov mučenikov svoje 
življenje. Prosil sem, naj bi nam Bog ravno tisto apostol- 
sko vero, največji božji dar, čisto ohranil, brez vsake zeli 
novega in starega krivoverstva, ki ravno zdaj med nas sili, 
in se po mestih ugnezditi hoče; naj bi ovaroval našo ško- 
fijo vseh smetij razuzdanega življenja, katero se med nami 
kakor deroča povodenj širi in požira toliko naših mladih 
ljudij; naj bi varoval našo mladino dušne kuge pohujšanja 
na prošnjo toliko svetih mladeničev in devic, ki v Rimu po- 
čivajo, v nebesih pa uživajo veličastni venec svete čistosti 
in stanovitnosti. 


Pač je Rim sveto mesto, kjer tako rekoč vsaka sto- 
pinja kaže in uči, kako nebeško kraljestvo silo trpi, in kako 
lepo Bog svoje služabnike plačuje, ki mu do konca zvesti 
ostanejo. Staro malikovalsko, toliko mogočno in grozovito 
mesto Rim globoko v zemljo pokopano leži, in na njegovih 
grobljah novo krščansko mesto Rim stoji, na njem se zlati 
križ sveti, ter kaže veličastno premago krščanstva, nam kaže 
pravo pot z zemlje v sveto nebo. Rim je tisto mogočno 
mesto, katero je usmiljeni Jezus premagal, ne z vojaškim 
orožjem, temveč s potrpljenjem in z nedolžno prelito krvjo, 

ter nam zapustil v svojih svetnikih slavni zgled, naj bi ho- 
dili po njegovih stopinjah.! 

Kakor me je pa v Rimu spomin nekdanjih časov za 
božje kraljestvo navdušil, še več me je oživilo slavno zbira- 
lišče toliko pobožnih spoznavalcev naše svete, krščanske, 
rimsko-katoliške cerkve, ki so na glas vidnega poglavarja iz 


vseh krajev katoliškega sveta v Rimsko mesto prihiteli. Bilo. 


nas je zbranih nad tristo škofov, blizo tri tisoč mašnikov, 
in drugih vernikov neznan broj. Prišli so iz Azije in Afrike, 
iz Amerike in Avstralije, od severa in juga Evrope, mnogo- 
terih jezikov in velikovrstnih narodov, pa vsi le enega duha, 
enega srca, kakor sinovi in bratje krog svojega ljubega 
očeta papeža Pija IX. Veselo smo hvalili njih junaško srč- 
nost in stanovitnost za resnico in pravico naše svete cerkve, 
s katero nam pravo vero ohranijo, in branijo od Boga dane 
pravice katoličanstva. Smo jim pa tudi v roko segli in ob- 
ljubili, za sv. katoliško cerkev živeti in umreti, iti za božje 
kraljestvo z njimi v železje in smrt. 

Naj povedo sovražniki naše svete cerkve, kedaj in pa 
kje so oni obhajali enako slaven in enodušen verni shod, 
kakor se je obhajal svete binkoštne praznike v Rimu, v 
središču svete katoliške cerkve? 'Ta slovesni shod je prava 
živa podoba Jezusove cerkve, edine in neomadežane ne- 
veste, za katero je na svoji poslednji hoji v trpljenje in 
smrt toliko goreče molil, rekoč: ,Sveti Oče! ohrani jih v: 
svojem imenu, da bodo eno, kakor mi, da svet veruje, da 
si me ti poslal." 'Ta veličastna obhaja očividno dokazuje, 
kako je naša cerkev edina, sveta, katoliška in apostolska, 
naša prava skrbna mati, katero nam je Kristus izporočil in 
Jo varovati obljubil, rekoč: ,Glejte! jaz sem z vami vse dni 
do konca sveta." — Kako srečni smo torej, verni otroci 
tolike matere, udje prave, edino zveličavne cerkve Kristu- 
sove, kateri je Kristus vse svoje nauke zapustil, vse zakra- 
mente izročil, in ji dal ključe nebeške! Naj bi le tudi to 
svojo srečo prav spoznali, in je ne prodali za peščico ječ- 
mena, kakor sveto pismo pravi, za kako piškavo časno 
srečo, za goljufno obljubo zakonskega prstana, ali za kak 
drugi mak, kar se, žalibog, tudi že med nami zgodi. ,Kaj 
namreč pomaga človeku, če ves svet pridobi, svojo dušo pa 
pogubi? Ali kakošno menjo bo človek dal za svojo dušo?" 
Kdor pravo vero izgubi, vse izgubi. 


1 |. Pet. 2, 21. — ? Mat. 16, 26. 

Mi zbrani škofje in dušni pastirji smo pa tudi za vas 
svetemu očetu papežu Piju IX. obljubo dali, da hočete tudi 
vi sveto katoliško vero čisto ohraniti, vse njene nauke, za- 
kramente in svete obrede zvesto držati, za nobeno ceno ne 
ene pičice svete katoliške vere zatajiti, ne zapustiti materi- 
nega krila katoliške cerkve, ki nas je v svetem krstu pre- 
rodila in posvetila, ter nas bo enkrat tudi po materinsko 
spremila v večno življenje, na srečni Očetov dom. Ža vas 
smo obljubili svetemu očetu, da hočete čuti sami nad seboj 
in nad njimi, ki so vaši skrbi izročeni, da ne bo sovražnik 
semena krivih ver in pohujšanja po naših krajih sejal, kakor 
se že po naših mestih pripravlja. Obljubil sem najvišjemu 
namestniku božjemu v vašem imenu, da boste skrbeli, naj 
bo zala škofija naša svetih čednostij lepo cvetela, in rodila 
dobrih del obilni sad, kakor drag Gospodov vinograd, ka- 
terega je nam obdelovati izročil. Za vas sem svetemu očetu 
besedo dal, ter se zanašam, da ne bom na sramoti ostal. 
» Samo varujte se," veli Kristus, ,da vas kdo ne zapelje." 
— Zakaj veliko jih bo prišlo (krivih prerokov) in jih bodo 
veliko zapeljali. Ne potegnite za njimi! Pustite jih, slepci 
so in pa slepce vodijo; če pa slepec slepca vodi, oba v jamo 
padeta." ! | 

Kaj so pa rekli sveti oče, in kaj so nam izročili? me 
boste vprašali. Ko sva se sama pogovarjala o lepi in pri- 
jazni škofiji naši, jim je očividno veselja srce igralo. Kedar 
sem jim pravil, kako so Slovenci dobrega srca, kako radi 
Bogu služijo, kako spoštujejo svojo mater sveto katoliško 
cerkev, in da med Slovenci krivoverstva še ni, se je pojas- 
nilo njih častito obličje. In ko jim povem, kako jih po 
otroško ljubite, za njih molite in jim po svoji zmožnosti 
svoje darove pošiljate, jih je do živega ganilo. Veselilo jih 
je, da ste mi tako lepo pomagali preseliti škofovski sedež v 
vašo sredo, da smo utemeljili semenišče za mlade duhov- 
nike, da se pri nas izšolajo, ki bodo med nami delali v 
Gospodovem vinogradu. Prav močno jim je dopadlo, da 
imamo šolo tudi za uboge mladeniče (dijake), kateri imajo 
glavo in srce, da jim v duhovski stan pomagamo. V srce 
jih je veselilo, da imamo bratovščino sv. Leopolda in Ma- 
rije prečiste device, da bi pomagali misijonom v Ameriki 
in v srednji Afriki, da celo nežna deca detinstva Jezusovega 
svoje molitvice in peneze vlagajo, naj se širi božje kra- 


1 Mat. 15, 14. 

ljestvo po svetu; da imamo tudi bratovščino sv. Cirila in 
Metoda, da bi povrnili razkolnike, staroverce odkrušene, v 
materino krilo svete katoliške cerkve. Blagoslovili so torej 
sveti oče vse stariše in učitelje, vse bratovščine in pobožne 
naredbe naše škofije, ter so me zagotovili, da jih prisrčno 
veseli, da se v naših krajih toliko lepega in dobrega za 
božje kraljestvo stori. In ta lepa pohvala svetega očeta pa- 
peža bodi nam nov pogum za vse, kar je dobro in prav, 
da ne opešamo, dokler nam sije solnce milosti božje. 
Poprej ko so nas poslovili in razpustili na vse kraje 
sveta, so nas zbrali sveti oče na binkoštni ponedeljek v 
svojo dvorano in nam napravili pravo apostolsko pridigo, 
rekoč:  , Veliko veselje občutim, vas, častitljivi bratje, pri 
tej slovesnosti poveličanja sedem in dvajset krščanskih voj- 
ščakov, katere smo na binkoštno nedeljo v število božjih 
svetnikov povzdignili, v častitem krogu okoli sebe gledati, 
vas, ki se z nami v teh hudih časih za hišo božjo vojsku- 
jete, in ste nam v največjo tolažbo. — Kakor nas pa to 
veseli, ravno tako nas od druge strani srce boli, zavoljo 
tolikih zmot, krivic in hudobij, ki se v sedanjih časih po 
svetu godijo. Vi sami veste," so dejali, ,kako hudobni 
ljudje laži in krive nauke med ljudi trosijo, vero kazijo in 
sveto katoliško cerkev tlačijo. — Da bi ta dušna kuga se 
med ljudmi ne razprostirala, mnogo vernikov ne omotila in 
ne pogubila, povzdignemo v sredi vašega zbora svoj glas 
ter vse te in take nauke, ki so zoper Boga in našo sv. vero, 
očitno prekličemo, obsodimo in ovržemo, kakor je naša sveta 
dolžnost. Pa tudi vam priporočimo in zatrdimo, da varu- 
jete svoje verne ovčice vseh takih zmot in krivih naukov, 
da se jih ne primejo in jih ne pogubijo. Svarite svoje ver- 
nike, da ne čitajo lažnjivih in zapeljivih časnikov, ki mo- 
tijo in pačijo proste ljudi. Opominjajte svoje verno ljud- 
stvo, naj ne poslušajo širokoustnikov, ki ljudi šuntajo zoper 
sveto vero, zoper od Boga postavljeno duhovsko in deželsko 
oblast. Skrbite, da se mladeniči in dekline v pravi veri 
dobro poučujejo in prav po krščansko vzgojijo. Imejte vso 
skrb za to, da bodo duhovniki v svetih vednostih dobro 
poučeni, se v svetih čednostih svetili, kakor luč vernim lju- 
dem. — Naj vam srce ne upade v tolikih stiskah, zmotah 
in hudobijah sedanjih časov, temveč le moško se nosite ter 


vzemite v roko, po besedah sv. Pavla,! škit vere, s katerim ' 


l Ef. 6, 16. 

zamorete vse ognjene pušice hudobnega duha ugasiti; vze- 
mite čelado zveličanja in meč Duha, kar je božja beseda, 
da boste zamogli vse napade sovražnikov svete cerkve od- 
biti in premagati." 

»Ker pa vse dobro le od Boga pride, molimo neprene- 
homa, in kličimo v usmiljenje božje, naj Oče vse milosti in 
Bog vse tolažbe po zasluženju Jezusa Kristusa, svojega edino- 
rojenega Sina, svoji sveti cerkvi, pa tudi vsaki pravični de- 
želski oblasti, svojo desno roko poda, naj sovražnike svoje 
srečno premaga in v dobro obrne, naj ljubi mir uživa in 
razširja po svetu božje kraljestvo. — Da pa lože uslišani 
bomo", so dejali, ,se priporočimo Mariji, vselej devici, brez 
vsega madeža spočeti, ki je nam usmiljena mati in najmo- 
gočnejša pomočnica bila in bo, pa tudi sv. Jožefu, sv. apo- 
stoloma Petru in Pavlu, pa onim sedemindvajseterim prija- 
teljem božjim, ki so bili ravnokar v število svetnikov po- 
vzdignjeni, naj bi za nas Boga prosili." — 'To je bilo zlato 
zrno pridige papeževe. 

Skoncema. svojega slavnega nagovora so nas sveti oče 
še enkrat zagotovili, kako močno jih veseli, da smo jih tako 
mnogoštevilno v tolikih stiskah obiskali in ravno s tem tako 
sladko potolažili, ter so nam in vsem dobrim dušam pri- 
srčno zahvalili na molitvah in milodarih, s katerimi jim 
tako ljubeznivo pomagamo. Naročili so nam, da kakor hitro 
se k vam povrnemo, naj vam povemo in naznanimo, da 
vas prisrčno zahvaljujejo za vso vašo otroško ljubezen, ker 
tudi oni vas kakor oče ljubijo, vam pravo srečo, zdravje in 
vse dobro iz vsega srca želijo ter za vas vedno molijo. Na- 
ročili so nam, vam povedati, da vas iz celega svojega srca 
blagoslovijo in vam svoj apostolski blagoslov pošljejo. 

To-ti sveti apostolski blagoslov vam od našega svetega 
očeta papeža Pija IX. podeljujem, za vašo dušo in telo, za vaše 
pohištvo in vse posestvo, v imenu Boga f Očeta, Sina f in 
svetega j Duha. ln ta sveti apostolski blagoslov črez vas 
pridi in vselej pri vas ostani! Amen. 

V Mariboru, dne 20. rožnika 1862. 


Opazka Ta apostolski blagoslov ima popolnoma odpustek za 
vse, ki zakrament svete pokore in presv. rešnjega telesa vredno prej- 
mejo, pa za povišanje in slavno zmago sv. matere katoliške cerkve po- 
božno molijo, in se naj za šesto nedeljo po binkoštih oznani. 

B) Nabožni. 
ll. Sveto leto 1852, 


Kakor oče, ki svojim otrokom za časno in večno srečo 
skrbi, skrbijo sveti oče vseh pravovernih kristjanov na svetu, 
papež Pij IX., za zveličanje naše. 

Še le šest let je, kar na stolu svetega Petra sedijo, in 
že od velikih skrbij, od težav in bridkostij, kojih imajo, sivo 
glavo nosijo. Iz Rima bežati; v smrtni nevarščini v tuji 
deželi strehe iskati; slišati in brati, kako so jih sovražniki 
grdo obrekovali, kojim so dobro storili; čuti, kako so jih 
hudobneži kleli in preganjali, katerim so prostost dali; vi- 
deti, kako so se sklenile in povzdignile vse sovražne moči, 
sveto katoliško cerkev zatret, katero je Kristus na skalo po- 
zidal — kdo bi se čudil, da belo glavo imajo! Bog jih je rešil 
s svojo vsemogočno roko, z njimi je pa tudi našo mater 
sveto katoliško cerkev otel po prisrčnih molitvah nje pravo- 
vernih otrok. Kakor na ljutem morju — tako so klicali verni 
kristjani ob času velikih nevarnostij, krvavih vojsk in pre- 
kucij: ,Gospod, reši nas, da se ne pogubimo!" In On, ki 
morju in vetrovom zapoveduje, je svojo roko iztegnil in 
nam zopet ljubi mir dal. 

Varno plava zopet čolnič svetega Petra, barka naše 
svete kaloliške cerkve po nevarnem morju sedanjega sveta, 
in lehko se v njej peljamo iz časnosti v veselo večnost. Pred 
dvema letoma smo obhajali sveto leto, molili in prejemali 
svete zakramente, da bi se udeležili popolnoma odpustkov, 
ki so jih nam sv. oče papež iz neizmerne duhovne zaklad- 
nice zasluženja Kristusovega, Marije božje matere in svet- 
nikov božjih namenili. Prosili smo tistokrat naši sveti cer- 
kvi za mir, kajti je v Rimskih krajih še tako nevarno stalo, 
da si svetega leta niso obhajati upali. Milo je svetemu 
očetu bilo, zvedeti, s koliko sveto željo in gorečnostjo so 
njih verni otroci po vsem katoliškem svetu molitve svetega. 
leta opravljali, božjo besedo poslušali, svete zakramente pre- 
jemali in vbogaime dajali. Svet se je potem nekako po- 
mladil in na novo za Boga oživil. 

Pobožne bratovščine so se ponovile, svete družbe ute- 
meljile za božjo čast in za zveličanje duš. Ni skoraj po- 
štene župnije med nami, katera bi ne štela bratov in sester 
presladkega srca Jezusovega — prečistega srca Marijinega za 

spreobrnjenje grešnikov — ne imela katoliške družbe sve- 
tega križa ali braterne živega rožnega venca. Potihnil je 
divji trušč posvetnih prekucijskih zborov, in namesto njih 
se sveti misijoni obhajajo; in kakor so v preteklih nesrečnih 
letih kleli in razuzdano razsajali podivjani ljudje, zdaj svete 
pesmi pojo in pretakajo solze pokore, kojih so angelji veseli. 

Oh, naj bi to duhovno prerojenje ljudij občno in pa 
stanovitno bilo, da bi nam tega dušnega veselja sovražnik 
ne skalil, in vernim kristjanom te sreče nihče.ne vzel! — 
odvzel pa usmiljeni Oče nebeški šibe svoje pravice, s ko- 
jimi nas resnično poboljšati hoče, ter nam zopet dobre le- 
tine dal, kajti po svetu veliko ljudij uboštvo stiska, njih 
veliko huda lakota tare. — Poboljšanje ljudij in poboljšanje 
časov očetno srce Pija IX. od Boga izprositi želi, kar se le 
po združenih molitvah in svetih opravilih zgoditi zamore, 
kakor jih sveto leto ima. 

V ta zveličanski namen so sv. oče papež sklenili, sveto 
leto, kakor smo ga pred dvema letoma obhajali, po vsem 
katoliškem svetu ponoviti, naj bi se dobrotljivemu Bogu za 
toliko čudo njegove pomoči zahvalili, pa tudi za vse to pro- 
sili, česar nam je še toliko potreba, posebno za poboljšanje 
ljudij, za ljubi mir in za boljše čase, ako je k božji časti in 
pa v naše zveličanje. Razpisali so papež vsem nadškofom 
in škofom katoliškega sveta, in tudi meni, višjemu pastirju 
lavantinske škofije, so pisali, naj vsem pravovernim krist- 
janom povem, koliko prisrčno veselje so sv. oče občutili, 
ko so zvedeli, s koliko pobožnostjo in svetoželjnostjo so 
verni kristjani preteklo sveto leto obhajali, obiskavali božje 
tempeljne, poslušali božjo besedo, omivali svojo dušo v stu- 
dencu svete pokore, z velikim poželenjem k božji mizi hi- 
teli, in prisrčne molitve za potrebe svete matere katoliške 
cerkve k Bogu pošiljali. Veliko grešnikov se je v preteklem 
svetem letu spokorilo, spoznalo je zmote, zapustilo svoje 
pregrešne pote, in se povrnilo na stezo krščanske resnice 
in pravice, na pot svete čednosti, katera v zveličanje gre. 
Vse to veselo slišati je svetega očeta papeža najslaje tola- 
žilo in oveselilo, kojih očetovo srce kaj drugega toliko ne 
poželi, za nobeno stvar tako goreče Boga ne prosi, kakor 
naj bi vsi narodi, katere je Bog njim, najvišjemu pastirju na 
svetu v skrb izročil, po potu prave vere hodili, Boga čedalje 
bolj spoznavali, njega ljubili, držali njegove svete zapovedi, 
in po pravi stezi hodili, katera v večno življenje gre. To so 
svetega očeta Pija IX. želje, to njih veselje! 


Slomšek: Pastirski listi. 12 

Kako jih pa vse to veseli, tako jih tudi močno skrbi, 
če po svetu pogledajo, in zapazijo še toliko srditih sovraž- 
nikov svete vere in krščanske družine, kateri ne počivajo, 
marveč si noč in dan prizadevajo, katoliško cerkev zatreti, 
njih apostolski stol podreti, vse božje in človeške pravice 
ukončati, pregnati namestnike božje, ovreči vsako oblast, 
zasramovati svete čednosti, oslepiti in zapeljati posebno 
mlade ljudi. Vse živo je še po svetu zapeljivih prerokov, 
vse polno lažnjivih listov in pohujšljivih knjižic (bukvic), 
katere sovražnik naših duš po vseh krajih seje, kakor ljuliko 
med pšenico. In kdo bi tajil, ki vse to vidi in sliši, kako 
se svet pohujšuje, da med nami nobenih nevarščin več ni, 
katere nam žalostno prihodnost kažejo, žugajo pravo vero 
zatreti in razdejati srečo naših krščanskih družin! Naša po- 
moč pred vsemi temi protivnimi nevarščinami je le v imenu 
Gospoda, vse naše upanje stavimo samo v Boga, da nas bo 
varoval. 'Torej je pa tudi močno potrebno, da se z Bogom 
spravimo in ga prosimo za usmiljenje in za pomoč, naj nas 
ne zapusti, sovražnike naše poniža, in našo sveto cerkev 
ohrani, On, kateremu je vselej lastno se usmiliti in prizanesti. 

V zaupanju na brezmerno usmiljenje božje, na zaslu- 
ženje Kristusovo, na prošnjo Marije in svetih apostolov 
Petra in Pavla odpirajo zopet sv. oče Pij IX. duhovne za- 
klade svete matere katoliške cerkve, po oblasti, kojo jim je 
Kristus dal, zavezati in odvezati, in dodeljujejo vsem vernikom 
obojega spola, kateri se v času enega meseca svojih grehov 
obžalovalno izpovejo, sveto odvezo zadob, presveto rešnje telo 
vredno prejmejo, tri v to odločene cerkve enkrat, ali pa eno 
trikrat pobožno obiščejo, tamo nekoliko časa zbrano molijo 
in Boga prosijo, naj našo sveto mater katoliško cerkev po- 
viša, apostolski stol svetega Petra podpira, vse krivovere 
ukonča, vsem krščanskim oblastnikom pravo edinost, vsem 
krščanskim narodom pa lepo spravo in mir dodeli, ako se 
vrh tega v tem času enkrat postijo, po svojem premo- 
ženju vbogaime dajo, pa tudi kak mili dar za misijone med 
neverniki podele, popolnoma odpustek kakor v svetem letu, 
kateri odpustek se tudi za verne duše v vicah priporočiti da. 

Da se lehko teh odpustkov vsi verniki udeležijo, dajo 
sv. oče papež vsem spovednikom oblast, ova naročena dobra 
dela bolnikom, jetnikom in popotnikom premeniti, tudi na 
kak drugi čas: preložiti, če bi jih kdo tako dopolniti ne 
mogel. Otrokom, kateri še niso za prvo sveto obhajilo, tudi 
brez tega odpustek dodelijo. Vrh tega dajo vsem spoved- 

nikom posebno oblast, pravim spokornikom storjene zaob- 
ljube, če je treba, preložiti, jih še takih in tolikih grehov 
odvezati in vsem pot prave sprave z Bogom in s sveto cer- 
kvijo kolikor mogoče poravnati in polajšati. 

To dajo sv. oče Pij IX. po svojem apostolskem listu 
21. listopada 1851 kakor najvišji poglavar svete cerkve in 
prvi namestnik božji na zemlji vsemu krščanskemu svetu 
oznaniti, ter podeljujejo v svoji očetni ljubezni do nas vsem 
vernikom, duhovskim in deželskim, svoj apostolski blagoslov. 

V naši (lavantinski) škofiji se bo to ponovilo svetega 
leta dne 29. maja ali velikega travna, na binkoštno soboto z 
večernicami začelo, in na svetega Petra in Pavla, 29. junija 
ali rožnika tega leta končalo. Pri vseh cerkvah se bo na 
binkoštno soboto zvečer z vsemi zvonovi pol ure zvonilo v 
opomin, da se čas svetih odpustkov začne; v tem času se 
sveti rožni venec z litanijami moli in sv. blagoslov da. Na 
binkoštno nedeljo se naznanijo cerkve, ali pa v cerkvi postaje, 
kjer se imajo molitve svetih odpustkov opravljati. V sredo pred 
božjim telesom (pred Telovim) je trdno zapovedan post za 
vse, kateri se tega odpustka udeležiti želijo. Po vsakem obč- 
nem opravilu, kedar se več ljudij snide, se bo v tem času 
molilo za papeža, cesarja in za vse potrebe krščanstva, po- 
tem pet Očenašev in pet Ceščena si Marij za spreobrnjenje 
grešnikov, ter se nato s presvetim rešnjim telesom sv. blago- 
slov dal. V vsaki župnijski cerkvi bo škrinjica pripravljena 
za miloščino, ubogcem in krščanskim misijonom v pomoč. 
Na svetega Petra in Pavla god bo slovesno opravilo pred 
svetim rešnjim telesom, zahvalna pesem, in zvečer pred 
večno lučjo se bo zopet pol ure zvonilo v spomin, da se 
sveti čas odpustkov konča. 

Preljube moje ovčice, vi moje veselje, pa tudi moja 
največja skrb! poglejte: angelj je krvavi meč pravične jeze 
božje zopet v nožnice vteknil, in hudega duha sovražne pre- 
kucije uklenil, da ljubi mir zopet uživamo. Oh nikar, da 
bi se v stare zmote in hudobije povrnili, dražili ostro božjo 
pravico s svojim pregrešnim življenjem , ter sebi in svojim 
otrokom žareče oglje maščevanja božjega na glavo suli! 
Ne motimo se, naši grehi bi hitro hudega duha odklenili 
in oprostili, da bi še sedem hujih duhov s seboj vzel, zopet 
po svetu divjati začel; in naš stan bi bil sedemkrat hujši 
od prvega; česar nas Bog obvaruj! 

Sveti dnevi se nam ponavljajo, oh, naj se tudi naša sveta 
želja prave pokore in resničnega poboljšanja ponovi! Ne 

bojte se, da bi dejanja za zveličanje naše preveč bilo, hitro 
ga le premalo bo. Bog ve, če tako svetega časa še kedaj 
učakamo? | 

Pristopimo s srčnim zaupanjem k prestolu milosti božje, 
kajti je sladko v naročju božje resnične sprave počivati. 
Dajajmo v teh svetih dnevih hvalo Bogu, da je ogenj krva- 
vih bojev v naših državah utolažil, nam ljubi mir dal, in 
sveto vero med ljudmi oživil. Prepevajmo hvalne pesmi 
toliko dobremu Bogu, prosimo pa tudi s ponižnim srcem, 
naj pravo vero, trdno upanje in gorečo ljubezen med nami 
pomnoži, svojo sveto cerkev vseh nevarnostij obvaruje in 
po vseh krajih sveta razširja, zmote hudobije pokonča, nam 
resnico spoznati in v ljubeznivi zlogi po pravi poti časne 
sreče in večnega zveličanja hoditi da. Prosimo v tem sve- 
tem času Boga, naj nam zaslužene šibe odvzame, ljubo 
zdravje in dobre letine da, naj osreči našega papeža Pija IX., 
skrbnega očeta vseh vernikov. Prosimo za našega svetlega 
cesarja Franca Jožefa, naj jim Bog da, svoja velika ljudstva 
modro in pravično vladati, in pravo stanovitno srečo vsemu 
cesarstvu priskrbeti. Molimo za svojo duhovsko in dežel- 
sko gosposko, naj ji Bog, Oče vse luči, pravo modrost deli, 
nam za pravico in za pravo srečo skrbeti, da bomo mirno 
živeli in Bogu lepo služili; saj vsak dober in popolen dar 
le od Boga pride. 

Da bodo pa naše molitve uslišane in dobra dela Bogu 
prijetna, obrnimo se k Mariji, naši materi in pomočnici 
kristjanov; ona je pribežališče in zaupanje naše. Priporo- 
čajmo se sv. apostoloma Petru in Pavlu, patronu naše ško- 
fije sv. Andreju, kakor tudi priporočnikom in priporočnicam 
vsake župnije posebej, naj bi za nas Boga prosili, da nam 
v teh dnevih obilno darov svojega usmiljenja podeli. Tako 
se bodo nebesa z nami združila, angelji, naši ljubi varihi, 
bodo naša dobra dela v zlatih torilih ljubezni pred prestol 
milosti božje nosili, naše molitve in pobožne vzdihljaje kakor 
žlahno kadilo v zlatih kadilnicah pred Boga spremljali, in 
rosila se bo prijaznost in milost božja čez naše kraje in 
čez nas. 

Drage duše! sveti dnevi bodo hitro minili, tudi nas 
tukaj skoraj ne bo; le naša dobra dela nam bodo ostala 
vekomaj. Milost božja, ljubezen Jezusa Kristusa in pa de- 
ležnost svetega Duha naj bode z vami vsemi. Amen. 

Pri sv. Andreju na dan svetega Jurija 1852. 

12. Jubilej leta 1854. 


Kdo ne bere, kdo ne čuje, kako se po svetu godi? 
Huda vojska se krog nas napleta, in ni ga človeka, ki bi 
nam povedal, kedaj bo končala in pa kako. — Strašna bo- 
lezen po Laškem in Nemškem z naglo smrtjo ljudi pobira, 
se ne izogne bogatih hiš, ne bornih bajtic, jemlje stare in 
mlade, ter vsem veli: bodite pripravljeni! — Po južnih 
krajih grozovitni potresi cela mesta rušijo, po severnih 
velike povodnji rodovito polje v puščavo spreminjajo in lju- 
dem beraško palico podajajo. "Tudi nam je prerana slana 
lep kos kruha vzela, trsje slabo rodilo, in kužni plesnivec, 
trsja bolezen, nam žuga vinogradov veselje v žalost preme- 
niti. Podzemljice še gosto gnijejo, in ubogi ljudje žalostno 
vprašajo : kako se bomo preživili, kako družino z vsem potreb- 
nim preskrbeli? Kar je pa najhuje zlo, to je hudobija ljudij, 
katerih veliko tako živi, ko bi Boga ne bilo, ne bilo pekla 
ne nebes, kakor bi neumrjoče duše ne imeli. Sveto vero 
zatreti, vse altarje in prestole podreti, to je njih misel in želja. 
Dni in noči svoje peklenske naklepe kujejo, abotne ljudi 
zapeljujejo, in če v enem kraljestvu vihar prekucije potihne 
in ogenj krvave vojske pogasne, ga hitro v drugih deželah 
podpihajo. Hudobci nimajo sami pokoja, in tudi drugim 
miru ne dajo; le kraljestvo hudičevo na tem svetu množiti 
je njih veselje in skrb. 

Huda je telesna bolezen in smrt, pa dušna še neizre- 
 čenokrat hujša. Le dvojno zdravilo za to dušno bolezen 
imamo: pokoro in pa molitev. Prava pokora ljudi po- 
pravi in jim prijaznost božjo da; molitev nam od Boga vsako 
pomoč izprosi, posebno na mogočno priprošnjo Marije pre- 
čiste device, naše preljube matere. Oh, naj bi prave po- 
kore ne zamudili, ne opuščali srčne molitve, potolažili božjo 
jezo in odvrnili zaslužene šibe, ki se nam kažejo! 

Sveti oče, papež Pij IX., z žalostnim srcem gledajo, 
kako hudo se po svetu godi, in močno jih skrbi za svoje 
verne otroke. Počeščenje Marije povišati želijo, naj bi božja 
mati, po vrednosti od svojih otrok počeščena, tudi svojim 
vernim otrokom 'obilnejše milosti izprosila. Ljubi mir bi 
radi med krščanskimi narodi in poglavarji zadobili, naj bi 
sovražne prekucije po svetu utihnile; pa tudi kugo, lakoto 
in vse te šibe, ki toliko ljudij po svetu stiskajo in tudi na- 
šim krajem žugajo, želijo odvrniti, posebno pa zadobiti, naj 

bi dobri Bog sovražnike svete katoliške cerkve pokročal, 
kateri se po širokem nad njo vzdigujejo. 

Kakor skrben oče, papež svoj glas povzdigujejo in 
vabijo vse svoje verne otroke, naj z njimi sveto pobožnost 
v času treh mesecev, kakor ob svetem letu opravljajo, ter 
kakor najvišji namestnik Kristusov na zemlji popolnoma od- 
pustke vsem vernikom podeljujejo, ki zvesto dopolnijo, kar 
je za to naročeno. 

1. Ta pobožnost se začne o večernicah pred vsemi 
Svetniki in se v sredo pred svečnico, 31. prosinca 1855 
konča. Zvonovi bodo začetek in konec oznanili. 

9. Poslednjo nedeljo cerkvenega leta (26. listopada) 
bo po vseh župnijskih cerkvah presveto rešnje telo izpo- 
stavljeno, da bi svetemu očetu papežu izprosili posebno 
razsvetljenje svetega Duha za njih sveti namen. 

3. Praznik Marije prečiste device, brez madeža spo- 
čete, se bo to leto v adventu posebno svečano (slovesno) 
obhajal. 

A. V 4. nedeljo po svetih treh kraljih ali pred sveč- 
nico se bo pri velikem opravilu pred svetim rešnjim te- 
lesom hvalna pesem zapela. 

Kdor se teh popolnoma odpustkov udeležiti želi, ima: 

1. Zakrament svete pokore in presvetega rešnjega te- 
lesa v teh treh mesecih napovedane pobožnosti vredno prejeti. 

2. Tri cerkve, ali pa eno trikrat v ta namen (toda 
razun župnijske svete maše, pri kateri je tako vsako ne- 
deljo in zapovedani praznik vsak verni kristjan biti dolžen) 
obiskati in po misli svetega očeta papeža nekaj časa moliti, 
ako ne več, vsaj sedem Očenašev, sedem Češčenih Marij in 
eno Vero za prijemo odpustkov. | 

3. Se v soboto pred poslednjo nedeljo cerkvenega leta 
trdno postiti, to je, se mesnih jedil zdržati in se le enkrat 
tisti dan do sitega najesti. Kdor bi se to soboto postiti ne 
mogel, naj kak drug dan ta post opravi. 

A. Vsakdo naj po svoji zmožnosti iz prave krščanske 
ljubezni kaj vbogaime da, ali v denarjih, ali v živežu, ali 
v oblačilu; kdor pa vsega tega nima, naj pa toliko več moli 
v spreobrnjenje grešnikov. Ta popolnoma odpustek se tudi 
lehko vernim dušam v vicah izporoči. 

Ta pobožna dela so lehka in nam velik dušni dobiček 
obetajo; ali ona so mrtva, brez vsega zaslužka, ako pravega 
duha pokore pri nas ni, ki ta dela oživi, da Bogu dopadejo 
in nam pomagajo. ,Srce spokorjeno in ponižano Bog ne 

bo zavrgel." Le pokora nas popravi, z Bogom spravi in 
nam nebeška vrata odpre. Dokler pregreha v našem srcu 
gospodari, nam lepo solnce usmiljenja božjega sijalo ne bo. 
Dajmo torej v tem svetem času vsaki pregrešni navadi za 
vselej slovo s čisto spovedjo in vredno pokoro. Pokora je 
edino dušno zdravilo; in če ne boste pokore storili, veli 
Jezus, boste vsi konec vzeli. 


Molitev iz čistega srca oblake predere, nas z Bogom 
spoprijazni, odvrne hudo, česar se bojimo, nam izprosi do- 
bro, česar želimo; molitev je naša najboljša prijateljica in 
pomočnica. Molimo torej, kakor nam sveti oče papež na- 
ročajo, naj neskončno usmiljeni Bog na priprošnjo Marijino 
odvrne šibe svoje pravične jeze, ki smo jih s svojimi grehi za- 
služili. Molimo, naj se vse hudobne prekucije končajo, sovražni, 
zapeljivi ljudje potihnejo, da krvava vojska mine, in mi ljubi, 
stanovitni mir uživamo. Molimo in prosimo, naj bi Bog dal, 
da bi sedanje vojske v juternih krajih v povišanje sv. kat. 
cerkve izišle, vse krivovere po svetu izginile, vse razdrtve med 
kristjani nehale, naj bi bil skoraj tudi na zemlji en srečen 
hlev in eden pastir. Molimo za svetega očeta papeža Pija IX., 
naj jih Bog ohrani, kakor svoje dni svetega Petra na morju, 
da bodo našo sveto vero branili in sveto cerkev, kraljestvo 
božje, po vsem svetu razširjali. Molimo za našega svetlega 
cesarja Franca Jožefa, naj jim da Bog vse sovražnike naše, 
znotranje in zunanje, z mogočno roko premagati, in nam 
stanoviten mir in pravo srečo oskrbeti. Prosimo prav srčno 
neskončno usmiljenega Boga, naj nam ljubo zdravje ohrani, 
in vsakdanjega kruha vsaj za potrebo da, kolikor je Bogu k 
časti in našim dušam v zveličanje. 


Kar pa naša nevrednost izprositi ne zamore, naj nam 
Marija pripomore, ona nebes in zemlje kraljica, vrata nebeška 
in zgodnja danica, pribežališče kristjanov, pomoč in zaupanje 
naše. Marijo devico, brez madeža spočeto, v sedanjih dnevih 
posebno častiti in v pomoč klicati nas sveti oče opominjajo. 
Bo Marija za nas prosila, nam bo gotovo zadobila, česar 
potrebujemo, ako bomo le vredni otroci tolike matere. V 
to podeljujejo sveti oče vsem vernikom iz celega srca v živo 
znamenje svoje ljubezni očetovski apostolski blagoslov. 


Pri sv. Andreju na god sv. Maksimilijana 1854. 

13. Brezmadežno spočetje Device Marije, 


Preljubi ! veselo novico vam oznanjam, katera bo večno 
slovela, — slovela v čast in hvalo Bogu in Mariji, pa tudi 
nam, vernim otrokom Marije v tolaž — slovito novico, naj 
si jo živo v srce zapišete. h 

Naš sveti oče in gospod papež Pij IX. so po spoznanju, 
da je vesoljna cerkev po svetu enih mislij in želja, vpričo 
škofov, zbranih iz vseh krajev katoliškega sveta, 8. dan grudna 
preteklega leta (1854), potem ko so v pomoč poklicali vso 
nebeško družino in svetega Duha prisrčno za razsvetljenje 
prosili, po njegovem navdihu, v čast presv. Trojice, v slavo 
in poveličanje Marije Device, božje porodnice, v povišanje 
svete katoliške vere in pomnoženje krščanstva, po svoji 
oblasti, jim dani od Gospoda našega Jezusa Kristusa in od 
sv. apostolov Petra in Pavla, vsemu vernemu svetu oznanili 
to-le, rekoč: 


»Naznanjamo, izrekamo in določujemo: nauk, ki trdi, da 
je bila prečista Devica Marija precej ob svojem spočetju (v 
prvem trenutku svojega spočetja) iz posebne milosti in izvo- 
litve (povlastine) vsemogočnega Boga z ozirom na zaslu- 
ženje Jezusa Kristusa, Odrešenika človeškega rodu, sleher- 
nega madeža izvirnega greha čista ovarovana, je od Boga 
razodet in ga zatorej imajo vsi verniki trdno in stanovitno 
verovati." 


»Ako bi po tem takem kateri (kar Bog ne daj) se zlobili 
v srcu drugače misliti, kakor je od nas določeno, oni naj 
spoznajo in zanaprej vedo, da sami sebe s tem obsodijo in 
se pogube, kajti so pravo vero potrli in od edinosti cerkve 
se ločili, ter so s samim tem dejanjem že postavljenim kaznim 
pravice zapadli, kakor hitro bi kaj tacega, kar v srcu mislijo, 
z besedo, ali s pismom, ali kakor si bodi zunaj na znanje 
dati se podstopili." 

To veličastno sklenitev naše svete vere oznanjam tudi 
jaz vsem vernim kristjanom lavantinske škofije, bodo si du- 
hovskega ali deželskega stanu, naj vse to zvesto in nepre- 
makljivo za resnico imajo, ter vse po očetovsko opominjam, 
da se nikdo ne zlobi temu določenemu in slovesno ozna- 
njenemu nauku zopergovoriti ali se mu ustavljati, temveč 
prizadevajte si pod varstvom in s pomočjo prečiste Device, 

brez vsega madeža spočete božje porodnice, od dne do dne 
rasti v milosti vsemogočnega Boga Očeta, Sina in svetega 
Duha. Amen. 

x 

Imenitno, veselo in zveličansko je za nas to slovesno 
oznanilo našega svetega očeta papeža Pija IX., da je nauk: 
Marija prečista Devica je brez vsega madeža izvirnega greha 
spočeta, od Boga razodet. Da pa to resnico naše sv. vere 
prav razumemo in v dejanju verno posnemamo, naj vam 
jo v kratkem razjasnim in dopovem. 

Kristus je nauk svete vere, kakor drago nebeško evet- 
lico, v njivo (polje) naše svete cerkve vsadil; ona je steber 
in podloga resnice; nji je cvetlico naše edino prave, zve- 
ličanske vere oskrbovati dal. Kakor se pa cvetlica po malem 
razcveta, pero za perescem razpleta, s svojim milim evetjem 
in žlahtnim duhom svet razveseljuje, ravno taka se tudi z 
nebeško cvetlico naše svete vere godi. Kaj novega se ne 
izmisli, ampak skrito se čedalje bolj lepo odkriva, da verske 
nauke obilneje spoznavamo in se oživljamo za večno živ- 
ljenje. Po tej poti so se odkrile po nauku naše sv. cerkve 
štiri posebne prednosti Marijine, katere pravoveren kristjan 
trdno verovati ima. 

Prvo pero cvetlice Marije verskega nauka je, da je 
Marija Mati božja, kajti je rodila Jezusa, Boga in člo- 
veka, kar so pravi kristjani od nekdaj verovali. Ko so pa 
v 5. stoletju po Kristusu krivoverci začeli edno osebo v Kri- 
stusu v dvoje krušiti, in potem Marijo le Mater Kristusovo 
zvati, so se škofje leta 431. v Efezu zbrali, so to za veliko 
pregrešno zmoto spoznali, in v tem vesoljnem cerkvenem 
zboru je sveta katoliška cerkev očitno prave vere nauk dolo- 
čila in oznanila, da je Marija božja Mati. Verno ljudstvo, 
to oznanilo zaslišavši, je od veselja mesto po noči osvetilo ter 
Bogu in Mariji vesele pesmi prepevalo. 

Drugo pero je Marije vedno devištvo, katero si 
je Marija še poprej izvolila, kakor je Mati božjega Sina po- 
stala. 'Tudi to skrivnost je sveta cerkev vselej verovala, 
leta 390. pa je te svete vere nauk ob času papeža Siricija 
v Rimu zbrana zoper krivega učenika Jovinijana, kateri je 
to tajil, glasno oznanila, da je Marija vselej devica bila in 
devica ostala. 

Tretje pero verskega nauka cvetlice Marije je, da je 
Marija tako sveta bila, da ni tudi najmanjšega 
greha, celo ne tacega storila, v katerega drugače popol- 

noma nedolžne duše iz človeške slabosti navadno padejo. 
Akoravno se Adamovi otroci po svetem krstu izvirnega 
greha iznebimo in očistimo, ter ljubljenci božji in otroci več- 
nega življenja postanemo, vender nam še ostane, kakor sveta 
cerkev v 'Tridentinskem zboru uči, neka korenina pregrešne 
poželjivosti, ki sicer sama na sebi ni greh, pa v greh na- 
giba. Ker pa Marija izvirnemu grehu nikdar ni bila pod- 
vržena, tudi nobene korenince te pregrešne poželjivosti ni 
imela. Zato je sveta katoliška cerkev v Tridentinskem zboru 
v 16. stoletju očitno izrekla, da je Marija toliko srečna bila, 
se tudi odpustljivih in najmanjših pregreškov in človeških 
slabostij celo čisto ohraniti, naj bi Marijino veliko svetost 
in vredno čast pred vernim svetom povzdignila. 

Četrto prelepo pero evetlice Marije se je tako rekoč 
še le v naših dnevih prav svetlo razevetelo, namreč nauk: 
da je Marija brez vsega madeža izvirnega greha 
spočeta, naj so ravno verniki sploh te svete misli bili, 
kajti se to časti in visokosti božje porodnice spodobi. Ne 
bil bi si najsvetejši božji Sin izvolil pod Marijinim srcem 
prebivati, ako bi bil najmanjši sled izvirnega greha našel, 
in bi ona le trenutek bila hudiču v oblasti. Marija je torej 
tista izvoljena žena, katere sad Jezus Kristus je peklenski 
kači glavo strl — ona podobna tistemu gorečemu grmu v 
puščavi, katerega je Mojzes videl goreti, pa vender ni zgorel. 
Torej je arhangelj Gabrijel pozdravil Marijo milosti polno, 
in sv. Janez je videl po mislih svete cerkve v skrivnem 
razodetju Marijo na nebu, kakor ženo s solncem obdano, 
mesec pod njenimi nogami, in na njeni glavi krono dvanajsterih 
zvezd, kateri peklenski sovražnik z vsem zalezovanjem ža- 
lega storiti premogel ni. Imenuje Marijo sveta cerkev lilijo 
med trnjem, kakor nevesto v visoki pesmi vso lepo in brez 
madeža. Ali ni to visoko počeščenje Marije v oziru na za- 
služenje njenega božjega Sina vernikom jasno kazalo, da je 
Marija po posebni milosti vsemogočnosti božje brez vsega 
madeža izvirnega greha spočeta bila? 

Zato so verni kristjani že v starodavnih časih prečisto 
spočetje Marije obhajali, kar je sveta katoliška cerkev po- 
dobrila in dovolila, ter ravno s tem tihoma potrdila svete 
vere nauk, da je Bog Marijo izvirnemu grehu izvzel, in da 
kar verno ljudstvo časti, tudi sveta cerkev za prav ima... 
Papeža Sikst IV. in Pij V. sta dovolila sveto mašo in du- 
hovsko službo v čast Marije brez vsega madeža spočete ob- 
hajati; papeži Inocencij XII., Klemen XI. in Benedikt XIV. 


187 


so praznik (svetek) prečistega spočetja Marije 8. dan grudna 
zapovedali in tudi osmino obhajati ukazali. "Tako lepo se 
je verski nauk brezmadežnega spočetja Marije v sveti kato- 
liški cerkvi razevetal. 

Dokler pa sveta cerkev verskega nauka o brezmadež- 
nem spočetju Marije slovesno izrekla in oznanila ni, so se 
učeni možje o tem prepirali; toda so ti prepiri čedalje bolj 
potihnili, prošnje vernikov se pa množile, naj se pri sveti 
maši v Marijinem predglasju poje beseda: brezmadežnega 
spočetja, v lavretanskih litanijah pa dostavi: Kraljica brez 
madeža spočeta. Kar so posamezne bratovščine in škofije 
izprosile, to so verniki po vesoljnem katoliškem svetu želeli, 
naj bi sveta cerkev verski nauk o brezmadežnem spočetju 
Marije vsemu svetu slovesno oklicala in vsakemu prepiru v 
tej reči tako v okom stopila, da kdor te vere ni, tudi pravo- 
veren kristjan biti ne more. 

Na te občne prošnje vernikov so sedanji sv. oče papež 
Pij IX. na vse katoliške škofe l. 1849. pisali, naj jim nazna- 
nijo, kaj o tej reči mislijo; in od vseh krajev sveta so na- 
stopniki apostolov odgovorili, naj se nauk svete vere o pre- 
čistem, brezmadežnem spočetju Marije slovesno okliče in s 
tem slava Marije povzdigne. Da bi to spodobno in vredno 
dovršili, so sveti oče papež Pij IX. l. 1854. molitve in od- 
pustke svetega leta oznanili, da izprosijo posebno razsvetljenje 
od Boga in pomoč sv. Duha, skleniti in storiti to, kar je k 
večji božji časti, v hvalo preblažene Device in preljube ma- 
tere naše Marije. 

Na to pobožno imenitno opravilo so sveti oče pre- 
teklo leto v jesen veliko število katoliških škofov iz vseh 
krajev sveta v Rim pozvali, krog apostolskega prestola zbrali, 
so še enkrat Boga sv. Duha v pomoč zaklicali, in na god 
(praznik) prečistega spočetja Marije v adventu 8. grudna 
1854 v veliki cerkvi sv. Petra med veliko mašo po evange- 
liju vpričo 54 kardinalov, 1 patrijarha, 42 nadškofov, 98 
škofov, veliko drugih mašnikov in brezštevilne množice ver- 
nega ljudstva na ves glas določili, in vsemu svetu kakor 
svete katoliške vere nauk oznanili: Marija je bila brez vsega 
madeža izvirnega greha spočeta! 'To je četrto pero ver- 
skega nauka cvetlice Marije; četrta prednost visokosti Ma- 
rijine, posebna milost vsemogočnosti božje, katere nobeden 
Adamovih otrok dosegel ni, kakor Marija, izvoljena hči ne- 
beškega Očeta, preljuba Mati božjega Sina in nevesta sve- 
tega Duha. 

Neizrečeno je bilo veselje vernega ljudstva, zaslišati, 
da po verskem nauku naše svete cerkve povodenj izvirnega 
greha, ki se je po vseh Adamovih otrocih razlila, v katerem 
so vsi grešili, Marije prečiste Device ni dosegla, ko je bila 
spočeta v materinem telesu, kakor je svoje dni potok Jordan 
tiho stal, ko se je škrinja miru in sprave skoz-nj nesla. To- 
like slovesnosti starodavni Rim že nad 200 let videl in 
slišal ni. Zvonovi vseh cerkva in topovi rimskega grada so 
vernemu svetu glasno oznanjali Marije četrto, le njej lastno 
prednost, da je brez vsakega madeža izvirnega greha spo- 
četa, in da je to, kar je dozdaj le sveta misel bila, zanaprej 
naše svete vere trden in stanoviten nauk. 

Hvala iz milijonov vernih sre se vali pred sedež milosti 
in vsemogočnosti božje za toliko visokost in toliko posebnih 
milostij, s katerimi je Bog Marijo okinčal. Na prošnjo Ma- 
rije se pa tudi rosi (kar zaupamo) usmiljenje božje črez se- 
danji revni svet, kojega toliko potrebujemo. V to hvalo in 
zahvalo tudi mi svoj glas povzdignimo — Bogu, ki je Marijo 
našo preljubo Mater toliko povzdignil — Mariji, o kateri trdno 
verujemo, da je brez vsega madeža izvirnega greha spočeta. 
To skrivnost verovati bode naše zasluženje tem več pomnožilo, 
čim trdneje ko verujemo ; in za kolikor se bo med nami povzdi- 
gala slava (čast) Marije, za toliko bo rastla Marijine pri- 
prošnje moč za vsakega kristjana posebej, in za vesoljno 
krščanstvo sploh, ki posebno v sedanjih nevarnostih Mari- 
jinega varstva potrebuje, naj bi se ljudstvo v prepad ne- 
verstva in krivovere ne zagreznilo. To je sveti namen naše 
matere katoliške cerkve o tem slovesnem oznanilu. 

Hočemo Marijo v prihodnje prav častiti, imamo po- 
sebno trojno dolžnost dopolniti, ki se nam po tem ozna- 
njenem nauku o prečistem, brezmadežnem spočetju Marije 
podaja: 

1. Dolžni smo trdno verovati, da je Bog z ozirom 
na zasluge Jezusa Kristusa, Odrešenika, dušo preblažene 
Device Marije od prvega trenutka, ko se je spočela in njena 
duša s telesom združila, slehernega madeža izvirnega greha 
ovaroval. 'Tega v prihodnje ne trdno verovati, bil bi nam 
toliko večji greh, za kolikor slovesneje to sveta cerkev ve- 
rovati uči in zapoveduje. 

2. Dolžni smo to, kar v srcu trdno verujemo, tudi z 
ustmi očitno spoznati, in kedar bi potrebno bilo, se 
za ta nauk ponesti, da je Marija v posebni milosti božji 
stvarjena in v materinem telesu od sv. Duha tako posve- 

čena, da izvirni greh, v kojem so vsi drugi Adamovi mlajši 
spočeti, Marije ni dosegel. Bil je tudi sv. Janeza krstnik v 
materinem telesu posvečen, torej obhajamo njega rojstvo, 
pa spočet brez madeža ivirnega greha ni bil; to je le pred- 
nost Marije, in samo Marijinega spočetja god obhajamo. 
Sv. Pavel uči: ,S srcem se veruje k pravičnosti, z ustmi se 
pa spoznanje stori k zveličanju." 

3. Naša sladka dolžnost je, veseliti se in častiti v 
brezmadežnem spočetju Marije tisto celo posebno milost in 
sami Mariji dodeljeno prednost, da jo je vsemogočni Bog 
ovaroval izvirnega greha, ki se je po vseh Adamovih otrocih 
razlil kakor povodenj. Zato pa tudi Marijino brez izvirnega 
greha spočeto telo po mislih svete cerkve ni v zemlji stroh- 
nelo in se v prah povrnilo, marveč Marijina smrt je bila le 
premenjenje njenega svetega telesa v večno življenje. Torej 
vnebovzetje Marijino tako veličastno obhajamo, 

Veselijo se dobri otroci visoke časti svoje matere, ve- 
selimo se tolike visokosti in slave Marijine tudi mi, kristjani; 
saj je Marija naša preljuba Mati, lepa Mati čiste ljubezni, 
katero poveličujejo vsi rodovi, zakaj velike reči ji je storil 
On, ki je mogočen in sveto njegovo ime. Lepše in bolj 
živo ko bomo Marijo častili in ji prav po otroško služili, 
obilneje milosti bomo po Marijinih prošnjah dobili. — Bogu 
bodi torej večna čast in hvala za vse, in slava Mariji pre- 
čisti Devici brez vsega madeža spočeti vekomaj. Amen. 

Pri sv. Andreju, dne 28. svečana 1855. 


14, Jubilej leta 1858. 


Spet kaj novega in pa veselega vam imam oznaniti, 
preljube moje ovčice: sveti zveličanski čas, kojega bomo ob- 
hajali po dovoljenju našega sv. očeta papeža Pija IX. k večji 
božji časti in našim dušam v zveličanje. Kedar se dobri 
oče na pot poda, mu otroci srečno hojo želijo; in ko se 
spet srečno k domu povrne, jim po navadi kaj lepega in 
dobrega prinese, ali po svojem premoženju kaj posebnega 
da, naj se z njim oveselijo ter Boga hvalijo, ki je očetu 
dal, popotovanje srečno dokončati in se zdravemu k svojim 
ljubim domačim povrniti. "Tudi nas vseh ljubeznivi du- 
hovni oče Pij IX. so lansko leto popotovali, so obhodili 
imenitno božjo pot lavretanske Matere božje, so obiskali 
svoje dežele in več sosednih krajev laških držav, pogledat, 

kako se njih vernim otrokom godi, jih oveselit in pozve- 
dovat, česar jim je potreba. 

Srečno so se zopet v svoje poglavitno mesto Rim po- 
vrnili, poklicali 25. kimovca kardinale, svoje najbližnje pri- 
jatelje in pomočnike, jim naznanili, kaj so dobrega skusili, 
pa tudi slabega našli, jih opomnili, naj Boga hvalijo za to- 
like dobrote in tolaženja, ki so jih imeli, pa tudi prosijo 
Očeta vsega usmiljenja, naj vernikom dodeli bolj živo vero, 
edinost in pa obilneje delavne krščanske ljubezni, koje ljudem 
po svetu največ pomanjkuje. Naj bi hvala božja obilna bila, 
in občna molitev več premogla, zato so se obrnili sv. oče 
Pij IX. na vso katoliško cerkev, ter so povabili vse svoje 
verne otroke, naj z njimi veselo Boga hvalijo in prisrčno 
molijo za vse narode, za njih duhovske in deželske gosposke, 
naj jim da duha prave ljubezni in žive vere, naj bi se po- 
vrnili vsi, ki po cesti zmot in hudobij tavajo, na stezo res- 
nice in pravice, na pravo pot večnega zveličanja. 

Pa kaj bo veselje naše, ako nas Bog ni vesel! Kaj po- 
maga naša molitev, ako nismo v milosti božji, dokler smo 
grešniki, božji sovražniki, in se nas angelji ne veselijo, ki 
nosijo molitve naše pred božje obličje! — Odprli so torej 
sveti oče Pij IX. zaklade nebeških darov, popolnoma od- 
pustkov, kakor o svetem letu, in naročili vsem škofom ka- 
toliške cerkve, naj odločijo, kakor za dobro spoznajo, v svoji 
škofiji sveti čas, do konca tekočega leta, v kojem verniki do- 
sežejo lehko, če le hočejo, vse milosti im dobrote svetega 
leta, se z Bogom spravijo in zadostijo božji pravici, ki noče 
smrti grešnika, temveč ga neprenehoma vabi in kliče, naj 
se prav spokori in živi srečno in veselo. 

Ta sveti čas hočemo tudi mi hvaležno obhajati, pre- 
ljube moje ovčice, in ne zamuditi svetih dnij, ki se nam 
ponujajo, da poskrbimo za božjo čast, za povišanje sv. kato- 
liške cerkve in za zveličanje svoje; saj ne vemo, ali še kedaj 
učakamo svetega leta. Začeli bodemo te svete dni obha- 
jati prvo adventno nedeljo (28. listopada) in jih bomo do- 
končali na dan rojstva Jezusovega (25. grudna) zvečer. V 
soboto zvečer pred prvo adventno nedeljo (27. grudna) 
bodo pred večno lučjo pol ure pri vseh cerkvah zvonovi 
oznanjali, da se sveti dnevi odpustkov začno; v nedeljo potem 
bo pri prvem opravilu presveto rešnje telo izpostavljeno, 
kakor vsako nedeljo in zapovedani praznik tega svetega časa. 
Po vsaki župnijski maši se bodo ves ta čas opravljale mo- 
litve za sveto cerkev, za svetega očeta papeža, za svetlega 

cesarja, za poedinjenje ločenih kristjanov, ki niso naše vere, 
in za splošne potrebe krščanstva, po 5 Očenašev in Češčena 
Marij, pa apostolska vera se bo molilo. 


Kdor želi odpustke teh svetih dnij prejeti, ima: 1. Za-. 
kramenta svete pokore in presvetega rešnjega telesa vredno 
prejeti. 2. Svojo župnijsko ali kako drugo cerkev k temu 
odkazano trikrat posebej obiskati in v cerkvi 5 Očenašev in 
Češčena Marij in pa apostolsko vero v namen svetega očeta 
papeža moliti. Najbolje bo, ako se cerkev v procesiji obišče 
in se sklenejo s tem tudi navadne molitve za odpustke, 
prošnje za povišanje svete cerkve, za brambo svetega rim- 
skega sedeža, za spreobrnjenje nevernikov, krivovercev in 
vseh grešnikov, za mir in edinost med krščanskimi pogla- 
varji, za blagor ljube domovine, za obrambo in blagost na- 
šega ljubljenega svetlega cesarja, naj bi vladali dolgo in 
srečno, pa tudi za vse duhovske in deželske predstojnike, 
da jih Bog v dobrem potrdi. 3. Enkrat se je v tem svetem 
času postiti, tako da se mesa zdrži in le enkrat ta dan na- 
siti. 4. Ubogim ali pa za božjo čast in razširjanje sv. vere 
se v tem času po premoženju kak posebni dar vbogaime 
naj podeli. — Na sveti (božični) dan se bo pri večernicah 
zahvalna pesem zapela, in na večer bodo zvonovi ravno tako 
pol ure pred večno lučjo konec svetega časa zapeli. 


Da bi se obhajal sveti čas Bogu v čast in v zveli- 
čanje naše, priporočam vsem krščanskim krčmarjem, naj ne 
dajo v svojih hišah in gostilnicah o teh svetih dneh pijan- 
čevati, truščati in razsajati pivcem. Prosim gospodarje in 
gospodinje v imenu Jezusa, naj varujejo svojo družino, 
otroke, hlapce in dekle, da ne bodo kleli, klafali ali pa po 
noči okoli pohajali, vriskali in vlačugarili, kar je veliko ža- 
ljenje božje. 

Ako je mogoče, naj sleherni oče ali mati vsak večer 
svetih dnij sv. rožnivenec ali vsaj. eden odstavek (eno gkriv- 
nost) s svojimi ljudmi odmoli in poskrbi, da vsi, kakor bo od 
dušnih pastirjev še posebej oznanjeno, se prav vredno spo- 
vejo in presveto rešnje telo prejmejo. 'Tako bomo te svete 
dni sveto obhajali, da bodo vesela zemlja in nebesa in da 
nam veselja našega nihče odvzel ne bo. Amen. 


Pri sv. Andreju na god sv. Šimona 1858. 


192 


C) Narodno -gospodarski in politični. 


15, Beseda žganjepivcem! — " 


Poslušajte, preljubi Slovenci, žalostno pesen, katero je 
svoje dni prerok Izaija izraelskemu ljudstvu zapel, rekoč: 
»Moj Ljubi je imel lep vinograd na visokem rodovitnem 
kraju. (Tako se žalostna pesem glasi.) Ogradil ga je, po- 
gnojil, okopal in je iz njega kamenje pobral, ter žlahtne trte 
vanj zasadil. Sredi vinograda je lep hram pozidal in točilo 
(prešo) postavil. Nadejal se je, da mu bo trsje grozdje ro- 
dilo, je pa le vinikov (strupenih divjih jagod) prineslo. — 
Zdaj bom pa tudi jaz pokazal, pravi gospod, kaj hočem z 
vinogradom storiti. Plot bom raznesel, da bo vinograd 
oropan, kamenito ograjo bom podrl, da bo vinograd poteptan. 
Ne bo obrezan, ne okopan, robidje in trnje bo v njem 
rastlo; oblaki ga ne bodo rosili, puščava naj ostane."? 

Kdo pa je oni imenitni vinograd, o kojem božji mož 
govori? 'To ste poleg izraelskega ljudstva tudi vi, preljubi 
Slovenci, žlahtne, drago kupljene mladike Jezusa Kristusa, 
katere je v svoj solnčni vinograd svete katoliške cerkve za- 
sadil. (On čaka, da bi mu storili, kar je prav, da bi trezno 
in pošteno živeli; toda čujte toževanja glas, ki o vas po 
svetu gre zavoljo pljanščine. ,Ako bo taka, bo deset oralov 
vinograda le eno vedro vina dalo, in semena trideset mer, 
le eno mero zrnja. — Gorjč vam, ki zjutraj vstajate, da bi 
pijančevat hodili, in do večera pijete od vina vroči! Zato 
bo pekel svoj trebuh odprl in brez mere široko zazijal, in 
vas požrl." 'Tako govori Gospod vojskinih trum; in njegova 
beseda je resnična. 

Imeniten vinograd ste, Slovenci vi, drage trte Kristu- 
sove." Lepo vas je oskrbel in obdaril, dal vam rodovito 
zemljo in tudi veliko dobrih letin; in kar še veliko več velja, 
' dal vam je pravo vero in vse dobrote svoje svete katoliške 
cerkve. Sladkega grozdja krščanske pravičnosti dobri Bog 
od vas želi; toda kakor se čuje, se čedalje več grenkih vi- 


1 Ta list je bil v ponatisu izdan tudi v posebni brošurici z na- 
slovom: ,Duhovsko - Pastirski Glas velke nesreče varvati ljube Slovence". 
V Celi pri Janezu Jeretinu 1851. 8%, str. 23. — Prim. Slomš. zbr. spisi 
IV. str. 299—313. 

2 Izaija 5, 1—13. 

nikov, strupenega grozdja pijanosti med vami nahaja — 
novega pijanstva, o kojem je na Štajarskem do sedaj še 
malokaj slišati bilo. 

Bog je vam Slovencem na Štajarskem ljubo vinsko 
trto dal, naj bi bila starim in mladim veselje; vam je pa 
tudi preteklo leto slabo letino poslal, da ste malo vina pri- 
delali, naj bi ljudje božji dar bolj spoznali, se streznili in 
naučili, ljubo vino po pameti piti. Ali kaj ljudje počenjajo? 
Namesto vina pijejo žganje, in pijani udelujejo, da se Bogu 
usmili! — 'Tak glas iz mnogih krajev prihaja, se po cesar- 
skih sodnijah čuje in tudi v dnevnikih ali novicah bere. — 
Oj Slovenci! tudi vam žalostna pesem velja, katero je prerok 
Izaija razuzdanim Judom pel. Bog vas je obiskal, da lansko 
leto v mnogoterem vinogradu še po vedru vina niste brali, 
ste po mernikih nasevali, namlatili pa malo; ali vi božje 
roke ne spoznate? Namesto se poboljšati in k Bogu povr- 
niti, ki vam blagosloviti hoče vaša žitna polja in vinske 
gore, se vas veliko le pohujšuje in draži Boga z novo pre- 
greho žganjepivstva, ter novo kugo med ljudi spravlja! Oj 
moje ljudstvo! ti še ne poznaš strupa, katerega piješ; ti še 
ne vidiš nesreče, ki te čaka. — Gorje meni, pastirju viš- 
jemu, ako tebi zamolčim nevarščino, v koji se nahajaš, 
kedar se v žganje podaš. 

ganjica, naj si bode rozolij, brinjevec ali slivovec, ali 
kakoršna koli sladčica, je goreča smrtna voda, zdravju in 
življenju škodljiva; navadna žganjepija je gladka cesta v 
časno in večno nesrečo. Kdor ne verjame, naj posluša. 

1. Žganje uboža ljudi, cele rodbine, stariše 
in otroke nesrečne stori; žganje postane grob doma- 
čije, katere se prime. Le poglejte pijanca, kako se njemu, 
njegovi ženi in otrokom godi, ki žganje pijejo! Pijanec ves 
bled, ali pa rudeč ko kuhan rak, raztrgan okoli hodi in 
zadnji prtič proda, da ga na žganju zapije; njegova žena 
nima kaj kuhati; njegovi otroci nimajo jesti, ne kaj obleči. 
Največ družin po pijanosti nesrečnih po svetu za kruhom 
hodi, največ kmetij po pijancih na boben pride. S pijan- 
čevanjem uboža pijanec, žena, otroci, in vsi, kateri mu kaj 
posodijo, izgubijo; pri pijancu tudi krčmar izgubi, ki mu 
preveč na up daje. Srenja mora poslednjič pijanca rediti 
in njegovim nesrečnim otrokom za kruh skrbeti. 

Pijanec noče delati, in v kratkem tudi ne more, zakaj 
žganje mu ude oslabi in telesno moč spodjeda, kakor kukec 
čvrsto drevo.  Rokodelec žganjepivec se tako zelo trese, 


Slomšek: Pastirski listi. 13 

da ni delati v stanu, dokler ne pije. Po pitju en časek ko- 
mara, pa kmalu zopet oslabi. Gospodinja, žganja vajena, 
se tako zdela, da za drugo ni, kakor da pije. Dopolnijo se 
žganjepivcem besede sv. Duha, ki pravi: ,Kdo kliče joj- 
mene? Kdo ječi in vzdihuje? Kdo se prepira? Kdo ima 
zatekle oči? Tisti, ki cele noči kozarec za kozarcem polus- 
kavajo. 'Taka pijača zelo milo teče po grlu, poslednjič pa 
piči ko gad in rani ko strupena kača." 


Ne rekajte: Žganje nam daje novo moč in nas za delo 
oživlja. "Ta beseda je goljufna in grda laž. Žganjepivcu se 
godi kakor bolniku v legru (vročinski bolezni). Tudi bolnik 
je v ognjenci močen, in po dva moška mu večkrat nista kos. 
Pa hitro po taki nezdravi moči bolnik za smrt oslabi in po 
cele mesece dnij veliko slaboto občuti, ako ne umrje. Po- 
goje ko se človek žganja napije, poprej oslabi. Lenoba, 
uboštvo in pa kup dolgov je žganjepivcev navadno tovari- 
štvo. Njih časna sreča gre rakovo pot; pa tudi večna sreča 
jim umira. 

9. Žganje dela nepokoj, boj in morije; kamor 
žganje pride, od ondod ljubi mir beži. Hodiš po svetu in 
čuješ v krčmi neznano truščati, kleti in rotiti se, vprašaj, 
kaj imajo? Zvedel boš, da žganje pijejo. ,Vino," pravi 
sv. pismo, ,človeku srce razveseli," žganje pa človeka le 
zdivja. Hitro se žganjepivci spro in stepejo, kozarce trup- 
ljejo, mize terejo, noge iz stolov pipljejo in se koljejo, ter 
krvave glave domov neso. Nesrečno žganje, ono je oče naj- 
strašnejših hudobij in najgrozovitejših morij." Na Angleš- 
kem se izmed petdeset hudodelnikov štirideset pijancev v 
železju po ječah našteje. V Novem Jorku, v velikem mestu 
severne Amerike, najdeš veliko sto otrok zavoljo tatvine in 
drugih hudodelstev po ječah zaprtih; pa večji del teh mladih 
hudobcev so otroci žganjepivcev. Na Nemškem je pred ne- 
koliko leti žganjepivec svojo taščo ubil, ker mu je pijan- 
čevanje očitala. | 


! V ljubljanskih Novicah leta 1851. se bere, kako je J. J., 30 let 
star mladenič, na porotni sodbi stal, zatožen, da je svojega očeta ubil. 
Oče je prišel ves pijan na večer domov, je razsajal po izbi posebno zoper 
sina J., kateremu je poslednjič skledo v glavo zagnal, da se mu je kri 
ulila. Čeravno je sin dolgo trpel, ga je poslednjič vender jeza zmagala, 
da vrže kol proti očetu, ki ga na glavo zadene, da se zgrudi in umrč. 
Drugo jutro zgodaj šel se je sin sam zatožit. Zdravnik je dokazal, da 
rana sama po sebi ne bi bila za smrt; pa ker je bil stari mož pijan in 
togoten, so mu bili njegovi možgani vsi s krvjo zaliti, da je umrl. 

Žgano vino je srečnih zakonov smrt. Katera zakonska 
žena več solz preliva, ko ona, ki moža pijanca ima?  Pre- 
štej nesrečne zakone in našel boš, da več ko pol nesrečnih 
zakonov pijanščina stori. Deca jokajo, mati vzdihuje, oče pa 
v krčmi pije. Ni druge pomoči za tako družino, ko pijanca 
smrt, ki je celi hiši živa nesreča.! 

3. Žganje človeku pamet jemlje, omami um, 
in glavo toliko oslabi, da pijanec sam ne ve, kaj dela. Na 
dražbah po nekih krajih kupce z žganjem napojijo, da se 
prav poganjajo ter sami ne vedo, koliko obljubijo, in pa za 
kaj. Žganjepivci učinijo v svoji pijanosti toliko bedarij in 
hudobij, da je groza. Kakor se dim iz komina ali kurišča 
vzdiguje in oči nakadi, tako vstaja iz želodca žganja čad 
(sopuh) človeku v glavo, možgane vname (užge), ter gotovo, 
čeravno po malem, človeka ob pamet spravi. Najtanše 
živce, kojih duša za mišljenje in sojenje potrebuje kakor oči 
za pogled, oslabi in strati nesrečno žganje. Zganjepivci prej 
ali slej, pa večinoma ob pamet pridejo; kar jim danes 
poveš, jutri ne pomnijo; veliko jih celo grozovitno zdivja. 
Izračunjeno in dokazano je, da se v zanemšnicah (v hišah 
za nore) nad polovico takih nahaja, ki so od žganja obno- 
reli. Žganjepivcu ugasne vsako pošteno veselje; nekaka 
znotranja žalost ga začne klati, kojo si skuša z žganjem 
udušiti. Neka neznana groza ga obhaja in mu pamet meša, 
dokler gostokrat sam sebi življenja grozovitno ne konča.? 
Bolezen pijance najrajši poišče, in smrt žganjepivcev največ 
pobere. Huda kolera je žganju dober kup naredila; zakaj 
izmed sto mrličev je sedemdeset žganjepivcev pokosila. 

4. Žganje ljudi, ki ga navadno pijejo, hitro 
postara in jih pomori. Ali poznaš pijanca žganjepivca 
prav zdravega? Dokler je trezen, je bolen; ko se napije, 


1 Že v mladih letih, piše zdravnik, se je neki mož žganja pri- 
vadil. Enkrat je pijan po noči šel domov, v globok jarek padel, in si 
roke, posebno pa glavo hudo ranil. Ko ozdravi, se zaobljubi, žganja ne 
okusiti. V kratkem pa zopet začne žgano vino piti, tako da mu je več- 
krat ob pamet šlo. V svoji pijanosti se je prepiral, klel, tepel in svojih 
najboljših prijateljev lotil. V taki pijanosti je eno noč svojo lastno ženo 
umoril. K smrti so ga obsodili, zakaj svojevoljno je pil žganje, čeravno 
si je že večkrat bil poskusil, da mu pamet oškoduje, pa je le pil. 

2 Na koroškem nemškem kraju se je premožen mož v žganje 
podal, in v kratkih letih se mu je na pameti mešati jelo. O peklu je 
govoril in ljudem pravil, kako v peklenskem brezdnu zanj kurijo. Ene- 
krati je v Dravo hotel, pa so ga srečno oteli in mu variha dali. Enkrat 
varih iz sobe gre, in nesrečni žganjepivec se za robec obesi. 'Takih ža- 
lostnih prič ima žganje veliko. 

je pa pijanost njega bolest. Da žganje človeka krepkega 
stori, kakor pijanci in krčmarji pravijo, s tem ravno tako 
lažejo, kakor je kača v raju Evi lagala, ki je dejala, da jima 
prepovedani sad škodoval ne bo, marveč bosta po njem po- 
stala kakor Bog. Žgano vino je ognjena voda, kakor ga 
Indijani zovejo. Žganje po vseh žilah šviga ko ogenj, in 
življenja moč požge, usuši in skrči človeku želodec, da ne 
more uživati, kar mu je potreba; kri žganjepivca je užgana, 
osrčje in drob sta prisadna. 'Trese se, kakor šiba na vodi, 
in kedar zboli, se ga nobeno zdravilo ne prime, in po njem 
je. Godi se žganjepivcu kakor mlinu, kateremu mlinar preveč 
vode napusti. Naglo se obrača in ropota, kakor goreč kolo- 
vrat gre; toda ne bo dolgo ropotal. Hitro se tak mlin po- 
tere in težko popravi. Močnejše vino ko piješ, in več ko 
ga naliješ, huje svojo kri razgreješ, da ti po žilah vreje 
kakor v loncu krop. Potipaj žganjepivcu žilo, boš čutil, 
kako mu srce močno kljuje, kakor bi hotelo prsi raznesti. 
Tako se pijanec kakor po železnici smrti bliža. — Koliko 
tisoč ljudij bi še po svetu lehko živelo zdravih in veselih, 
ako bi ne bili nesrečnega žganja pili! Gotova resnica je, 
da kdor žganje pije, poprej umrje kakor mu je odločeno, 
sam sebi življenje krajša in zoper peto zapoved greši, ki 
pravi: Ne ubijaj! — Lepo sv. Duh opomina: ,Ne dražite 
smrti z grešnim življenjem, in ne skakajte s svojimi deli 
(pijanosti) v pogubljenje."! 

9. Zganje človeku vest zaduši in luč svete 
vere mu ugasne; žgano vino vsaki pregrehi vrata široko 
odpira. Kdor se v žganje poda, njega ne veseli moliti, ne 
poslušati božje besede. Kedar sosedje v cerkev gredo, jo 
pijanec- v krčmo potegne. Ni kraja na svetu, kjer bi grše 
zoper sveto vero in zoper služabnike božje kramljali, kakor 
pri žganju. Angelj dobre vesti pijance zapusti, žganje vsem 
hudim nagonom vrata odpre, da kakor iz pekla planejo in 
dela doprinašajo, kojih nas sam večni Bog ovaruj!? Za- 


1 Blizu Drave sta dva mesarja se v krčmi poskušala, kateri bi več 
popil. ,Tako ga pijva, da bo surovo od naju šlo," sta dejala. Kedar 
že nista več mogla, se domov spravljata. Bilo je po noči in pa huda 
zima. Na potu sta obležala in na pol zmrznila, poprej ko so jih ljudje 
našli. Eden pijancev je hitro umrl, drugemu so pa po malem omrli 
udje odpadali, prst za prstom. Na vozičku so ga od hiše do hiše vozili 
kruha prosit in siromaka preredit. 

2 Posebnemu žganjepivčetu je slab prijatelj toliko žganja plačal, 
kolikor ga je hotel piti. Veliko ga je že polukal, pa še veselo čašico 
povzdigne — naglo se pa zvrne, široko zine, in iz grla mu grd plamen 

peljivci dekletom žganje in rozolij kupujejo, da svoje ne- 
sramne želje spolnijo. Zato svari sv. Pavel kristjane, rekoč: 
»Ne upijanite se z vinom, v kojem je nečistost." 

Šuntarji in goljufi postopače z žganjem napojijo, da 
jih potem kakor divjo živino ženo nad gosposko in druge 
ljudi, koje hudobni prekucuni sovražijo. Ubijalci in razboj- 
niki se žganja nažro, poprej ko gredo plenit (ropat), ljudi 
mučit in klat.! Žganjepivci prešestvujejo, če ne v dejanju, 
ker ni priložnosti, pa z nesramnim govorjenjem. Žganjepivci 
kradejo, ako ne tujim (ljudskim) ljudem, pa sami sebi, svoji 
ženi in otrokom.  Žganjepivci lažejo, se rotijo in se ne boje 
po krivem priseči, če se jim le žganja plača. Ako kdo meni 
ne verjame, naj bere pisma krvavih sodeb, in bo našel, da 
se največ in najstrašnejših hudobij v pijanosti zgodi. Pijanec 
nedolžno ženo pretepa," in je svojih otrok najgrozovitneji 
krvolok. ,Kdor pa za svoje ljudi, posebno za domače skrbi 
nima, je vero zatajil, in je hujši od nevernika," uči sv. Pavel. 

6. Zganje človeški rod kvari, in ljudi na duši 
in telesu sirote in siromake stori po tistih krajih, po katerih 
se ljudje v žganje izgubijo. Otroci nosijo pregreho svojih 
starišev in so črvivemu sadju podobni, bolehni na telesu, 
ubogi na duši. Skušnja uči, da je dete že materinega 
mleka pijano, kateremu žganjepivka prsi da. Otroci, ki 
žganje pijejo, ostanejo paglavci, drobni kakor kužeki, ka- 
terim se za to žganje daje. Otroci od žganja že v mladih 


črno-zelen šviga ter žganje iz njega gori. Obraz se mu strašno spre- 
meni, in v treh urah je poginil. Prijatelj, ki mu je žganje kupoval, je 
na sodbo prišel. 

1 Pred nekoliko leti je neki človek sam izpovedal, da je hotel svojo 
ženo usmrtiti; pa ni imel srca, in roke so se mu tresle kaj takega sto- 
riti. Zato kupico žganja popije; pa še ni mogel. Zopet drugo kupico 
žganja zalije, pa še ni imel srca se žene lotiti. Tretjo kupico žganja za- 
lije, in kakor od hudiča obseden nad gospodinjo skoči in jo neusmiljeno 
umori. — 

2 Po Amerikanskem je na milijone bratov bratovščine zmernosti. 
Kdor se pa v to braterno zapiše, obljubo stori, se vsakega žganega 
vina varovati. Samo pivo (ol) in pa surovo vino se pije, pa tudi to le 
po malem. Vsak tovariš ima dolžnost, svoje bližnje, kakor ve in zna, 
žganja odvaditi. V enem letu se je nad šest milijonov goldinarjev pri- 
hranilo, ki so jih poprej na žganju zapili. Ljudje rajši ubogajo, ki 
žganja ne pijo, zadovoljneje živijo in so bolj zdravi. Žene se hvalijo, da 
imajo nebesa, kar možje žganja ne pijejo. Ljubi mir pri hiši prebiva, 
bolji živež in obleko imajo, pa tudi za otroke bolj skrbijo. — Se žganja 
celo varovati je pa veliko bolj lehko, kakor se ga po malem odvaditi. 

8 Ni še dolgo, kar je mož umrl, kateri je več let žganje pil, pa 
tudi žena ga je rada pila. On je bil skoro vsak dan pijan, in se je pi- 

letih bolehajo, so trde glave, trmaste volje, in se ne dajo 
učiti; nimajo veselja do molitve, ne do dela. Čujejo, kako 
oče hudo dela, kaj mati počenja, kako se kolneta; vsega tega 
se nauče. Strah božji take otroke zapusti, neki hudi duh 
jih obsede, zrastejo hudodelci brez vere in brez Boga. 


7. Žganje ljudi v železje hude navade za- 
kuje, in jih po oglajeni cesti v pogubljenje pelja. Resničen 
je pregovor: Pijanec se spreobrne, kedar se v jamo zvrne, 
da ga pokopljejo. Največ žganjepivcev nagle smrti umrje, 
ali pa za plotom v kaki luži brez svetih zakramentov konec 
vzame.! "Take pijance sveta cerkev po katoliško pokopati 
prepoveduje, in sv. Pavel pravi, da nobeden pijanec v ne- 
beško kraljestvo ne pojde. In naj si ravno dobri Bog mnogo- 
terega pijanca na postelj položi in mu dolgo bolezen pošlje, 
pijanec se tudi na smrtni postelji ne poboljša; on prižgan 
pekel w sebi ima, ki poprej ne ugasne, dokler njemu večni 
ogenj na onem svetu goreti ne začne. Ako usmiljeni Bog 
pijancu zopet zdravje da, on pije kakor poprej in še hujše; 
žganje ima za svojega Boga, kateremu premoženje, poštenje, 
zdravje, življenje in tudi dušo proda. Kako bi bil tak člo- 
vek zveličan? 

Tako je žganje življenju strup, časne in večne sreče 
grob, in vseh hudobij je žganjica košata mati, najhujša 
kuga za ljudi. Nesrečen kraj, kjer je žganje doma, in ubogi 
ljudje, kateri se žganja privadijo. Drugi pijanci navadno 
popoldne začnejo, žganjepivci pa že v jutro zgodaj na tešče 
pijejo; žganje iz njih hahlja, kakor iz kotla, da ni blizu njih 
obstati. Ljudje se od žganja poživinijo, in ni hujše ujime, 
ne večje nesreče kakor je žganje, ako se ljudje v žganje 
podajo. 


janec v postelj vlegel. Imel je čvetero otrok. Prvo je bilo dekle, na 
duši in telesu zdravo; ali to dekle sta imela poprej, ko sta žganje piti 
začela. "Trije ostali, dva fantiča in ena deklica, so bili trepi (bebci), 
ubogi na telesu in na duši. Teh troje pa sta dobila potem, ko je bil on 
vsak dan žganja pijan. Brez števila je po svetu otrok siromakov in 
sirot, kojih so stariši od žganja pijani spočeli. Kako hudo, kako strašno 
je to za stariše! 

V Parizu so leta 1835. prebivalci neznan smrad ovohali iz čum- 
nate, v kateri je priletna babela, znana žganjepivka, prebivala. Sterejo v 
čumnato, vidijo smrdljiv dim, pa babele ne najdejo. Poslednjič zagle- 
dajo črn kup grmade, iz koje se je kadilo. Zažgano je bilo truplo žganje- 
pivke, katera je bila eno uro poprej vsa pijana domov prilezla. Slama, 
stoli in miza so bili užgani, in oblačilo je na njej zgorelo. Taka strašna 
smrt žganjepivcev in pivk je pogosta. 

Ne motite se, preljubi, ako več pijancev poznate, ka- 
terim se ni zgodilo vsega tega kaj; njih ura še ni dotekla. : 
Tudi veša se dolgo krog luči obeša in misli, da ji ogenj 
škodoval ne bo; ali kakor bi trenil, jo plamen zgrabi in požge. 
Tako pijanca huda navada le po malem mika in vleče, ob 
svojem času ga pa mahoma zgrabi, in kakor goreč kolovrat 
z njim v pogubo leti; zvezan od hude navade si pomagati 
ne more, naj bi ravno rad. 

Ne izgovarjajte se, da le po malem žganje pi- 
jete; zmerno piti, da vam škodovalo ne bo. Pri malem človek 
začne, pri velikem pa nehati ne more, dokler pijančevanju 
smrt konca ne stori. Vsak pijanec je po malem začel. Če ti 
žganju, kakor vsaki hudi navadi le mezinec podaš, te bo 
hitro huda navada za vso roko popadla, in te ne izpustila, 
dokler te ne pogubi. Samo las pregrehi pokažeš, in hitro 
bo iz lasa močna vrv, na kateri te greh v pogubljenje po- 
pelja. Veliko bolj lehko je, žganja celo nič ne okusiti, kakor 
se odvaditi, ako se ga navadiš. 

Ne recite: Kaj pa hočemo piti, kaj dajati delavcem, 
ker nam Bog lansko leto ni vina dal? Bog vam bo dal eno 
leto tudi brez vina prebaviti, in vam bo drugo leto vaše 
vinske gore toliko bolj blagoslovil, da vam bodo rodile. 
Veste, da veliko milijonov ljudij po svetu brez vina živi 
zdravih, močnih in veselih; kaj bi pa vi eno leto brez vina 
ne preživeli! Kaj bi pa jedli, če bi vam Bog tudi ljubi 
kruh vzel? — Ako si žejen, se dobre vode napij, in te glava 
bolela ne bo. Dajte ljudem boljega živeža, in delavce rajši 
boljše plačujte. 

Ne vprašajte rekoč: Zakaj pa je žganje nasvetu, 
če bi ga piti ne smeli? Za zdravilo (vračtvo) je žganje, ne 
za vsakdanjo pijačo. Zdravo je žganja ene kaplje pogolt- 
niti, kedar se v kako nezdravo sapo podaš — za kaj po- 
sebno težavnega primeš, ali v nalezljivi bolezni bolnikom 
strežeš. Za žejo in za vsakdanjo pijo pa žganje ni; je 
strup. Naši rajni so dobro vinsko žganje v omaro varno 
zaklepali kakor smodnik, in le po kapljici so ga dali, kedar 
je bilo komu slabo. V sedanjih časih pa iz koruna (krom- 
pirja), celo iz žita in iz drugih stvarij žganje delajo, iz lju- 
bega kruha strup napravljajo, in ga ne po žlicah, ampak 
po kupicah in celo po poličih izpijajo, tako da začne iz 
človeka goreti. Ali ni to groza pregrehe? — Ali ni pra- 
vični Bog nam ravno zato podzemljic (krompirja) vzel, da 
nam gnijejo, ker so žganjarji toliko koruna v žganje poku- 

hali? Kaj bodo ubožni ljudje jedli, ako podzemljic ne bo ? 
Ali ne bo huda lakota tudi med nami ljudij morila, kakor 
jih je po Irskem in po Šleziji pretekla leta veliko tisoč po- 
davila, ki niso koruna, kruha ubožcev, za potrebo pridelali ! 
Gorje nam, ako zavoljo pijanščine zaslužimo, da nas Bog z 
lakoto pokoriti začne! 


Ne govorite: tega škof ne razumejo, in pišejo, 
kar ne vedo. Če si ravno še nisem žganjepije sam poskusil, 
sem pa po svetu zadosti videl in zvedel, koliko nesreče in 
žalosti žganje naredi. Pač bi nam bilo gorjč, če bi si sami 
vse poskusili in se po nesreči drugih ne izmodrili! — Ako 
pa meni ne verjamete, vprašajte zdravnike; vsi vam bodo, 
potrdili, če le sami žganjepivci niso, da je žganje človeku 
strupna pijača, in vsak razvajen žganjepivec sam svoj mo- 
rilec. Zdravniki vam bodo pričali, da je žganje prava člo- 
veška kuga, katera se loti tistega kraja ljudij, kjer se žganje 
za navadno pijačo ima. Poslušajte popotnike, ki so po 
takih krajih hodili, kjer je žganjepija doma; pravili vam 
bodo o strašnem številu zdivjanih ljudij, kojih nobena druga 
skrb ni, kakor poslednji krajcar na žganju zapiti. Vi, ljubi 
Slovenci, posebno na Štajarskem, še ne veste, hvala Bogu! 
kaj nesrečno žganje zna; zatorej vas je potreba pred to ne- 
srečo svariti in prositi za sveto božjo voljo: Varujte se 
žganja in po nobeni ceni ne vadite se ga! Varovati se je 
lehko, odvaditi gorje. 


Ne rekajte: Kaj pa je škofu za to mar, ako mi 
žganje pijemo; saj ga za svoje denarje pijemo. — Vi ne za- 
pijete le svojega denarja, marveč tudi premoženje svoje žene 
in svojih otrok ter celo rodbino nesrečno storite. Vi ne za- 
pravljate le svojega zdravja in življenja, temveč tudi svoje 
poštenje in dobro vest, ter cele soseske nesrečne učinite. 
Vi zapravljate tudi svojo neumrjočo dušo, praznite nebesa 
in pekel polnite, zatirate vinograd Kristusov, in ste krivi, 
da namesto žlahtnega trsja poštenih božjih otrok le robidje 
poživinjenih pošastij v njem raste; za sladko grozdje svetih 
čednostij le strupene vinike grehov in hudobij rodi. To, 
preljubi, tudi vašega škofa in vse duhovske pastirje močno 
zadeva, ki bodo enkrat za vas na sodbi stali. Gorje nam, 
ako molčimo, kedar se sovražnik bliža. Sovražnik je ne- 
srečno žganje, ki se hoče našega ljudstva lotiti. Povzdigati 
moramo kakor trobenta svoj glas, in oznanjati ljudstvu 
njegove pregrehe. Bog bode vaše duše iz naših rok tirjal. 

Poslušajte torej, preljube moje ovčice, svojega višjega 
pastirja, kar vam v imenu božjem in v imenu svete matere 
katoliške cerkve povem: Sveta volja božja je, da se 
žganja varujete in ga ne pijete, kakor le za zdravilo. 
» Varujte se", veli Kristus, ,da vaša srca ne bodo preoblo- 
žena v požrešnosti in pijanosti, da dan sodbe nagloma nad 
vas ne pride." 

Sveta volja božja je, da vi gospodarji svoji družini 
in delavcem žganja ne dajete, in jih ne razvadite, da se vam 
v žganje ne izgubijo. Ako jim nimate dati vina, ne piva, ne 
hruševca pri težkem delu, v živežu jim zboljšajte, da bo 
mir, ljubo zdravje in sreča pri vas ostala. Sovražnega žganja 
varujte med svoje ljudi, kakor največje nesreče! 

Sveta volja božja je, da se med seboj posvarite, 
ako čutite, da se kdo v nesrečno žganje podaja. Vi nje- 
govo dušo rešite; in to veliko velja! Le posvarite, prosite, 
naj nikar žganja sam ne pije, pa tudi drugim ne kupuje. 
Ne jenjajte, dokler žganjepivca pravemu spovedniku v roke 
ne spravite; pa tudi molite in prosite Boga, naj mu da 
milost in pomoč, ne kaplje žganja okusiti. Obljuba, da se 
hoče po malem žganja odvaditi, je prazna in goljufna ob- 
ljuba. Grehu in pa hudi navadi se mora človek na enkrat 
odsekati, ali pa nikoli. 

Koliko veselje človek ima, ki je rešil človeka iz smrtne 
nevarščine ognja ali pa vode! Še večje veselje nam bodi, 
rešiti pijanca časne in večne nesreče, dati zakonski ženi 
zopet moža, otrokom zopet skrbnega očeta. Pa ne poza- 
bimo, da je človeka veliko lože pred žganjem zavarovati, 
kakor odvaditi. 

Kako bo pa za žganjarje, ki delajo žganje iz ko- 
runa, iz zrnja in drugih stvarij, katere je dobri Bog ljudem 
v živež stvaril, ter na drugo ne gledajo, kakor na svoj 
časni dobiček? Ne bo dobro za take na ostri božji sodbi. 
Naj bi oni preračunili, koliko kletve, boja in morij napravi, 
koliko nesrečnih rodbin in hiš žganje stori, koliko duš po- 
gubi, kako malo pa ljudem prav za prav hasne, iz strahu 
in groze bi svoje kotle poprodali, pečnice razbili, in vse 
svoje žive dni kapljice žganja za pijačo ne žgali. Ali časni 
dobiček jih slepi, da sodbe ne vidijo, katera jih čaka. 

Kakor pa ni le on hudobec, ki strupeno pijačo vedoma 
ljudem napravlja, ampak tudi tisti, ki jo ljudem ponujajo 
in prodajajo, tako bo tudi krčmarjem gorje, kateri škodljivo 
žganje ljudem točijo, ga po božjih potih in pri cerkvah na 

prodaj imajo, razun tega, kar ga je za zdravilo potreba. 
Kdor pijancem žganje nataka, se vseh grehov deležnega 
stori, katere pijanci učinijo; on za časni dobiček svojo 
dušo proda. In kaj pomaga človeku, če ves svet pridobi, 
na svoji duši pa škodo trpi? Vsi, ki žganje za pijačo ku- 
hajo, sladkarijo prodajajo in ljudem ponujajo, naj bi ga pili, 
so pomagalci peklenskega sovražnika, in bodo z zapeljivci 
in pohujšljivci človeškega rodu svoj del imeli. 

Ta beseda je ostra, boste dejali; pa vam povem, da 
je resnična. Le samo to pristavim, kar je sv. Peter svoje 
dni Judom dejal: » Vem, bratje, da ste do sedaj iz neved- 
nosti to storili." Ali zdaj ste slišali, kako škodljiva je žganje- 
pija; in moje besede vas hočejo enkrat soditi, ako jih za- 
metujete. — Vem, da se bo veliko ljudij mojim besedam 
celo posmehovalo; ali take vprašam, ali se bodo na smrtni 
postelji — na sodbi tudi smejali? Njih smeh se jim hoče 
v jok spremeniti. 

Vas, preljubi očetje in matere moje, prosim 
za pet krvavih ran Kristusovih, ne dajajte žganja okušati 
svojim otrokom. Vas gospodarji in gospodinje za- 
rotim, ne vadite svoje družine na žganje. Zganjepivci vam 
ne bodo zvesti hlapci, ne žganjepivke pridne dekle; žganje 
družino izpridi in podivja. Vi pošteni srenjski po- 
glavarji, župani, svetovalci in odborniki modri, posebno 
vam se priporočam; ne trpite žganjarjev, ne prodajalcev te 
nesrečne pijače v svoji soseski, da se vam vaša srenja v 
jamo razboja in nesreče spremenila ne bo. Potrebite krčme, 
v kojih žganje točijo, iz svoje srede, odpravite tabernače, 
ki žganje okoli nosijo, če hočete, da blagoslov božji pri vas 
ostane, in vas Bog ne zapusti. Varovati vam je lehko, če 
le prav hočete; ali ljudi žganja odvaditi vam bo gorje. 


Poslednjič se vam, ve zakonske žene in hišne 
matere, priporočam, na vas svoje posebno zaupanje imam. 
Bodite ve angelji varihi svojih možev, svojih otrok in vse 
svoje družine. Varujte jih žganja, če nočete pekla že na 
tem svetu imeti. Bog je vam ženam trojno orožje dal, ki 
vse premore: lepe, mile besede, prošnje in pa solze. Bra- 
nite svojim na žganje hoditi; če lepa beseda ne izda, na 
kolena pokleknite, s povzdignjenimi rokami prosite, žganja 
ne piti; in če vas ne slušajo, jokajte se. Ako se vam vaši 
možje ali pa otroci te nadloge privadijo, boste sirote krvave 
solze pretakale, pa bo prepozno. 

Varujte se zapeljive pijače pa tudi ve žene. Grd je 
pijanec, da ni pod solncem gršega, pa še veliko grša je pi- 
janka, posebno pa žganjepivka; ona še svojega srama ne 
pokrije, pravi sv. pismo. Zato je bilo pri starih Rimljanih 
ženskemu spolu vino celo prepovedano. 

To je vašega višjega pastirja glas, ki se za vas, pre- 
ljube moje verne ovčice, močno bojim, ker čujem, da se vas 
hoče žganje, ta neusmiljena kuga, lotiti. Oh storite, da se 
moja žalostna pesem meni v veselje spremeni, ako se boste 
žganja varovali, in nikoli nikjer čuti ne bo, da bi bili po- 
šteni, čedni Slovenci grdi žganjepivci. Ne zavrzite moje 
prisrčne prošnje, da tudi Kristus, naš Gospod in najvišji 
Pastir, nas zavrgel ne bo. — Kateri se bodo pa po tem 
nauku ravnali in žganja skrbno varovali, naj bode božji mir 
in milost z njimi. Amen. 

Pri sv. Andreju na prvo postno nedeljo 1851. 


16. Svetla resnica v zmešani svetl!! 


Preljubi! ves krščanski svet se veseli svete velike noči, 
častitega spomina odrešenja našega. Pa ne le svet, tudi 
nebeški angelji se veselijo krščanskih spokornikov, kateri v 
svetem velikonočnem času pregreho zapustijo, krivico po- 
ravnajo in se z Bogom spravijo. 

elezje pregrehe razkovati, pregrešnim navadam za vse- 
lej slovo dati, postati po sveti pokori otrok božji: to je 
prava krščanska svoboda katoliškega kristjana, katero 
nas Kristus uči, in pravi, da je nad enim takim večje ve- 
selje med angelji v nebesih, kakor nad devet in devetdeset 
pravičnimi, kateri (po svojih mislih) pokore ne potrebujejo. 
— Vaš škof, preljuba moja čreda, pa žalujem od velike 
skrbi, da bi si verniki vesele aleluje v žalostno pesem ne 
spremenili ; zakaj, ko so ljudje spali, je sovražnik med pše- 
nico grde ljulike vsejal, da na mestu božjih angeljev le pe- 
klenski sovražnik svojo veselo žetev ima. MRazumite, kaj 
pravim: 

Veliko let ste kmetje vi želeli, naj bi se vam 
davki preložili in polajšali. Slišali ste in tudi lehko 


1 Ponatis z naslovom: ,Škofovi list od Antona Martina Slomšeka, 
lavantinskiga škofa. Svetla resnica v zmešani svet!" — Prenatisnil Janez 
K. Jeretin, ino ponudil kerščanskim ludem za Velikonočno Pisanko 1848. 
— 8? str. 15. 

brali, da so naš svetli cesar sklenili, nam novo ustavo ali 
konštitucijo dati in vam kolikor mogoče stan polajšati. Na- 
mesto da bi po krščansko Boga zahvalili in pa kakor pa- 
metni možje lepo potrpeli, da bi se jim obljuba spolnila, 
pa po enih krajih sila grdo delajo, kakor razuzdani otroci, 
kateri staro obleko naravnost trgajo in teptajo, kedar jim 
skrbni oče novo oblačilo omisliti obeča. Ali je to prav? 
— Boste rekli: kaj pa je? — Sreča vaša, ako še ne veste, 
kako so nekateri Zadravljani, planinci in tržani (tudi o ne- 
kolikih Kranjcih se ta žalost sliši) na veselo cesarjevo ozna- 
nilo po gradovih razbijali, razsajali, se grozili in svojo gosposko 
hudobneži lasali. —: Tako znajo grdi otroci, ki tudi ubogo 
mater lasajo, ki jih v strahu ima, kedar očeta s šibo blizu 
ni. Ali je to prav? To ni po krščansko, tudi moder človek 
tega ne stori, le razbojniki tako delajo in pa ljudje, katere 
je hudi duh obsedel. Bog nas tega varuj! 'To je strašna 
praska ali krvavi punt. Puntarjem se pa ni dobro godilo 
in ne bo. 

Kmetje pravijo: Gospoda nas dere in goljufa; 
mi nismo dolžni tolikih davkov plačevati, ne tlake delati, 
ne desetine dajati. Tako so tudi svoje dni trdovratni Judje . 
trdili in Jezusa vprašali, rekoč: ,Učenik! vemo, da si res- 
ničen in ne gledaš na stan ljudij; povej nam, kako se tebi 
zdi, ali je prav, cesarju davek dajati?" Oni so le Bogu da- 
rovanje templja dajati pri volji bili. Na to jim Jezus reče: 
» Dajte cesarju, kar je cesarjevega, in Bogu, kar je božjega." 
Ta božja resnica ni bila Judom po glavi; Jezusa križajo. 
Tako tudi sedanje dni trdovratni kmetje tiste sovražijo, ki 
jih prav učijo, kar je resnica in pravica. Kar daste de- 
želski gosposki, cesarju daste; kar dajete duhovski gosposki, 
dajete tudi Bogu. Sv. apostol Pavel pravi !: , Podložni mo- 
rate biti, ne samo zavoljo strahu, ampak tudi zavoljo vesti. 
Zato tudi davke dajete, namreč hlapci božji so, in ravno to 
je njih služba. Dajte torej vsakemu, kar ste dolžni; davek, 
komur davek; col, komur col; čast, komur čast." Sv. Pavel 
bo saj vedel, kaj je prav? Brez davkov ni bilo, kar svet 
stoji, in ne bo, dokler bo svet stal. Da se vam dacija po- 
lajša, kolikor je mogoče, je pa tudi prav. 

Kmetje se grozijo: ,Tlake ne bomo delali!" Bog 
vam daj srečo; tlaka je po enih krajih res velika in težavna. 
Ali ste pa že slišali, kako je svoje dni tlaka huda bila? Ko 


1 Rim. 13, 5—7. 

so stare gradove po skalah zidali, je kmet vole napregel in 
na tlako vozit šel, in je tako dolgo vozil, da je kožo volov 
na hrbtu domov prinesel. 'Take grozne tlake zdaj med 
nami ni; pa tudi ta bo po malem jenjala; samo potrpite, 
da bo višja gosposka na povelje svetlega cesarja čedno po- 
ravnala, kar je prav. Ali pa tudi veste, kaj Kristus o tlaki 
govori: ,Ako te kdo eno miljo daleč s seboj (na tlako) iti 
sili, pojdi rajši dve milji z njim, kakor da bi se ustavljal." 
Brez vse tlake pa ni bilo in ne bo. Svoje dni so kmetje 
hude tlake služili, pa vender pravijo, da so veliko srečneji 
bili. Zdaj se nekateri kmetje tudi v kočijah vozijo, ali ve- 
liko jih v pogubo zavozi. Ali ni v resnici tako? 

Kmetje pravijo: ,Brez desetine hočemo biti!" 
Bog vam daj srečo! Veliko desetine je že nehalo; svoje 
dni so tudi od janeža in mete desetino dajali, od vsega, 
kar so pridelali, kakor se v sv. pismu bere. Veliko desetine 
že ni med nami več; in tako, kar je še desetine, bo tudi 
nehala, kakor se vidi in po svetu godi. Ali bo pa kmetom 
brez desetine teža manjša in sreča večja, to sam Bog ve. 
Ni davka tako starega, kakor je desetina. Že je blizu pol 
četrto tisoč let, kar je večni Bog po Mojzesu zapovedal de- 
setino odštevati, in obljubil po preroku veliko srečo dati 
njim, ki desetino radi in zvesto dajejo. ,Ali je prav, da 
človek Boga oropa, kakor vi mene oropate?" vpraša Go- 
spod Bog. , V čem smo te oropali?" vprašajo Izraelci. Bog 
jim po preroku odgovori: ,Pri desetinah in prvinah (katerih 
ne odštevate). Zato vam pomanjkuje, kar mene oropate. 
Odštevajte desetino, da bo živež moji hiši, in poskusite me 
potem," pravi Gospod, ,ali vam ne bom oken nebeških 
odprl in vam obilno svojih darov dal." ! Tako sv. Duh go- 
vori. Lepo pa tudi sv. Avguštin uči: ,Ako desetino daješ, 
ne boš samo obilno pridelal, ampak tudi zdravje trupla in 
duše imel: Dobri Bog se je usmilil, nam vse dati in le de- 
setino obdržati, ne sebi, ampak gotovo nam k pridu. Ako 
je greh, če nevoljno daješ; koliko večji greh je, če celo 
ne daš? Ker si lehko z desetino pozemeljsko in nebeško 
plačilo služiš, zakaj se z lakomnostjo ob dvojni blagoslov 
spravljaš? Pravična je ta božja šega, da, če ti desetine ne 
daješ, boš ti v desetino obsojen. Izvoli si eno ali drugo. 
Ali dajaj Bogu desetino, in on bo tebi devet delov pustil; 
če pa ne boš deseti del odštel, hoče Bog tebi devet delov 


2 Malah. 83, 8—11. 

vzeti in le desetega pustiti. Dajal boš groznemu vojaku, 
kar nočeš dajati duhovniku; dobil bo fiškus (država), kar 
ne dobi Kristus." ,Desetine so darovi potrebnih duš," pravi 
sv. Avguštin. Se ve, da se je zdaj veliko premenilo, kar ni 
prav; zato se vam bo tudi popravilo. Le potrpite, da vam 
bo desetino cesarska oblast preložila, in bodo svetli cesar 
poprej oskrbeli, kako bodo duhovniki in drugi gospodje v 
prihodnje živeli, ki so do zdaj desetine imeli. Ne bo vam 
sreče prineslo, da bi vaši pastirji stradali, ker bi jim vi ne 
odštevali, kar jim desetine gre, dokler desetina preklicana 
ne bo. Do zdaj še ni; zaupamo pa v kratkem, da bo pre- 
ložena. Kdor si pa sam pravico dela, on je razbojnik, ali 
pa tat. Bog nas tega varuj! | 

Kmetje pravijo: ,Gospoda nas goljufa in nam 
krivico dela. Krivica pa ni bila prav in nikoli ne bo." 
Tudi jaz pravim tako: pravica mora biti; če na tem svetu 
ne, ker je ni lehko mogoče, bo pa za toliko lepša enkrat v 
nebesih. Mes je med gospodo goljufov, kakor med kmeti. 
Ali ni bil med dvanajsterimi apostoli tudi Judež tat in iz- 
dajalec? | 

Lehko, da vas je eden ali drugi odrl; pa križal vas 
vsaj ni. Našega ljubega Jezusa je pa krivični oblastnik na 
križ pribiti dal. Vender ni Jezus klel, se ni grozil, ampak 
je pokoren bil do smrti, do smrti križa. ln poglejte! s 
svojo pokorščino je Kristus svet odrešil. Naj bi bil Kristus 
delal, kakor hudobni kmetje delajo, mi vsi bi še sužnji hu- 
dičevi — pogubljeni bili. Zato nam je zapustil lep zgled 
potrpežljivosti in pokorščine, da ga posnemamo. In sveti 
Pavel pravi: ,Ni oblasti od drugod, kakor od Boga; katera 
pa je, je od Boga postavljena. Kdor se oblasti ustavlja, se 
božji volji ustavlja in si pogubljenje nakopava. Kdor vas 
drugače uči, bodi preklet; naj bi se vam ravno amngelja 
delal." 'Tako sv. Pavel pravi. Ali mu ne verjamete? 

Boste rekli: Škof lehko govorijo, ker pri nade- 
vani mizi sedijo, se v kočiji vozijo, in ne vedo, kako nam 
ubogim kmetom je. Oh, preljubi, če to mislite, mene, svo- 
jega škofa ne poznate. Tudi mene je kmetska mati povila 
in na slamo položila. Do trinajstega leta sem bil ubog 
hlapčič. Prešibek za pluženje sem oraču gonil, sem mlatil in 
kosil, ter sem si kakor vi zmesnega kruha užil. Pa vam 
povem, da sem bil bolj zdrav in vesel, kakor sem zdaj na 
škofovskem sedežu. Dobro vem za težave vaše, pa tudi za 
svoje. Vozim se res z dvema konjema, ali ne za-se, ampak 

za vas, da prehitro ne oslabim in vas lože obiščem, ker vas 
imam veliko obiskovati. In čeravno konjev nimam, bom 
pa ob palici prišel, dokler bom mogel; in če opešam, boste 
vi po me prišli in me od fare do fare nesli. Tega se ne 
bojim. — Res, da imam gosposko mizo, pa ne samo za-se, 
ampak več za druge gospode, ki mi pomagajo in me obisku- 
jejo, ter morajo po svojem stanu živeti, kakor vi po svojem. 
In čeravno to izgubim in bom moral zmesni kruh zopet 
jesti, se tudi tega ne bojim, ampak le samo enega se naj- 
hujše bojim: da bo mojih dragih ovčic veliko pogubljenih, 
posebno zdaj v teh nevarnih časih, kedar hudi duh svojo 
obilno žetev ima. Toliko ljudij svoje gosposke več ne spo- 
zna; toliko kristjanov svojim duhovskim pastirjem ne ver- 
jame. Ljudstva se puntajo in kmetje se zoper svojo lastno 
gosposko hudobno vzdigujejo. To ne more nikdar dobro 
biti. Ste li slišali hudobnih puntarjev žalostni konec? 

Leta 1515., pred 333 leti, se je na Dolenjskem nad 
80.000 kmetov spuntalo, ki so jih zapeljivi šuntarji nadražili, 
da so Breško mesto oblegli, gosposko morili, gradove raz- 
bijali, pa tudi božjim cerkvam niso prizanesli, kakor stekla 
zverina. Cesar pošlje vojščakov, ki jih veliko pobijejo, ve- 
liko poujamejo in poobesijo. — Spet 58 let potem se jih 
krog Klanca; v Podsusedu na Hrvaškem in po Bizeljskem 
20.000 vzdigne, rekoč, da hočejo rajši stokrat umreti, kakor 
tlako delati. Celo svojega cesarja so si hudobeci izbrali, 
Ilija po imenu. Višji tedanji vojvoda Karol II. je poslal 
tri vojske, ki so puntarje razpodile. Puntarskega cesarja 
Ilijo so pri Pilštanju ulovili, v Celje prignali, in v Zagrebu 
na žarečem sedežu z žarečo krono ugonobili. — Črez 62 let 
so se krog Celja, Maribora in Radgone zopet kmetje pun- 
tali, veliko graščin in tudi Novi klošter požgali; celo St. 
Jurskega župnika so umorili, ki so jih po nauku Kristu- 
sovem učili: , Dajte cesarju, kar je cesarjevega." Cesarski 
vojščaki so nad nje udarili in jih pokončali. Poglejte troj- 
nega punta žalostni konec. 'Tudi za rajnega cesarja Leo- 
polda so se na spodnjem Kranjskem in Štajarskem vzdigo- 
vali; pa vselej je nad puntarje še večja nesreča prišla. 
Kmetje so ubožali in ob svoje kmetije prišli; veliko jih je 
na borišču, veliko jih je na sodišču, veliko po ječah po- 
mrlo. Veliko hiš je brez gospodarjev, veliko žen vdovic, 
veliko otrok je sirotic postalo. Bog nas tega varuj! 

Pravica mora biti, pa mora od Boga po višji go- 
sposki priti. Vsi pa, ki hudo delajo, ostri pravici božji 


208 


ubežali ne bodo. Bog odlaga, ali gotovo zadene. Ne mo- 
tite se, če se hudodelcem hitro po zaslugi ne plača; njim 
šiba božja raste. . 

Bog ne daj, da bi sedanjim upornikom taka pravica 
obstala, kakor si jo sami delajo, ter hočejo gosposki po sili 
vso pravico potreti. Po tem takem ne bo. dolgo, pa bo 
tudi sin očeta črez prag vrgel, in hlapec svojega gospodarja 
od hiše pregnal. Ali bo to pravica? Ljudje ne pomislijo, 
kaj strašnega počenjajo. 

untarji in puntarji bodo ob vse svoje — ob dobro vest 
in ob svojo dušo prišli, ako se ne poboljšajo in ne spoko- 
rijo. ,Kaj pa človeku hasne, če si ves svet pridobi, svojo 
dušo pa izgubi!" — Pravica mora biti, za hudobne in dobre. 
Potrpežljivim dobro — razbojnikom pa bo gorje. Stara 
pravica je, da višji zapovedujejo, podložniki pa ubogajo; 
Bog je tako pravico napravil. Zdaj pa hočejo podložniki 
zapovedovati in gosposko posiliti, da bi vse po njih volji 
storila. To je narobe svet. Kedaj pa je bilo narobe prav? 
— Pravica mora biti, da božji namestniki vernikom božje 
resnice oznanjujejo, kristjani pa nauke besede božje lepo 
ohranijo. Zdaj so pa začeli posvetneži brez vere in Boga 
bogaboječe mašnike črteti, jih preganjati, jim celo prepove- 
dovati pridige in nauke, ki jim po volji niso. ' Ali ne spo- 
znate, da nam za sveto vero gre. Kjer se pa tare sv. vera, 
in prava krščanska ljubezen umira, tam tudi pravice ni. 
Oh, molite in prosite, preljube moje duše, da nam ne 
ugasne svete katoliške vere luč! — Huda se nam kaže. 

Kdo vas se še spomni nekdanjih hudih let, ko so 
strašno dolge vojske bile, za vojsko pa nerodovitne letine 
in draginje nastopile. Ljudje so lakote mrli, in vender ni 
o puntu ničesar slišati bilo. Lepo so Bogu služili in voljno 
potrpeli, dokler je usmiljeni Bog o pravem času boljše dal. 
Do zdaj smo veliko let ljubi mir uživali, dobre letine imeli, 
dovolj je bilo kruha in po večjem denarja. Tudi popravilo 
deželskih postav, polajšanje davkov se nam obeta in že 
daje. ln za vse tolike dobrote božje pa grdi ljudje razsa- 
jajo, se v hudo šuntajo, puntarjem piti kupujejo, da krščan- 
ske učenike zaničujejo in po graščinah razbijajo. Recite vi 
sami, ali je to pravica? Ali niso taki ljudje (naj si imajo 
gosposko ali kmetsko suknjo) nehvaležni, razuzdani otroci, 
ostre šibe vredni? Pravični Bog nam kaže ostre šibe tri: 
vojsko, lakoto in kugo, ki se nam bližajo. Oh bojim se, 
bojim, da jih bomo skoro skušali tudi mi! 

Pa še ene velike nesreče se ob veliki noči pri vas bo- 
jim. — Katoliški kristjani gredo v tem svetem času k spo- 
vedi in k sv. božji mizi, ter krivico poravnajo, sovraštvo 
opustijo, se lepo z Bogom spravijo in tako s svojim ljubim 
Jezusom veliko noč čedno obhajajo. 

Kako bo pa letos za vse tiste, ki so svojo gosposko 
kleli, jo zaničevali ali celo lasali? — za take, ki so od hu- 
dega duha kakor obsedeni, in se ne dajo posvariti, ne po- 
učiti? — Ali pojdejo kaj taki razbojniki k spovedi? — se 
bodo. svoje hudobe kaj obtožili ? — jih bodo mogli spovednik 
odvezati , če se ne poboljšajo, s svojo razžaljeno gosposko 
lepo ne spravijo in krivice ne poravnajo? — In če se tega 
.ne obtožijo, z grdim srcem in hudo vestjo presveto rešnje 
telo Jezusovo prejmejo, ali se ni bati, da bi se jim godilo 
kakor Judežu Iškarijotu na poslednji večerji, v katerega je 
satan šel, kakor hitro je bil od Jezusa pomočeni grižljej 
vzel. Sv. Pavel tako uči: ,Kdor po nevrednem zaužije, si 
obsodbo je in pije, ker ne razloči telesa Gospodovega." In 
te največje nesreče v svetem velikonočnem času se pri vas 
najhujše bojim. Močno, močno me srce boli, ker me v teh 
nevarnih časih za vas skrbi. Ne iščem, kar je vašega, te- 
muč vas. Ako vaše duše izgubim, je za mene in za vas 
vse izgubljeno. 

Preljube duše! veselo veliko noč vam želim, in za pet 
krvavih ran Jezusovih vas prosim, uslišite me tri reči, če 
hočete srečni biti: 

1. Potrpite, in sami sebi pravice nikar ne delajte! 
S krivico, ki bi jo storili, si prave pravice nikoli ne boste 
naredili; in kar si posilite, Bog ne bo poblagoslovil. Ne so- 
vražite gosposke, ne maščujte se; sovraštvo in maščevanje 
niste od Boga, ampak ste hudičevi. — Ne pozabite, da brez 
trpljenja na tem svetu ni bilo in ne bo; zakaj: ,Težek ja- 
rem tišči Adamove otroke od dne, ko se rodijo, do dne, 
ko se pokopljejo v zemljo, katera je nam vsem mati."' In 
taka se godi vsakemu, naj si na veličastnem sedežu sedi 
ali pa v prahu nizkega rodu. 

9. Prenašajte se in dopolnjujte svoje dolžnosti, naj 
bo tlaka ali desetina ali druga dacija, le do tiste dobe, da 
vam cesar po pravici preložijo, rekoč: od tega dne ne boste 
več tega davka imeli, ampak namesto tega boste nam po- 
lajšane dacije odštevali. In to, zaupam, boste skoraj sli- 


1 Sirah 40. 
Slomšek: Pastirski listi. 14 

šali. Ste stare davke že toliko let nosili, boste še časek 
tudi prebili, da med vami zmešnjave in boja ne bo. 

3. Ne dajte se hudobnim šuntarjem, podpi- 
hovalcem in zapeljivcem nalagati, ne zapeljati, naj vam ravno 
piti kupujejo, ali še tako sladko govorijo. Slepci so in pa 
hudobci. — Ali niso slepci, ki pravijo, da gosposke in dav- 
kov več ne bo? Ali niso slepi, ki take laži verjamejo? (Ce 
pa slepec slepca vodi, obadva v jamo padeta. To so tri 
moje prošnje do vas. Višji pastir svoje ovčice prosim, ker 
me za vas skrbi. — Še enkrat prosim vas, zaslišite moj 
glas! Sv. Duh je nas škofe postavil, da učimo in svarimo 
ter sveto božjo cerkev vladamo. Kdor nas posluša, Kristusa 
posluša, kdor zaničuje nas, zaničuje Kristuša. | 

Oh, krščanske duše! poslušajte svoje pastirje in lepo 
jih ubogajte, tako bo vas ljubi Bog vesel, veseli vas bodo 
svetli cesar, in tudi jaz vas bom vesel. Žalost se nam bo 
v veselje spremenila, in naše sreče — našega veselja nam 
ne bo nihče odvzel. To vam iz srca želim za veselo alelujo. 

Pri sv. Andreju v Lavantinski dolini 2. mal. travna 1848. 


17. Ob nastopu cesarja Franca Jožefa I. 


Žalostne in vesele prigodbe Vam oznaniti imam, pre- 
ljube moje ovčice, da se v krščanski ljubezni med seboj 
razveselite z veselimi, pa tudi z žalostnimi žalujete. 

Gotovo ste že slišali, kako je sovražna druhal hudobnih 
in nepokojnih ljudij, ki so po vseh deželah Evrope razstav- 
ljeni, podirat pravice in sveto vero zatirat, tudi našega sve- 
tega očeta Pija IX. grdo imela in nadlegovala, ker so se 
njih malopridnim napravam čvrsto ustavljali. Nesrečne pre- 
kucije ljudje so tudi Rim, poglavitno mesto krščanstva, na- 
redili jamo razbojnikov, so celo prebivališče papeža z mo- 
rijo okrvavili, in njih najzvestejše služabnike ali pomorili 
ali na tuje pregnali. Nehvaležniki, katere so papež Pij IX. 
v svoji veliki ljubezni iz ječe popustili in jih oprostili (svo- 
bodne storili), so jih zdaj prav za prav kakor jetnika ko-' 
varili in celo v njih stanovanje streljali, ker niso ho- 
teli vsega po njih razpuščeni volji storiti. Svojega življenja 
si ne svesti, so raji po sveti Katarini tisto. noč iz Rima, po- 
begnili, kakor da bi bili hudobnim puntarjem storili krivične 
in pregrešne naklepe, katere so hoteli s papeževo pomočjo 
napraviti v škodo svete katoliške cerkve. 

Še prej ta dan so nekemu gospodu, ki jih je obiskal, 
papež dejali: ,Bog svojo cerkev skuša v njenem po- 
glavarju in v njenih udih. Toliko plevela je v vinogradu 
Gospodovem, kateri se mora izruvati. Zgodi se volja božja! 
Izporočite, kamor pridete, vsem škofom in vernim krist- 
janom, naj za me molijo; nesite vsem moje pozdravljenje 
in pa moj blagoslov!" Na pobegu so nastopnik svetega 
Petra sveto katoliško cerkev na grobu apostolov kleče Bogu 
priporočili, in so se podali iz Rima na žalostno pot v Na- 
politansko zemljo. Pija VIL. in Pija VI. so svoje dni unanji 
sovražniki iz Rima po sili odpeljali; Pija IX. so pa domači 
po svojem grozovitnem dejanju izgnali, grdi ljudje, katerim 
so toliko dobrega storili ter jih preveč osvobodili. Oče miru 
so morali ubežati zato, ker niso v krivično vojsko nad naše 
privolili. Dopolnilo se je najvišjemu poglavarju Kristuso- 
vemu prerokovanje križa (da se jim ,križ od križa" po- 
reče). Križ nam kaže ljubezen, in za ljubezen je Piju IX. 
njih lastno ljudstvo zdaj križ podalo, križ trpljenja in 
bridkosti. 

To žalostno dejanje sedanjih hudobnih Lahov, da so 
svetega očeta posilili s svojega svetega sedeža pobegniti, 
nam priča grozovitnost sovražnikov naše svete vere, katero 
bi radi zatrli; oni mislijo prej najvišjemu poglavarju kato- 
liške cerkve svobodno oblast vzeti, potem pa z njimi po 
svoji spačeni volji ravnati. Bodo vernike od najvišjega pa- 
stirja ločili, bodo lehko tudi katoliško čredo razškropili ; 
zakaj pisano je: , Udari pastirja, in ovce se bodo razškro- 
pile," da jih bodo deroči volki raztrgali. — 'Ta solz vredna 
prigodba nam pa tudi kaže zapeljanega ljudstva prečudno 
slepoto, da veruje in zaupa svojim sleparjem, nesrečne jame 
pa ne vidi, katero mu kopljejo, ker za njimi potega, pa- 
peža pa zapusti. To pa tudi vsem pravovernim katoličanom 
na glas veli, naj molijo za papeža in za sveto katoliško 
cerkev, ki s svojim najvišjim poglavarjem trpi. 

Res, potreba je, da Boga vsi skupaj prav v solzah 
prosimo, naj sovražnike naše svete katoliške cerkve poniža 
din jim svoje ljube neveste v oblast ne da, kateri nam žu- 
gajo, našo sveto cerkev stiskati, in pravo sveto vero zati- 
rati, in grdo preganjati vse zveste služabnike božje, kateri 
jim niso po volji. Ako bodo oni po svetu gospodarili, bo 
svoboda naše katoliške cerkve v železju; zakaj oni so ljudje 
brez prave vere in brez Boga. Kjer pa božjega Duha ni, 
tudi ni prave svobode ali prostosti. 

Dobri, pridni otroci so si v velikih skrbeh, kjer ni 
ljubega očeta doma; tako dolgo za njih molijo in Boga pro- 
sijo, da pridejo srečno zopet nazaj. Tudi mi hočemo prav 
po otroško za papeža Pija IX., ki so nas vseh duhovski 
oče, tako dolgo moliti, da se bodo srečno in veselo zopet 
na. svoj rimski stol povrnili in nam, kakor rajni papež 
Pij VII, ljubi mir prinesli. 'Tako so molili prvi kristjani 
v Jeruzalemu neprenehoma za sv. apostola Petra, katerega 
jim je bil hudobni Herodež vzel in mislil umoriti. Angelj 
Gospodov je prišel, je rešil svetega Petra iz sovražnih rok 
ter ga srečno v sredo ljube črede nazaj pripeljal, katera je 
toliko srčno za-nj molila. — Naj pripelja angelj prijatelj 
tudi svetega očeta Pija IX. na rimsko-apostolski sedež sko- 
raj nazaj, kateri sedež je srce vseh pravovernih kristjanov. 
Molili bomo torej po vsaki pridigi za papeža, dotlej da bo 
dobri Bog naše ponižne prošnje uslišal. 


ŽK x 
k 


Drugo imenitno novico zvedeli smo prve dni advent- 
nega časa, da so dobrotljivi cesar Ferdinand l. 
prostovoljno s cesarskega prestola stopili in drugi dan grudna 
cesarsko krono podali Francu Jožefu, sinu svojega brata 
presvetlega nadvojvode Franca Karola, kateri krone vzeli 
niso. Krona, v sedanjih časih zelo trnata, je cesarju Fer- 

dinandu I. v tolikih skrbeh jela pretežka biti, čutili so, da 
je mlajše moči potreba, vse te nove pravice lepo po vseh ši- 
rokih deželah uravnati, spoznati vsakemu kar je prav, in 
novo državno ustavo tako trdno postaviti, da bo stanovitna 
stala. MPriporočili so torej svoja ljudstva božji milosti in 
posebni brambi, so vzeli v solzah kot cesar od nas slovo, 
in so nam zapustili mladega in junaškega cesarja Franca 
Jožefa I. po imenu, ki so po pravici nasledstva avstrij- 
skih cesarjev zdaj po milosti božji naš svetli cesar. 

Lepa zahvala naj bo Ferdinandu milemu za toliko do- 
brotno srce, katero so nam tolikokrat skazovali, kakor dober 
oče svojim otrokom — enkrat pa jim bodi večna veliko 
lepša krona v nebesih plačilo! Bog daj pa tudi cesarju mla- 
demu Francu Jožefu I. srečno in veselo prav veliko let kralje- 
vati, naj 36 milijonov njihovih podložnikov v ljubem miru pod 
njih cesarskim žezlom prebiva in obilno uživa slavnega 
vladanja milih dobrot! Zato smo pa dolžni vsi podložniki, 
jim za srečo ali blagoslov Boga prositi; zakaj: , Vse dobro 

in vsak popolni dar pride od Očeta luči, pri katerem pre- 
menenja ni." 

V sedanjem nepokojnem času, v katerem ljudje naj- 
svetejše zaveze svojevoljno raztrgavajo, pravice brez vse vesti 
zametavajo in največje dolžnosti radi pozabljajo, mislim, 
da je višjega pastirja sveta dolžnost, vam, preljube moje 
ovčice, ob tej priložnosti lepo povedati, kratko pa dobro, 
kaj smo mi katoliški kristjani svojemu cesarju, posebno zdaj 
po novih postavah dolžni, da bomo vedeli dati cesarju, kar 
je cesarjevega, kakor nam Jezus zapoveduje, ako hočemo 
Kristusovi biti, ne učenci zmote sveta. 

Vsi poznate ljubih bučelic (čebelic) veselo krdelo (ljud- 
stvo), kako čedno in pridno se nosi. V sredi roja matica, 
bučelic kraljica, svoj prestol ima. Krog nje delavne bu- 
čele živo šumijo, letajo in nanašajo žlahtnega blaga, voska 
in strdi, da imajo same živeti in tudi drugim kaj dati. Ako 
so bučelice ob svojo kraljico, je tudi njih krdelo pri kraju. 
Klaverno lazijo in matice iščejo. Če matice ni, v kratkem 
tudi bučelic ni. Lepa podoba kraljestva! 

Tako je neskončno modri Bog vsakemu kraljestvu tudi 
poglavarja dal, kralja ali cesarja, svojega namestnika v po- 
svetnih rečeh, je mu postavil v sredi ljudstva veličasten 
prestol ter ga na-nj namesto sebe posadil, naj svojim pod- 
ložnikom pravice spoznava, nedolžnost varuje, krivico in 
hudobijo strahuje, varuje ljudi in premoženje, da se jim 
kaj žalega ne prigodi, pa tudi vsemu kraljestvu za pravo 
srečo skrbi. 'FTo so imenitne, pa tudi potrebne reči, za 
katere cesar skrbijo. Dokler cesarjev prestol trdno stoji, 
cesar črez svoje podložnike kakor oče milo, pa tudi pra- 
vično roko držijo, vsi podložniki cesarja za svojega dežel- 
skega očeta imajo, kakor dobri otroci ubogajo in lepo po- 
štujejo, vse cesarske postave, zapovedi kakor prepovedi 
zvesto brez greha dopolnjujejo, tudi sreča po kraljestvu pre- 
biva, zadosti je blaga in denarja, in vsem se dobro godi, 
ki so pridni in pošteni. Blagor takemu kraljestvu! — Ako 
pa začnejo hudobni ljudje cesarju posvečeni prestol majati, 
cesarja, namestnika božjega, zaničevati, nepokorni cesarske 
postave teptati, ako hočejo taki zapovedovati, kateri bi lepo 
ubogati imeli, tedaj pri deželanih nobena pravica več ne velja, 
naglo po takem dejanju in zadržanju kraljestvo svojo moč 
in zvestobo izgubi. Ljudje se puntajo, kradejo in ropajo, 
domači in postranski sovražniki se cesarstva lotijo ter ga 
oskubijo, da je strah. Denarja ni, rokodelec strada, kmet 

uboža, in v kratkih mesecih izgine ljudem premoženje, ka- 
terega so si veliko let nabirali. Tako kraljestvo, in pa člo- 
vek na smrtni postelji; vse ga zapušča, in poslednjič samo 
razpade, kakor je Kristus dejal: , Vsako kraljestvo, katero je 
samo zoper se razdeljeno, bo razdejano, in hiša bo padla na 
hišo." Tako se godi, kar svet stoji; to vidimo in si poskušamo. 
Zato moramo pa cesarski prestol, kateri je srce prave edinosti 
in moči za celo cesarstvo, vselej kakor sveto reč v spodobni 
časti imeti, cesarja od Boga postavljenega vladarja visoko 
spoštovati ; zakaj prva dolžnost katoličanov je: 

1. Spoštovanje in čast svojemu cesarju, ki 
so namestnik kralja nebes in zemlje v deželskih rečeh, božji 
maziljenec, kakor nas sveta vera uči rekoč: , Boga se bojte, 
kralja (cesarja) v časti imejte!" Od Boga je oblast, od ni- 
koder drugod; in kateri oblast imajo, uči sv. Pavel, so od 
Boga postavljeni. 

Ako pa hudobni ljudje k vam pridejo, vam o svetlem 
cesarju nespodobno govorijo in grde jezike iztegajo, ne 
potegnite z njimi, ter se spomnite, kako lepo vas sv. Duh 
svari: ,Moj sin! boj se Boga, in kralja (cesarja) spoštuj; 
in ne druži se z njih zaničevalci! Tudi sodnikov, kateri so 
namesto Boga, ne opravljaj!" — Kakor otroci svojemu očetu, 
smo dolžni tudi mi podložniki: 

2. Cesarju zaupati, da nam bodo pravico spozna- 
vali in sklepali, kar je prav. Že več ko 600 let imamo 
avstrijanci cesarje iz slavne hiše Habsburške, katerih ime- 
nitni stari oče bil je Rudolf I., mogočen, pravičen in po- 
božen mož. Veliko sovražnikov domačih in postranskih so 
premagali, v hudih časih so nas lepo vodili, da smo z 
božjo pomočjo vse srečno prestali in je nam vse v dobro 
izšlo. 'Turke, kristjanov nekdanje krvave sovražnike, so 
srečno iz naših krajev odgnali, in nam sveto, pravo vero 
ohranili dosedanji Avstrije slavni cesarji poštene Habsburške 
hiše. In poglejte, ravno letošnje leto so nam cesar Ferdi- 
nand še večje pravice dovolili, svoje ljube podložnike osvo- 
bodili, Slovence Nemcem kakor vse druge narode enake 
povzdignili, posebno pa kmetom butaro polajšati skle- 
nili, jih stari oblasti domače (gruntne) gosposke izsneli, naj 
bi živeli bolj zadovoljno in prosto kakor poprej. In kar 
so cesar Ferdinand |. dobrotno sklenili, to so nam novi cesar 
Franc Jožef I. dopolniti obečali. Mož besede so, lehko se 
zanašamo, da se bo vsem zgodilo, kar je prav. Da pa 
na svetu ne more biti brez težav, v nobenem kraljestvu 

brez davkov, to sami spoznamo. Ne poslušajmo torej za- 
peljivih podpihačev, kateri druzega ne gleštajo, kakor mastne 
besede, s katerimi nas šuntajo zoper cesarja in državne 
pravice. Vsem ljudem tudi Bog po volji ne more storiti; 
pa bi tudi prav ne bilo, če bi se vsem po volji zgodilo. — 
Da se pa vse uravna in opravlja kakor je prav, smo dolžni 
svetlemu cesarju še lepo 

8. pokorščino skazovati. Ako pri hiši vse za- 
poveduje, uboga pa nihče, bo slaba; še slabeje po cesar- 
skih deželah, če prave pokorščine ni. 'Tudi Bog hoče po- 
prej pokorščino, kakor darila. Storiti smo dolžni, kar cesar 
zapovedo, iti, kamor cesarski oblastniki v njih imenu uka- 
žejo, naj bi nam bilo ravno hudo in težavno. Ljubi mir, 
svoboda in pravica nam bo plačilo za to — blago, na svetu 
- več vredno kakor zlato in srebro. ,Bodite oblasti podložni 
zavoljo: Boga", opominja sveti Peter, ,ali kralju (cesarju) 
ko najvišjemu, ali vojvodam, ko od njega poslanim za stra- 
hovanje hudodelnikov, v pohvaljenje dobrim. Zakaj to je 
volja božja, da z dobrimi deli usta zamašite nespametnim 
in neumnim ljudem, kakor prosti, ne pa kakor taki ljudje, 
kateri imajo prostost ali svobodo v zagrinjalo hudobije". 
— Če bi vas kedaj malopridni ljudje nagovarjali, se cesar- 
skim poveljem ustaviti, povejte jim besede svetega Pavla: 
' »Kdor se oblasti zoperstavi, se božji volji zoperstavi in si 
pogubljenje nakoplje. Zavoljo tega morate oblasti pokorni 
biti, ne le za delj strahovanja, ampak tudi zavoljo vesti, 
zakaj oblastnik je namesto Boga, tebi v dobro." — Kdo ne 
pomni z žalostnim srcem hudih let dolge vojske in trde 
lakote? In kako lepo pokorni so bili avstrijanci svojemu 
rajnemu cesarju. ,Niso cesar krivi, da je prišel sovražnik 
nad nas, da nam zemlja ne rodi" — tako so podložniki 
dejali in radi vse dobro storili, dasi je ravno huda bila. 
Bog nam je dal zato 30 let dobrih in mirnih. Vsega smo 
obilno pridelali, in vsak si je pomogel, če je hotel biti pri- 
den in pošten. In poglejte, po toliki sreči se ljudje pun- 
tajo, med seboj sovražijo, in nepokorni cesarju grozno do- 
mačo vojsko netijo. Kaj ne bode Bog, On, Oče miru in 
lepe sprave, ki pokorščino hoče, tepel tolike nehvaležnosti 
malopridnih, nezadovoljnih ljudij, ki so črvi naše prave 
. sreče? Ako bi vam kdo branil dacijo dajati in dolžnostij svoji 
gosposki ne dopolnjevati, odgovorite mu z besedo sv. Pavla, 
ki pravi: ,Oblastniki so služabniki božji, zato tudi davke 
dajete; in ravno to je njih zasluženje. Dajte torej vsem, 

kar jim gre, komur dacijo, dacijo; komur col (muta), col, ' 
komur spoštovanje, spoštovanje, komur čast, dajte čast; 
ne bodite nikomur kaj dolžni, razun tega, da se med seboj 
ljubite." "Tudi nepokorni Judje so Jezusa skušali rekoč: 
»Učenik! kaj se tebi zdi, ali je prav, da se cesarju dacija 
daje ali ne?" Radi bi bili le božjemu: templju plačevali. 
Zveličar jim pa veli: ,Dajte cesarju, kar je cesarjevega, in 
Bogu, kar je božjega." — Kedar ima kak davek nehati, nam 
imajo svetli cesar namesto Boga spoznati, kakor so nam to 
leto spoznali. Sami si nimamo pravice jemati. Bomo radi 
in voljno dajali cesarju, kar je cesarjevega, nam bodo tudi 
cesar Franc Jožef I. dali, kar je našega: pravico, pravo svo- 
bodo, mir in brambo. ,Ohranite edinost v veri in pa po- 
korščino svojemu deželnemu poglavarju," opominja sv. Izi- 
dor. Le bogaboječnost in pobožnost varujete srečo in mir- 
nost kraljestva. 


4. Nove ustavne pravice, katere so nam cesar 


dali, so nam pa tudi nove dolžnosti prinesle, katere imamo 
cesarju dopolnjevati, katerih ni bilo poprej. Prva teh dolž- 
nostij je: modre in pravične' može voliti in jih v deželni 
zbor pošiljati, deželi v hasek (prid) in cesarju v pomoč, 
take odbornike pošiljati, ki pravice dobro vedo, pa tudi lju- 
bijo, može poštenega dejanja in pravega slovesa; take, da 
za vse skrbijo in so pravi očetje svojega kraja, ne razuz- ' 
dani in zapravljivi. Po njih dejanju jih boste spoznali. 
Gorje soseskam, katere nevedne ali pa malopridne odbor- 
nike cesarju pošljejo, nove postave sklepat ali stare pravice. 
predelat. 'Taki cesarja in njih namestnike le motijo, na- 
mesto pravice krivico zagovarjajo in cela cesarstvo v ve- 
liko škodo in nevarščino spravijo. Vsa krivica in nesreča, 
katero taki slabi poslanci napletejo, tudi na vesti' tistih vo- . 
lilcev leži, kateri so jih poslali. In to ni kaj malega! Kar 
taki napak sklenejo, Bog ne potrdi in ne blagoslovi. Vsemu 
cesarstvu so taki v nesrečo, kar nam Bog po preroku Izaiju! 
priča rekoč: ,Gorjč vam, ki dobro hudo, hudo pa dobro 
imenujete, ki imate luč za temo, temo pa za luč. Zategadelj 
se je vnel Gospodov srd nad njegovim ljudstvom; svojo roko 
je Bog nad njega stegnil in ga udaril. Gore so se tresle, 
in mrliči so kakor blato po cestah ležali." Bog nas tega 
varuj; skrbimo pa tudi mi, da se bodo možje po volji božji . 
v deželni zbor pošiljali in se tujih grehov ne storimo deležni. 


.. 


H 1 Izaija 5, 20. 

9. Dobrotljivi cesarso dovolili svojim pod- 
ložnikom, po svoji volji kar je prav govoriti, pisati, bukve 
in novice natiskovati in prodajati. Ljudje hude volje pa 
to pravico v slabo obračajo, laži govorijo in pišejo, lažnjive 
bukve delajo in prodajajo, sleparijo ljudi, goljufajo abotne 
in zapeljujejo nedolžne, krivo vero trosijo, cele soseske in 
dežele s takim škodljivim blagom pohujšujejo in grozo hu- 
dega po svetu nasevajo. Zapeljive bukve, lažnjive novice 
so ljudem nevarnejše ko kuga. Dolžni smo torej se take 
robe skrbno varovati, bukev ne kupovati, pisem ne brati, 
katerih sami ne poznamo ali nam jih ne priporočijo znani, 
pošteni ljudje. Varujmo torej svoje domačine takega zape- 
ljivega branja, ne dajmo škodljivim bukvam ne v našo hišo, 
ne v našo sosesko; one so dušni strup, ki ljudi ob pamet 
in pravičnost spravijo. — Kar pa vam pravim, to vsem 
pravim: Čujte! Bolj ko smo sami svoji, večji odgovor bomo 
dajali. V zapeljivih bukvah je hudi duh. Le kjer je duh 
Gospodov, tam je prostost ali prava svoboda. 

Pa še eno lepo dolžnost imamo: 

6. Za cesarja moliti, posebno v sedanjih težavnih 
in toliko nevarnih časih. ,Prosim tedaj s svetim Pavlom, 
naj se opravljajo prošnje, "molitve in priporočanja in za- 
hvale za vse ljudi, za kralje (cesarje) in za vso gosposko, 
da bi mirno in pokojno živeli v vsi pobožnosti in čistosti; 
zakaj to je prav in prijetno pred Bogom našim Zveličarjem." 
Bomo torej za mladega svetlega cesarja Franca Jožefa |. 
pri vsaki očitni službi božji molili, posebno jih pa zdaj prav 
srčno priporočevali Bogu svetemu Duhu, Očetu luči in vse 
modrosti, naj jim pravo modrost in pa moč deli, veliko 
ljudstvo srečno vladati, naj jim da modre svetovalce in po- 
močnike, začeto dobro delo nove ustave prav izpeljati in 
dokončati. Sam božji Duh nam pravi: ,Ako Gospod Bog 
hiše ne stavi, zastonj delajo, kateri jo stavijo (novo ustavo 
naših pravic). Ako Gospod mesta (našega avstrijanstva) ne 
varuje, zastonj čujejo, kateri ga varujejo". Sreča kraljestva 
je v božjih rokah. ,Oče z nebes bo pa dobrega duha dal 
tem, kateri ga prosijo." 

X k 
x 

Milost Gospoda našega Jezusa Kristusa, ljubezen božja 
in deležnost svetega Duha bodi z našim cesarjem in z nami 
vsemi! Amen. 


Pri svetem Andreju dne 15. grudna 1848. 

18. Ob napadu na cesarja Franca Jožefa I. l, 1858. 


Minilo je že pet let, kar vam, preljubi! nisem za ve- 
liko noč pisanke pisal. Bila je pred petimi leti moja pi- 
sanka žalostna, ter vas je hudega svarila, katerega smo 
si od one dobe dovolj skusili; naj bode torej letošnja pi- 
sanka, ako Bog hoče, vesela. Ni hujše prikazni v celi na- 
ravi, kakor je strašni potres, kedar se podzemeljski ve- 
trovi v svojih skrivnih votlinah zbero, in s strašno silo 
izburijo. Zemlja se ziblje in razpoka, iz globokih pre- 
padov kalna, smrdljiva voda privrč; mest zidovje se raz- 
suje, gradovi razpadejo, visoke gore se razkalajo in raz- 
drobe. 'Tako je grozoviten potres leta 1348. Dobrač, ve- 
likansko goro na Koroškem, na dvoje razrušil, da je 17 
vasij in veliko sto ljudij zasula, in še zdaj po skalah stari 
gradovi žalostno v nebo zijajo, ki jih je tisti grozovitni po- 
tres razdrl. Kraljevo mesto Lizabon je na vseh svetnikov 
dan leta 1755. grozovit potres v sedmih minutah v grobljo 
spremenil. Vse cerkve in zidane hiše so se razpokale in 
razsule. Kar je ljudij iz hrumečega mesta ubežalo, jih je 
kipeče morje pokrilo; kar je potresu in valovom ostalo, je 
strašen ogenj požrl, ki se je bil v potresu vnel. Nad 25.000 
ljudij je v Lizabonu v tem neznanem potresu smrt storilo. 
Pač je potreba moliti v lepi molitvi za vse potrebe: ,Šibe 
potresa, milostivi Oče, ovaruj nas!" 

Kakor podzemeljski vetrovi strašni potres, tako hu- 
dobni duhovi med ljudstvom punt, prekucije in krvave 
vojske učinijo, v katerih cela kraljestva svojo srečo pokop- 
ljejo, na milijone ljudij svoje premoženje in tudi življenje 
izgubi, kedar ljudje Boga — Bog pa ljudi zapusti, kakor . 
nam zgodovina preteklih dnij krvavo pisana očitno priča. 
Oh da bi jih ne bilo potreba pomniti, ne več poskusiti to- 
liko žalostnih dnij! Ali omočenih ljudij tudi žalostna skušnja 
ne izmodri, in ne izuči, katere je božji Duh zapustil, in 
duh mesa, duh samega pekla obsedel, ter se ne naveličajo 
novih prekucij, novih morij in nesreč napletati. 

Sto let bo že skoro obteklo, kar je najprej v fran- 
coski zemlji pregrešno poželenje mesa, poželenje očij in pa 
napuh življenja (kar ni od Boga, marveč od tega sveta, 
in od njegovega vojvode hudiča) posvetne modrijane toliko 
izpridilo in omotilo, da so sklenili sveto vero zatreti, Boga 
in večnost utajiti, da bi mogli brez skrbi po svoji spačeni 

volji živeti. 'Ta črna misel, iz samega pekla doma, se je 
hitro, kakor goreč ogenj, ljudij lotila, se je bogatih in ime- 
nitnih glav polastila, da so se spuntali zoper Boga in svo- 
jega kralja, ter so na glas govorili: Noče poprej dobro biti, 
da bodo s črevesom poslednjega mašnika zadnjega kralja 
zadavili. Pobožnega kralja Ljudovika XVI. so grozovitni 
puntarji ob glavo dejali, 4 škofe in 160 mašnikov je zdiv- 
jano ljudstvo samo v Parizu v sedmih dneh pomorilo in na 
kose raztrgalo, veliko tisoč pa po drugih mestih. ne so 
na ognju pekli, drugim čreva iz trebuha izmotali, tretjim 
prste, roke in noge potrgali in potem glave posekali. Za 
kraljem in za mašniki je prišla vrsta na druge. Vsak dan 
te strašne prekucije je po 75 jetnikov od velike revščine 
pomrlo, katere so s povojenim človeškim mesom redili. Na 
1,200.000 Francozov, moških in ženskih, žlahtnikov in kme- 
tov, nedolžnih otrok in starčekov s sivimi lasmi je krvava 
francoska puntarija pomorila. 

To je bila krvava gostija hvaljene svojosti brez Boga 
in vere, to je bilo obljubljeno osrečenje ljudstva brez kralja 
in brez vse prave gosposke. Potoke krvi je zemlja popila, 
mrličev se je voda jezila, katerih so 30 tisoč samo v mestu 
Nantes po dvoje zvezanih polne ladije potopili. In pa za- 
kaj? Zato, ker so še molili, se pokrižali, ali pa kakega du- 
hovnika na pobegu prenočili. Zadosti je bilo, še kaj pre- 
moženja imeti, in priti na strašni rož k smrti obsojenih. 
Posestnike so devali ob življenje in si osvajali njih premo- 
ženje. Kar jih ni pod rabeljskim mečem krvi prelilo, so se 
razškropili in pobegnili na vse kraje sveta. Vse križe so 
podrli in zdrobili, vse cerkve pozaprli; zvonovi so utihnili 
— in topovi grmeli. Altarje so porušili, namesto Boga člo- 
veško glavo razuma častili, namesto božje porodnice, Marije 
prečiste device, so nesramno ženstvo na altar stavili in sto- 
rili, kar ni popisati, ne povedati, marveč le objokavati, da 
se po božji podobi stvarjeni človek tako daleč izgubi, zdivja 
in grozovitneje ravna, ko deroča zverina. Vsa francoska 
zemlja je pod železjem krvave sile ječala, katero so ji po- 
svetni modrijani skovali, lažnjivi preroki v sladkih obljubah 
prostosti in velike sreče posilili, ter je milo vzdihovala po 
sveti veri in po gosposki. ,Kjer duha Gospodovega. ni, tudi 
srečne prostosti ni." 

Bogu se je zadosti zdelo; poslal je Francozom mo- 
gočnega gospodarja, ki je z železnim kolom kačo prekucije 
in punta po glavi mahnil, ji na glavo stopil, pa zadušil pe- 

klenske pošasti le ni, kajti je tudi pri sosedih po vseh stran- 
skih deželah dobila svojih pomagačev in prijateljev, kateri 
so ravno tako, pisaje in ustmeno, v rog posvetne modrosti 
trobili in ljudi krivo učili. 

Kakor silna povodenj se je francoska vojska po vseh 
krajih Evrope valila, je potoke solz in krvi prelila, obožala 
: narode in kraljestva, privedla huda leta, lakoto in morijo; 
dokler so ljudje zopet spoznali, da je en Bog, nebes in zemlje 
Gospod, in mu spodobno čast in hvalo dali. Prašajte mladi 
stare može, in pravili vam bodo, kako srčno so molili in 
prosili za ljubi mir in pokoj po svetu. 

Bog se je usmilil svojega ljudstva, dal nam je ljubi 
mir celih 30 let, tudi dobre letine, in v kratkem je bilo 
vsega zadosti; hitro so pa tudi ljudje šibe pozabili, katere 
so toliko let poskušali. Stara kača podpihovanja je svojo 
trojno rogato glavo spet povzdignila ter začela po svetu 
razsajati in ljudi zapeljevati. Bogate in premožne je učila 
poželenja mesa rekoč: ,Človek mora na tem svetu nebesa 
imeti, veselo po svoji volji živeti; kdo bi se na oni svet 
zanašal." 

Radi so posvetni ljudje za njo potegnili, vse nepo- 
trebne razvade v oblačilih in v jedilih posnemali, svete nauke 
evangelja pa zaničevali, ki nas uči, se zatajevati in svoj križ 
za: Kristusom nositi. Poglejte prvo zmoto: poželenje 
mesa, katero je peklenska pošast po svetu zasejala. Brez- 
možne delavce, ki nimajo svojega posestva, je učila po- 
želenja očij, nevoščljiva ali zavidna do gospode in do 
premožnih ljudij rekoč: ,Bog je zemljo za vse vstvaril, 
les za vse raste, voda ribe, in gošča zverino za vse rodi. 
Pokaj se gospoda debelo gosti, se v tenčico in svilo oblači, 
v kočijah vozi, ti pa si z žulji svoj kruhek služiš in toliko 
trdo živiš? Vzemi si, kar poželiš, in ako z dobrim ne do- 
biš, po sili vzemi; tudi ti imaš pravico, že na tem svetu 
nebesa imeti." "Tako je hudi duh lene delavce v zapeljivih 
bukvah in skoz usta lažnjivih prerokov po mestih in po 
trgih učil; in to je bil postopačem in pohajačem, pa tudi 
mnogim brezdušnim kmetom, ki imajo za groš dobička pa 
za kupico vina dušo na prodaj, prav vesel Antikristov glas. 
Hitro so bili pripravljeni, svoje motike in sekire povzdigniti 
ter nad gospode premožnike mahniti, si osvojiti njih pre- 
moženje in brez skrbi po volji živeti. Glejte poželenje oči! 

Pa vse to še ni bilo dovolj, črno vojsko vpihati. Pe- 
klenska kača vzdigne še svojo tretjo glavo: napuh živ- 

ljenja, kateri noče nobenemu pokoren biti, nobene go- 
sposke spoznati. Podpihala je slabo izrejene in krivo učene 
mlade ljudi in njih slepe učenike, da so jeli divjo prostost 
in divje bratimstvo oznanjati rekoč: ,Vsi smo enaki, vsi 
smo prosti in sami svoji; ni razločka med gospodom in 
kmetom, med gospodarjem in hlapcem, med predstojnikom 
in podložnikom; vse to staro je proč." ln to krivo prero- 
kovanje izda in ogenj punta podpiha, ki se je leta 1848. 
tudi našega poprej toliko mirnega in srečnega avstrijskega 
cesarstva kakor strašen požar prijel. 

Dopolnilo se je tudi našemu mogočnemu cesarstvu ža- 
lostno prerokovanje Izaije preroka, katero je svoje dni ne- 
hvaležnemu Jeruzalemu bil napovedal rekoč: ,Glejte, vzel 
bom mogočne poglavarje in častitljive svetovalce, modre in 
zastopne može, in jim bom dal otroke za poglavarje. Ljud- 
stvo se bo vzdignilo, človek nad človeka, eden črez drugega. 
Mlajši se bo puntal črez starega, in porednež črez častitlji- 
vega." Dvakrat so morali dobrotljivi cesar Ferdinand I. iz 
stolnega mesta Dunaja pobegniti, in leto po tem tudi sveti 
oče papež Pij IX. iz Rima uiti. Vse dežele so se gibale, 
ljudstvo je vrelo in divjalo, od krivih šuntarjev podpihovano 
in draženo. Napravljali so se podirat Bogu altarje, svetlemu 
cesarju pa prestol, pravo vero ukončat, ter pregnat od 
Boga dano duhovsko in deželsko gosposko. Nismo skoraj 
vedeli več, kdo je hlapec ali gospodar, ni bilo že najti med 
ljudmi ne pravice ne resnice. Hudobni so grmeli, pošteni 
se skrivali in se za svoje premoženje tresli, Vsi bogaboječi 
so vzdihovali in pekel se je smejal. Krvavo-črna vojska 
Dunajska se še ni bila ohladila, pa se je punt na Italijan- 
skem in Ogerskem prižgal; in kdo bi se ne bil bal, da pojde 
cesarska oblast, z njo pa tudi pravica in naša sreča v šibre. 
Potreba nam je bilo prisrčno moliti: ,Odvrni nam, milostivi 
Oče ! zaslužene šibe, punte, vojsko, kugo, lakoto, draginjo, 
bolezni in žalostne revne čase!" 

V tej veliki sili in največji nevarnosti nam je poslal 
dobri Bog, kakor angelja, mladega, pa tudi srčnega cesarja 
Franca Jožefa I., ki so z močno roko za meč pravice segli, 
so izgnali puntarje in hudobni kači prekucije in zmešnjave 
na glavo stopili. Prijeli so za žezlo pravice, ter so ukazali, 
naj se vsakemu stanu, kmetu kakor gospodu, pravica zgodi, 
kar je po božjih in človeških postavah prav, in ne bo no- 
benemu krivice, ki hoče Bogu in cesarju prijatelj biti. Bog 
je dal svetlemu cesarju srečo, zveste, nepremagljive vojščake, 


222 


pa tudi dobre podložnike, kateri jih ljubijo kakor svojega 
rešitelja in skrbnega očeta; kar po vsej pravici zaslužijo. 
Našemu srčnemu cesarju imate hvalo vedeti, vi premožniki, 
da vam niso gladovni lenuhi in potepuhi vašega premo- 
ženja pobrali, vam vaših lepih hiš požgali in oplenili. Na- 
šemu milostivemu cesarju imate zahvaliti vi kmetje in po- 
sestniki, da imate zdaj svoja zemljišča oproščena in vam 
ni potreba več na tlako hoditi. In čeravno zdaj nove davke 
občutite, imate vedeti, da vam jih niso cesar, ampak hu- 
dobni puntarji krivi, kateri so toliko hude domače vojske 
vzdignili. Ako Bog da, boste v kratkem 'svoje dolge po- 
plačali, in v lepem miru srečno živeli v oblasti skrbnega 
cesarja, očeta našega. 

Našemu cesarju Francu Jožefu I. smo za Bogom prvo 
hvalo dolžni za zadobljeni mir in za srečno ovarovanje živ- 
ljenja in premoženja našega, da si nismo francoske preku- 
cije in krvovije poskušali, ki nam je bila že namenjena in 
sekire najete, da bi glave sekale vsem, ki ne bi vere zata- 
jili, se Bogu in cesarju odpovedali ne bili ter s poživinjenimi 
divjaki ne divjali. Svetli cesar so za Bogom naš prvi, naš 
mogočni oče in varih; in veselo se jim iz srca 37 milijonov 
srečnih avstrijancev hvala glasi: ,Bog nam živi in 
ohrani vrlega cesarja Franca Jožefa I.!" 

Ravno na to ljubezen in udanost toliko milijonov pod- 
ložnikov do našega cesarja peklenski kači mrzi, zakaj ona 
Boga in vse božje namestnike, kakor tudi cesarja toliko huje 
črti, kolikor bolj zvesto za božjo čast, za povišanje svete 
katoliške cerkve in za pravo srečo ljudij skrbijo. Puntarji, 
od njenega duha obsedeni, akoravno na tuje razgnani, po- 
koja nimajo, marveč iz tujih krajev svojim prijateljem, ka- 
terih je dosti še tudi med nami, nova sporočila in goljufne 
denarje pošiljajo, naj bi se na novo ljudem z lažnjivimi oblju- 
bami nalegali, jih zoper cesarja in gosposke nadražili, ne- 
zadovoljnost po vseh krajih redili, in ljudstvo zopet spun- 
tali. 'Tako stara kača, peklenski duh, katerega Jezus očeta 
laži imenuje, neprenehoma ljudi slepi in po svojih poma- 
galcih zapeljuje. In kaj smo v naših dnevih učakali — kaj 
strašnega smo čuli?! 

Druhal podkupljenih najemnikov je po tolovajsko naše 
hrabre vojščake (srčne žolnirje) na Laškem napadla, jih ne- 
koliko po mesarsko nagloma, druge pa počasno kakor mu- 
čenike neusmiljeno usmrtila, hoteč nadelati krvavo cesto 
novi vojski in prekuciji. Srčnost in pogumnost vojščakov, 

naših bratov, je vneti ogenj punta zopet utažila in nas 
novih strahov in nesreč ovarovala. 

Novica žalostna še ni bila po cesarskih državah utih- 
nila, nam je strašen glas še kaj hujšega naznanil, kar ni bilo 
še pri nas nikoli slišati; in kdo božji človek bi kaj takega 
verjel, da bi med krščanskimi ljudmi le mogoče bilo? Hu- 
doba je roko nad našega svetlega cesarja iztegnila, hoteč 
našemu deželskemu očetu z nožem na dva kraja nabrušenim 
drago življenje vzeti, ako ne bi bil angelj božji njih Bogu 
posvečene glave zavaroval, nas pa neizrečene nevarnosti 
rešil, ki nam je s cesarjevo smrtjo žugala. Poglejte, to je 
žalostna dogodivščina ali historija punta in prekucije; kaj 
se pa iz vsega fega učimo? 

Pomislite si, preljubi! srečno hišo, v kateri mlad in 
skrben oče s svojo veliko družino živi. Dva hudobna hlapca 
mora izgnati, katera sta celi rodbini nepokoj delala in mu 
družino v hudo zapeljevala. Hudobneža se z razbojniki 
strneta, ki nenavedoma hišo napadejo, in eden njih hišnega 
očeta napade, da bi gospodarja zaklal, potem pa v zmeš- 
njavi in trepetu domačih ljudij drugim tovarišem vrata od- 
prl, naj bi plenili in požigali po spačeni svoji volji. Oh 
koliki strah bi bil, gledati očeta v krvi, videti razbojnike 
lepo stanovje popaliti in poropati! — Ravno taka in še 
veliko strašnejša nesreča je bila nam namenjena; zakaj stoji 
pisano: ,Udari pastirja in ovce se bodo razškropile". Tudi 
svetli cesar so naš od Boga postavljeni deželski pastir. — 
Bog je pa dal, da je sinov eden roko razbojnikovo podržal, 
tolovaja zgrabil, očetu drago življenje, celi hiši pa dobrega 
očeta rešil, da so sovražnike srečno odgnali, — oh koliko 
veselje toliko srečne rešitve — koliko. hvalo bodo dajali 
Bogu, Očetu nebeškemu, brez katerega vedenja tudi las z 
naše glave ne pade! 

Prav je torej bilo in se spodobilo, da smo tudi mi za 
otetvo našega svetlega cesarja Franca Jožefa Bogu zahvalno 
pesem zapeli, in da še.enkrat prisrčno Boga zahvalimo, da 
so cesar, naš oče, zopet ozdraveli, kajti je bilo njih drago 
življenje na vagi. Bog nam je pokazal, v koliki nevarnosti 
je svetlega cesarja življenje bilo, v koliki strašni nevarščini 
je z njim tudi naša in celega cesarstva sreča in varnost; 
zakaj ako že življenje cesarja, našega variha več varno ni, 
da bi se ga hudobni krvoloki ne lotili, kako bi si mi živ- 
ljenja in premoženja svojega svesti bili! — Bog nam je ce- 
sarja, ljubega deželskega očeta, tako rekoč v novič dal, naj 

nas s svojo mogočno roko varujejo in srečno vodijo. Z 
novo ljubeznijo jih torej ljubimo in za njih molimo, po 
nauku sv. Pavla, ki nam veli: , Pred vsem vam priporočam, 
da opravljate molitve, prošnje in priporočenja in zahvalo za 
vse ljudi, posebno pa za kralje (cesarje in gosposko), naj 
bi mirno in pokojno živeli v vsej pobožnosti in čistosti; . 
zakaj to je prav in ljubo Bogu in našemu Zveličarju." — 
Pa samo moliti in veseliti se svoje sreče pod. oblastjo mo- 
gočnega in pravičnega cesarja še ni zadosti; potreba je tudi 
zvesto dopolnjevati, kar nam sv. apostol Peter v dveh besedah 
kratko pa dobro naročuje: , Bojte se Boga, in spoštujte kralja 
ali cesarja!" 

Bojte se Boga! Dvojno kraljestvo je Bog na svetu 
postavil k naši časni sreči in zveličanju večnemu: svoje 
božje ali duhovsko kraljestvo, to je sveta katoliška cerkev, 
in pa deželsko kraljestvo, za nas avstrijance naše mogočno 
avstrijsko cesarstvo, v katerem smo rojeni in izrejeni. Bojte 
se Boga, in ga vse žive dni za to veliko srečo hvalite, da 
vas je v pravo, sveto, zveličansko cerkev postavil, vam dal 
izobraženo deželsko oblast, katera po očetovsko za vas skrbi, 
ter ne pozabite, kako se katoliškim kristjanom godi, kateri 
so nevernim ali krivovernim poglavarjem v oblasti. Bojte 
se Boga, in ne razdirajte njegovega kraljestva; zakaj božje 
kraljestvo razdira, kdor nauke naše svete vere taji, ne spozna, 
da bode Bog sodil enkrat naša dela, hudobne večno kaz- 
noval, pravične večno plačeval. Božje kraljestvo podirajo 
stariši, ki svoje otroke slabo učijo, jim vso svojo voljo pu- 
stijo, da vzrastejo samoglavni puntarji zoper Boga po svo- 
jem razuzdanem življenju, zoper cesarja po svoji zlobnosti 
in nepokorščini. Božje kraljestvo podirajo malopridni go- 
spodarji, posebno rokodelski mojstri, ki svojim hlapcem in 
pomočnikom nobenega strahu ne dajo, za njihovo poštenje 
in krščansko življenje celo nič ne skrbijo; zakaj ravno taki 
razuzdanci so najhujši vojščaki vojvode črne teme, so sini 
košate matere vseh žalostnih zmot, hudobij in krvavih pre- 
kucij. Najhujši sovražniki božji so likebi, krčmarji in oštirji, 
' kateri take izpridene ljudi pod streho jemljejo in dopuščajo, 
da se pri poliču zoper Boga in njegove namestnike, zoper 
cesarja in deželsko gosposko pod njihovo streho, pri nji- 
hovi mizi grdo govori, ljudje šuntajo in na krivo stran 
nagovarjajo, cerkvene zapovedi najpoprej, potem pa tudi 
cesarske postave zaničujejo in z nogami teptajo, nobenega 
petka, nobene nedelje, pa tudi svete velike noči ne poznajo. 

Kdor tako živi, kakor bi ne bilo Boga, ne duše, ne 
po smrti pekla, ne nebes, on je puntar zoper Boga in ce- 
sarja, zakaj kdor ni Bogu — tudi cesarju zvest ne bo. In 
kdor svoje sreče brez Boga in mirnega življenja brez go- 
sposke išče, on zida svojo hišo na pesek in se najhuje go- 
ljufa. "Takim se godi, kakor dobrovoljcem na večer vseh 
svetnikov leta 1851., ki so v gostilnici za Dravo tako dolgo 
plesali in divjali, da je strašna povodenj hišo podjedla, in 
so zasuti v ljutih valovih našli svojo smrt. 

Božjemu kraljestvu prijatelj ni, kdor k takemu ogo- 
varjanju, krivemu sojenju in podpihovanju molči, in se za 
božje kraljestvo ne ponosi. ,Kdor ni z menoj", pravi Kristus, 
»on je zoper mene, in kdor meni ne pomaga ali z menoj 
ne pobira, on raztresa ali podira. — Kdor mene pred ljudmi 
ne spozna, njega tudi jaz ne bom za svojega spoznal pred 
Očetom nebeškim." Kraljestvu božjemu največ škodujejo 
taki mlačni megleni kristjani, kateri niso ne gorki ne mrzli; 
»iz svojih ust jih bom pljunil," govori Jezus. — Oh krist- 
jani! bojte se Boga, da vam božjega kraljestva ne odvzame, 
kakor ga je po Turškem in po drugem krivoverskem svetu 
odvzel in drugam dal. 

Spoštujte pa tudi kralja in cesarja! Kdo izmed vas 
ne pozna veselega bučelnega ula ali panja? Kdo se ne čudi 
božji modrosti, katero nam te majhne stvarce tako lepo 
kažejo? V sredi roja matica, bučelic kraljica, svoj prestol 
ali sedež ima, krog nje se marljivo snujejo vse delavne bu- 
čelice, ter znašajo pridno in veselo žlahtno strd. Ako so 
bučelice svojo kraljico izgubile, so tudi one, ko bi trenil, 
onemogle; žalostno in nevšečno lazijo, kraljice iščejo in če 
je ne najdejo, se razgube in pomrjejo; njih veselega roja 
je konec. — Ravno tako je dal neskončno modri in dobri 
Bog tudi nam, mogočnemu ljudstvu nad 37 milijonov Av- 
strijanov, svojega deželskega najvišjega namestnika svetlega 
cesarja, jim je postavil in utemeljil v sredi avstrijskih na- 
rodov imeniten cesarski prestol ali tron, da kot mogočen 
cesar na njem sedč ter žezlo ali scepter pravice in meč 
strahu v rokah držijo, mir in pravico varujejo, krivico in 
hudobijo pa strahujejo, po besedah sv. Pavla, ki govori: 
» Oblastnik (cesar) je na mestu Boga tebi v dobro. Ako boš 
pa hudo delal, boj se; zakaj ne nosi zastonj meča; ker je 
božji hlapec on, maščevalec, tistemu v strah, ki hudo dela." 
Cesarjev prestol je vsemepodložnikom sveta, črez vse po- 
svetno draga reč. Dokler cesarski prestol med nami trdno 


Slomšek: Pastirski listi. 15 


220 


stoji, cesar z mogočno roko za svoje ljudstvo kakor moder 
oče za svoje otroke skrbijo, tudi po vsem cesarstvu lepe 
vednosti in potrebne umnosti cveto, kupčija dobro gre, 
brez skrbi kmet na polju in rokodelec v svoji delavnici dela, 
premoženje in blagostan se po vseh deželah množi, ljudje 
lehko mirno in veselo žive, ker je pravica gospodinja in 
božji strah pri ljudeh gospodar. Kakor hitro se pa grdi 
razuzdanci s hudobnimi jeziki cesarskega prestola lotijo, ce- 
sarju dolžno čast in pokorščino ukratijo, in cesarsko oblast 
rušiti začno, tudi močne stebre mogočnega kraljestva oma- 
jejo in sreča po vseh deželah peša in umirati začne. No- 
tranji sovražniki, krivi, goljufni preroki nepokorščino ozna- 
njujejo, zunanji sovražniki se nad tako kraljestvo vzdigujejo; 
ljudstvo hoče zapovedovati, nobeden pa ubogati; ni miru, 
ne varnosti več po deželi, denar izgubi svojo ceno, kupčija 
zastaja, rokodel nima zaslužka, kmet nobenega zaupanja. 
Ljudstvo uboža, in tako kraljestvo je truplu na smrtni po- 
stelji podobno, katero je vsa moč zapustila. Dopolnijo se 
besede Jezusove:  , Vsako kraljestvo, katero je samo zoper 
sebe razdeljeno, bo razdejano, in hiša bo na hišo padla." 
Ali si nismo tega pretekla leta poskušali? 

Zadosti je žalostne skušnje! Krog mogočnega prestola 
svetlega cesarja našega hočemo stati, svojega deželskega 
očeta spoštovati kakor dobri otroci; zakaj svetli cesar so 
božji maziljenec, Gospodu Bogu posvečena glava; in ,kdor 
se njih loti, se dotakne jederca mojega očesa," govori Go- 
spod vojskinih trum. Ako torej grdi ljudje k vam pridejo, 
naj si bo s krošnjo ali z gosposko suknjo na hrbtu, in zo- 
per cesarja hudobne jezike stegajo, ne poslušajte jih in hitro 
jim široka usta zamašite; oni so najemniki tiste stare kače, 
ki je našim prvim starišem in nam vsem s svojo lažjo veseli 
raj v solzno dolino premenila. Bog nam je dal cesarja za 
— očeta in poglavarja; le s spoštovanjem in s častjo imenujmo: 

Njih cesarsko kraljevo apostolsko svetlost. Po milosti božji 
so naš cesar, zakaj: ,Ni oblasti od drugod, ko od Boga; 
— od Boga je postavljena. Kdor se oblasti zoperstavi, se 
božji volji zoperstavi in sam sebi pogubo nakopava," uči 
sv. Pavel. Cesarstvo brez cesarja bi bilo truplo brez glave. 
Ravno zato sv. Duh govori: ,Moj sin! boj se Gospoda in 
kralja, in ne pridruži se njih zaničevalcem !" 

Ako se med vas hudobni šuntarji pritepo, kateri k 
nepokorščini cesarju ali cesarski»gosposki nagovarjajo, za- 
vrnite jih po besedah sv. Petra, ki pravi: ,Bodite oblasti 

pokorni zavoljo Boga, ali kralju (cesarju), kakor najvišjemu, 
ali vojvodam od njega poslanim, na maščevanje nad hudo- 
delniki, v pohvalo pa dobrih. Zakaj tako je volja božja, 
da z dobrimi deli takim nespametnim in neumnim ljudem 
usta zamašite, kakor prosti, ne pa ko taki, kateri imajo 
prostost ali svobodo v zagrinjalo hudobij." Tudi Jezus, Božji 
Sin, je bil pokoren celo krivični gosposki, in pa pokoren 
do smrti križa, ter je s svojo pokorščino svet odrešil in nam 
prelep zgled zapustil, da ga v pokorščini posnemamo. 

Ako vam hudobni klateži pregrešen svet dajejo, se 
ustavljati in davkov ne dajati, kakor prekanjeni farizeji, ki 
so Kristusa vprašali: ,Ali je prav cesarju dacijo dajati ali 
ne?" odgovorite jim, kar jim je Kristus povedal: ,Dajte 
cesarju, kar je cesarjevega, dajte Bogu, kar je božjega." Ali 
ni tudi Jezus, on Božji Sin, dacije plačeval? Ne pritožujte 
se, ako imate velike darovnje plačevati; niso vam jih mi- 
lostivi cesar navalili, ampak hudobni puntarji so vam jih 
naložili, ki so toliko hude vojske naredili. Bo manj hudo- 
delcev po cesarstvu, bo tudi manj sodnikov in manj voj- 
ščakov, potem bo tudi manj davkov. 'oliko sodnikov in 
brambovcev imajo svetli cesar rediti in plačevati ne za-se, 
marveč za nas, da lehko v miru in brez skrbi živimo, pred 
zunanjimi sovražniki in pred notranjimi hudodelci, kolikor 
mogoče, ovarovani, ki nam po premoženju in po življenju 
strežejo. Ne mrmrajmo in ne ustavljajmo se, ako imamo 
v vojaštvo iti, za vojsko voziti, ali vojščake prenočevati; vse 
to se naj z dobro voljo stori, kajti blago kraljestva in dobro 
naše ljube domovine vsega tega potrebujejo, ter ne poza- 
bimo, koliko dobrega tudi mi od cesarja, od gosposke in 
cesarske vojaščine imamo, ki nam za ljubi mir in varnost 
skrbi. Veliko hujše so bile stiske, veliko večje darovnje za 
francosko vojsko nad 20 let, pa nismo naših starišev čuli, 
da bi bili rajnega cesarja Franca I. dolžili, kakor bi jim 
bili oni krivi. Voljno so prebili, kakor je bila sveta volja 
božja, in so učakali zopet srečnih mirnih let. Ako pa dobro 
prejemamo iz cesarjevih rok, zakaj bi tudi kaj težavnega 
voljno ne prestali in hvaležno ne spoznali, kar dobrega uži- 
vamo? Prelepo nas tega sv. Pavel uči, rekoč: ,Podložni 
imate biti, ne samo zavoljo strahovanja, marveč tudi za- 
valjo vesti. Dajajte tudi davke; zakaj božji hlapci so (oblast- 
niki), in ravno to je njih služba. Dajte vsem kar jim gre, 
in ne bodite nikomur kaj dolžni, razun tega, da se med se- 
boj ljubite." 

15" 

Ljubiti smo po vsej resnici in pravici dolžni, ljubiti z 
novo ljubeznijo našega mladega, pa vse ljubezni vrednega 
cesarja Franca Jožefa I., katerega nam je Oče nebeški ohranik 
in vnovič očeta dal. V svoji smrtni nevarnosti so nam 
očitno pokazali, koliko so naše ljubezni vredni. Ko jih je 
hudobna roka ranila, bila je njih prva beseda za njih mo- 
rilca. Spomnili so se svoje ljube matere, naj bi se ne pre- 
strašila, in potem so v svoji krvi dejali: ,Oh da bi le v 
bolno postelj ne prišel, ker imam toliko opraviti!" Za svoje 
ljube podložnike jih je bila večja skrb, kakor za svoje zdravje 
in življenje. ln ko jim je Bog dal zopet ozdraveti, je bila 
njih prva pot, ravno na sv. Gregorja dan, v veliko cerkev 
svetega Štefana, Bogu, Gospodu življenja in smrti, čast in 
hvalo dat, da jih je tako čudoma pri življenju ohranil in 
jim ljubo zdravje zopet dal, da bodo zamogli z novo močjo 
za svoje ljubo ljudstvo skrbeti. 


Moliti za našega svetlega cesarja je tudi nas 
vseh velika dolžnost, naj jim da Bog pravo modrost, spo- 
znati, kar je potreba in prav, pa tudi srce in moč, vse to 
storiti, kar je Bogu v čast, nam pa k pravi sreči in zve- 
ličanju; zakaj: ,Če Bog hiše ne zida, zastonj se trudijo zi- 
darji; če Bog mesta ne čuva, zastonj čujejo, kateri ga va- 
rujejo," govori sv. Duh. , Večja ko je bogaboječnost kristjana, 
toliko večjo službo cesarju stori," pravi star cerkveni učenik. 
,Mi kristjani se vojskujemo z orožjem molitve, katero k Bogu 
pošiljamo, za svojega svetlega cesarja. Mi premagamo s 
svojo molitvijo vse hudobne šuntarje, kateri vojsko naple- 
tajo, in pomandramo vse nepokojnike, ki nam mir jemljejo 
in lepo zastopnost in pogodbo med sosednimi kraljestvi dra- 
žijo."! Kakor nas naša mati sveta katoliška cerkev uči, tako 
molimo prav iz živega srca vsi za svojega svetlega cesarja 
Franca Jožefa I., naj jih Bog živi še veliko let zdravih in 
veselih. 

Bomo mi po tem nauku pravični kristjani, zvesti Bogu, 
pa tudi pošteni državljani (cesarski podložniki), svojemu 
cesarju in očetu kakor dobri otroci iz srca udani, nas bo 
tudi Bog vesel in bo blagoslovil cesarja in vse cesarstvo, 
da bomo lehko mirno in srečno živeli, enkrat pa tudi v 
božjem kraljestvu prelepo pisanko, nebeško krono za svojo 
zvestobo prijeli, in večno veselo veliko nedeljo v nebesih 
obhajali. 


1 Origenes. 

Ti pa, usmiljeni Jezus, častitljivi zmagovalec pekla, 
greha in vseh sovražnih močij, daj srečno premagati tudi 
cesarju našemu vse skrivne in očitne, zunanje in notranje, 
tuje in demače sovražnike. 'Tvoj sv. angelj naj jih vodi in 
varuje vsake nevarščine, naj' bo mirno, častito, srečno in 
veselo kraljevanje njihovo, vse k Tvoji večji časti in k zve- 
ličanju našemu. — Daj pa tudi nam premagati vse hude 
želje in pregrešne navade, najhujše sovražnike svoje. Zato 
te prosimo sosebno zdaj o svetih velikonočnih praznikih. 

Vi pa, preljubi, ne zamerite mi, da sem vam obšir- 
neje letos za pisanko pisal; zakaj vse to je naše svete vere 
nauk, v sedanjih časih nam posebno potreben, ker je to- 
liko goljufov in krivih prerokov po svetu. In s sv. Pavlom 
vam povem: ,Naj bi vam angelj iz nebes kaj drugači o tej 
reči oznanil, naj bo preklet." Kateri pa se bodo tega nauka 
držali, bodi mir in usmiljenje božje nad njimi, kakor nad 
ljudstvom božjim. 

Milost Gospoda našega Jezusa Kristusa bodi z vašim 
duhom. Amen. 

Pri sv. Andreju na cvetno nedeljo 1853. 


19, Vojska leta 1809, 


Pred petimi tedni sem vas povabil, preljube moje ov- 
čice, prav prisrčno moliti, da bi dobri Bog po svoji milosti 
nam odyrnil strašno šibo hude vojske, ki se nam je kazala. 
Prosili smo — pa Bogu se ni dopadlo nas uslišati. 

Krvava vojska se je vnela ter so naši bili pri- 
siljeni nad sovražnike planiti, ki so nas tako dolgo dražili. 
Naša avstrijska slavna vojska je na sovražnikovo zemljo 
srčno stopila hitro po veliki noči, in mi plahi povprašu- 
jemo: kedaj bo konec trdega boja? — Vas, preljube moje 
ovčice, po očetovsko poučiti, vas zmot ovarovati in vam 
srce povzdigniti, naj ta moja pastirska beseda velja. 

Ali veste, zakaj se je ta huda vojska užgala? — Za 
pravico in resnico: za resnico naše svete vere, za sveto 
mater katoliško cerkev; za pravico našega cesarstva, za sve- 
tega očeta papeža in za našega svetlega cesarja Franca Jo- 
žefa I. sedanja vojska velja. Pravica in resnica pa se ne 
smete po nobeni ceni izdati, ampak raje moramo preliti za te 
dve najdražji reči na svetu, po zgledu Kristusovem, posled- 
nje kapljice krvi. Sveta pravica in resnica ste nebeški hčeri, 

za kateri se vojskujemo,: naša vojska je pravična, in zmaga 
mora naša biti, če je bomo vredni. č 

Ako se tvoj hudobni, nepokojni sosed zlobi tebi lepo 
polje vzeti, katero si od svojih rajnih očetov in'dedov po 
vsej pravici podedoval; ako išče tvoje travnike in senožeti 
pokositi, katere so tvoji spredniki tebi izporočili, ali se ne 
boš za svojo pravico poskusil? — Slab mož bi bil in pa 
malopriden gospodar, če bi se dal svojemu krivičnemu so- 
sedu posiliti. Ljudje bi se ti smejali, in hudobneži ogon 
za ogonom tvojega polja sebi priorali in te dejali na kant. 
— Poglejte, enako hočejo našemu svetlemu cesarju in tudi 
nam, ki smo njihovega veličastnega cesarstva otroci, hu- 
dobni sovražniki storiti. 

Ravno je petdeset let, kar so bili sovražni Francozi v 
tretjič naše dežele z grozovito silo napadli, in si mnogo de- 
žela, pol Koroške in celo Kranjsko do Stajarske meje osvo- 
jili, avstrijansko cesarstvo oslabili. Z božjo in združeno 
močjo so naši očetje sovražnike slavno premagali, jih za- 
podili iz naših dežel in si svoje lastine spet pridobili. Pred 
ednajstimi leti so sovražni Sardinci (Piemontezi) na Laškem 
zopet naše cesarstvo v največji stiski napadli ter se hoteli 
lepih dežela polastiti; pa naši hrabri vojščaki so jih nažgali 
in zagnali globoko v njihove kraje, kakor vam vrli odslu- 
ženi vojaki doma radi pripovedujejo. Sovražniki ponižani 
so miru prosili, in naš usmiljeni svetli cesar so jim kakor 
dober sosed prizanesli in odpustili. Ali tolika dobrota hu- 
dobneža ne poboljša, marveč mu le srce daje, si orožje po- 
brusiti in o prvi priliki svojega dobrotnika zopet napasti. 
Tako sovražni Šardinci z nami delajo. Da jim ni naša sla- 
vita premaga po volji bila, si lehko mislite. Hitro so jeli 
hudo sovraštvo kovati; in sami preslabi nas premagati, so 
se $ sovražnimi Francozi združili, ki avstrijansko cesarstvo 
od nekdaj pisano gledajo. 

Naš svetli cesar, skrben oče in mož ves dobrega srca, 
ki dobro ved6 in sami občutijo, kako huda nadloga je krvava 
vojska, so dolgo in dolgo potrpeli, da so sovražniki nad nas 
grdo lajali, dražili in podpihovali zoper nas vse sovražne 
moči. Kedar pa naši sovražniki lepe sprave nočejo, in si- 
lovito vojsko po vsej sili kuhajo, da po vseh njihovih krajih 
vre in kipi, so prisiljeni tudi naš svetli cesar, in mi z njimi, 
krvavi meč potegniti, naj si ravno milega cesarja srce boli, 
kakor: nam v svojem dopisu 928. aprila prelepo povejo, re- 
koč, da ni za cesarja večje težave ne skrbi od krvave voj- 

ske. Vse prelite solze in kapljice krvi naši sovražniki na 
vesti imajo, ki so nam to vojsko po krivici nakovali. Naša 
vojska je pravična in sveta dolžnost; ona se poskuša za 
našo staro pravico, pa tudi za resnico naše svete vere. 
Kako pa to? 

Dobro vam je znano, da svetega Petra stol v Rimu 
stoji, ki je steber krščanske resnice, katero nam je Bog 
razodel. Na Laškem naš sveti oče papež prebivajo, ki so 
najvišji božji namestnik in vidni poglavar svete cerkve Kri- 
stusove na svetu. Nevercem in krivovercem na to skalo 
svete katoliške cerkve najhuje mrzi. 'To sveto stolico pre- 
kucniti in najvišjega pastirja udariti si sovražniki naše svete 
vere po vsej moči prizadevajo, očitno in skrivaj, s silo in 
zvijačami, kakor nam zgodovina priča. Pred šestdesetimi in 
več leti so papeža Pija VI., in kakih deset let pozneje 
Pija VII. posiloma iz Rima odpeljali, in pred desetimi leti 
so jim sedanji papež Pij IX. težko ubežali. Ravno tako 
tudi zdaj brezdušni prekucuhi, ki nimajo vere, nimajo Boga, 
skušajo italijansko ljudstvo oslepiti s sladkimi obljubami, 
ga ob pravo vero dejati, in potem najvišjega pastirja uda- 
riti, naj bi se dopolnile Jezusove bridke besede: , Udari pa- 
stirja, in ovce se bodo razškropile." 

Ker pa na Laškem naši avstrijski vojščaki čujejo, in 
našo sveto katoliško cerkev s papežem zvesto varujejo, so 
hudobnežem na poti. Sklenili so že dolgo in v svojih za- 
peljivih pismih naravnost oznanili, avstrijsko mogočno voj- 
sko iz italijanske zemlje izgnati, papeževo stolico po vsej 
sili podreti, in potem svobodno živeti po svoji spačeni volji, 
zatreti sveto katoliško cerkev, ki jim take svojevolje ne do- 
pušča, da bi pregrešno gospodarili, se premoženja polastili, 
krvovili in ljudi oberali do bele kosti. To je njihova misel 
in želja, iz samega pekla doma, in takim prekucuhom so 
zdaj sovražni Sardinci in Francozi roko podali! Ne: daj 
Bog, da bi taki zdržali! 

Poglejte, preljubi moji, za to našo staro pravico in 
sveto resnico je toliko naših vrlih fantov, junakov, na po- 
velje cesarjevo vzelo od očeta in matere slovo, ter so segli za 
orožje, hoteč nam ohraniti našo ljubo domovino pred grozo- 
vitimi sovražniki, da ne priderejo v naše lepe kraje palit 
in krvovit.h Videli ste sto in sto bronastih topov in veliko 
tisoč železnih krogel po železnici v Laške dežele peljati, 
srečali po veliki cesti dolge vrste pešcev in konjikov, ki 
gredd se postavit kakor skala sovražnikom v bran. Vse je 

pripravljeno, vse je na nogah; le samo ene reči je sedaj še 
najbolj potreba, in ta je božja pomoč — sreča iz svetih 
nebes, od Gospoda vojskinih trum našemu pravičnemu orožju, 
našim junakom, vrlim vojščakom. ln da nam Bog srečo 
da, kaj je še potreba? Moliti — pridno pomagati, doma 
dobro čuti, srčnim in pa stanovitnim biti; in z nami bo 
Bog. ,Če je pa Bog z nami, kdo bo zoper nas?" 

Molimo prav srčno, naj bi dobri Bog našim vojščakom 
srečo dal; prava molitev je na vojski mogočna pomočnica. 
Ko se je v starem zavetu božje ljudstvo nad sovražne Ama- 
lečane v vojsko podalo, kateremu je Jozue vojvoda bil, je 
tudi Mojzes z Aronom in Urom na goro molit šel, naj bi 
srečo božji vojski izprosil. Dokler je Mojzes s povzdignje- 
nimi rokami molil, je božje ljudstvo sovražnike premagovalo ; 
ko je pa Mojzes v molitvi pešal, so sovražni Amalečani moč- 
nejši prihajali. Aron in Ur sta Mojzesu roke tako dolgo 
podpirala, da so Izraelci sovražnike popolnoma zmagali. Po- 
glejte, koliko stanovitna molitev premore! Molimo torej za 
svetega očeta papeža Pija IX., naj jih Bog ohrani in ne da 
sovražnikom v roke. Molimo za našega deželnega očeta in 
cesarja Franca Jožefa I., ki imajo dni in noči toliko težkih 
skrbij, naj jih dobri Bog s svojo mogočno roko podpira, 
da bodo svoje in naše sovražnike srečno premagali in nam 
slavni mir zadobili. Molimo za svoje brate vojščake, ki na 
bojišču za nas trpijo; pa tudi za sovražnike pomolimo, 
naj jim sveti Duh pamet razsveti, da bodo svojo krivico 
spoznali in nehali prelivati nedolžne krvi. Molite v cerkvi 
po vsaki očitni službi božji za srečo naši vojski in za ljubi 
mir. Naj molijo otroci po šoli, pa tudi delavci krog mize 
doma s povzdignjenim srcem po vsaki večerji, rekoč: ,Še 
Očenaš in Češčena si Marija za naše vojščake v boju, naj 
bi srečno zmagali in došli skoraj zdravi in veseli nazaj!", 

Da bomo pa bolj radi in z večjim dobičkom molili, 
so sveti oče papež Pij IX. na velikonočno sredo dovolili 
odpustkov tri sto dnij, vsem vernikom, kolikorkrat se k 
naročenim molitvam ljubi mir spet izprosit pobožno snidejo 
in jih zvesto opravijo; pa tudi popolnoma odpustek vsakega 
meseca enkrat za ves čas, dokler se bodo te molitve oprav- 
ljale, vsem ravno tem vernikom, ako zakrament svete po- 
kore in presvetega rešnjega telesa vredno prejmejo in po- 
tem v cerkvi te naročene molitve vredno opravijo. Ko bodo 
žareče krogle na bojišču švigale, se bodo tudi naše goreče 
molitve k nebesom povzdigale pred veličastni sedež ne- 

skončne milosti božje, in gotovo, Bog bo naše prošnje usli- 
šal; saj nam ušmiljeni Jezus obeta rekoč: ,Resnično res- 
nično vam povem, karkoli boste Očeta prosili v mojem 
imenu, vse vam bo dal." 

Kakor je pa Mojzes obedve roki v molitvi tako dolgo 
povzdigal, dokler je Jozue sovražnike zmagal, moramo tudi 
mi srčno molitev podpirati z radodarnostjo in stanovitnostjo 
v velikih potrebah in težavah, katere huda vojska ima. 
Dobrovoljna radodarnost in pa srčna stanovitnost ste dve 
mogočni pomočnici naše molitve. Sami lehko spoznate, 
koliko truda in skrbi imajo naši vojščaki po noči in po 
dne, koliko pota prelivajo, pa tudi krvi, katere sovražno 
orožje zadene. Po velikih mestih so si zato žlahtne gospe 
in gospodične v roke segle, da pripravljajo za ranjene voj- 
ščake prtiče, povoje in podlage. Usmiljene sestre so se po- 
nudile, da bodo bolnim vojščakom ljubeznivo stregle. 'To 
storiti tudi nam ljubezen domovine veleva. Mati gospodinja! 
nimaš li sina v boju — sestra, brata na vojski? Soseda, 
boš li zapustila sosedovega fanta, ki za našo domovino kri 
preliva! — Dobre žene bodo stare srajce in rokavce po- 
iskale, pridna dekleta bodo platnene cunje za podlage pi- 
pale; tudi šolarčki in šolarce bodo cunjice cukali, kedar o 
poldne na šolo čakajo, kakor jim bodo gospodje naročili in 
storiti pokazali, da se bo dovolj te potrebne robe nabralo 
in za vojščake poslalo, da ranjenim ran s senom zatikati 
potreba ne bo. Možje gospodarji pa bodo voljno pomagali . 
in našo vojsko po svojem premoženju podpirali. Naši fantje 
postavijo za ljubo domovino svoje življenje in kri, kaj bi 
se pa nam premoženje mililo, jim pripomoči, da srečno 
zmagajo in nam ljubi mir nazaj prineso. 

Kako dolgo ho pa ta vojska trpela? To sam Bog ve. 
Preteklo francosko vojsko smo črez dvajset let imeli, o ka- 
teri še mnogo starih ljudij veliko povedati več. Naši rajni 
očetje so stanovitni ostali, cesarju pokorni in zvesti Bogu; 
srečno so zmagali, in Bog je jim in nam nad tri in trideset 
let ljubi mir uživati dal. Bolj zvesto ko bomo molili, bolj 
radi ko bomo naši vojski pomagali, poprej nam bo vse- 
mogočni Bog pomagal sovražnike užugati in ljubi mir za- 
dobiti. (Oče nebeški bo svojo mogočno roko iztegnil, in 
razškropili se bodo sovražniki naši; Marija, naša skrbna 
mati in našemu cesarstvu vselej mogočna pomočnica, nas 
tudi v sedanji sili ne bo zapustila, in nam bo mila, da 
srečno premagamo. 

Potreba je pa tudi čuti vsakemu kristjanu, posebno 
pa gospodarjem doma; kajti imamo dvojne sovražnike: 
skrivne in očitne, zunanje in domače; najhujši so pa do- 
mači, ki zunanjim vrata odpirajo in jim v naše kraje gladek 
pot delajo. Njih oče je greh, krivovera pa mati. Saj jih 
še dobro poznate od leta 1848., kako so sladke obljube de- 
lali, krivo prerokovali, cesarja in namestnike božje oprav- 
ljali, ljudi podpihovali, in zaničevali sveto vero, katera pravi: 
» Dajte cesarju, kar je cesarjevega, in Bogu, kar je božjega !" 

Kdor svetlega cesarja črti, zaničuje namestnike božje 
in vas nepokorščine uči, ni božji človek, ni vaš prijatelj, 
nosi si kmetiško suknjo ali gosposko, imej si kratko ali 
dolgo brado; in takih se v časih vojske ne manjka, ogle- 
duhov in prekucuhov, najemnikov peklenske sovražne moči. 
Ne trpite med seboj takih lažnjivcev, in ne verjemite vsako- 
terih lažij, ki se o vojski rade med ljudi trosijo. Zanašajmo 
se na Boga, na svetlega cesarja, in pa na junaško našo 
vojsko! Bog ne zapusti svojih otrok, ki se poskušajo za 
pravico in resnico, ki se vojskujejo za sveto cerkev in pa 
za ljubo domovino. 

Preljube moje ovčice, ne bojte se, in nikar vam v 
teh stiskah srce ne upadi! Imamo tri skrbne očete, ki za 
nas dni in noči skrbijo: naš svetli cesar, viteški Franc 
Jožef I.; le jim pridno in stanovitno pomagajmo; — naš 
sveti oče papež Pij IX., ki za nas molijo; le molimo tudi 
mi za njih, da nam skoraj ljubi mir od Boga izprosijo, in 
jih naj ne da sovražnikom v roke. "Tretji in najmogoč- 
nejši je Oče nebeški, ki nad nami čuje, in brez katerega 
vedenja las z naše glave ne pade; kaj bi se bali! Saj nas 
sveta vera uči, da njim, ki Boga ljubijo, vse reči v dobro 
izidejo." Le enega se bojmo, in to je greh; on je krvave 
vojske kriv. Ne recimo, da je nismo zaslužili, ki smo lepa 
mirna leta gostokrat v hudo obračali. Vsakdo naj svojo 
roko na srce položi in globoko vzdihne rekoč: ,O Gospod! 
bodi mi grešniku milostljiv!" Tako nas bo dobri Bog uslišal 
in nam pomagal, poprej ko mislimo. 


Imamo pa tudi trojno drago domovino, za katero skr- 
beti, če je potreba vse dati, tudi življenje, imamo priprav- 
ljeni biti z veseljem. Prva je naša dežela materna, lepa 
mogočna Avstrija: ljuba zemlja, v kateri naši rajni spijo, 
veseli kraji, v katerih je naša zibel tekla, domovina očetna 


! Rim. 8, 28. 

. in materna, ki nas je izredila in preskrbela, da lehko varno 
in srečno živimo, dokler jo varujemo, — zemlja domača, 
v kateri, ako Bog da, bodo enkrat počivale naše kosti. To 
domovino našo ljubiti ne le z besedo, marveč v dejanju, 
jo varovati in ji pomagati, je kristjanu sveta dolžnost. 
Druga ljuba domovina je naša sveta katoliška, edino zveli- 
čavna cerkev, ki nas je pri svetem krstu prerodila in po- 
svetila v božje otroke. Za njo so se vojskovali sveti apo- 
stoli, so kri prelivali sveti mučenci; za sveto cerkev se voj- 
skujemo zdaj tudi mi. Kdor sveto katoliško cerkev zapusti, 
vse izgubi. 

Naša tretja domovina je Očetova hiša v nebesih; in v 
to tretjo domovino le skoz prvi dve srečno dojdemo. ,Ali 
nebeško kraljestvo", pravi Jezus, ,silo trpi, in le oni, ki si 
s silo prizadenejo, je bodo posedli." Ni se torej čuditi, da 
se nam dostikrat na tem svetu huda godi za sveta nebesa. 
Prelepo nas usmiljeni Jezus zato potolaži in pouči, rekoč: 
»Na svetu boste stiske imeli, pa le zaupajte; jaz sem svet 
premagal." ! Naj velja kar rado, z Jezusom srečno prema- 
gali bomo tudi mi. Bog in Marija bodita z nami, z našim 
cesarjem in z vojščaki našimi! Amen. 

" Pri sv. Andreju v Lavantiski dolini velikega travna 1859. 


20. Katoliške družbe sv, križa. 


š Preljube moje ovčice! dveh rečij dobri Bog posebno 
od nas želi: prošnje in pa zahvale. V veliki sili smo 
prosili; uslišal nas je, zato se spodobi, da Boga tudi lepo 
zahvalimo. Ali pa veste, za kaj smo Boga prosili? kaj do- 
bili, in za kaj imamo posebno zahvaliti neskončno usmilje- 
nemu Bogu? — Pregrešni svet se je hotel v nevero in po- 
žrešnost celo pogrezniti; kakor ob dnevih Noeta se je go- 
dilo in se še godi tudi naše dni. Hud vihar je torej po 
svetu zahlidel, je visoko drevje priklanjal, majal stožanje 
mnogoterega stanja, je vrgel sleme z veliko hiš, shrula je 
marsikatera oblast, zakopala srečo in veselje milijonov ljudij. 
— Sovražna moč se je vzdigala, hotela pravičnim vero 
vzeti, sveto katoliško cerkev zatreti, lastnike pa ob premo- 
ženje spraviti. Utihnila je bila resnica in prešerna laž je 
govorila; pravica se je poskrila in gospodarila je sila po 

svetu, duhovska gosposka zaničevana, deželska oblast je bila 
celo poteptana. Ljudstvo se je svoje nove sreče prevzelo, 
je vrelo kakor novo vino, ki še okisalo ni in hoče vse doge 
razgnati; le drože so bile na vrhu. Bogaboječi kristjani so 
milo vzdihovali, razuzdani svet pa ukal in se veselil. Vse 
je bilo narobe, vse je hotelo iti v šibre. Pregnali so pam 
svetlega cesarja z Dunaja (Beča) in hoteli veličastni prestol 
podreti; spodili so svetega očeta papeža iz Rima in hoteli 
altar svete katoliške vere zatreti, naj bi pravice in božje 
resnice nadalje po svetu ne bilo. — Staro neverstvo je ho- 
telo v novi obleki zemljo zopet pokriti, grozovitno divjaštvo 
po svetu gospodariti. Dopolnilo se je, kar prerok pravi: 
»Zakaj se neverniki togotijo, ljudstvo izmišlja prazne reči? 
Vzdigujejo se kralji zemlje in posvetujejo poglavarji zoper 
Gospoda in njegovega maziljenca, rekoč: Raztrgajmo njih 
vezi in odvrzimo njih jarem. Ali On, ki v nebesih prebiva, 
se jim smeje, Gospod se njihovemu puntanju posmehuje. 
V svoji jezi nad njimi zagrmi in jih v svojem srdu omoti." ! 
Bog je čašo (skledico) svoje jeze črez napuhnjeni svet 
razlil, je iztegnil roko svoje pravice in udaril nehvaležno 
Evropo s krvavo vojsko. 

Laške dežele so se spuntale in hotele naše mogečno 
cesarstvo razdreti, sovražni sosed (sardinski kralj) je svoj 
krivični meč nad Avstrijane potegnil; pa hrabri (srčni) voj- 
ščaki naših dežel so sovražnika užugali in postrahovali pun- 
tarje. Ali krvave šibe še ni bilo zadosti. V srcu našega 
cesarstva se je črna vojska vnela, domači nehvaležniki in 
razuzdanci so jo podpihali; Dunaj se je nad svojim cesar- 
jem spel; bežati je moral oče pred svojimi nepokornimi 
otroci. Strašna zmešnjava je lansko jesen po vseh cesar- 
skih deželah bila; brat ni bratu več upal, sosed se je so- 
seda bal; ni bilo prave oblasti več, ne pravičnega strahu; 
avstrijansko cesarstvo, toliko sto let mogočno in srečno, je 
bilo pri kraju: in sovražniki so že z veseljem nad-nje se- 
gali; sveta vera je onemagala, rop in morstvo se je blis- 
kalo. Molili smo in prosili, naj Bog odvrne tolike nesreče 
črni oblak in sovražnike našega cesarstva poniža. Bog svoje 
cerkve ni pozabil, našega cesarstva ne zavrgel, ki je bilo 
svete cerkve božje trden steber in zvest varih. Od juga 
so vstali zvesti sinovi cesarju pomagat, od severja prišli 
vojaški bratje v pomoč, so si krog Dunaja roke podali in 


! Ps, 3, 1—5. 

poteptali puntarsko kačo. Puntarji so poštenim Avstrijcem 
globoko jamo kopali, so pa sami va-njo padli. Mladi cesar 
Franc Jožef I. so od svojega strijca cesarja Ferdinanda 
cesarstvo prejeli hudo razdrto, ljudstvo razkačeno, v hudem, 
sila nevarnem vremenu. Prosili smo in molili, naj da Bog 
mlademu cesarju pravo modrost, svoje narode modro vla- 
dati, pa tudi potrebno moč, sovražnike našega cesarstva, 
stranske in domače, postrahovati. | 

Bog vojskinih trum je naše prošnje uslišal, dal cesarju 
modre svetovalce, mogočne vojvode in čvrste vojščake, da 
pravico storijo in ovarujejo. 

Ker pa ni bila šiba vojske še dosti krvava, se je po- 
tegnila kača puntarska v ogersko zemljo. Laž in sila po- 
glavarjev, puntarskih Madjarov, je celo Ogersko po koncu 
spravila zoper cesarja, ki so tudi ogerski kralj. Kmeta so 
s polja na krvavo vojsko gnali, namesto orala puško, na- 
mesto otke njemu sabljo v roke dali, konjarjev in pastirjev 
napodili, ter grozovitno vojsko naredili, katere ljudje ne 
pomnijo. Cerkve so večjidel oropane in v trdnjave prena- 
rejene, zvonovi v topove preliti, veliko sto tisoč hiš, vasij, 
trgov in mest požganih, polje od konjev pomandrano; na 
potoke se je bila prelivala kri. — Že so mislili puntarji zma- 
gati, kar Bog prijatelja soseda, cesarja Rusov pošlje našemu 
cesarju v mogočno pomoč. Puntarija pobita — hudobija 
ponižana leži. himske dežele so svetemu očetu papežu iz 
rok puntarjev otete, sovražni šuntarji so črez morje in na 
tuje pobegnili. Stari sovražni sardinski kralj je premagan 
umrl, in mladi kralj je s cesarjem mir napravil. Benetke 
'so se naši vojski udale, po Ogerskem vojska ukončana, 
ljubi sladki mir hoče pri nas prebivati. In kdo je to storil, 
kdo je to dal? On ki je zapovedal vetrovom in morju, in 
je bila velika tihota; On, Gospod vojskinih trum je ogenj 
hude vojske potolažil. 

e bi ne bil Bog naših prošenj uslišal — cesarju mo- 
gočne pomoči ne poslal, našim vojščakom tolike zvestobe 
in srčnosti ne dal, koliko nas bi že zdaj ne svojega doma, 
ne lastne suknje ne imelo, veliko nas bi že ne živelo več, 
kakor se Lahom in Ogrom godi. In za to veliko usmiljenje, 
za to čudno božjo pomoč, katero je Bog našemu cesarstvu 
poslal, da ga je ohranil in sovražnikom mogočnega storil, 
posebno pa naši deželi, da jo je puntarije, krvave vojske 
in sovražnikov tako lepo ovaroval, smo dolžni Boga spo- 
dobno zahvaliti. 

[. Rožnovensko nedeljo, prvo vinotoka, ki je nedelja 
Marije premagovalke, naj tudi nam zahvalna nedelja 
bo. Pri velikem opravilu se bo hvalna pesem zapela Bogu, 
ki je dobrotljiv, katerega usmiljenja ni konca; On, ki,udari 
po pravici, pa zopet ozdravi po svojem usmiljenju; Njemu, 
ki prevzetne ljudi poniža, pa zopet povzdigne, ki se pred 
njim ponižajo in k njemu obrnejo. Oh, moje preljube ov- 
čice! ne pozabite strašnih nevarščin, v katerih smo bili, in 
spoznajte veliko usmiljenje varstva božjega! Naše hvalež- 
nosti Bog želi. Naša zahvala bi pa bila premalo samo v 
besedah; tudi v dejanju naj se pokaže naše hvaležno srce. 
' Kaj pa še imamo storiti? 

II. Večernice bomo imeli za mrtve vojščake na 
rožnovensko nedeljo popoldne, in naslednji dan ob pravi 
uri peto mašo za rajne, ki so na vojski ali po bolnišnicah 
smrt storili. — Ko je svoje dni božje ljudstvo svoje sovraž- 
nike premagalo, je veliko Judov na bojišču smrt storilo. 
Mogočni vojvoda Juda Makabej pride in mrliče pokopljes« 
potem pa nabere dvanajst tisoč sedmic srebra in v Jeru- 
zalem pošlje, naj bi se spravna daritev za rajne opravila, 
ker je dobro in verno o vstajenju mislil. — Koliko naših 
rojakov je tudi od nas na vojsko šlo, katerih več nazaj ne 
bo. Mnogoteri sin je na laških planjavah, marsikateri brat 
na ogerskih pustah svojo kri prelil, veliko tisoč srčnih voj- 
ščakov je po benečanskih vodnjakih, po madjarskih mlakah 
smrt storilo, veliko naših znancev in deželanov je po bol- 
nišnicah pomrlo. Lepo so umrli za vero in deželo, da bi 
nam domačijo v miru ovarovali, nam ohranili življenje in 
premoženje. V daljni zemlji počivajo njih kosti in čakajo 
sodnjega dne, kedar jih bomo zopet videli; na božji pravici 
so njih neumrljive duše in čakajo morda še našega usmi- 
ljenja, naše pomoči. Verno hočemo torej moliti za rajne 
naše vojščake, da bodo grehov rešeni in veselo z Bogom 
spravljeni; zakaj: , Sveta in dobra je misel moliti za rajne." ! 

II. Kedar pa mrtvih pomnimo, živih pozabiti ne smemo 
— vojščakov kruljevih in revnih, kateri so na voj- 
ski sicer živi — ali vsi revni in ubogi ostali. Sinovi naše 
dežele so in pa dobrotniki naši, našega usmiljenja vredni 
in močno potrebni. — Ako zdaj po svetu pogledamo, po- 
vsodi hromih siromakov srečamo, ki se nesrečni po cestah 
k domu peljejo, ali pa o bergljah hodijo, eni brez noge, 


1 JI. Mak. 12, 43—46. 

drugi brez roke, tretji obvezani in bledi ko smrt. Veliko 
sto tisoč jih je lani in letos na vojski hudo ranjenih, ki si 
ne bodo več sami kruha služiti mogli. Vprašajmo jih, kako 
se jim je tolika nesreča pripetila? Kje so svoje ude izgu- 
bili? Rahlo nam bodo odgovorili: ,Pri Kustoci na Laškem 
— blizo Temešvara na (gerskem mi je sovražna krogla 
roko odtrgala — nogo pobrala; na benečanskih močarijah, 
po madjarskih jarkih se nas je huda mrzlica (trešlika) lo- 
tila, nas v bolnišnice položila in nam vzela zdravje na vselej. 
Za vas smo v hudem ognju stali, za vaše premoženje se 
vojskovali, vam ovarovali življenje in dom; vašemu usmi- 
ljenju se zdaj reveži priporočamo." — In kaj jim mi na to 
porečemo:  ,Bratje! vi ste dali zdrave ude za nas, usmi- 
ljeno srce imamo tudi mi za vas. Veliko težav in bolečin 
ste morali za nas trpeti, tudi mi hočemo za vas skrbeti, 
da ne boste pomanjkanja imeli, ne hodili za kruhom po 
svetu. Yi hrabri premagovalci ste bili naše dežele bramba 
in čast, vaša pomoč bomo tudi mi." — Ali kako hočemo 
revnim onemoglim vojščakom (invalidom) pomagati ? 

V vsakateri deželi cesarstva našega se je ljudomila 
družba začela, da za uboge vojščake skrbi, za nje darove 
pobira in vsakemu za potrebo deli. 'Tej krščanski družbi 
bomo tudi mi roko podali, in na rožnovensko nedeljo za 
hrome in bolehne vojščake pobirali pri velikem opravilu in pri 
večernicah, naj vsakdo na altar položi, komur je ljuba de- 
žela in dom. Po drugih krajih so šolski otroci bele cunjice 
pulili in za ranjene vojščake obvezila pošiljali, zraven da- 
jali svoje prihranjene krajcarje; dobre ženske so povoje de- 
lale, rane vojščakom obvezat, mi bi pa nič ne storili? — 
Vem, da bo tudi med nami vsako dete, vsaka babela po- 
slednji denar poiskala in ranjenim vojščakom dala v za- 
hvalo, da je Bog naše kraje vojske obvaroval in nam ljubi 
mir zopet dal. Če li nam je Bog več ko drugim dal, tudi več 
dajmo; če imamo pa malo, tudi od malega podarujmo, kar 
premoremo. Kar našim ubogim vojščakom damo, Bogu 
damo in jim za veliko trpljenje povrnemo le malega kaj. 

IV. Smo Boga vredno zahvalili in vojščakom, našim 
varihom, svoje dolžnosti lepo dopolnili, poskrbimo za pri- 
hodnje dni, da se nam zopet v kratkem ne zgodi, česar nas 
Je letos Bog rešil. Naredimo močno jez, da nas povodenj 
hudobije spet ne zalije — pozidajmo trdno steno kato- 
liške družbe svetega križa, da nas sedanjega sveta 
sovražni vihar v nesrečo ne podere. Sovražniki naši so 

sicer po vojski ukročeni, pa pokončani še niso; njih šte- 
vilo se še ni pomanjšalo, ampak med nami od lani močno 
pomnožilo — število razuzdanih nekrščanskih ljudij in pa 
slabih, mlačnih kristjanov. V kratkem bodo zopet na no- 
gah, nad nas prihruli in nas veliko srditeje obsuli, ako jim 


pota ne prekosimo sedaj, dokler v ljubem miru živimo. ' 


In kako? 

Ako katoliško družbo svetega križa osnu- 
jemo, se združimo in si prijazno roko podamo, da nas so- 
vražnik razkrušil in po samem premagal ne bo. Poštena 
družba je mati nepremagljive moči; kar eno ne more, jih 
veliko združenih lehko stori. — Katoliško družbo svetega 
križa vam, ljube ovčice, priporočujem; ona naj bo Bogu 
tretja priča naše srčne zahvale. 


h Kaj pa bo družba svetega križa? Ona bo tisto ' 
globoko jamo zamašila, iz katere se vsa nesreča med nas ' 


vali — jamo naše mrtve vere, katera je mati vsega hu- 
dega. — Kako goreči so bili lansko leto; sovražniki naše 
svete vere, da bi katoliško cerkev zatrli — ji lastino vzeli, 
duhovske služabnike pregnali in ukončali mater krščanske 
pravice! Kako mrzli in počasni so pa bili prijatelji, sini in 
hčere katoliške vere, da bi se poskusili za njeno staro in 
božjo pravico! Še oglasil se je malokdo, ki bi bil rekel: 
Nikar tako! — Kakor je Ezav za skledo kuhane leče svoje 
prvorojenstvo prodal, bi tudi mnogoteri mrzel kristjan svojo 
vero za majhen časen dobiček dal. Ali se ne mili mnogo- 
teremu v nekaterih krajih skledo bernje namestniku božjemu 
dati, kakor je stara pravica in sveta dolžnost? Ali ne priča 
tako dejanje, da je takih vera mrtva? Kaj vam pa po- 
maga, bratje moji", uči sv. Jakob, ,če kdo pravi, da ima 
vero, če pa del nima; bo mar zamogla vera njega zveli- 
ličati? Vera brez dobrih del je sama na sebi mrtva"; a 
mrtva vera nas pa časno ne osreči in večno ne zveliča. 
Od leta do leta se svet pohujšuje, truma nezakonskih 
otrok, divjih ljudij brez pouka in premoženja nam žuga 
prihodnjo domačo vojsko in rop. Koliko je pa med nami 
srčnih kristjanov, ki bi se ustavili tej nesrečni pregrešni 
povodnji ? Tudi posvariti mladi razuzdani svet si že malo- 
kdo upa, dokler žive vere med nami ni. — Telesno ubo- 
štvo ne le po velikih mestih, ampak tudi po trgih, vaseh in 
. hišah med nami grozno raste, kakor raste število pohajačev 
in brez službe osebnic, ki delati ne znajo, ali pa nočejo, 
kakor so lani že po mestih poskušali, ako ne bomo skupaj 

segli in takim ljudem h kruhu pomagali. ln to se le v 
družbi svetega križa lehko zgodi. 

Pa še veliko več je med nami ubožcev na duši; celo 
zapuščenih ljudij, ki imajo kristjanov ime, živijo pa grše 
ko malikovalci, ker nimajo ne vere, ne Boga. Kdo bi jih po- 
učil, kdo preobrnil, ker jih k božjemu nauku in k spovedi 
ni! — Koliko je hiš brez molitve, brez znamenja svetega 


križa med nami, kjer Boga v misel ne vzamejo in celo po- 


zabijo, da so katoličani. — Kdo bo katoliško vero po hišah, 
po soseskah in deželah v srcih kristjanov zopet oživil? — 
Posamezno to mogoče ni; ali v katoliški družbi svetega 
križa se to-zgodi; ona dvojno uboštvo, telesno in duhovno, 
srečno premaguje po dobrih delih telesne in duhovne mi- 
losti. — Sveto katoliško vero med nami oživiti, posebno 
mlačni moški spol za krščansko življenje ogreti po sedem 
telesnih in duhovnih dobrih delih, to je opravilo katoliške 
družbe svetega križa, to je njen sveti namen. 

Pa še kaj novega in potrebnega ima katoliška družba 
svetega križa opraviti: Ljudi o novih pravicah po- 
učevati, in jim svetovati, kaj je storiti potreba o pravem 
času, da se krivica ne godi. Novi časi so in nove pravice; 
potreba jih je vedeti in prav razumeti. Kdo nam jih bo 
razlagal? CČasopisom ni vse verjeti, posvetnim prerokom, 
ki hodijo okoli ljudi motit, še manj. — Lani so posvetni 
besedniki po krčmah svoje šole imeli, veliko lagali in svet 
tako grdo razdražili, da se je krvava vojska po svetu vnela. 
Takih zapeljivih posvetnih šol se je potreba kristjanom v 
prihodnje varovati, in zato v katoliško družbo podati, da 
se jim bo povedalo, kako se po drugih krajih godi, razlo- 
žile nove postave in opravila, da se sosedje pogovorijo, kaj 
je potreba in prav. Sosed bo sosedu pomogel, soseda bo so- 
sedi pristopila, kedar bo v domači župniji ali pa v soseski kaj 
storiti, se za pravico ali za resnico ponositi, poskrbeti za 
poštenje in za čedno zadržanje ljudij. 'Tako bo ta katoliška 
družba šola modrih svetov in krščanskih del za nove čase 
in potrebe, katerih smo učakali in še bomo doživeli. — 
Krščanska duša, ki želiš Jezusova biti, išči v to čedno ka- 
toliško družbo priti, in se v družbi za božje kraljestvo poskušaj; 
zakaj kjer sta dva ali kjer so trije zbrani v mojem imenu, 
tam sem jaz v sredi med njimi, veli Kristus.! Kdor pa ni 
z menoj, je zoper mene; in kdor z menoj ne pobira, raztresa." 


1 Mat. 18, 20. — ? Luk. 11, 23. 
Slomšek: Pastirski listi, 16 

Kako ljubeznivo družbo so prvi kristjani imeli, 
kako skrbno so drugim pomagali! Ni bilo med njimi ubogih, 
ne zapuščenih, dokler je bila med njima vera živa. — Ko- 
liko svetih in katoliških družeb je postavil sv. Vincencij 
Pavljan; v vsaki potrebi je našel pomoč za dušo in 
telo. Žlahtne gospe, zakonske žene in device, pošteni možje 
in duhovniki visokoučeni so njemu roko podajali in so 
združeni ubožcem pomagovali v domačih krajih in v tujih 
deželah, pravi angelji žive vere in krščanske ljubezni so bili. 
Kako lepo krščansko družbo imajo v Nemških deželah po 
imenu Pija IX. našega papeža, z namenom, sveto katoliško 
vero ohraniti in pravice naše svete matere katoliške cerkve 
braniti. Tudi na Dunaju in v Gradcu so krščanske 
gospe katoliško družbo naredile, da bi ranjenim vojščakom 
postregle, ubožcem pomagale in zapuščene otroke oskrbo- 
vale. Mi Slovenci tudi ne smemo zaostati; katoliško družbo 
odlagati ali celo zamečevati bilo bi nam grdo in greh. ,Res- 
nično vam povem", pravi Kristus, ,kar ste storili kateremu 
mojih ubogih najmanjših bratov, to ste meni storili; in 
kar niste storili kateremu teh najmanjših, tudi meni storili 
niste." ! 

Kako se pa stopi v katoliško družbo ali v braterno 
svetega križa? — Pametni možje, skrbni goreči kristjani 
naj se med seboj pogovorijo in si v roke sežejo, da bodo 
skrbeli za božjo čast in za pravo srečo svoje soseske in žup- 
nije. Potem se oglasijo svojim dušnim pastirjem, da jim po- 
ved0, kje se bodo zbrali, kolikokrat družbo imeli in pa kako? 
— Tudi poštene žene so v družbo svetega križa povabljene, 
pa naj imajo svojo družbo posebej, da med moškim in 
ženskim spolom zmote ne bo. Med može se tudi odrasli 
pametni fantje (mladeniči) vzamejo, med žene pa poštena 
dekleta, katera so za to. Moški izvolijo družbi svojega očeta 
ali voditelja, žene pa mater družbi za vodiljo. Plačila no- 
benega ne bo; za posebne potrebe se bo včasi pobiralo. 
Kdor je že v bratovščini svetega Leopolda, presladkega srca 
Jezusovega ali Marijinega itd., nima v družbi svetega križa 
posebnih molitev opravljati; kdor pa še v nobeni bratov- 
ščini ni, moli vsak dan, če more, Očenaš, Češčena si Ma- 
rija, Vero in Čast bodi Bogu itd. za sveto katoliško cerkev. 
Kdor pa tega opraviti ne utegne, mu tudi ni greh. Vsakdo 
pa naj sv. križ v časti ima. Kar bo še več potreba vedeti, 
se bo na prvi združbi povedalo. i 


1 Mat. 25, 40. 

Na vseh svetnikov se bo katoliška družba v lavantin- 
ski škofiji začela, če Bog da, in sv. Andreja bo za svojega 
posebnega priporočnika (patrona) imela, ker je bil on po- 
seben prijatelj svetega križa, na katerem je kakor njegov 
Učenik trpel in umrl. Vsaka mlada nedelja bo bratovska, 
pa tudi vsak sv. praznik dvanajsterih apostolov bo za to, da 
bratje in sestre katoliške družbe po moči k sveti maši pri- 
dejo, se potem snidejo in pogovorijo, česar je potreba ve- 
deti, kaj storiti za božjo čast, za zveličanje duš, pa tudi za 
časno srečo. 

Ovčice Jezusove! žetev je velika, sovražnik je ljulike 
strašno dosti med pšenico nasejal, ko so ljudje spali; dela 
je sila veliko, ali delavcev je malo. Prosite torej vi, katerim 
še prava vera gori, prosite Gospoda žetve, naj prav veliko 
delavcev v svojo žetev, bratov in sester v katoliško družbo 
svetega križa pošlje. Vi bodite prvi, in pa drugim pot v 
družbo pokažite. Vas, vi pošteni očetje, najprvo v katoliško 
družbo povabim. Vam je pred vsem družbe potreba, da 
kar eden ne zamore, mu drugi prijazno pripomorejo, da 
vas hudobni svet ne posili, ampak da se družina poboljša 
in otroci prav oskrbijo. Preljube matere, ve ste moje po- 
sebno zaupanje; v vaših rokah je sreča ali nesreča prihod- 
njih dnij. Kakor sestre se boste v družbi podpirale, ena 
drugi pomagale, slabe može premenile, svoje otroke čedno 
redile, sirote v soseski oskrbovale in ponovile boljši svet. 
Vaše mile prošnje in materne solze vse premorejo. Mate- 
rino oko vsako potrebo vidi, in materina skrb tudi piške 
ne pozabi, ki po živežu čivka. V družbi svetega križa boste 
veliko premogle z božjo pomočjo. In če vas v eni župniji več 
ni, ko moža dva ali žene tri, le v družbo svetega križa 
stopite. Vam usmiljeni Jezus lepo obljubo daje: ,Ne bojte 
se, mala čreda! zakaj dopadlo je vašemu Očetu (nebeškemu), 
vam kraljestvo dati. Iščite najpoprej božjega kraljestva in 


njegove pravice, vse drugo vam bo navrženo." ! Po katoliški 


družbi hoče sveta vera med nami zopet oživeti; krščanska 
ljubezen se bo ogrela, zamašila globoka jama zmot in hu- 
dobij, prava sreča in zadovoljnost se bo med ljudmi omla- 
dila. Sovražniki vere se nas ne bodo lotili, ako nas zdru- 
žene najdejo, posvetni goljufi nas ne bodo slepili, zapeljivi 
skušnjavci se bodo svetega križa varovali; svojo pravico si 
bomo trdili, punt, prekucije in boje iz našega kraja odgnali. 


! Luk. 12, 31—32. 
16% 

Potihnil bo grom neusmiljene vojske, pocelile rane pre- 
teklih dnij. Ljubi mir bo po našem cesarstvu prebival in 
angeljska pesem zopet lepo slula: ,Slava (čast in hvala) 
Bogu po višavah in mir na zemlji ljudem, ki so poštenega 
srca!" Bog miru pa vas naj pripravi za vsako dobro delo, 
ki njemu dopade, po Jezusu Kristusu, kateremu je čast od 
vekomaj. Amen. 


Pri sv. Andreju na male Gospojnice 1849. 


HRV O ONI 


Dodatek. 


Slovesna zaprisežba novoizvoljenih županov in srenjskih 
Svetovalcev, 


Pro notitia sacerdotis. 


Praescripta juramenta congrua solemnitate praestentur, et guidem, 
si commode fieri potest, diebus festivis, praesente freguentiori communi- 
tatis membrorum copia, praecedente s. Missae sacrificio. 

Sacerdos talari, rocheto, stola et pluviali (si haberi potest) indutus, 
biretto capiti imposito, accedit ad altare majus, in cujus medio sedes pa- 
rata est, accensisgue in altari candelis. Mox stans juxta sedem ad latus 
Evangelii aut sedens in medio altaris jurantes, stantes aut sedentes, infra 
exposito vel alio simili modo alloguitur: 


a) Nagovor do novega župana. 


sk oedar je Mojzes božje ljudstvo vodil iz Egipta v obljub- 

ljeno deželo skoz puščavo, imel je on, božji mož, ve- 
liko skrbij, in črez dosti dejanja. Od svita do mraka je 
sedel in ljudem pravico delal, pa vender je ljudstvo celi dan 
prečakalo, dokler so vsi na vrsto prišli in svojo pravdo 
skončali. Jetro Madijanski, Mojzesov tast, ga obišče, in ko 
vidi, koliko dejanja z ljudstvom ima, reče Mojzesu: :, Ti ne 


! Prva leta (1849 in dalje) vršila se je zaprisežba občinskih mož 
očitno v cerkvi s primernimi nagovori do novo izvoljenih mož in pričujočega 
ljudstva. Dotični obred je Slomšek izdal z naslovom: ,Ritus excipendi 
et praestandi juramenta praepositorum communitatis." 4?, str. 7. V Ce- 
lovcu. Natisnil Janez Leon. 1850. 

delaš prav; tako boš ti onemogel vse sam presoditi, in 
ljudstvo se bo naveličalo čakati. To opravilo je črez tvojo 
moč; ti nisi vsem sam kos. Poslušaj, kaj ti jaz svetujem, 
in Bog bo s teboj. Izberi si izmed ljudstva srčnih in boga- 
boječih mož, ki resnico ljubijo in sovražijo lakomnost, in 
postavi jih za poglavarje, ene črez tisočero, ene črez sto- 
tero, ene črez petdesetero, ene črez desetero mož. Oni imajo 
ob svojih časih soditi manjše reči, kar je pa večjega, imajo 
tebi povedati. Tako bo tebi lože, ker boš to težo med druge 
razdelil." Mojzes je storil, kar mu je modri mož Jetro sve- 
toval, in je čedno božje ljudstvo vladal.! 


Kakor Mojzes, mogočni vojvoda Izraelskega ljudstva, 
imajo naš svetli cesar veliko skrbij in dejanja z vladanjem 
nad 36 milijonov ljudij avstrijskega mogočnega cesarstva. 
Onemagali bi vse sami oskrbeti in vsakemu pravico spo- 
znati, ako bi svojih namestnikov in pomočnikov ne imeli. 
Da težo vladarstva razdelijo, sebi in svojemu ljudstvu po- 
morejo, postavili so naš svetli cesar vsaki kronovini svojega 
namestnika, deželnega poglavarja in namestne svetovalce; 
velikemu okraju okrajnega poglavarja in svetovalce; vsaki 
obsegi ali kantonu kantonskega. poglavarja in obsežnike, da 
ljudstvo sodijo in za pravico skrbe. 


Še enega je potreba: vsaki srenji, občini ali soseski 
poglavarja ali predstojnika, kateremu je oče župan ime, in 
pa njemu pomočnikov, možev odbornikov, katerih so srenjci 
ali občani zdaj po cesarski postavi izvolili, naj za svojo ob- 
čino prav po očetovsko skrbe. 


Velika je čast, katero vam, spoštovani srenjski pred- 
stojnik, vaša soseska skazuje, da vas izmed vseh sosedov 
kakor najmodrejšega in najsrčriejšega moža za očeta župana, 
vsej soseski za poglavarja izvoli; pa velika in sveta je tudi 
vaša dolžnost, katero vam soseska izporoča, skrbeti za pra- 
vico, za ljubi mir in za blagostanje cele soseske, da boste 
oče vseh. 


Da bi to imenitno službo predstojništva z Bogom srečno 
začeli, došli smo v sveto vežo božjo. Stopili ste vi, oče 
župan! pred altar Gospoda nebes in zemlje, da vpričo so- 
seske po ukazu visokega ministerstva dne 6. majnika 1849 
slovesno prisežete, da boste kot srenjski predstojnik svoje 
opravilo prav zvesto in pošteno v skrbi imeli, in srčno in 


! JI. Mojz. 18, 13. 

natanko dopolnjevali imenitne dolžnosti, katerih ima srenjski 
predstojnik ali župan dopolniti. 

Potreba je pa poprej dolžnosti dobro premisliti, predno 
se na nje prisega stori. Na zvestem dopolnjevanju sloni 
sreča cele soseske, cele naše dežele in tudi vsega cesarstva. 
Katere so te imenitne dolžnosti? 

Srenjska postava nam jih popisuje; le nekoliko jih s 
kratkim naj ponovimo; saj imenitnih rečij nikoli zadosti ne 
premislimo, nikdar dovolj v srce ne vtisnemo. 

1. Prva dolžnost srenjskega predstojnika, poštenega 
očeta župana, je, za božjo čast in za krščansko za- 
držanje v svoji srenji skrbeti, si prizadevati, da 
ljudje v božjem strahu žive. ,Začetek modrosti je strah 
božji." Ako se ljudje Boga ne boje, tudi cesarju pokorni 
ne bodo; če sosedje božjih zapovedij zvesto ne drže, tudi 
cesarskih postav držali ne bodo. Sveta vera je mati prave 
časne sreče. Za sveto vero skrbeti je torej tudi vaša, po- 
šteni oče župan, prva in sveta dolžnost. 

Boste rekli: Kako pa hočem to storiti? Ali bom jaz 
sosede katekizma učil? Kaj jim bom jaz pridigoval? 

Potreba je ljudem vedno pridigovati; pa ne toliko z 
besedo kakor z dejanjem. Dolžnost je neprenehoma učiti, 
ako ne iz bukev, pa veliko več z lepim krščanskim zgledom. 
Rajši ljudje storč to, kar vas vidijo, kakor pa to, kar vas 
slišijo. Besede vabijo, zgledi pa zgrabijo, v hudo ali dobro: 
»Naj se sveti torej vaša luč pred ljudmi, da bodo videli 
vaša dobra dela in hvalili Očeta, ki je v nebesih." 

Ako je potreba koga posvariti, kakemu sosedu strah 
božji priporočiti, kako pohujšanje v soseski poravnati, raz- 
uzdane ljudi postrahovati, tako je to, oče župan, vaše prvo 
delo. Glejte, da vaši srenjčani pridno k službi božji hodijo, 
da v krčmah božjega opravila predpoldnem in večernic po- 
poldne ne zapivajo ali ne zaigravajo. Varujte, da v vaši 
srenji nedelj in svetih praznikov z nepotrebnimi deli Bogu 
ne bodo kradli, Gospodovih dnij in svetih nočij ne z greš- 
nim dejanjem skrunili. Opominjajte stariše, naj otroke 
skrbno v šolo pošiljajo, pa tudi doma v krščanskem strahu 
imajo. Pomagajte cerkvi in šoli po svoji moči, da se bo 
vse oskrbelo in omislilo, kar je za božjo čast, za poučenje 
ljudij in za krščansko poštenje potrebnega. Bodite duhovski 
in deželski gosposki desno oko in desna roka v božjih rečeh, 
tako boste tudi vi sveti veri močen steber v svoji soseski. 
Ne zmenite se, če vas za to hudobneži kolnejo; take kletve 

bodo vaš blagoslov. Ne bojte se zamere; treba se je bolj 
bati Bogu zameriti se, kakor pa ljudem. In če vas hudobni 
jeziki hudo opravljajo, pomnite Jezusove besede, kar vam 
usmiljeni Jezus pove:  ,Blagor jim, kateri zavoljo pravice 
preganjanje trpe, zakaj njih je nebeško kraljestvo. Blagor 
vam, kedar vas bodo kleli in preganjali, in vse hudo zoper 
vas govorili za mene delj; veselite se in radujte, zakaj vaše 
plačilo je obilno v nebesih." 


2. Srenjskega predstojnika druga dolžnost je skrb 
za krščansko pokorščino, katero sv. apostol Pavel to- 
liko priporoča, rekoč: ,Vsak človek bodi višji oblasti pod- 
ložen; zakaj ni je oblasti od drugod ko od Boga. Kdor se 
tedaj oblasti zoperstavlja, se božji volji zoperstavi in sam 
sebi pogubljenje nakapa." Mavno tako tudi sv. Peter ostro 
priporoča, rekoč: ,Bodite podložni vsaki stvari zavoljo Boga, ' 
naj si bo cesarju, kakor najvišjemu, ali deželnim namest- 
nikom, ki so od njega postavljeni hudodelnikom v straho- 
vanje in pravičnikom v pohvalo. 'Tako je volja božja, da 
z dobrimi deli zamašimo usta nevednim in nespametnim 
ljudem, kakor prosti, pa ne taki, ki imajo prostost za plašč 
hudobije, ampak kakor hlapci božji. Vse spoštujte, brate 
ljubite, Boga se bojte, cesarja v časti imejte!" Ta apostolski 
nauk bodi vam, pošteni oče srenjski župan, zlato pravilo. 
Skrbite, da bodo vaši srenjčani dobri državljani, zvesti svoji 
vladi, pokorni cesarju in uradnikom, cesarskim namestni- 
kom, da bodo radi in pa z voljo storili, kar se jim ukaže. 
Ne trpite šuntarjev, ne podpihovalcev v soseski, pokročajte 
hudobne jezike, kateri gosposko grdo imajo. Posvarite krč- 
marje, kateri malopridnim ljudem potuho dajejo. Ogenj je 
lehko zabraniti, iskro lehko pogasiti; ali gorje ogenj poto- 
lažiti, kedar v streho plane. 'Taka je tudi s sovražnimi 
ljudmi in nepokojnimi pogovori, katere najpogoje po piv- 
nicah imajo in ogenj nepokorščine pihajo. Krščanska po- 
korščina je mati občinske sreče; kjer pokorščine ni, tam 
mir in prava sreča iz soseske beži. 


Pa tudi družino po krščansko v strahu imejte, 
in skrbite, da svojim gospodarjem in gospodinjam pokorna 
in zvesta bo, kakor ji sv. Peter naroča, rekoč: ,Hlapci bo- 
dite v strahu in podložni svojim gospodarjem, ne le dobrim 
in krotkim, ampak tudi trdim in neustrežnim; zakaj to je 
pred Bogom prijetno, ako kdo po krivici trpi." MPoskusite 
se pa tudi za hlapce in dekle, če se kakemu družinčetu 

krivica godi. Bodite vsem dober, pravičen oče! ,,Ne glejte 
na podobo ubožca, ne oblastnika, temveč po pravici ravnajte." 

3. Tretja dolžnost poštenega srenjskega predstojnika 
je, skrbeti za srenjske pravice in premoženje, 
katero soseska ima. Kakor za svojo hišo vsak gospodar — 
tako ima gledati na pravice cele soseske vsak vestni srenj> 
ski gospodar, da se pravice srenji ne kratijo, naj bo na 
cestah ali vodotokih; ima skrbeti, da se premoženje srenje, 
naj bodo pašniki ali polja, prazne ledine ali les, modro 
obrača, ne le enim srenjčanom, ampak vsej soseski, ki je 
lastnica, v stanoviten hasek ali prid. 

Ravno tako pa tudi srenjske davke po pravici na vse 
srenjčane pravično razdeliti, kakor postava govori in pa 
krščanska ljubezen pokaže, da se nobenemu vedoma krivica 
godila ne bo. Pravica in resnica je ljuba Bogu in ljudem. 

A. Četrta dolžnost srenjskega predstojnika je, skrbeti 
svoji srenji za mir in pa za dobro ime. Kar je roži 
žlahtni duh, to je okolici poštenje. Ne trpite ponočnega 
vasovanja, voglarije ali vlačuganja pri mladih ljudeh; vsaka 
noč ima svojo hudo moč. Če se po soseski po noči hudo 
vrišči (kriči), se tudi veliko greši, in veliko mladih ljudij po 
noči ob nedolžnost in poštenje pride. Če sovražni ljudje in 
pa divja zverina nimajo po noči pokoja, takim se mora 
dati strah. 

Pa tudi za lepo zastopnost med sosesko je skrbeti 
dolžnost, da se zavoljo kake meje dolge tožbe ne začno, da 
se zavoljo male škode velike pravde ne nasnujejo, ampak 
sovraštva poravnajo. Lepa beseda, dober svet, braterno po- 
svarjenje ohrani srenji lepo zastopnost in sosedom ljubi 
mir naredi, ki več velja, ko polne shrambe blaga. ,Boljši 
je skleda kislega zelja v pokoju," pravi sv. Duh, ,kakor pitan 
vol (mastna pečenka) v prepiru." Bodite v svoji soseski 
skrben oče miru in sprave! | 

Pa tudi tujih neznanih ljudij, potepuhov v soseski ne 
trpite; oni so sosedom nevarna kužna bolezen, so večkrat 
najemniki hudobij in posvetnih prekucij; in bolj sladko ko 
govorijo, nevarnejši so. 'Takim slovo dati in jih odpraviti, 
domače postopače pa postrahovati in jim pošteno delo oskr- 
beti je srenjskega predstojnika sveta dolžnost. 

9. Ene in najimenitnejše dolžnosti ne smemo pozabiti, 
katero srenjski župan ima: za ubožce svoje okolice 
skrbeti. ,Oče ubogih", to je vsakega srenjskega pred- 
stojnika najlepše ime. Vse tuje, potepene berače iz soseske 

odgnati, vsem lenuhom potrebno delo in zaslužek preskr- 
beti, potrebnim ubožčekom pa ne beraške palice v roko dati, 
ampak jim v domači soseski streho, živež in obleko poskr- 
beti, je vsake srenje dolžnost, in največja sramota, ako jim 
rojaki po svetu kruha prosijo, ali pa nepotrebni drugim re- 
vežem miloščino kradejo. Skrbno torej svojim duhovnim 
pastirjem roko podajte, in prijazno domače siromake oskr- 
beti pomagajte jim; saj je usmiljeni Jezus obečal povrniti, 
kar za uboge storimo, kakor bi njemu storili. 

Veliko je še drugih dolžnostij, katere ste si zadeli, 
preljubi pošteni oče župan, katerih sami dobro poznate in še 
spoznali boste; le najpoglavitnejših nekaj sem povedal, pa ne 
toliko vam, kakor veliko več vašim sosedom, kateri so vas 
srenjskega očeta izvolili in vam vso to butaro naložili, naj 
slišijo in vas rajši ubogajo. Bog pa, on Oče luči in vseh 
dobrot, hoče vam dati svojo pomoč, naj bi to svojo službo, 
kojo vam zaupanje vaših sosedov izroča, k božji časti, nam 
pa k sreči in večnemu zveličanju srečno začeli, oskrbovali, 
in kedar bo sveta volja božja, tudi srečno skončali. | 


Finita allocutione sacerdos sedet et clara distinctague 
voce formulam juramenti legit, cujus verba guivis jurans, ele- 
vatis tribus dexterae manus digitis repetit, et ad verba: ,in ta 
sveti evangelij"... textum evangelii s. Joannis: ,In principio 
erat Verbum" ... in missali in sinu sacerdotis posito, dextera 
manu tangit et statim flectendo reverenter osculatur. 


Prisega občinskega prodstojnika. 


Jaz prisegam slovesno prisego Bogu vsemogočnemu in 
obetam pri svojem poštenju in pri svoji vesti, Nj. Veličanstvu 
našemu najmilostljivejšemu deželnemu vladarju Francu Jo- 
žefu I., po milosti božji cesarju avstrijskemu in Njih nasled- 
nikom iz najvišjega Njih rodu in krvi nastopivšim, vsak čas 
zvest in pokoren biti; zvesto in neprelomljivo držati državno 
in deželno ustavo, katero so Njih Veličanstvo najmilostlji- 
vejše dodelili. Jaz prisegam, to službo župana ali predstoj- 
nika srenje (občine) J., ki se meni po izvolitvi nalaga, zvesto 
in pošteno, kakor najbolje vem in znam v skrbi imeti in 
opravljati; dolžnosti meni po začasni srenjski postavi 17. sušca 
1849 in po naslednjih postavah naložene, naj to mojo službo 
same na sebi (naravno) obsegajo, ali se meni posebno iz- 
ročijo, natanko in zvesto po vsej obširnosti dopolnjevati, in 
po vsej moči si prizadevati, da se blagostanje (dobra sreča) 

srenje zboljša, postavi pa spoštovanje in pokorščina skazuje. 
Kakor mi zares naj Bog pomaga in ta sveti evangelij! 


Tangat manu dextera textum evangelii s. Joannis: ,In 
principio" ... et statim reverenter osculatur. 


b) Nagovor do občinskih svetovalcev. 


Pošteni izvoljeni srenjski svetovalci! tudi vas je mno- 
žica vaših sosedov izvolila pomočnike našemu novo izbra- 
nemu srenjskemu predstojniku, ki je ravno na svojo službo 
prisegel, da mu modro in srčno z dobrim svetom in de- 
janjem pomorete vse oskrbeti in opraviti, kar veste in spo- 
znate, da je za srenjo potrebno, dobro in prav. Velika čast 
je ta, pa tudi dolžnosti velike, in ravno tiste, koje so očetu 
županu, srenjskemu predstojniku razložene, dolžnosti, katere 
vam tudi posebna začasna srenjska postava pove. Bodite 
svojemu srenjskemu predstojniku modri svetovalci, pa tudi 
pomagalci trdni in stanovitni v vseh opravilih. ,Radi po- 
slušajte ubožčeka in prijazno z njim ravnajte," opominja sv. 
Duh. ,Rešite stiskanega iz rok njegovega stiskalca in srčni 
bodite, kedar sodite; ženam pa nikoli ne izročujte oblasti. 
Govorite za mutaste in branite pravico sirot. Naj bo srenja 
ali občina po vaši skrbi poštena in srečna, vaša najlepša 
hvala in največja čast. 

Da se ta vaša služba z Bogom začne, boste tudi vi, 
srenjski svetovalci, vsak posebej slovesno prisego storili. 

Finita allocutione sacerdos sedet et clara distinctague 
voce formulam juramenti legit, cujus verba guivis jurans, ele- 
vatis tribus dexterae manus digitis repetit, et ad verba: ,in ta 
sveti evangelij"... textum evangelii s. Joannis: ,In principio 


erat Verbum" ... in missali in sinu sacerdotis posito, dextera 
manu tangit et statim flectendo reverenter osculatur. 


Prisega občinskih svetovalcev. 


Jaz prisegam slovesno prisego Bogu vsemogočnemu in 
obetam pri svojem poštenju in pri svoji vesti, Njih Veličan- 
stvu našemu najmilostljivejšemu deželnemu vladarju Francu 
Jožefu I., po milosti božji cesarju avstrijskemu in Njih na- 
slednikom iz najvišjega Njihovega rodu in krvi nastopivšim, 
vsak čas zvest in pokoren biti; zvesto in neprelomljivo 
držati državno in deželno ustavo, katero so Njih Veličanstvo 
najmilostljivejše dodelili. Prisegam, to službo srenjskega 
svetovalca srenje J., katera se meni zdaj po izvolitvi nalaga, 

zvesto in pošteno, kakor najbolje vem in znam, opravljati; 
dolžnosti, meni po začasni srenjski postavi 17. sušca 1849 
in naslednjih postavah naložene, natanko in zvesto po vsi 
njihovi obširnosti dopolnjevati, gospodu srenjskemu pred- 
stojniku (očetu srenjskemu županu) dolžno spoštovanje ska- 
zovati; opravila, katera mi izroči, marljivo (iskreno) in zvesto 
oskrbovati, njemu v spolnjevanju njegovih dolžnostij poma- 
gati, in si po vsej moči prizadevati, da se blagostanje (dobra 
sreča) srenje zboljša, postavi pa spoštovanje in pokorščina 
skazuje. Kakor mi zares naj Bog pomaga in ta sv. evangelij! 


Tangit manu dextera textum evangelii s. Joannis: ,In 
principio" ... et statim reverenter osculatur. 


c) Nagovor do zbranih občanov. 


Preljubi sosedje, srenjčani in medsrenjci! Vaša srenja 
ali občina je zdaj oskrbljena in po novi cesarski postavi 
obravnana. Izvolili ste si srenjskega župana ali predstoj- 
nika, poštenega moža J. J., in ga postavili srenjskega očeta 
poštene občine J. Izvolili ste jim pomočnike, poštene može 
J. J., in jih postavili za srenjske svetovalce, da bodo za prid 
in dobro srečo (blagostanje) vaše soseske kakor srenjski 
očetje skrb imeli. Ravno so vpričo Boga, kakor ste videli 
in slišali, slovesno prisegli, to svojo novo službo zvesto in 
po svoji vesti natanko opravljati. Tako imajo popisani udje 
vaše srenje predstojnika, imajo svoje pomočnike in sveto- 
valce, da se lehko srenja ali občina vlada in svoje reči 
sama oskrbuje. Pa še enega vam je pred vsem potreba, ako 
hočete, da vam vse po sreči pojde: da ste enega duha, enih 
misel, enega srca med seboj, kakor so bili prvi kristjani v 
ljubezni Kristusovi. 

Kakor hiša slabo shaja, če se gospodar in gospodinja 
ne umejeta, jima otroci in družina kljubujejo, še slabše bo 
za vso občino ali srenjo, ako ne bo občinski duh, ki ga 
krščanska ljubezen daje, vse sosede za dobro oživljal in v 
dobrem podpiral. Čujte torej tudi vi srenjčani, pošteni so- 
sedje in sosede, otroci in družina, kaj občinski duh vam 
veleva, če hočete mirno in srečno v srenji živeti. 

1. Spoštujte srenjskega predstojnika (očeta 
župana) in njegove pomagalce, prisežene srenjske sve- 
tovalce; oni so zdaj vaša prva deželska gosposka. Lepo jih 
imejte, pošteno o njih govorite, in ne potegujte s takimr, 
katerim je vsaka gosposka na poti, ki jim po njih spačeni 

volji vsega ne stori. Ako slišite hudobne jezike nad va- 
šimi srenjskimi očeti grdo brusiti, poskusite se za njih dobro 
ime in takim opravljivcem jezik zavežite. Kdor gosposki 
čast krade, je hujši ko tat; in kdor take posluša, je malo- 
pridnejši ko on, ki tatu mavho drži. Gosposki poštenje vzeti 
in pa delavcu noge podreti, obadva pešata. Spoštujte torej 
svoje srenjske poglavarje. Pa tudi 

2. slušajte (ubogajte) jih radi in z veseljem, 
naj bi vam ravno težko hodilo. Oni bodo odgovor dajali, 
kako so vam zapovedovali, vi — kako ste jih ubogali. Tudi 
vam beseda sv. Pavla velja: ,Bodite pokorni svojim pred- 
postavljenim, in podložni bodite njim, zakaj oni čujejo kakor 
taki, kateri bodo za vaše duše odgovor dajali, da to z ve- 
seljem store, ne pa vzdihovaje; zakaj to bi ne bilo dobro 
za vas." Kjer pokorščine ni, tudi ni sreče, ni miru, ne za- 
dovoljnosti. 

83. Vaša dolžnost je, srenjskim predpostav- 
ljenim čvrsto in pa z veseljem pomagati, ne pa 
z nevoljo. Ako roke ne delajo, noge človeka ne nosijo, tudi 
glava zastonj gleda, tudi želodec nima kaj kuhati, in hitro 
ves človek onemore. 'Taka se bo v prihodnje vsaki srenji 
godila, če ne bodo sosedje veselo skupaj segli, ceste popra- 
viti, potrebne stane postaviti, hudobne ljudi poprijeti, malo- 
pridne postrahovati itd. Pri vseh takih poslih ne glejte, 
kako bi poslednji — marveč kako bi prvi bil. Le z zdru- 
ženimi močmi se veliko dobrega in mogočnega zgodi: pra- 
vijo naš svetli cesar. 

Ne daj Bog, da bi v pravičnih rečeh svojega srenj- 
skega očeta župana ali pa njegove pomočnike popustili, kedar 
je pomoči potreba; to bi bila celi občini škoda in pa grdo. 
— Ne skrbite le vsak za svoj dobiček, ampak za občinsko 
blago tudi poskrbite, občinske škode občino vsi skupaj kakor 
vsak posebej varujte. Vola, koja vsak sebi vlečeta, bosta 
slabo vozila in se pod občinsko težo celo ugonobila. Ako 
za splošno srečo srenje ne boste po braterno skrbeli, boste 
tudi sosedje pešali. Naj vam bodo pridne bučelice v živ 
zgled duha občinskega. 

A. Pa še eno ste dolžni, preljubi sosedje in sosede: 
hvalo svojim srenjskim poglavarjem. Vaše za- 
upanje do njih jim je breme občinske službe navalilo, njih 
ljubezen do vas jih je primorala velike dolžnosti voljno za- 
deti. Kje pa bo njihovo plačilo za toliko potov, kojih bodo 
storili, za toliko skrbij, koje bodo imeli? 

Vaša hvala in zahvala jim bo najlepša plača na tem 
svetu, nekdaj pa stoterno plačilo v nebesih, kojega je Kri- 
stus vsem svojim zvestim in dobrim služabnikom obljubil, 
kedar jih zakliče rekoč: ,Pridi, dobri in zvesti hlapec, ki si 
bil v malem zvest, hočem te črez veliko postaviti; pojdi v 
veselje svojega Gospoda." 

Ako boste, preljubi verni kristjani, svoje poglavarje 
lepo imeli, jih radi ubogali, jim z veseljem pomagali, jim 
za njih trud in skrb hvaležni, vas bodo lehko in srečno vla- 
dali, vse potrebno oskrbeli, vas vsake škode in nesreče va- 
rovali, da boste v lepem miru veselo in zadovoljno živeli. 
Vaša okolica bo lep božji vrt (vinograd), in božji blagoslov 
bo pri vas doma. 

,Ali če Gospod hiše ne zida, zastonj delajo, koji jo 
stavijo. Ako Gospod občin (srenj) ne varuje, zastonj čujejo, 
ki jih varujejo." Brava sreča pride le od Boga. 

Pokleknimo torej, in prosimo, naj Bog potrdi, kar smo 
sklenili, in blagoslovi, kar smo v njegovem imenu storili, 
rekoč: 


Molitev. 


Vsemogočni, večni Bog, Gospod nebes in 
zemlje, ki ves svet ohraniš in vladaš, in svoja 
ljudstva kraljem in cesarjem in njihovim na- 
mestnikom vladati daš: daj tudi svojemu slu- 
žabniku, našemu cesarju Franeu Jožefu L., 
milost in pomoč, vsegdar želeti in storiti, kar 
je k tvoji časti, naši časni sreči in k našemu 
večnemu zveličanju prav.  Dodeli cesarju na- 
šemu duha prave modrosti, pravice in moči. 
Bodi njemu, o Gospod, trdno zavetje zoper vse 
sovražnike, in ne dopusti, da bi mu škodovala 
hudoba izprijenih ljudij. Naj da bo naš eesar 
vsem pravičnim veselo zaupanje in trdno za- 
vetje, vsem krivičnim pa strah; naj dolgo živi 

zdravo in veselo, naj se dopadenja tvojega vselej 
veseli. 

Daj pa tudi, o Bog, svojim služabnikom, 
vsem podložnikom duha prave pokorščine in 
krščanske ljubezni do cesarja in cesarskih na- 
mestnikov, oblastnikov naših, da bomo vsak 
čas postave naše pravične gosposke kakor za- 
povedi tvoje svete volje spoznali, voljno in 
zvesto po njih ravnali, na tem svetu v lepem 
miru tebi služili, po tem življenju pa večno 
življenje dosegli. Za to te prosimo, Oče ne- 
beški, po Jezusu Kristusu tvojem sinu, Odre- 
šeniku in Zveličarju našem, ki s teboj živi in 
kraljuje v edinosti svetega Duha Bog vekomaj. 


Amen. 
Tri Očenaše in Češčena si Marije. 


Finitis his datur benedictio more consueto, aut, non 
praesente Sanctissimo, populus agua benedicta aspergatur. 

Pesmi. Sred. 89% str. XVI, 256. Celovec, 1876. 


Druga knjiga: 

Tretja knjiga: 
Životopisi. 89, str. VIII, 392. Celovec, 1879. 

